
Înainte ca salvarea să ajungă la stopul din piaţa 
mare, tînăra muri. Ultimele ei clipe de viață fuseseră 
îngrozitoare, suferinţa îi schimonosise chipul şi-i hol- 
base ochii încă plini de lacrimi. Trupul subţire i se des- 
tinse încetișor, așa că infirmiera și brancardierul îi aşe- 
zară braţele, o ţinuseră pînă atunci, pentru că se zbă- 
tuse ca o nebună, și o acoperiră cu cearşaful pînă peste 
cap. 

— Vai de premînda ei, zise brancardierul, așezîn- 
du-se gospodărește pe banchetă. 

— Ce e aia? întrebă femeia, dar el nu răspunse, se 
aplecă să-și lege un şiret. Avea tenișii înnegriți de ţă- 
rînă, lucrase toată dimineața la cules fasole, ca să aibă 
ele, femeile casei, ce vinde la piaţă, o zi sau chiar două, 
dacă nu merge bine de la început... 

La semnalul infirmierei şoferul oprise, şi ea trecu în 
faţă, lîngă el. Ţinea poşeta moartei pe genunchi. 

— Zici că nu mai are sens să mă grăbesc? întrebă, 
şi fără să mai aştepte răspunsul, se alinie cuminte la 
stop. A zis ceva? reluă el acceptînd fără să mulțumească, 
ţigara întinsă. 

— Săraca, răspunse femeia, săraca, striga mereu că 
a minţit-o! „M-a minţit“, așa spunea... 

— Cine? întrebă şoferul interesat. 

Infirmiera nu răspunse, era obosită, sperase să iasă 
la timp din garda de astăzi. Era seară deja, se aprin- 
deau luminile, trecuse cu puţin de nouă. Se gîndi că 
oricum va întîrzia acasă, trebuia să-l aștepte pe medi- 
cul legist... şi de fapt, la ce să se grăbească, lao casă 
goală și la un bărbat ce vine gata molcomit de la alta... 

— Fii atent, ce sfîntu, doar nu transporţi cartofi! se 
răsti ea la șofer, ceva mai tirziu, cînd acesta luă prea 

brusc ultima curbă înainte de-a ajunge la Medico-le- 


gală, ultimul popas al femeii cu cearșaful tras peste 
cap. 

Procurorul dădu mîna cu amindoi, îi repetă că- 
pitanului Ilarie că poate să-i telefoneze la orice oră, şi 
urcă în taxiul al cărei portieră fusese deschisă de șofe- 
rul devenit brusc respectuos cînd îl recunoscuse. Loco- 
tenentul nu-şi putu stăpîni un tremur de frig, noaptea 
era răcoroasă, și frumosul lui costum de alpaca cenu- 
şie... 

— Mda, mormăi căpitanul Ilarie, vara se cam duce... 

— De ce nu ne-a luat şi pe noi cu taxiul?! 

Locotenentul Iliescu nu-și putu disimula ciuda şi de 
aceea, vocea îi sună mai ascuţit decît ar fi trebuit. 

— EI cu ale lui și noi cu ale noastre, răspunse împă- 
ciuitor căpitanul, și apoi adăugă: De fapt, orașul acesta 
e atît de mic... | 

Într-adevăr, orașul era mic, strîns între coline („Cele 
mai frumoase orașe ale lumii sînt construite pe coline“, 
se consolase, în primele zile după instalare, locotenentul. 
Își făcuse studiile în capitală și se visase gonind în noap- 
te după infractori periculoși, pe magistrale uriașe şi pus- 
tii care permit urmăriri ca-n filme, se văzuse pe el cu 
profilul încordat alături de un şofer experimentat și 
glumeț ...) şi, de n-ar fi fost cele trei cartiere noi, re- 
vărsate dincolo de centura veche, ar fi putut fi străbătut 
de la un capăt la celălalt, cu Piciorul, în orice direcție, 
în mai puțin de-o oră. Sufocat de-atita popor venii din 
toate părțile, înghesuit, îmbucătățit de grupuri ce se 
agitau într-o mișcare browniană, disciplinate doar de 
cîte un stop unde se aliniau ca niște armate potrivnice 
și porneau la asalt în clipa semnalului verde, ziua, ora- 
şul arăta ca un sat mare aflat în duminica de tîrg. Nu- 
mai că tîrgul ţinea perpetuu; micile scuaruri, altădată 
adăpost al cîte unei perechi de îndrăgostiți, erau asa]- 
tate de grupuri de provinciali („provincia provinciei“, re- 

marcase ironic locotenentul) înarmaţi cu serviete, saco- 
şe, mai rar cu desagi, deh, nu se mai poartă nici la ţară, 
parcul mare era un adăpost verde și prăfuit al sutelor de 
oameni ce-aveau de așteptat ceva, deschiderea unei insti- 
tuții, semnarea unei hirtii, eliberarea unui act, rezulta- 
tele unei consultații medicale, și fugeau, să scape de 
înghesuiala de pe străzile înguste și sinuoase, monumen- 
tele și muzeele erau invadate de grupuri de copii din 
toată Transilvania, în „marea excursie de vară“, veniţi 
cu autocare imense, aiuriți de-atita zarvă, gardaţi de 
profesoare ciufulite, iranspirate și enervate de gindul 
c-ar putea pierde pe cîte unul după vreun colţ de clă- 
dire istorică sau în vreo sală cu exponate adormite, 
pînă și Grădina botanică răsuna de strigăte în două, 
trei limbi, emise de străini grăbiţi să mai șteargă un 
punct din program, excursioniști ce călcau cu nonşalanţă 
peste straturi de ierburi rare și peste plăcuţe scrise-n 
latinește, spre exasperarea mocnită a grădinarului şef. 
Doar cartierele noi erau pașnice, golite de toată suflarea 
ce alergase încă din zori la locul de muncă, aflat, fireşte, 
în celălalt colţ al oraşului. Orașul... Îşi regăsea abia 
acum, noaptea, fizionomia lui cea veche, devenită in- 
utilă. O dezvoltare fără precedent nu ştiuse să se pună 
de acord: cu ceea ce-ar fi putut moșteni, progresul, țelul 
suprem al tuturor, aruncase, lest netrebuincios, specifi- 
cul, atmosfera, calmul şi alte fleacuri de „același gen. 
Speriaţi, în vremea din urmă, edilii, simțind și ei că 
ceva se pierde, se agitau, promițîind că vor face şi vor 
drege... Întunericul, abia risipit de felinarele rare, con- 
ferea clădirilor maiestuoase, misterul și prestanţa pe care 
gălăgia, murdăria și graba li le răpeau în timpul zilei. 
Un fişiit ciudat, ca un periat amplificat de mii de ori, 
îl neliniști pe locotenent. o 

— Sînt măturătorii, îl lămuri căpitanul, fac şi ei ce 
pot, păcat că nu ţine mult. Își întrerupse explicația inu- 
tilă pentru a saluta cu mult respect un bărbat în vîrstă 
ce-şi potrivea paşii, pe celălalt trotuar, după cei ai unui 
cîine mic şi lucios. | 

— Am onoarea, am onoarea, se auzi vocea speriată 
a bătrînului. 

— Cine-i hodorogul cu pechinezul? se interesă loco- 
tenentul. Și ce caută la ora asta pe străzi? 


— Nu-i hodorog, e profesorul cutare. Asta-i ora lui de 
plimbare, face cîte o pauză și iese cu ciinele, să ia aer, 
să se gindească... | 

— Să se gindească la ce?! se încăpăţină tînărul. 

— Ei, cum să mai împingă un piculeţ carul științei. 

— Şi fără pechinez nu poate, nu-i așa?! 

— Nu e pechinez, e basset, oftă abia auzit căpitanul. 

Coboriseră dealul clinicilor şi se îndreptau fără grabă 
spre centrul orașului. Lumina puternică, străzile aera- 
te, ţișnirea mașinilor, îl înviorară pe locotenent. Căpita- 
nul bătu la uşa holului unui mare restaurant. 

— E-nchis, le aruncă morocănos un chelner, venit să 
crape puţin ușa, la insistența bătăilor. 

— Știu, zise moale căpitanul, ştiu, dar am o treabă 
cu tovarășul responsabil, cu tovarășul Mandache. 

— Tovarăşul Mandache e în concediu, vru chelnerul 
să scape şi să închidă ușa, dar nu se mai putea, căpitanul 
își vîrise piciorul înăuntru. 

— Chem miliția, se enervă omul, toţi beţivii şi huli- 
ganii, după ora închiderii... 

— Gata, Vasilică, du-te la ale tale, se auzi vocea lui 
Mandache, răsărit chiar cînd trebuia. Căpitane, sper 
Clue 

— Nu, da' de unde, răspunse bine dispus căpitanul 
Simion Ilarie, împingîndu-l pe locotenent înainte și fă- 
cînd prezentările. Nici noi nu stăm mai mult de-un sfert 
de ceas, să nu vă deranjăm, sfîrşi el, ironic. 

— Vai de mine, nici un deranj, poftiți. Cu gesturi 
largi şi afectate, Mandache îi conduse prin sala slab 
luminată, urîtă şi meschină, mesele, fără fețe albe, stră- 
lucitoare, își etalau placajul grosier, scaunele erau în- 
grămădite ca înainte de măturat, un miros greu stăruia 
neplăcut. Batantele bucătăriei erau larg deschise, chel- 
nerii şi bucătarii își făceau socotelile scăldaţi într-o lu- 
mină puternică de neon. 

În biroul responsabilului era foarte plăcut. Mandache 
își strînse hirtiile de pe birou, deși musafirii se instala- 
seră în fotolii lingă o măsuţă joasă, și plecă, nu înainte 
de a se interesa de preferinţele locotenentului. Acesta 
ceru, ezitant, o cafea. stă 

— Și un coniac, adăugă Simion Ilarie şi apoi, aplecîn- 


du-se spre locotenent: Mi se pare mie că ai mare ne- 
voie de el. Spectacolul din noaptea asta nu ţi-a prea 
plăcut, aşa-i?! 

— Ce era să-mi placă?! replică iritat locotenentul, o 
duduie moartă înainte de a i se fi putut da vreun aju- 
tor. Cum se poate muri aşa? Crimă? Sinucidere? 

Și apoi, aparent fără legătură: 

— Ce fel de om e procurorul ăsta? 

— Bokor Andrei?! Un procuror foarte pedant, dacă 
asta te interesează... 

— Pare cam scorţos. 

— Pare, dar nu e. 

— De ce nu l-am chemat cu noi, la o cafea?! 

— Te crezi deștept, aşa-i? rîse căpitanul. Nu l-am 
chemat fiindcă n-ar fi venit. Cafelele astea, după ora 
închiderii, astea-s pentru noi... 

— Tovarăşul locotenent e nou în oraș, constată Man- 
dache intrat cu Vasilică spăsit şi serviabil. L-am adus 
pe băiat să vă vadă mai bine, să nu vă mai ţină altă 
dată la ușă... 

— E-n ordine, Vasile dragă, la revedere, zise căpita- 
nul. 

Cafeaua era veritabilă, coniacul era chiar coniac, şi 
cei doi se tutuiau, nu se mai scoteau din „dragă Ilarie“ 
şi „dragă Mandache“, întrebîndu-se de sănătate şi de 
neveste. 

— Am fost colegi de liceu, îl lămuri, în sfîrşit, căpi- 
tanul pe locotenent, văzîndu-l cît se ţine de băţos. De 
aia, adăugă el cu o recunoștință fals exagerată, de-aia 
are el pentru mine totdeauna „Borsec“ proaspăt. 

— Dacă ai gusturi atît de simple, suspină fals res- 
ponsabilul. 'Tovarăşul locotenent nu vrea un Tuborg? 

— Nu vrea, hotări în locul lui căpitanul. Bea singur! 

— Nu beau, dragă, suspină, de data asta sincer în- 
tristat, responsabilul, nu beau că nu mi-am terminat 
treburile. 

— Dar noi ne-am terminat treburile? întrebă cu ar- 
țag locotenentul, de îndată ce rămăseseră singuri. 

— Nicidecum, abia acum începem, zimbi căpitanul. 
Și nu uita, Mihăiţă, că de ziua lui Iordache am băut 
„per tu“! 


| 


ieri Nu uit, cum o să uit... însă respectul ierarhic... 
în misiune... 

— Fii liniştit, nu suferă cu nimic. Căpitanul îl bă- 
nuia pe locotenent de un pic de fățărnicie. Haide, re- 
luă el, te rog să rezumi tot ce ştim. 

Ce ştiau?! Portarul Filologiei telefonase după salvare 
aproximativ la nouă şi cinci, maşina sosise peste cîteva 
minute, era una disponibilă, şi serviciul salvării e pe-o 
stradă vecină. Aproximativ la nouă douăzeci însă, fe- 
meia murise chinuindu-se îngrozitor şi avînd timp să 
mai spună doar „M-a minţit“. Din acte rezultă că se 
numea Sanda Bob, avea 32 de ani şi era din S., un oraș 
în plină dezvoltare, de la granița de Nord. Nimic deose- 
bit în poşeta ei albă de skai, un pic prea mare, aducînd 
a sacoșă, dar o sacoşă cu pretenţii. Cosmeticale, nu pu- 
ține, un carneţel cu file detaşabile. Lipseau trei şi toate 
celelalte erau imaculate. Un stilou minuscul, cu cerneală 
neagră, un pachet de Kent nedesfăcut şi altul ce mai 
conţinea doar două ţigări, o brichetă cu gaz, model fran- 
țuzesc banal, cu pereţii transparenţi, foarte puţin folo- 
sită, judecînd după nivelul gazului. Un portmoneu mic 
de plastic roșu, aparţinînd altei poșete, conținînd suma 
de 21 de lei. Două chei mici, de valiză? de casete? le- 
gate cu un șnuruleţ alb şi prinse de căptuşeala interioară 
a poşetei cu un lac de siguranță. 500 de lei în bancnote 
de cîte o sută, pitite sub un pliu al căptușelii mătă- 
soase... 

Ce căuta tinăra la Filologie? La ora aceea? După vir- 
stă nu părea să fie studentă, deși, după înfăţişare... 

Căpitanul şi-o aminti cu o strîngere de inimă. Era 
aşa de neajutorată în marea singurătate în care intra- 
se... Trăsăturile i se destinseseră dar nu părea calmă, 
rămăsese cu o expresie bosumflată şi nedumerită ... Nu, 
nu era studentă... sesiunea de restanţe nici nu înce- 
puse, şi virsta ei... da, dar, „fără frecvența“? Poate 
erau programate şi alte examene în clădirea Filologiei ... 
Oricum, era un drum de făcut pînă acolo... Dar ar fi 
putut intra din întîmplare, adică nu chiar din întîmpla- 
re, ci în căutarea unui telefon public... nu, n-are sens, 
era tirziu, pînă la intrare avea de străbătut părculețui 
din faţă... poate îi era deja rău. 

— Să alegi un astfel de mod de-a o sfîrși cu viaţa, 
mi se pare cam straniu, se hazardă locotenentul. Otră- 
virea cu stricnină provoacă dureri îngrozitoare, biata 
femeie, n-o fi ştiut, sau s-o fi înșelat asupra dozei, 
poate voia o sinucidere demonstrativă... 

Căpitanul îl asculta fumînd. Stătea mult rezemat pe 
spate şi-şi ţinea ochii aproape închişi. „Pentru cine po- 
zează ăsta“ se întrebă locotenentul, avînd impresia că 
vorbeşte în gol. Dac-ar fi ştiut că de fapt chiar așa şi 
era, ar fi explodat. Acumulase destui nervi urmărind 
începutul autopsiei, era prima la care asistase; în visele 
pe care şi le cultiva despre meseria de anchetator, scena 
asta nu exista, se rezuma doar la raportul, eventual te- 
lefonic, primit de la medicul legist, pentru determina- 
rea orei crimei... Crimei?! Era aici vorba de o crimă? 
Crimă sau sinucidere, în orice caz, ora decesului era cu- 
noscută, ba mai mult, survenise în prezența unui cadru 
medical calificat. Într-adevăr, infirmiera fusese prima 
care, ghidîndu-se după natura contracțiilor, formulase 
ipoteza intoxicației cu stricnină. 

— Presupune, începu locotenentul atacînd al doilea 
coniac adus pe nesimţite de Mandache, presupune că 
era cu cineva pe stradă, s-au certat și ea s-a refugiat în 
primul loc la îndemină... 

— Da, da, completă căpitanul, în holul Filologiei, un- 
de-a cerut un pahar cu apă, a luat „bomboana“ şi a-n- 
ceput să strige „M-a minţit“?, aşa-i? 

Locotenentul roşi. Ce-ar fi trebuit atunci să presu- 
pună? Nimic, după părerea căpitanului, nimic, trebuiau 
să se înarmeze cu niscai date concrete, şi asta, da, asta 
era treaba lor. Femeia aceea avea 32 de ani, și conform 
datelor din buletin locuise în S. Nu fusese măritată, bu- 
letinul ei de identitate era întocmit pe baza certifica- 
tului de naştere nr. ... şi nu pe baza celui de căsătorie 
sau pe baza actului de divorț. Ce ciudat, actele bărbaţi- 
lor, indiferent de starea lor civilă, se întocmesc întot- 
deauna pe baza actului de naștere, pe cînd statutul ci- 
vil al femeilor e considerat în raport cu cel matrimo- 
nial... Părinţi? Meserie? Un prieten? Eventual copii... 
Ce căuta în orașul acesta? Cînd venise? Unde stătea? 
Nu exista nici o menţiune de flotant în actul ei de iden- 

titate, dar asta nu-nsemna nimic, pentru o ședere de 
citeva zile, prea puţini se mai deranjează azi să treacă 
pe la miliție, să ia o viză. Pe de altă parte, orașul era 
înţesat de flotanţi, nou angajaţi, candidaţi la diverse exa- 
mene, excursionişti, funcţionari veniţi în interes de ser- 
viciu, și așa mai departe, cine mai avea timp să se sin- 
chisească de o viză de trei zile?! Dar cu ce se ocupase 
Sanda Bob? De ce condiţie socială fusese?! 

— Habar n-am, mărturisi locotenentul, numărînd cu 
voce tare elementele care i-ar fi uşurat o eventuală 
identificare: în orice caz peste condiția medie, judecînd 
după îngrijirile de care se bucurase trupul ei, nu din 
„avangardă“, judecînd după îmbrăcăminte, pentru că 
deux-pieces-ul ei e destul de banal, confecţie de-a gata, 
e adevărat, de serie mică, de casă de modă, sandale de 
lac alb, acesta e modelul care se poartă vara aceasta cel 
mai mult, desuuri frumoase dar banale, din cele expuse 
în vitrine pentru reclamă, cam stridente, după ideile 
căpitanului ... 

— Ciorapi cu trei nuanţe mai închiși decit ar fi tre- 
buit la o încălțăminte albă, lansă căpitanul. De ce? 

— Poate că numai din ăştia o fi găsit. 

— Mda, s-ar putea să ai dreptate, cu aprovizionările 
de vară... 

— Dar de ce purta perucă?! Şi încă atît de contras- 
tantă! O perucă blondă, cu firul foarte lung, somptuos 
coafată, cind ea fusese brunetă și tunsă foarte scurt ca 
un băiat?! 

— Tocmai pentru contrast, zîmbi căpitanul. Unele fe- 
mei se dau în vînt după așa ceva... 

— Mie mi se pare o notă de neseriozitate, de frivoli- 
tate chiar! 

— Mie nu, e foarte la modă, rise căpitanul, gîndin- 
du-se la nevastă-sa, posesoare nu a uneia ci a trei pe- 
ruci. Doar atît că perucile ei erau cu firul scurt, Din 
partea căpitanului, ar fi putut să umble și ca Yull Brin- 
ner. Și-o imagină, dormind firește, la ora asta, cu fru- 
mosul ei păr lung, cel adevărat, pe care se încăpățina, 
ziua, să-l înghesuie sub peruci, răspîndit pe pernă. 

Intraseră în munţi, dar în compartimentul lor 
continua să fie cald, sufocant de cald. Bunicuța cu ne- 
poţelul nu suportase nici o pală de aer proaspăt. Era 
un compartiment de fumători, însă nu se mai punea 
problema, evident. Călătorii ieşiseră pe rînd să fumeze 
pe culoar. Din nefericire, nu exista vagon restaurant, 
acesta era un accelerat de noapte şi se presupunea că 
noaptea, călătorii stau cuminţi pe locurile lor. Dacă mai 
au locuri. Dacă nu cumva o bunicuţă grijulie îşi culcă 
nepoţelul ce călătorește fără tichet, pentru că n-are încă 
cinci ani, puișorul, pe locul vecinului. „Oricum, mata 
ești tinăr, mai fumezi o ţigară, o mai curtezi pe duduia, 
te mai distrezi pe coridor, nu doarme puişorul mai mult 
de două ceasuri“. Ba nu, mai bine să doarmă pînă la 
destinație! Timpul cît fusese treaz reactualizase în me- 
moria tuturor cunoştinţe din literatura clasică, cu o com- 
paraţie net în favoarea calităților puișorului. 

Pînă la urmă adormi și bunicuţa, așa că bancheta res- 
pectivă era în afara discuţiei. Consideriînd situația dis- 
perată, domnul între două vîrste stinse ţigara, mormăi 
ceva, și intră în compartiment. Rămăseseră două locuri 
jibere, și pe culoar erau trei călători dintr-o dată în- 
frăţiţi de situația ridicolă în care se treziseră. Izbucniră 
în rîs şi făcură cunoştinţă. Ca întotdeauna în astfel de 
ocazii, nici unul nu reținu corect numele celuilalt. 

— Aţi fi amabil să-mi aduceţi sacul? Aș mai aprinde 
0 ţigară, îl rugă ea pe cel mai tînăr, refuzind cu un 
zîmbet gentil pachetul deschis, oferit de celălalt. Nu, 
mulțumesc, sînt prea tari pentru mine. 

— Ţigările englezeşti? se miră el, și apoi insistă, 
aproape nepoliticos. Da, cutare şi cutare marcă sînt tari, 
dar nu acestea, să încerce numai, sînt CRAVEN „A“, 
mu prea circulate pe la noi, tutun blond și-o groază de 
parale meritate, doar să încerce. 

O forţă să se aplece, ţinînd bricheta aprinsă mult 
prea jos. Ei nu-i plăcu asta, dar nu reacționă în nici un 
fel. Luă trăistuţa de piele moale — sacul — pe care 
ii-o adusese cel tînăr, din compartiment. 

— Vă rog să dispuneţi liniștită de locurile care au 
mai rămas, spuse cel mai tînăr, ce părea a fi student. 

— Semănaţi cu Zizi Jeanmaire, cu tonsura aceasta, vă 
prinde extraordinar, e, dealtfel, ultima modă, se lansă 
celălalt. Îşi dezveli dinţii într-un zîmbet studiat, de 
blond tras la patru ace, sigur pe farmecul lui, cine ştie 
de cîte ori probat. Şi fiindcă ea nu răspundea nimic: 
Ştiţi cine e Zizi, nu-i aşa? Zicea „Zizi“ ca şi cînd ar fi 
vorbit de vară-sa Nuţi, şi atunci ea izbucni în riîs. 

„Ce generaţie!“ bombănea interior, bunicuța. Nu mai 
dormea, se lăcomise la cafeaua veritabilă pe care i-o 
dăduse fiică-sa după cină, „mi-a tot pus, nu-i pasă de 
tensiunea mea, să-mi arate că ei au de unde, deh, ca la 
capitală, nu ca la noi, năut și orz, cui ce-i pasă, şi ăştia, 
parcă-s lăieţi, cu pletele pînă-n gît, şi cu haine de pînză 
groasă, ca zilierii, doamne iartă-mă, şi aia, ca ieșită de 
la orfelinat, face pe fetița cu părul tuns de trei degete, 
cu saraian de in şi bluză de borangic . . .% 

O deranjă blondul, adusese trăistuța „orfelinei“ îna- 
poi, şi scotocea ceva în geanta lui „diplomat“. El servi 
pe toată lumea cu pastile mentolate, „sînt nemţeşti, sînt 
extraordinare, încercaţi“, și la insistenţele lui, tînăra ce 
aducea cu Zizi Jeanmaire mai luă ună, „specială“, cu 
învelișul mov, stingheră printre celelalte, toate roz. Ti- 
năra nu voia să stea jos, nu, o obosea. Studentul bă- 
nuia că din cauza bărbatului între două vîrste nu voia 
ea să mai intre în compartiment; acela îşi scosese pan- 
tofii și răsufla greu, înghesuit în colţul de la fereastră. 
Îi crescuse barba şi arăta rău. 

Curînd, Zizi Jeanmaire îi părăsi. Venise conductorul, 
foarte aferat, să-i spună că i-a găsit „foarte greu, prin 
bunăvoința colegului“, un pat, în vagonul de dormii. 
Se părea că-ntr-adevăr ea are nevoie de un pat, era 
obosită, și abia păşea în saboţii ei foarte olandezi. 

La direcţie era linişte şi pustiu. Ofiţerul de ser- 
viciu învăța cu voce tare la engleză, comparîndu-şi răs- 
punsurile cu cele înregistrate pe bandă. „Yes, thank 


14 


you, Mary. | haven't my bag; where is it, please?* Vo- 
cea profesoarei răsuna înaltă şi clară. i 

— Hauduiudu, Meri? întrebă căpitanul, ale cărui cu- 
noștințe în materie se rezumau la expresiile favorite ale 
lui Kojak. 

Ofiţerul de serviciu închise magnetofonul. Nu, ni- 
meni nu s-a interesat de Sanda Bob, nici la ei, nici la 
serviciul clinic de urgenţă, nici la morgă. În schimb a 
telefonat medicul legist, da, poate fi găsit încă, sigur. 

— Scrie, zise căpitanul, şi apoi dictă ofițerului de 
serviciu un minim de date asupra evenimentului. Erau 
necesare pentru raportul de dimineaţă. 

— Dar ce credeţi că... începu acesta, însă căpita- 
nul se eschivă cu un gest vag şi plecă în biroul lui, lu- 
îndu-l şi pe locotenent. 

Ofiţerul de serviciu ridică din umeri şi dădu drumul 
la bandă: „...my bag; where is it, please? David has 
în Rua 

Medicul legist, cu vocea lui gravă, dădea impresia 
că e totdeauna detașat de evenimente, și că le privește 
cu ironie, chiar şi acum, cînd în mod evident nu era așa 

— ...doza necesară pentru doi lupi... însă ea. -. 
nu, n-are mai mult de 25—26 de ani... sigur, am să-ţi 
scriu toată argumentaţia... dealtfel nu-i nici o filozo- 
fie să determini... și ascultă bomba, grupa ei sangui- 
nă... B trei, da, sigur, e zero, da, în buletin e zero, 
ştii și tu foarte bine... parcă tu nu ştii... bine, bine, 
e normal, am să dau toate dispoziţiile şi va fi pregătită 
pentru prima oră... i 

— Deci, rezumă locotenentul, fie buletinul ăsta nu-i 
al ei, fie ea nu-i a buletinului... 

Dar căpitanul n-avea chef de glume. Buletinul nu era 
fals, acesta era primul lucru pe care, din rutină, îl con- 
trola, fotografia nu fusese schimbată și o reprezenta 
chiar pe ea, cu părul, e adevărat, nu tuns scurt, ci că- 
zîndu-i pe umeri, lejer coafat. În poză avea acelaşi aer 
juvenil și nedumerit... Trăsăturile, atît cît permitea 
comparaţia, date fiind împrejurările, corespundeau... 
dar în fond, poza aceea de pe buletin fusese făcută acum 
opt ani, la data emiterii actului, și tînăra moartă n-a- 
vusese mai mult de 26 de ani. Cît despre grupa san- 
guină... 

— Nu-l anunţăm pe procuror? 

— Încă n-avem ce... 

De dat telefon la S. Sanda Bob locuise, locuia? pe 
strada Rășinei 3. Ce nume, Răşinei... evoca păduri de 
brazi, păduri liniștite, adînci şi misterioase. Căpitanul 
îşi petrecuse concediul la mare, şi simți acum, ascuţit 
și dureros, dorul de munte. 

În aşteptarea legăturii — oraşul S. nu fusese racor- 
dat la reţeaua automată — căpitanul îl trimise pe loco- 
tenent la alt telefon. Simţea cum se enervează progre- 
siv. Ceruse de-atitea ori un minim de dotare, măcar căr- 
țile de telefon pe toate judeţele ţării. 1 se răspunsese 
întotdeauna că n-are nici un rost, rețeaua telefonică se 
dezvolta într-una, nici un anuar nu mai ținea pasul, 
oricum, numerele nu mai corespundeau, în marea ma- 
joritate. Era adevărat, chiar în orașul lor anuarul era 
anunţat cu mare tam-tam în gazeta locală, de un an şi 
jumătate, la fiecare început de trimestru. Erau totuși 
speranţe pentru anul viitor, se va vedea însă care tri- 
mestru... Pînă atunci, fiecare număr, neștiut, uitat sau 
au trebuia cerut amabilității, uneori incerte, de la 

— Sanda Bob are telefon, îl anunţă locotenentul re- 
venind şi întinzîndu-i o bucăţică de hîrtie cu numărul 
notat. E chiar pe numele ei. 

Căpitanul îl trecu în agenda lui de numere, sub în- 
că trei Bob, amici de-ai lui. 

— E un nume destul de răspîndit, remarcă, inutil, 
locotenentul. O sunăm? 

— Pe cine? 

— Păi, pe Sanda Bob! 

— Nu. Căpitanul îşi trecu mîna peste obrazul devenit 
acum țepos. Numele nu-i evoca decit fața bosumflată a 
tinerei moarte, ucisă de-o doză de stricnină ce-ar fi ajuns 
pentru doi lupi... O femeie nu se sinucide în felul 
acesta, nu o femeie tînără şi frumoasă, aşa cum fusese 
și această falsă Sanda Bob... Atunci e de presupus câ 
cineva voise s-o înlăture... pe ea sau pe cea adevăra- 
tă?! De ce?! De ce în această ambianță? Cine... 

— ...Mă mir că nu vreţi, că nu vrei adică. Nu te 
gindeşti, poate e în pericol, sau poate n-are nici ur 
amestec, și-atunci aflăm în zece minute... 


16 


— Sau poate te-ncurcă și mai mult cu nişte minciuni 
telefonate. Totdeauna minţi mai bine la telefon, cînd 
interlocutorul nu e de faţă să-ţi controleze mimica și... 

Căpitanul avu imediat prilejul să-şi demonstreze teo- 
ria. Sună telefonul, era nevastă-sa, şi el minţi destul de 
bine că n-are nimic de lucru, ţine doar locul ofițerului 
de serviciu chemat puţin acasă... 

— Nevastă-mea, ca și tine, are imaginaţia prea vie. 
Pentru ea, cuvîntul „caz“ se asociază cu pistoale, cuțite 
și lovituri de măciucă.... 

— Sau te controlează?! presupuse locotenentul Iliescu. 

— Mai ştii?! zise fals mirat căpitanul. Uite ce faci 
tu, Mihăiţă, te duci acasă, dormi puţin, da, întări el 
după ce aruncă o privire la ceas, dormi puţin, îți ajunge 
atita, că ești tînăr, şi miine dimineaţă, adică azi, la ora 
șapte, iei băieţii şi... 

Locotenentului nu-i plăcea misiunea de dimineaţă. 
Trebuiau să ia amprentele digitale ale falsei Sanda Bob, 
să-i facă poze, din faţă şi din profil, cu şi fără perucă... 

Telefonul. Aveau legătura cu Miliția Judiciară din S. 

— Să trăiţi, salută protocolar și supărat locotenentul, 
plecînd. 

— Somn uşor, dragă. Căpitanul acoperi receptorul cu 
palma şi adăugă, afectînd încrederea: Sînt sigur că mîine 
ai să reziști şi fără o porție de coniac. 

Apoi reîncepu parlamentările cu ofițerul de serviciu 
din $. 

„Du-te dracului“, îl apostrofă locotenentul în gînd. 
Îi era rău, şi ştia că nu din cauza coniacului, dar asta 
nu-l consolă cu nimic. leşi în stradă, un taxi gol îl 
ajunse, dar nu-l opri, nu şi-o putea permite. Cu pasul 
pătruns de importanţă se îndreptă spre casa lui, o biată 
cameră mobilată a cărei chirie îi mînca aproape o treime 
din salar. 

Caius Moraru se trezi cu senzaţia acută a ceva 
ce nu e în ordine. Ba nu, totul era în ordine, podul pal- 
mei mirosea încă a parfumul ei, a Doinei. „Mmmm“, 

mormăi el şi se întoarse în aşternut, deranjat de o sen- 
zaţie de lumină nedorită... şi deodată, sări ca ars să 
smulgă fetei receptorul, dar ea fu mai iute şi se căţără 
pe masă, cu aparat cu tot. 

— ...vă mulțumesc foarte mult... da, păstraţi-l dum- 
neavoastră, soţul meu nu va putea ieși miine, trebuie 
să-l păzească pe Gigel care are pojar... Gigel? cel mai 
mic copil al nostru, avem trei și-al patrulea pe drum. 
Mă mir că nu ştiţi, credeam că toţi colegii şi colegele 
i as 

— Măgăriţo! În sfîrșit, puse stăpînire pe telefon, și 
începu să strige ca un apucat în receptor: Doina, Doina, 
draga mea... nu crede-mă... da' de unde... acuma ce 
să fac? Să jur la telefon? Bine... sigur că n-am... si- 
sur că nu-s însurat... nebuna asta e Luminiţa, nepoa- 
tă-mea... Cum, de ce stă cu mine?! Nu stă cu mine, 
eu stau cu ele, cu ea și cu maică-sa... păi dacă-i soră- 
mea... maică-sa, da, e soră-mea. Doina dragă, dar ţi-am 
vorbit de Luminiţa... credeai că e mică? Nu e mică, 
a terminat liceul și-a intrat la... nu ştiu de ce-oi fi 
lăsat impresia asta... probabil, da, fiindcă a crescut ca 
fetița mea... nu, nu e orfană, da, s-au despărțit... dar 
ce importanţă are... da, sigur că mi-e dor... da, aşa 
cum ne-am înţeles, te săruţ mult... bine, păstrează-l tu 
pînă mîine... nu, nu vin după el acuma, trebuie să 
dormi și tu puţin, ai slujbă... nu, eu nu dormeam, 


"eram în bucătărie, îmi făceam o cafea, de-aia n-am au- 


zit telefonul și Luminiţa... ai s-o cunoşti şi tu, nu eo 
fată chiar așa de rea, dar e cam nebună... Bine, n-ai 
s-o vezi niciodată... precis n-a vrut să te jignească, 
dar e mare amatoare de farse... bine, scumpa mea, aşa 
am să fac, are să consulte un doctor, dar nu te mai pre- 
ocupa... nu plînge, te rog, bine, e aşa cum spui tu, eo 


nebună. Te sărut pe ochişori... da, şi... și. La ora 
asta?! Scumpa mea, nu... dormi acum, Doina scumpă, 
da. 


Caius Moraru așeză cu grijă aparatul pe măsuţa de 
lîngă căpătiiul lui, aşa, aproape, să audă apelul. De 
fapt, era inutil, dacă era obosit nu-l auzea niciodată, ori- 
cît ar fi sunat. Răspundeau Luminița sau Mariana, so- 
ră-sa, venind din a treia cameră, exasperate de apelurile 
nocturne, bombănind furioase, din cauza distanţei ce-o 

aveau de străbătut prin hardughiile astea de camere şi 
holuri de bloc vechi și incomod. E adevărat însă, că de 
cele mai multe ori îl chemau de la slujbă... 

Nu-i adresă nici o vorbă „nebunei“, ci se azvirli iar 
în așternutul cald şi bun, dar ea nu pleca, deschisese 
geamurile larg. 

— Cară-te şi te culcă, mormăi el, închide geamurile 
şi te culcă, e trecut de miezul nopţii. 

— E aproape trei, dacă vrei să știi. Nu pot să închid 
pînă nu iese de-aici mireasma de „Eau de parium Emo- 
tion — Helena Rubinstein“, zise ea în zeflemea. Ce-o 
îi mirosind la ea acasă! 

— E tot ce-am găsit mai bun, răspunse Caius din per- 
nă, şi-apoi nu e deloc dezagreabil. 

— Nu, conveni ea, merge, dar au adus şi „Nina Ricci&, 
știu precis. Or, de dat asta te-ai zgircit?! Angelicăi i-ai 
cumpă ... 

— Cară-te! urlă el, apoi se potoli subit şi-i explică 
N-am avut mai mulţi bani acum. Şi-n fond, cum în- 
drăznești tu să te amesteci?! 

Înainte ca ea să-i răspundă, intră maică-sa, apariție 
romantică în cămașă de noapte și cu un șal de dantelă 
aruncat pe umeri. Închise geamurile şi se interesă ce 
se întîmplă. Tonul ei plictisit, privirea strecurată prin- 
tre pleoapele umflate, nu îmbiau la confidenţă. 

— Nimica, mami, hai, du-te şi te culcă, vorbi fata 
protector. 

— Luminiţa, să-ţi vezi de ale tale, lasă-l pe Caius 
în pace, bine? zîmbi ea, dar tot absentă și neconvinsă, 
era clar că-și considera intervenţia absolut convenţio- 
nală. 

— Bine, îl las, promise ea cuminte, dar nu se mișcă 
din cameră, şi cînd maică-sa plecă, îl maimuţări „îmi 
fierbeam o cafea, cugetam la tine și la nemurirea su- 
îletului, te sărut pe ochişori“. Auzi, Caius, nu mai rîde, 
nu e de ris, fata asta nu-i de tine şi tu nu ești de ea. 

— Ba da, ce știi tu?! 

— Ştiu. E prietenă cu Vera, îi spune tot ce i se în- 
tîimplă. 

— Dar Vera cine mai e?! 

— E cosmeticiana lui mami. Şi o trage de limbă pe 
Doina cu care e prietenă. 

— Şi ce e rău în asta? O cosmeticiană e bună la casa 
omului, se apără el, deja indispus de lipsa de discreţie 
a Doinei. Nu e ceea ce crezi tu, Luminiţa, lasă-mă-n 
pace. Astă-seară am participat la o cină de gală, tot 
familionul plus ceva vecini... 

— Nu vă potriviţi, unchiule, se încăpățină ea. Tu ești 
un tip cult, cu alt orizont, după cîteva luni au să te 
plictisească de moarte şi ea şi maică-sa și taică-său, cu 
boarfele, mobilele şi rummy-ul lor cu tot! 

— Ei, atunci o să divorțăm, voi el să scape. 

— Da, o să divorțaţi, reluă ea cu mare veselie dar şi 
cu un accent de răutate care trezi curiozitatea lui Ca- 
ius. O să divorțați! Și dacă Doina are să umble toată 
viața ca o somnambulă, așa ca mama, ce-o să conteze? 
Şi dac-o să aveţi şi-un copil, cu atît mai bine! 

— Luminiţa, de ce... 

— N-o iubeşti, nenorocitule! Cînd „adorata inimii 
tale“ te cheamă la trei noaptea să-ţi dea un buton de 
manşetă pierdut la ei în casă, nu-i spui să se culce 
fiindcă are slujbă! 

— Mare psiholoagă mai ești, se eschivă el. Hai, ca- 
ră-te şi... 

— „şi lasă-mă-n pace“, încheie ea, trist de tot. 

Caius regretă imediat chestia cu „psihologia“. Lumi- 
nița se pregătise doi ani de zile să dea la psihologie, 
dar secţia se desfiinţase vara aceasta, în toate centrele. 
În disperare de cauză, fata dăduse admitere la medicină. 
Intrase, şi încă destul de bine, fusese copil bun în toţi 
anii de liceu, dar mai avea încă îndoieli. 

— Tu nu te duci miine la clinică? schimbă el vorba. 

— Nu, e întîi septembrie, ieri am fost ultima dată. 

Spre uimirea tuturor, Luminiţa se angajase pe toată 
luna august ca îngrijitoare la o clinică, sub pretext că 
are nevoie de bani. Nu păcălise pe nimeni din familie, 
nu era săracă, Mariana, cît era ea de aiurită și lipsită 
de grijă pentru banii ei și-ai lui Caius, se arătase foarte 
fermă în administrarea averii fetei ei. De fapt se mul- 
țumise să-i pună deoparte toată pensia alimentară, aşa 
că, la majorat, Luminiţa se trezise „bogată“. Unica din 
toată familia, dealtfel. Își adusese diploma de bacalau- 
reat într-o maşină nou-nouţă pe care o cumpărase achi- 

tind-o integral, şi la volanul căreia părea un şofer foarte 
versat. Le mărturisi cu nonşalanţă că făcuse şcoala cu 
un an înainte, la împlinirea vîrstei legale şi că mai 
exersase ori de cîte ori avusese ocazia. Asta însemna: 
ori de cite ori îi dăduse taică-său maşina lui pe mînă. 
Stupoarea, indignarea și protestele maică-sii, în fața 
faptului împlinit, nu mai însemnară, desigur, nimic. 

Așa că, toată luna august, Luminiţa îşi parcase cu 
eleganţă şi îndemînare Dacia ei albă, în faţa clinicii 
unde se angajase, și unde intra, pe poarta din spate, cea 
a personalului auxiliar, să-și ia în primire cîrpele și 
măturile. Dar Caius ştia că hotărîrea ei fusese dictată 
de motive mai serioase decît agonisirea a cîtorva sute 
de lei. 

— +... miine se întoarce şi tanti Vetuţa din concediu, 
doar n-ai crezut că vreau să-i suflu postul?! 

— Au fost mulțumiți ăia de tine? întrebă el ironic. 

— Da, foarte mulţumiţi, răspunse ea serioasă, şi Ca- 
ius o crezu. Era bună de muncă Luminiţa, și-atît de or- 
ganizată, încît colegii de clasă o botezaseră „regina gos- 
podinelor“. Semăna cu tatăl ei. În ceea ce privește spi- 
ritul de organizare, evident. 

— Şi cum apare medicina acum?! o întrebă el, cu 
adevărat interesat. Renunţă la poziţia orizontală, se sculă 
şi-şi aprinse o ţigară. 

— Îmi dai și mie una? întrebă ea. La refuzul lui, nu 
insistă și apoi, după o scurtă pauză: Nu știu ce să-ţi 
spun, Caiuse, perspectiva unei femei de serviciu nu e 
aceeași cu cea a unui medic. În orice caz, se învioră ea, 
mu e mai rău ca înainte... Lasă că mai vorbim miine, 
bine? După ce te întorci de la slujbă, căpitane. 

— Nu mă mai duc la slujbă, nu mai sînt căpitan. 

— De ce, te-au dat afară? 

— Nu chiar, izbucni el în ris, dar dintr-o încurcătură 
de programare mi-a venit rîndul la concediu mai re- 
pede, și eu am acceptat. 

— Mă mir, șopti ea neîncrezătoare. Parcă voiai con- 
cediu iarna, să te duci şi tu la sky, în staţiunile cu „lu- 
me bună“. Mai vorbeai și de o vacanţă în Bucureşti, în 
plină stagiune teatrală, seară de seară, ba parcă-mi aduc 
aminte că mai voiai... 


21 


| 


— Ei, acuma „pesa s-a schimbat“, o întrerupse el. În 
orice caz, sint „Ferrante Palla, homme libre“ o groază 
de zile! 

— Voi avea eu grijă să fii homme libre, zîmbi Lumi- 
niţa, al nostru ești, al meu și-al lui Cătălin. 

— Numai eu vă mai lipsesc, zise căpitanul, devenit 
brusc morocănos. | 

Luminiţa plecă în sfîrşit, nu înainte de-a-i face o mică 
schiţă de program din care, firește, Doina era exclusă. 

— Bine, bine, cărăbănește-te odată, o expedie el. 

Rămas singur, căpitanul îşi aprinse altă ţigară, reze- 
mat de pervazul ferestrei, redeschisă. Un bătrîn pilit se 
clătina pe mijlocul străzii proaspăt stropită. „De la Rata 
pîn-la Pata / Toate mîndruţele-s gata“ cînta el cu o 
voce neașteptat de clară, dar se opri zărindu-l pe Caius 
în tereastra luminată şi-l salută cu generoasă jovialitate 
de beţiv. Caius îi răspunse şi, stingherit fără să știe de 
ce, închise geamul. 

Mda, avea dreptate Luminiţa, chiar dacă nu intuise 
decit puţine. Dintr-o dată, clipa lui de fericire îi apăru 
aşa cum era, un simulacru meschin, jalnic, cîrpit... Se 
trînti în pat şi-şi înfundă faţa în pernă. Nu, n-avea nici 
un rost, nici un sens... nimic n-avea nici un sens, Doi- 
na, cu zîmbetele ei simulat melancolice, zilele de con- 
cediu, ce concediu! umplute cu nimicuri, toate, toate 
erau nimicuri, prostii, imutilități. Câţi ani trecuseră de 
cînd făcea 130 de kilometri pe noapte pentru o strîngere 
de mînă, un zîmbet sau, şi mai puţin, sau poate mult 
mai mult, pentru silueta ei întrezărită dincolo de o per- 
dea... Zimbetul Irinei, silueta Irinei... La ce bun?! 
Irina nu era acum mai departe de trei străzi și trei lumi 
totodată, sau o sută, sau o mie... Somnambul prin via- 
ță... pentru că el fusese nebun, pentru că ea nu avu- 
sese curajul să fie sinceră de la început?! Dar dacă... 
Nu, nu, era inutil... „Un tip cult, cu alte orizonturi“ 
...„ părerile Luminiţei, ale Marianei, ale colegilor de pro- 
moţie și ale profesorului... dar ale lui?! „„Caiuse, vine 
un moment cînd nu te mai poţi uita rizînd la toate 
şansele care trec pe lingă tine“ îi spusese profesorul la 
ultima întîlnire, şi el aprobase respectuos. Iluzii, ilu- 
zii... Şi totuşi, nu se depusese praful pe vraful de foi 

ce alcătuiau ciorna tezei lui de doctorat... nu, pentru 


că-l șiergea Luminiţa... fleacuri, toate erau fleacuri 
fără sens... 


6 


Clădirea Filologiei n-avea decît un etaj, dar era 
impozantă cît pentru zece, cu cele două aripi ieşind piî- 
nă-n stradă, masive, serioase, cu geamurile uriaşe, acum 
ca niște ochi întunecați. Părculețul de la intrare, cu- 
prins între cele două aripi, închis cu un grilaj înalt, de 
modă veche, era ca o bucurie verde zîmbind înghesuită 
între ziduri. Nemişcaţi, brazii bătrîni, înălțaţi pînă din- 
colo de acoperișuri, ocroteau niște boschete joase, o sta- 
tuie paşnică şi o fîntînă arteziană mică, acum închisă. 

— E frumos la dumneavoastră, se adresă căpitanul Si- 
mion Ilarie portarului de noapte, cînd acesta, sunat cu 
insistență, apăru în sfîrşit. Era clar că-l sculase din cel 
mai bun somn, cel de dimineaţă, și că treaba asta nu 
avusese darul să-l binedispună. 

— Pe noi nu ne deranjează nimeni la ora asia, zise 
el cu reproș, cercetînd cu suspiciune legitimaţia căpita- 
nului. 

— Ei, ce să-i faci, se mai întîmplă, se scuză acesta, 
împingînd uşurel poarta. Omul o descuiase, dar nu se 
grăbise să-l lase să intre. 

Patul nu era la vedere. Portarul se grăbi să închidă 
ușa ce dădea din loja cu sticlă pe două părţi, într-o că- 
măruţă. ÎL pofti pe căpitan să stea jos, oricum, rost de 
somn nu mai era. 

— Cu ce vă putem fi de folos? întrebă el ceremo- 
nios, asigurîndu-l de toată solicitudinea sa. Noi ţinem 
cu miliția noastră, o ajutăm ori de cîte ori are nevoie! 

Viu interesat, căpitanul voi să ştie în ce împrejurări 
ajutase omul „miliția noastră“, dar acesta mărturisi că 
n-a mai avut ocazia. Instituţia lor, zicea el, nu posedă 
nici o valoare de tentat „unii hoţi“, numai cărți şi hîr- 
ţoage, iară tovarăşii care lucrau cu ele erau nişte „to- 
varăşi pașnici“, ca şi studenţii, „mai mult domnișoare“, 

nu se pomenește scandal la ei, se și miră de vizita că- 
pitanului, de mult nu l-au mai sculat noaptea, deh, era 
altceva cînd aveau cămin în clădirea din spate, dar nici- 
odată deranjul n-a fost degeaba... 

Căpitanul pricepu imediat, şi după ce puse bazele unor 
noi relaţii, trecu la ceea ce-l interesa: adresa portarului 
din schimbul de după-masă, avea să-l întrebe ceva ce 
nu suporta aminare... 

— Aveţi ghinion, dumneavoastră, regretă sincer por- 
tarul de noapte. Dumnealui e din A., şi numi o comună 
suburbană, şi a plecat de la opt jumate, că la nouă avea 
cursă. 

— Adevărat? se înveseli Simion Ilarie. Şi cine-a ve- 
nit în locul lui, pînă la zece, cînd trebuia să plece în 
mod normal? 

— Păi, eu! Că am avut cursă încoace la opt, că sîn- 
tem tot din A., şi ne înţelegem așa, ca-ntre vecini și 
rude ce sîntem. 'Ţineam două surori, noi. 

— Dinsele tot pe-aici lucrează? pierdu vremea căpi- 
tanul. 

— Şi la colectivă?! Trebuie să rămînă cineva şi la 
pămînt! răspunse portarul convins de importanța spu- 
selor lui. 

— Asta așa e, încuviință căpitanul pe același ton, și 
apoi trecu la ce-l interesa. 

Da, el, portarul de noapte chemase salvarea, „doar: 
îi venise rău în clădirea noastră“. Cine era persoana, 
asta n-o ştia, dar, să fie căpitanul liniștit, uite, are să-i 
povestească totul de la început. 

— Acuma, să vă spun pe-adevăratelea. Noi ar trebui 
să închidem poarta la zece, da' mă gîndeam să-mi văd 
și eu de-ale mele, că noaptea nu-i așa de lungă, și să 
mă văd scăpat la nouă. Bunînţeles, alta-i cînd este „acti- 
vitate“, ba o ședință, ba o repetiţie, ba tovarășii lu- 
crează pînă tirziu... Peste vară, cum e acuma, noi 
avem mai mult lume străină, cu diferite examene. Mi-a 
spus mie cumnatu', tovarăşu' portar dinainte, că şi azi 
toată ziua a fost plin de ei, că, ştiţi, la noi se dau anul 
acesta toate examenele de grade, pentru profesorii din 
toată partea asta a ţării. Unii au început azi, alţii a 
fost la consultații, la împărțirea pe săli și pe ore... 

— Bine, bine, îl întrerupse căpitanul, dar la ora 
aceea . 

— Păi, de ce nu vă spune tovărăşica singură, ori nu 
cumva?! și portarul holbă ochii, nu cumva a... 

— Nu, nu, minţi căpitanul, dar nu şi-a revenit, și cum 
n-avea acte la ea... ar trebui să anunțăm familia şi nu 
ştim de unde s-o luăm. 

— Da' cum se poate 1 una ca asta?! Femeie zdravănă, 
frumoasă şi zimbăreaţă, să-i vină așa deodată rău și. 
d'apoi doctorii ... 

Cu duhul blindeţii, dar şi cu o oarecare grabă, căpi- 
tanul îl readuse la obiect. În fine, treaba era cam așa: 
la opt jumătate portarul roagă două femei de serviciu, 
ultimele care plecau, să-i ţină locul cîteva minute, la 
poartă, pînă face el turul în toată clădirea, să facă re- 
cunoașterea „situației“ adică, geamuri deschise, lumini 
uitate aprimse, ba, doamne ferește, țigări rău stimse, mă 
rog... Lumea cam plecase, adică, cei cu examenele, pen- 
tru că stăteau mai toată ziua în clădire, aveau toate să- 
lile puse la dispoziţie, „unde să mai înveţe și ei, săracii“, 
toate sălile, „bunînţeles, în afara cabinetelor tovarășilor 
prolesori şi a sălilor repartizate pentru examene“, deci, 
lumea plecase, la urma urmei, era tîrziu, mai trebuie să 
şi cineze omul, dar, la etaj, într-o sală, „tovărăşica asta“ 
mai stătea și „nu prea i-o căzut bine, cînd, cu tot res- 
pectul, i-am spus că trebe să încui“. 

— Să urcăm, zise căpitanul. 

Pe uşile multor săli de curs erau afişate liste de exa- 
men. „Pedagogie — secția română, comisia III, preşe- 
dinte de comisie, examen de... candidaţii pe judeţe...“, 
şi, dedesubt, sub lista dactilografiată, un scris nervos de 
mînă: „la acest examen toți candidații au fost declaraţi 
reușiţi; examenul următor: 1 sept. ora 8, judeţul Alba“, 
citi căpitanul pe o uşă, dar apoi nu se mai opri în faţa 
nici uneia. Urcară la etaj. 

— Uitaţi, îi arătă portarul, aici, în sala „icst. 

Trecuseră pe lîngă sala „Balzac“, pe lîngă cea bote- 
zată „Dante“... Sala „ies“, o sală de curs, nu prea 
mare, cu bănci ca la şcoală, n-avea, deocamdată, onoa- 
rea unui nume celebru. 

— Era singură, uite acolo stătea. 

Lîngă fereastră. Fumase mult şi stinsese ţigările di- 
rect pe parchet, Kent, cu vagi urme de ruj... Pe banca 
alăturată, o scrumieră încropită dintr-o foaie de caiet, 
plină şi ea de chiştoace stinse. De proveniență mai mo- 
destă, însă. Un caiet uitat, notițe în franceză. Căpitanul 
îl lăsă la loc, era iscălit pe pagina de gardă „M. Ma- 
rinca, 

— Femeile vin la cinci, la curăţenie. 

— Aici să nu curețe decit după șapte jumătate, trec 
întii băieţii mei pe-aici, fii dumneata bun şi încuie. 

O listă de examen, prinsă cu bandă de lipit, și pe uşa 
sălii „Balzac“. Comisia nr. 13, examenul de gradul II 
pentru profesorii de limbă engleză şi franceză, președinte 
de comisie... şefii de examen pe fiecare secţie... lista 
candidaţilor pe judeţe... candidaţii sînt rugaţi să se 
prezinte la apel şi programare în 1 septembrie, ora 9; 
examenul de specialitate începe la ora 13, cu secţia engle- 
ză; examenul de specialitate la franceză — în 2 septembrie. 
La judeţul de care aparţine orașul S. era trecut un sin- 
gur nume: cel al candidatei Sanda Bob. Era deci pro- 
fesoară de franceză. Adică fusese. Căpitanul fluieră în- 
cetișor notindu-și numele preşedintelui comisiei şi al şe- 
tului secţiei franceze. 

— .„.„cînd am ajuns eu jos, că am trecut pe tot eta- 
jul, dumneaei se chinuia la telefonul public, dar, fie că 
era blocat, fie că era prea plin, că prea a fost multă 
lume pe-aici, nu reușea să vorbească, şi-apoi am lăsat-o 
să vorbească la telefonul nostru, din lojă. 

„Că n-a fost pe degeaba“, completă mintal căpitemul, 

— Femeile de serviciu mai erau aici? 

— Le-am dat drumul, că se grăbeau... 

— Cu cine-a vorbit... căpitanul ezita, tovărășica? 

— Păi, de unde să ştiu eu?! ridică din umeri porta- 
rul, că doar n-am păzit-o, tocmai plecau niște tovarăși 
de la o comisie, şi eu... 

_ Căpitanul își notă numele cadrelor didactice care încă 
mai erau în clădire, la opt jumătate. 

— Eu nu pot să pricep... vocea portarului era bă- 
nuitoare, nu-i plăcea faptul că se scria ceea ce spune el. 

— Cînd i-a venit rău? 

— Vorbea, şi-am văzut-o că se strimbă, strigă... a 
trîntit receptorul, s-a-ndoit și-a-nceput să ţipe. Atunci 

eu am stropit-o întîi cu apă, că mai rămăsese în pa- 
har... 

— În ce pahar?! 

— În paharul din care băuse, că mi-a spus că vrea să 
ia ceva de cap, cînd am invitat-o să dea telefon de la 
noi... şi eu i-am adus apă din cămăruţa de alături, că 
acolo avem chiuvetă. 

— Aha, oftă căpitanul, a luat deci un antinevralgic... 

— Ba nu cred că era antinevralgic, sau o fi fost?! 
Nu, precis n-a fost, era o cașetă albuie, le cunosc eu 
bine, că în cașete din ălea i se dădea şi soţiei un me- 
dicament, ştiţi, făcut la farmacie, special după reţetă, 
că ea, cu ficatul ei... 

— Eşti sigur? 

— Da, tovarăşe căpitan, c-a scos medicamentul deo- 
dată cu... mă rog, mi-a dat și mie de-o bere, şi caşeta 
era la un loc cu banii, că m-am şi mirat, doar nu aşa 
se ţin medicamentele... 

Reintrară în lojă, căpitanul se așeză „unde-a stat și 
dumneaei“, şi-l puse pe portar să repete mișcările fe- 
meii. Într-un noroc, cercetă cu privirea foaia, odinioară 
albă, ce acoperea măsuţa. Era acoperită cu zeci de în- 
semnări cvasiindescifrabile, și cu numere de telefon. Cu 
cerneală albastră de diferite nuanţe, cu pastă de diferite 
culori, cu creion roșu, ba chiar și cu creion galben. 
Două numere erau notate cu cerneală neagră. 

— Să nu schimbi hîrtia de pe masă pînă mîine, ceru 
el, trecîndu-le în agenda lui. 

— Cum doriți. Dar dacă mi-aţi spune şi mie despre 
Cea 

— Mă gîndesc că dumneata ai urechea atentă, îl între- 
rupse căpitanul, și nu se poate să nu fi prins ceva din 
ce spunea... 

— Mi-e să nu greşesc... cam așa „fii cuminte, îți dau 
eu de veste, iepuraș, te pup“... și pe urmă a ţipat, a 
pus jos receptorul și i s-a făcut rău. 

— Mda, zise căpitanul. 

La rugămintea lui, portarul de noapte îi deschise se- 
cretariatul. Nu găsi acolo ceea ce căuta. Dosarele condi- 
daţilor la examenul de gradul II engleză şi franceză erau 
stivuite în cabinetul profesorului numit președinte de 
comisie. 

„Simion Farie, ăsta, e un moliu“ se giîndea loco- 
tenentul Mihăiţă Iliescu, biciuit de apa rece. Detesta du- 
şurile scoțiene, lui îi plăceau băile fierbinţi, prelungite, 
dar își cultiva voinţa. „De-aș fi avut norocul să lucrez 
cu maiorul Negrea, ei, altă viață! Nerv și acţiune!“ 

Pe un fotoliu, cu o tavă acoperită ţinută în echilibru 
precar pe genunchi, în hol îl aştepta sora gazdei, o fe- 
meie tînără, recent divorțată. Locotenentul știa de-acum 
toate poveştile familiei. 

— Un ceai şi-o piine cu... 

— Nu vreau ceai, scrîșni el, şi intră furios în camera 
lui. Era furios pe căpitan, pe oraşul ăsta-n care nime- 
rise, pe femeia care murise, pe cea care-i oferise ceaiul, 
pe toată lumea. Era furios și-i era frig, așa că pînă la 
urmă acceptă ceaiul. 

„Ce caraghios, îşi zise căpitanul, niciodată n-am 
fost la Bokor în plină zi“. Procurorul făcea parte din- 
tr-o familie de juriști cu tradiţie. Cabinetul de lucru 
mobilat poate de bunicu-său, era înţesat pe doi pereţi 
de cărți nemţești, ungurești şi românești, în legătură 
solidă, sobră, impresionantă. Jumătate din ele, cele de 
specialitate, nu mai aveau decît valoare ornamentală, 
ieșiseră de mult din uz. Erau și o grămadă de cărți noi, 
mai ales de artă. Lambriurile bine lustruite, fotoliile 
mari de piele, tip club, două tablouri semnate de o glo- 
rie locală ce murise acum mai bine de cincizeci de ani, 
toate arătau grozav sub lumină artificială, ca un decor 
bine întreţinut. Cele două ferestre ce păreau înguste de 
înalte ce erau, dădeau spre parc. O locuință frumoasă, 
bine situată. 

Bokor însuşi era o apariţie de scenă, îngrijit în hai- 
nele de casă, bine pieptănat, cu părul nu prea lung, cres-— 
cut doar atît cît să nu facă notă distonantă faţă de modă, 

bine ras chiar la ora aceea, cu un suris obosit şi inte- 
resant. 

— Ziceţi că nu vă deranjez... 

— Sigur că nu, am rămas același insomniac. Vreţi să 
vă pun alt disc? 

Abia acum căpitanul realiză jazul discret ce perso- 
naliza încăperea. Se înfundă mai bine în fotoliul său, 
i-ar fi plăcut să poată sta cu ochii închişi cîteva minute. 
Refuză orice băutură. Procurorul se trata cu ceai de tei, 
avea pe birou un ceainic mare, de faianţă groasă, și că- 
pitanul bău şi el. Nu era rău deloc, doar că îndemna la 
somn. 

Procurorul își lua nişte note ciudate, pe o foaie 
mare, și atunci cînd căpitanul Simion Ilarie își termină 
relatarea, se dovedi că avea în față o schemă ciudată, 
un fel de pinză de păianjen cu multe laturi neînchise. 

— Ce de necunoscute! rosti el mar, cu gîndul aiurea. 
Impresia de detaşare şi de interes minor, condescendent, 
era falsă, în realitate Bokor Andrei făcea parte din tag- 
ma procurorilor „febrili“, grăbiţi să elucideze cazul, un 
„vînător“, cum îl calificau cu ironie unii colegi de breas- 
lă, subînțelegînd automat, prin precipitarea cercetărilor, 
şi lipsa de metodă. Căpitanul Simion Ilarie. era în mă- 
sură să afirme contrariul, mai lucrase de cîteva ori cu 
procurorul, era minuţios şi chiţibușar pînă la exaspe- 
rare, nemilos cu timpul anchetatorilor de parcă toţi ar 
fi avut nevoie, ca și el, doar de trei ore de somn pe 
noapte. Un tip într-adevăr incomod, așa că puţini an- 
chetatori săreau în sus de bucurie atunci cînd nimereau 
cu el la vreun caz. 

— Care vi se pare elementul cel mai neliniștitor, că- 
pitane? 

— Hm, persoana adevăratei Sanda Bob, pentru că... 

— Exact! Întîmplător știu că un examen de grad eo 
treabă complicată. Cumnată-mea l-a dat anul trecut... 
la o altă specialitate... 

— Poate această falsă Bob nu s-ar fi prezentat la... 

— Dar nu e vorba doar de examenul în sine! Pină 
acolo e cale de un an întreg! Lucrurile nu pot fi tru- 
cate! 

— Adică?! 

— E întîi un examen de acte, trebuie întocmit un 

dosar din care să reiasă vechimea, calităţile, activităţile, 
mă rog, calificările şi recalaficările succesive ale res- 
pectivului cadru didactic... 

— Pînă aici... Căpitanul era sceptic, mai întilnise 
el dosare false, garnisite cu tot ce trebuie, şi cu frişcă 
pe deasupra. 

— Urmează o inspecţie specială la clasă și la alte 
activități în școală... nu, nu e o chestie ce se poate 
truca. la să revedem noi datele din dosarul Sandei Bob... 

O groază de acte, își aminti căpitanul consultîndu-și 
notele și enumerînd procurorului datele ce conturau per- 
sonalitatea, sau mai degrabă latura profesională a San- 
dei Bob: la 24 de ani terminase secția de franceză—ro- 
mână a Facultăţii de filologie din I., cu examen de stat 
în sesiunea din iulie..., se prezentase la post la 1 sep- 
tembrie al aceluiași an, într-o comună nu departe de 
I., funcţionase acolo timp de şase ani, transferîndu-se 
acum doi ani în oraşul S. De ce atît de departe?! Nu-și 
urmase soțul, pentru că nu era măritată. De ce transfe- 
rul acesta peste trei județe? De obicei, oamenii nu dau 
cu piciorul unei vechimi de șase ani în același post, de 
obicei o speculează pentru a obține un post în centrul 
de județ... Dar astea nu reieșeau din acte. Totuși, de 
ce?! Mai ales că profesoara urcase cu conștiinciozitate 
toate treptele a ceea ce se numea „ascensiune profesio- 
nală“: dăduse examen de definitivare în învățămînt la 
termenul reglementar, la trei ani de funcționare neîntre- 
ruptă, coincişi la ea cu cei trei ani de la absolvirea fa- 
cultății; urmase două cicluri, de cîte trei săptămîni fie- 
care, de „cursuri de perfecţionare“ de nivel naţional și 
unul local, se reciclase ca dirigintă de două ori, în cursuri 
pe durata a zece săptămîni fără scoatere din producție, 
deci în timpul anului școlar, apoi însoţise grupuri de 
copii în tabere aproape în fiecare vară, condusese cercuri 
de specialitate, participase la diverse concursuri, ocu- 
pase funcţiile cutare și cutare pe linie de... și de..., 
fusese coautor la un manual de franceză pentru școli cu 
profil tehnic... 

— Nu mă mir că nu şi-a mai găsit timpul să se mă- 
rite, puini căpitanul saturat. 

— Nu e o activitate ieșită din comun pentru un ca- 
dru didactic mediu, zîmbi subțire procurorul. Și nici nu 

se numeşte „ascensiune“ ci „menținere“ profesională, 
continuă el, ştiind probabil mai multe de la cumnată-sa. 
lar Ja „participare la diverse activități obşteşti“ trebuie 
să înţelegem efectuarea tuturor recensămintelor, de oa- 
meni, de case, de animale, apoi muncile patriotice de 
vară sau cele periodice din cursul anului... 

— Bănuiesc, îl întrerupse exasperat căpitanul, că din 
cînd în cînd mai ţinea şi ore de franceză! 

— Da, răspunse procurorul cu acelaşi zimbet, și pre- 
supun că destul de bine, judecînd după notele şi califi- 
cativele acordate la inspecţiile speciale şi la toate aces- 
O aa 

— În general, lumea-şi închipuie că un profesor se 
duce la școală, ţine trei-patru ore pe zi, mai corectează 
un extemporal, mai o teză, mai socoteşte nişte medii... 

— Lumea... rise aproape fără sunet, procurorul. Lu- 
mea își închipuie și despre dumneavoastră că staţi de 
la șapte la trei la slujbă, în spatele unui birou elegant, 
mai beţi o cafea, mai interogaţi un lumpen ginecharas 
şi plin de duh, vă mai certaţi cu procurorul... 

— A, nu, se înveseli căpitanul. Cearta cu procurorul 
ţine de romanele polițiste... În orice caz, ca să revin 
la profesori, nu le pling eu de milă, au trei vacanțe, 


faţă de tot restul populaţiei care... 


— Vă înşelaţi, îl întrerupse procurorul. Elevii au trei 
vacanțe, profesorii sînt obligaţi să frecventeze școala, 
opt ore pe zi, în timpul vacanţelor de iarnă şi de primă- 
vară. Cît despre cele de vară, după cum vedeţi, se mai 
reciclează, mai o muncă patriotică, o tabără pe post de 
însoțitor, un serviciu pe școală... 

— Astea tot de la cumnata dumneavoastră le ştiţi? 

— De la ea, de la alţii... 

— Şi eu care regretam că nevastă-mea nu se face 
profesoară! 

— A propos, ce mai face doamna? 

— Termină anul acesta, să vedem ce şanse are la re- 
partizare. 

— Inginerii sînt foarte căutați acuma, şi cu dezvol- 
tarea extraordinară a oraşului nostru... 

— Da. Căpitanul se uită la ceas, aproape nepoliticos. 
Întrebarea e: cui aparţin toate aceste activităţi, mai bine 
zis cărei Sanda Bob... 

— E destul de clar. Procurorul se mai trată cu o ceaş- 
că de ceai. Mai doriţi? Nu? Vă înţeleg. Nu poate fi doar 
o simplă coincidenţă de nume, reveni el la subiect. Co- 
respund și numele părinţilor şi datele de naştere... 

Era vorba de datele din buletin, confruntate cu cele 
din actele atașate la dosar. Ipoteza cea mai tentantă era 
că substituirea avusese loc acum doi ani, data transfe- 
rului acela ciudat. Totuşi, procurorul se îndoia. Înscrie- 
rea la examenul de gradul II declanșează atîta „zarvă“ 
„.. birocratică, revizuiri de acte şi așa mai departe, atita 
„zarvă“ profesională, adică inspecții speciale făcute de 
o comisie, control special de activități, „ieşirea“ în lume 
cu ceva mai special, gen serbare cu program în fran- 
ceză, în cazul acesta, sau un cenaclu, sau un cerc de li- 
teratură, o colaborare la o lucrare, la um manual, ca în 
cazul de faţă, sau cine mai ştie ce, în fine, e vorba de 
atîta muncă, poate nu suplimentară celei de toate zilele, 
dar în orice caz, făcută în aşa fel încît să fie aptă să 
fie prezentată public, ca o „ieşire pe scenă“, încît e 
greu, dacă nu imposibil de crezut că un impostor s-ar 
angaja la așa ceva. De fapt, e greu de crezut că un im- 
postor ar rezista mai mult de două zile pe un post de 
profesor, chiar și în condiţii normale... Numai ne- 
avizaţii își închipuie că un profesor muncește necontro- 
lat... de n-ar fi decît cei 40 de elevi din fiecare clasă 
care... 

— Dar examenul acesta e soadent, interveni căpi- 
tanul. Se dă la cinci ani de la definitivat, exact câți are 
această Sanda Bob. 

— Se poate da la cinci ani, la minimum cinci ani, 
sublinie procurorul, dar nu e obligatoriu, spre deosebire 
de cel de definitivare. 

— Adică, poţi să nu-l mai dai niciodată?! Sau oricind 
după cinci ani de la definitivat? 

— Exact. Presupuneţi că vreţi să preluaţi identitatea 
cuiva, că vă substituiți persoanei respective şi în me- 
serie... 

— Să încerc, răspunse căpitanul, nemulțumit de sla- 
bele lui cunoștințe în materie de administraţie a învă- 
ţămîntului. „Miine mă duc la inspectorat să-l consult pe 
cadrist“ își propuse el. 

— Deci, continuă procurorul, presupunem că vă daţi 
drept nu-știu-cine. Vă căutaţi, fără obligaţie și cu mari 
riscuri de desconspirare, un reflector, cel mai puternic 
posibil, în cazul nostru examenul de grad, repet, examen 
neobligatoriu?! 

— Nu, într-adevăr, concedă căpitanul. Dar s-ar pu- 
tea să fie vorba tot de o profesoară de franceză, mai ti- 
nără... 

— Si-atunci, începu procurorul... 

— Mda, zise moale căpitanul, şi-atunci de ce, şi mai 
ales, sau mai urgent, unde e adevărata Sanda Bob, unde 
e şi ce face... „dacă mai face ceva“, completă el în 
gînd. Nu-i plăcea să exprime cu voce tare ipoteze pră- 
păstioase. Dar s-ar putea, reluă el, ca substituirea să se 
fi făcut foarte de curînd... 

— Şi ca toate probele, înaintea examenului propriu- 
zis, să fi fost susținute de adevărata Sanda Bob, com- 
pletă procurorul. 

— Oricum trebuie să procedăm la o identificare. Mai 
mult ca sigur că din cei treizeci şi trei de candidați se 
vor găsi unul, doi, care s-o cunoască pe Sanda Bob, fie 
din facultate, fie de la cursurile de perfecţionare care, după 
cum am reţinut, reuneau cadre din toată ţara. De fapt, 
se învioră căpitanul, persoana cea mai prețioasă în afa- 
cerea asta e metodista, staţi puţin, căută el în note, am 
găsit, lector Ioana Handrea. Ea face parte din comisia 
de examen și tot ea semnează, printre alţii, procesul 
verbal al inspecției speciale de grad. Concluzia logică, 
ne poate fi de folos la identificare, fie singură, fie în- 


soțită de cei care o cunosc pe adevărata... Nu păreţi 
prea încîntat?! 
— Într-adevăr, recunoscu procurorul. Pentru că... şi 


apoi se opri. Deschise geamurile, nu mai era mult pînă 
la ziuă, parcul dormea sub o ceață foarte ușoară și foarte 
zdrenţuită ce se retrăgea vizibil aproape, printre copacii 
bătrîni. 

— De fapt, reluă căpitanul, urmărind cu viu interes 
cotrobăiala procurorului printre discuri, era curios ce-o 
să aleagă, putem aștepta pînă dimineaţă, colegii din S. 
ne vor telefona... 

— Dar azi la amiazi începe examenul. Cum am pu- 
tea... Un concert de pian merge? Schubert... 

— Perfect, încuviinţă căpitanul. Începe la engleză, 
pentru că fac parte din aceeaşi comisie, au același pre- 
şedinte. În rest, fiecare specialitate are examinatorii 
proprii. 

— Mda, și după ce-i duci la morgă, le dai liber pen- 
tru examenul de a doua zi, nu?! Condiţii psihologice 
a-ntiia, ce ziceţi?! 

— Bine, dar s-a comis o crimă, contraatacă Simion 
Ilarie. Sîntem interesaţi să... . 

— Stop. Deocamdată ştim că s-a comis o substituire. 
Cît despre crimă... 

— A, nu, să n-o luăm de la început, interveni căpi- 
tanul. Dacă voia să se sinucidă își alegea un cadru mai 
potrivit decît o lojă de portăr, nu înghiţea porcăria aia 
în timp ce vorbea la telefon cu „iepurașul“, nu striga 
„m-a înşelat“, şi ne lăsa o scrisoare, ce dumnezeu! Orice 
sinucigaş care se respectă lasă... 

— Bine, bine, de acord, rise procurorul. Cât despre 
identificare, nu ştiu dacă am proceda bine apelînd la pre- 
supușii ei colegi... 

— Vă gîndiți cumva că unul din ei ar putea fi ames- 
tecat direct în afacere? De fapt ar trebui să spun „una 
din ele“, pentru că nu sînt decit trei bărbați pe lista 
examenului de franceză ... 

— Dar la engleză? 

— Nu ştiu exact, în orice caz, proportia e rii rezo- 
nabilă. La asta v-aţi gîndit? Și să nu alertăm vinovatul?! 

— Dar dumneavoastră v-aţi gîndit vreo clipă că 
printre colegii sau colegele ei s-ar găsi ...? 

— Nu, mărturisi căpitanul, zău că nu. Condiţia de 
profesor... 

— Nici eu, zîmbi procurorul. Condiţia de educator e 
o pavăză, aveţi dreptate, dar cred că greşim amîndoi, în 
fond, printre profesori sînt tot atîtea feluri de oameni 
ca și printre alții. 

— Atunci? 

— Atunci, mă gîndeam că din treizeci şi trei de 
oameni, treizeci și unu sînt în afara acestei poveşti. Avem 
noi dreptul să intervenim în viaţa lor înaintea unui eve- 
niment atît de important ca acest examen?! Să bulver- 
săm complet niște oameni care oricum trebuie să aibă 
nervii în pioneze?! Aţi dat multe examene, căpitane?! 

— O mulţime, oftă acesta. Şi devin din ce în ce mai 
grele, nu ştiu cum... În facultate... 

— În facultate eram tineri, zîmbi procurorul. Consu- 
mul psihologic se măreşte odată cu virsta şi cu răspun- 
derile sociale, or candidaţii noștri ştiu ce-i aia o răspun- 
dere... 

— Totuşi, trebuie să ia contactul ..., mu, de fapt 
aveţi dreptate... Măcar de-aș avea alură de profesor de 
liceu ... 

— Credeţi că un profesor de liceu nu-și poate păstra 
un fizic de halterofil ca dumneavoastră?! rise procuro- 
rul, și apoi se opri brusc din rîs și exclamă: Bravo, to- 
varășe căpitan, felicitări, asta e ideea! 

— Păi eu, începu căpitanul, încercînd să-şi adune un 
„0ui* și un „non“ la repezeală. 

— Nu, nu, rise din nou procurorul. Un profesor, unul 
adevărat, imposibil să nu găsim unul în toată miliția 
judiciară, ştiu eu unul... 

— Dacă vă referiți la căpitanul Caius Moraru... 

— Exact, e omul ce ne trebuie. Tip cu alură intelec- 
tuală, ici colea cîte un studiu publicat, preocupări de 
cercetare... știe şi franțuzește, doar, dacă nu mă-nșşel 
a terminat româna şi secundar franceza, a şi profesat la 
catedră... Ei, ce ziceţi? 

— Nu zic nimic, dar nu se poate. Tocmai şi-a dat de- 
misia... 

— Iarăşi?! Procurorul îşi ridică exasperat miinile. 
Cînd?! 

— Teri. 

— Atunci nu e grav, zimbi procurorul. Putem să... 

— Nu cred, răspunse căpitanul, de data aceasta nu 
cred. 

— De ce?! 

— Nu prea cunosc amănunte, ezită căpitanul Ilarie, 
și procurorul nu insistă. 

— Mai aveţi vreun profesor? 

— Da, doi, pe Drăgoi, ăsta 'a terminat matematicile, o 
fi uitat şi el de cînd, că n-a profesat niciodată în învăţă- 
mint, şi pe Andrei care-a făcut istoria. Evident, și-au 
completat dreptul la fără fecvenţă... 

— "Trebuie să găsim ceva, se încăpăţină procurorul, 
sînteţi de acord că nu ne putem viîri așa, între niște ne- 

norociți, sau  nenorocite, dacă vreți dumneavoastră, 
aflate în faţa unui astfel de examen! 

— Dar dumneavoastră ... 

— Exclus! 

Procurorul pleca peste cîteva ore într-o deplasare de 
serviciu socotită pe vreo trei zile, deci, tot ce era de 
decis trebuia decis acum, în această întrevedere cu că- 
pitanul Ilarie. 

„— Nu, chestia cu demisia lui Moraru nu poate fi se- 
rioasă ... 

— Ba da, este... 

— În fine, uite cum procedăm... 

Căpitanul Simion Ilarie îl urmărea cu atenţie. Nu-și 
dădea seama dacă trebuie să se bucure sau nu de ab- 
senţa procurorului în următoarele trei zile. Mai multă 
libertate de acţiune, da, poate, dar şi un raport amă- 
nunţit, cu date concrete şi tot ce însemna asta, după 


ia zile. Nu era prea mult, dar dacă socotea şi nop- 
ile... 

| Luminiţa se visă în excursie. Urcușul era greu 
și curelele ruesacului îi tăiau umerii. Și nu era nimeni 


care s-o ajute, să-i ia povara... nimeni... ce urcuş im- 
posibil ... măcar de s-ar putea opri... numai o clipă... 
dar, nu se ştie de ce, n-avea voie... trebuia să urce, 


să urce... uite-l și pe Cătălin, el s-a oprit. S-a oprit 
pentru că nu mai poate. Trebuie, trebuie să-l ajute... 
dar cum... și de ce... de ce? Pentru că e prietenul ei, 
de aceea. Şi povara asta... e greu să vezi limpede... 
ce să vadă... două fiinţe şi nu mai ştia care era ea și 


care era Cătălin ... 

10 

„Am să mă duc acasă“, se gîndea Caius Moraru. 
Renunțase de mult să mai doarmă, stătea întins pe spa- 


te, cu mîinile sub cap, cu ochii larg deschişi, așteptind 

să se facă ziuă. „Am să mă duc acasă, o iau şi pe Lumi- 
niţa, mama are să se bucure mult în prima zi, pe urmă 
are să-și aducă aminte, dac-a uitat vreodată, că tata 
voia să aibă doi profesori în casă, pe Mariana şi pe mi- 
ne, şi-n ziua a doua are să-mi aducă aminte iar, ca şi 
cînd eu aș fi uitat, că avem amindoi diplome de pro- 
fesori și că le avem degeaba... că Mariana e bibliote- 
cară și eu... Nu, n-am să-i spun ce am de gînd să fac, 
am să-i spun numai după ce reușesc... Dar dacă nu 
reușesc?! Nu, asta nu se poate... Visul unor învăţă- 
tori dintr-un sat de munte, să aibă doi copii profesori 
în casă... Cîţi ani să fie de cînd a murit tata?! Mă duc, 
mă duc acasă, în satul meu...“ 

Căpitanul Simion Ilarie cobori din taxi destul 
de departe de casa lui. Locuia într-un cartier nou, la 
marginea de vest a orașului. Arhitectul proiectant pri- 
mise o groază de premii şi distincţii pentru felul cum 
concepuse sistematizarea şi, iniţial, fusese într-adevăr 
ceva de capul ei. Macheta mai stătea și azi într-un hol 
cam dosnic, cam neumblat, la primărie, şi trebuia să fii 
răuvoitor să nu admiri eleganța, calmul, dotările şi îru- 
museţea noului cartier, așa după cum apăreau ele, aceste 
calităţi, pe machetă. Noul cartier apăruse chiar aşa! Pe 
urmă se întîmplase ceva, constructorii se întorseseră în 
partea terminată și începură să înghesuie blocuri și blo- 
culeţe printre cele date în folosință de doi, trei ani, 
pașnice, înconjurate de flori şi de pajiști miniaturale, 
întreţinute de cîte un locatar zelos, așa că frumoasele 
perspective se pierduseră, accesele din alei spre intrări 
se încurcară, astupate de cite o „plombă“ proaspătă, 
distanţele dintre case se micşorară pînă la posibilitatea 
de a distinge culoarea ochilor vecinei, dacă ea ar fi făcut 
imprudența de-a sta în geam, imprudenţă pentru că ve- 
cinii ar fi putut crede că urmăreşte ce fac ei, şi cu pu- 
ţină bunăvoință şi timp liber, puteai să afli chiar me- 
niul exact servit vis-ă-vis. Viaţa devenise niţel mai 

complicată și trebuia să te adaptezi noilor condiţii, fie 
participind intens la viața tuturor celor din jur, fie ig- 
norîndu-i cu discreţie, sperînd la rîndul tău să ai parte 
de un tratament asemănător. ale de mijloc nu era. Re- 
adaptarea începuse. Cohorte de copii de toate virstele 
coborau scările și nimereau direct în paradisul unei 
construcții ce se înghesuia în coasta blocului lor, fără 
tăgadă, un teren minunat pentru tot felul de jocuri, do- 
tat cu mult mai mult nisip decît orice loc de joacă, 
prevăzut cu ascunzișuri imprevizibile şi pline de far- 
mec! Unii dintre copii îşi mai aminteau vag de scrîncio- 
bul al cărui loc îl luase o macara impozantă, dar cei mai 
mici aveau ţinerea de minte scurtă. Cît despre cei ce 
urmau să se nască, lor nu va fi nevoie să li se explice 
altceva, la vîrsta primelor plimbări, decît că n-au voie 
să facă gălăgie niciodată, nici în apartament, nici pe 
fîşia de trotuar din fața blocului, dar că, dacă mănîncă 
toată supa, pot, între patru şi șase, să sară coarda, în 
linişte, evident. 

Căpitanul înconjură o fundaţie uriașă. „Bloc lamă... 
termen de predare... şef de lot... „E-n ordine, își 
zise el, amintindu-și că în proiect fuseseră prevăzute 
aici niște terenuri de tenis și altele de jocuri cu mingea, 
nu ceva cu pretenţii, evident, doar o mică bază de car- 
tier, un loc de adunat copiii“ 

„Crîngul tineretului“ se fisiise mai demult; pe delu- 
șorul ce-i fusese afectat se construise um motel, cu bar 
pentru snobi și o braserie ce decăzuse rapid într-un birt 
ordinar, un fel de hală murdară unde se servea bere şi 
secărică. Birturile pitoreşti cu mîncări de-lăsat-gura-apă 
existau în alte oraşe. 

O poetă exaltată îşi închipuise un crîng sădit numai 
cu tei, un omagiu înmiresmat adus poetului și poeziei. 
Scrisese despre asta, acum cîţiva ani, și ideea plăcuse 
multora, exista și un spaţiu potrivit, un teren uşor în- 
clinat. Căpitanul, și nu numai el, se şi visase hoinărind 
printre alei presărate de statui albe, troienite de flori 
de tei, de frunze, de nea. O întreprindere de transpor- 
turi găsise terenul foarte potrivit pentru un garaj în 
aer liber, îl nivelase și-l dăduse în exploatare. Crînguri 
presărate cu statui ce creșteau parcă direct din iarbă, 
da, prin alte părți se puteau vedea. Uneori, la televizor, 

la emisiuni de actualități din ţară, se dădeau imagini ale 
unor cartiere noi unde se putea face și altceva decit 
dormi sau privi la televizor, sau în apartamentul veci- 
BilOE + i 

Dintr-un strat strivit pe jumătate de roţile unui ca- 
mion, căpitanul rupse două margarete uriaşe, de grădi- 
nă. Părăsi drumul în refacere, fusese făcut prea îngust 
şi-l resistematizau acum, de aceea nu putuse pătrunde cu 
mașina, şi, strecurindu-se printre blocuri, ajunse la al 
lui. Intră în hol şi vru să descuie căsuţa poştală. Era 
deschisă, de fapt aveau toate aceeași cheie, o fi greşit 
vreun vecin. Acelaşi plic alb pe care-l găsea dimineţile 
cînd sosea după o noaţte de lucru. Foaia albă pe care 
erau lipite cuvintele tăiate Jin reviste, din „Cinema“, cu 
precădere. „Al șaselea avertisment ai o soție prea tînără 
tovarășe milițian caută infractorul în casă un prieten“. 
Cuvinte tăiate cu grijă, de caractere diferite, deh, -um 
le găsise. Lipite, căpitanul mirosi încă o dată hirtia, cu 
acelaşi clei de avion. „De data asta nu chiar cu acelaşi“ 
își zise căpitanul. Se împiedică de un ghiveci de pe sca- 
ră şi drăcui încet. În bicc, toate trebuiesc făcute în sur- 
dină. Se gîndi la Bokor care-şi putea permite să ascul- 
te muzică noaptea, la intensitatea pe care-o dorea. Ei 
locuiau la etajul IV, nevastă-sa se bucurase, sperase să 
aibă perspectivă. O avusese înainte de ridicarea blocului 
la buza străzii, perpendicular pe al lor, acum aveau din 
toate părțile ziduri și ferestre. Descuie încet, nu voia s-o 
trezească, știa că doarme cu uşa dormitorului deschisă 
spre hol, să audă cînd vire el. Nu-l simţea niciodată. 
ştia el cum să pășească. 

Dudu se ridică din colțul lui din hol şi veni, călcină 
extraordinar de ușor, să-l salute. Mirat și impresionat 
de afecțiunea cu care-şi liriise capul de el, asta nu se 
întîmpla în fiecare zi, căpitanul îl mîngiie. Dudu era un 
ogar afgan, mare, minunat proporţionat, cu capul fin și 
ochii inteligenţi, rareori plini de duioșie, ca acum, cel mai 
adesea cu o lucire de scepticism, neobișnuită pentru un 
ciine. Blana lui, bătînd în auriu, mult mai fină decit 
mătasea naturală, mirosea a șampon franțuzesc pentru 
că nevasta căpitanului îl spăla mai des decît ar fi fost 
necesar. Îl chema Katmandu, dar răspundea, cînd avea 
chef, şi la numele mai autohton Dudu. 

Un miros necunoscut se simţea, foarte vag. Căpitanul 
se încruntă şi schiţă, involuntar, un gest spre buzunarul 
unde pusese scrisoarea cu cuvintele lipite. Inchise uşa 
dormitorului; nevastă-sa dormea așa cum și-o închipuise. 

În camera de zi, masa era pregătită pentru micul de- 
jun. Pe scaunul lui, o pijama nouă, de-o culoare care-l 
făcu pe căpitan să suridă. Lîngă tacîm, un flacon sofisti- 
cat „Ho Hang-leau de toilette fraiche, de Balenciaga, 
s'emploie au masculin comme au feminin, Balenciaga- 
Paris“, seria pe etichetă. Magda nu rezistase tentației de-a 
o deschide, iată originea mirosului necunoscut, constată 
căpitanul, destupînd la rîndul lui, flaconul. „Din moment 
ce e pentru amîndoi“ îşi zise el. Trecu tijele celor două 
margarete printr-un inel pe care-l purta de-o săptămînă 
în portofel, de cînd îl cumpărase, de teamă că la mo- 
mentul necesar nu se vor mai găsi. Argint filigranat, o 
piatră mare, verde, aventurin. Martă chinezească, spera 
să fi nimerit mărimea. „Se poate ajustat, îl asigurase 
vînzătoarea. „Eau de toilette fraîche“ îşi spuse căpitanul, 
gîndindu-se la o listă de treizeci şi trei de profesori de 
franceză, aflaţi înaintea unui mare examen. Toţi, oare?! 

Scoase cîinele la plimbare. Cartierul se însuflețea. Mii 
de pași, toți grăbiţi, fugeau într-o singură direcţie: sta- 
ţia de autobuz, departe acum, din cauza lucrărilor de mo- 
dernizare a şoselei. Tocurile femeilor ţăcăneau în ritmuri 
diferite. Singurele care nu se grăbeau erau cele ce-aveau 
cite un copil în braţe. Trebuiau duși la cămine. Erau şi 
bărbaţi care purtau la piept mici ghemotoace cu capete 
bălaie sau brune, copii adormiţi probabil încă din timpul 
operației de îmbrăcare. Un bărbat între două vîrste, cu 
o servietă jerpelită sub braţ, strigă în direcţia căpitanu- 
lui, care nu se grăbea nicăieri: 

— Plimbă-l, dom'le, că mergem noi, ăștialalţi, la ser- 
vici! 

Cîinele evită cu abilitate lovitura de picior ce-i era 
destinată, şi se îndreptă automat spre pădure. Aveau, da, 
și o pădure ce mărginea cartierul spre latura estică, dar 
era atit de bine ascunsă de o perdea de blocuri, încît 
trebuia să fii de-al casei ca să ai reprezentarea ei 
exactă. Era o pădure tînără, dezordonată și fără mare in- 
dividualitate. Nişte alei tăiate nu i-ar fi stat rău. Căpi- 
tanul spera să-i vină cuiva ideea asta, într-un viitor 

oarecare. N-avea prea mult timp la dispoziţie, așa că îi 
rechemă pe Dudu care, din fericire, ascultă de la înce- 
put. Era un cîine cu multă personalitate, de cele mai 
multe ori făcea ce voia el. Magda susţinea că are c pri- 
vire malițioasă, căpitanul o contrazicea, lui i se părea 
că Dudu e un înţelept sceptic. „Înţelept“ bombănea Mag- 
da, revenind cu el după un ceas de plimbare, fiindcă aşa 
voise el, deși ea avusese de gînd să-i acorde doar zece 
minute pentru că se grăbea undeva. Erau şi zile cînd 
Dudu nu voia să iasă în ciuda tuturor rugăminților. Stă- 
tea absent în balcon, indiferent la strigătele pline de 
speranță ale fetiţei din balconul din față, mînca în silă, 
și căpitanul își zicea că probabil îi e dor de adevăratul 
lui stăpîn, un medic de ţară, plecat la o perfecționare de 
cîteva săptămîni. La rîndul lui, căpitanul trebuise să-i 
caute o gazdă pentru cele zece zile cît fuseseră ei la ma- 
re. La reîntoarcere, crezuse că surprinde o expresie de 
bucurie în ochii lui Dudu, și-i păruse bine, dar Magda 
risese de el. „Un cîine trebuie crescut de mici, se do- 
cumentase ea cu conștiinciozitate. Căpitanul făcuse „in- 
vestigații“ şi ajunsese la trista concluzie că nu va avea 
niciodată atîţia bani „disponibili“ ca să-și poată cumpăra 
un pui de ogar afgan. Se consola cu ideea că nici n-ar 
avea sens, rasa asta cu multă energie are nevoie de spa- 
ţiu mare. În bloc... și-apoi vecinii... erau desigur tem- 
peraţi de ideea că Dudu e doar flotant, poate-i oprea de 
la reclamaţii și locul ce muncă al căpitanului... 

Sub duș, căpitamul își pipăi mușchii obosiţi. Nu fusese 
halterofil, procurorul se înșelase, fusese înotător și dacă 
nu-și găsea, cît de curînd, timp pentru antrenamente de 
întreținere, avea să ajungă o matahală grasă. „Mai am 
pînă atunci“, se linişti el. 

Îmbrăcă haine ușoare, avea să fie cald astăzi. Peste 
cămașa foarte apretată își puse bluza noii pijamale. Îi 
desfăcu lui Dudu un pateu și-l urmări cum mănîncă, 
demn și reţinut, ca un copil trimis în vizită de dumi- 
nică, bine instruit de acasă. Nu se simţea deloc obosit, 
asta va fi pe la zece, unsprezece, dar cu cîteva cafele 
se va rezolva. 

Tinără aceea moartă ... atît de neajutorată, cu mutrița 
ei bosumflată și nedumerită, ca și cînd n-ar fi înţeles 
ce i se întîmplă, cu ciorapii ei mult prea închiși pentru 

sandalele de lac alb, cu poşeta ei mare, bună să cuprindă 
caiete de notițe şi conspecte... și-n locul lor atitea cos- 
meticale ... ce era ciudat cu poşeta asta?! 

Căpitanul îl părăsi pe Dudu. Poşeta Magdei, tot un 
model încăpător, era trîntită la piciorul unui fotoliu. O 
deschise și făcu o strimbătură la vederea conţinutului. 
Il intimida, evident. Preţ de o clipă nu ştiu cum să 
procedeze, apoi se hotări şi-l vărsă pe foile unui ziar 
desfăcut pe covor. Nu prea ştia de unde să înceapă, 
derutat de grămăjoara aceea de hirtii, obiecte, după pă- 
rerea lui, inutile, creioane de diverse culori, două sti- 
louri, amindouă cu cerneala de mult uscată și alte şi 
alte prostii. Căpitanul pescui actul de identitate al Mag- 
dei şi o agendă mică, plină de adrese și numere de te- 
lefon, începu apoi, metodic, să aşeze tot restul obiecte- 
lor pe categorii: bani, cosmeticale, chitanțe de piată de 
cînd lumea, avize de plată neonorate, instrumente de 
scris neutilizabile și așa mai departe. Înţelese acum ce-l 
frapase cercetind poșeta tinerei moarte: ordinea nefi- 
nească, lipsa oricărui nume în carnețelul de aduse, abun- 
dența cosmeticalelor. Le controlă pe cele ale Magdei: un 
ruj, o oglinjoară, o pudrieră mică, un tub de mascara 
pentru ochi. Magda purta cu ea zeci de lucruri inutile, 
bilete compostate de maşină, un şirag rupt de mărgele, 
dar în poşeta ei nu se găsea nici lapte demachiant, nici 
creme nutritive, nici loțiuni tonice. Erau, toate astea. în 
baie, în sertarul măsuţei de toaletă. dar nu în poşetă. 
Acestea erau produse ce se foloseau în casă. Să înțeleagă 
deci că tînăra care murise se pregătise de-un voiaj mai 
indelungat și-și pusese la îndemînă cosmeticalele de fo- 
losinţă cotidiană?! Și-apoi, atîta ordine! Căpitanul și so- 
ţia lui voiseră să vină de la mare cu avionul pentru a 
scuti oboseala unui drum de multe ceasuri cu trenul. 
Nu găsiseră bilete şi culmea! Magda se bucurase! „Gin- 
deşte-te, să fac ordine în geantă nu-i chiar aşa ușor& 
glumise ea. Evident, pentru controlul de la aeroport ar 
fi trebuit să trieze nimicurile ce le purta în poșetă. Să 
insemne asta că falsa Sanda Bob își pregătise conținu- 
tul poșetei în vederea unui control? Ce fel de control?! 
De aeroport? de vamă, poate?! Exclus, nu avea paşa- 
port, avusese doar un buletin care nu era al ei... ar fi 
putut avea atunci şi un paşaport care să nu fi fost aj 

ei... sau... O identificare rapidă a persoanei ce murise 
ieri-seară se impunea. La urma urmei, trebuia să fi ve- 
nit de undeva, să fi stat într-o casă, într-un hotel, să fi 
avut familie, prieteni... duşmani. Cheiţele acelea două, 
prinse cu şnur şi agăţate cu un ac de siguranţă de căp- 
tuşeala poşetei, cheițele acelea deschideau ceva, o valiză, 
o casetă... Trebuiau să fie undeva... 

Căpitanul iuă notele de plată scadente, cea de tele- 
îon era cu ie:menul de plată chiar binişor depășit, şi le 
puse în portofelul lui, cit despre restul obiectelor, le 
vărsă, pur şi simplu, în poşeta încăpătoare a soţiei sale, 
nu înainte de a înșuruba căpăcelul unei sticluțe miniatu- 
rale de prezentare, al cărui conţinut, o apă de colonie, 
se împrăștiase, de fapt, de mult, printre hirtii, batistuţe 
şi creioane cu virful rupt. Puse poşeta ia locul ei, la pi- 
ciorul fotoliului. 

Era plăcut în casa lor, păcat că trebuia să plece cu- 
rînd. Căpitanul se uită la ceas. Aproape șase! Avea să 
fie o zi frumoasă, o zi cu soare. 

Asistat de Dudu, căpitanul destupă sticla de șampanie 
ce stătea de citeva zile în frigider, privi cu mare plăcere 
fumegarea rece, nu voise s-o lase să pocnească, şi-şi 
umplu o cupă. Era bună. O bău cu înghiţituri mici, fe- 
ricit de senzaţia de linişte şi împăcare pe care-o simțea. 
Umplu din nou cupa lui și apoi încă una pentru Magda, 
atent la pocnetele abia sesizabile ale spumei aurii. 

Soția lui se trezise şi stătea rezemată de perne. Căpi- 
tanul împinse ușa cu umărul şi intră, cu cele două pa- 
hare pline. 

— La mulţi ani, ingineraşule, zise el, topit tot de 
zimbetul cu care ea-l aştepta. 

Gara cunoştea un moment de acalmie. Trenurile 
de navetiști plecaseră, următorul personal era anunțat 
doar peste o jumătate de oră, așa că pe peroane nu erau 
decît nişte pierde-tren, oameni de toate virstele şi de 
toate profesiile care pot fi văzuţi în toate gările din 

țară. Ca o figurație permanentă. Acceleratul de Bucu- 
reşti sosea cu întirziere. O făcuse pe parcurs şi o mărea 
mereu, ca și cînd nu s-ar mai fi grăbit să ajungă. 

— Acuma, gata, are mersul complet derleglat, tre- 
buie să aștepte peste tot, explica, cine ştie pentru a cita 
oară, un domn foarte gras, soției sale care, resemnată, 
dădea din cap a aprobare, examinîndu-și cu obstinaţie 
vîrfurile pantotilor. 

Așteptau, desigur, pe cineva, de fapt, toată lumea de 
pe peronul trei aştepta pe cineva, nu pleca nimeni mai 
departe, acceleratul avea aici staţia terminus. În sfîrşit, 
sosi, aproape fără zogomot, fără să se anunţe prin şuie- 
ratul de rigoare, ca și cînd i-ar fi fost rușine de apariţia 
sa întirziată. Entuziasmele celor care așteptau, ca şi ce- 
le ale sosiţilor, se topiseră demult, dacă existaseră, în 
expasperarea cu care priviseră, de-atitea ori pe minut 
acele ceasornicelor. Pînă şi bunica era blazată și-și tră- 
gea puişorul de mină, fără să mai fie atentă pe unde 
calcă, atentă mai degrabă la bagaje și la peisajul de pe 
peron unde spera să-l descopere pe bunic. 

Blondul cel arătos era, de mirare, ca scos din cutie, în 
ciuda nopţii de călătorie incomodă. Fără alt bagaj decît 
geanta lui diplomat, o porni grăbit spre vagoanele din 
spate, acolo erau cele de dormit, cu intenţia de-a o re- 
găsi pe Zizi Jeanmaire. Tinărul ce avea alură de student 
îl urmă la cîţiva pași depărtare, n-avea de gînd să iasă 
din ceea ce numea el „competiţie“, numai pentru că-i 
crescuse barba dezordonat, avea ochii roșii de nesomn 
şi, mă rog, în ansamblu, cu hăinuţele lui șifonate şi cu 
sacul de călătorie pe umăr, n-arăta prea grozav. 

„Hm, își spuse domnul între două virste, cel care dor- 
mise, sau se prefăcuse că doarme, cine ştie, tot timpul 
călătoriei. Unde mai am şi eu loc aici?! Unul de-a dreap- 
ta, altul de-a stînga.“ Aşa că, se mulțumi să-i urmărească 
de la o oarecare distanţă, evaluînd silueta tinerei femei, 
gardată, într-adevăr de cei doi. „Dacă n-ar umbla aşa de 
țeapănă ar fi chiar grozavă.“ Simţi un gol în stomac, dar 
din cauza foamei, era convins. Urcă în ultimul moment 
într-un troleibuz arhiplin — cei trei urcaseră printre 
primii — bucurîndu-se că nu se găsise nici un taxi în 
piața gării: mai mult ca sigur că le-ar fi pierdut urma. 

Soţia profesorului trînti indignată ceștile de cafea 
pe o tavă rotundă. În mișcarea prea bruscă vărsă din li- 
chidul cafeniu. Se gîndi c-ar trebui să pună totul pe un 
platou de argint, vizita unui procuror chiar la ora șapte 
dimineaţa trebuie să însemne ceva! Porni spre ușă şi, 
cu mîna pe clanţă, se răzgîndi. Reașeză totul pe tava ba- 
nală inox. 

Protesorul semăna cu o bufniță mare, scoasă cu de-a 
sila în miezul zilei din scorbura întunecoasă, adică se- 
măna în măsura în care o bufniță mare poate fi şi 
cheală. 

— Cu frişcă? 

— Nu, zise procurorul, nu, mulţumesec. Îmi pare rău 
că fac atîta deranj, murmură el către soţia profesorului 
care înţepenise, dreaptă şi încruntată, lîngă masă. 

— Nici unul, declară ea. Profesorul, oricum își începe 
ziua cu o cafea neagră. Eu insist şi pentru frişcă, dar 
profesorul... Spunea „profesorul“ ca și cînd s-ar fi re- 
ferit la o persoană absentă cu care n-ar avea nici o le- 
gătură. Procurorul o asculta atent, înclinînd uşor capul 
din cînd în cînd, a aprobare. Stătea rigid pe scaun, pi- 
cior peste picior, cu palmele încrucişate peste genunchi, 
ca-ntr-o vizită de după-masă, invitat la ceai și la fle- 
căreli de circumstanţă. Părea că are toată ziua înaintea 
lui. 

— Maricica, te rog... 

— Sigur, acceptă ea. Mă scuzaţi, tovarăşe procuror, 
dar am o groază de treburi la bucătărie. 

— Vă sculați de dimineaţă, constată procurorul, ră- 
mas singur cu profesorul. Făcea aluzie la ţinuta lor, a 
gazdelor, impecabilă de parcă s-ar fi pregătit să iasă 
amindoi în onaş. 

— Da, răspunse profesorul sec. 

N-avea cîtuși de puţin intenţia să discute cu procu- 
rorul altceva decît ceea ce făcea obiectul vizitei lui, la 
această neobișnuită oră. 

— Este pentru prima dată în cariera mea cînd... cum 
să vă spun... nu-și găsea cuvintele, sau nu voia să le 
pronunţe. În sfîrşit, se hotărî: Desigur nu vreau să pun, 

nu pot să pun la îndoială spusele dumneavoastră, dar cred 
că mă veţi înţelege dacă sînt obligat să vă refuz. 

— Sînt sigur că nu puieţi să ne refuzaţi... 

— Nu pot să mă joc cu dispoziţia psihologică a ati- 
tor candidaţi! Poate nu ştiţi ce importanţă are acest 
examen pentru ... 

— Ba da, ştiu. Toemai pentru că știu, tovarăşe profe- 
sor, și tocmai pentru că vrem să apărăm liniștea unor 
candidați nevinovaţi. 

— Refuz să cred că printre profesori ar exista un... 
VĂL aaa 
— Sint de aceeași părere cu dumneavoastră, tovarășe 
profesor, absolut de aceeași părere, dar avem nevoie de 
fiecare indicație, oricît de mică și, dumneavcastră singur 
ați spus-o, ar fi foarte neplăcut să trebuiască să procedăm 
ca de obicei, oamenii aceștia au altă treabă de făcut 
acum, au de dat acest examen... 

Şi fiindcă protesorul tăcea încăpăţinat: 

— Sînt sigur că nu doriţi să-și piardă vremea stînd de 
vorbă cu anchetatorii. 

— Să introduc un impostor printre profesori! 

— Nu e un impostor, e un absolvent al facultăţii dum- 
neavoastră chiar, are cinci ani de catedră ca profesor 
de română și franceză, veţi vedea că se va descurca... 

— După o întrerupere de cît timp? 

— Mă rog, de vreo patru-cinci ani, dar să știți că 
între timp s-a mai preocupat, a mai publicat cîte ceva... 

— Îmi închipul, spuse acru profesorul, „cronica săp- 
tăminală a crimelor din judeţ“ sau „aflăm de la secția 
de minori“... 

— A, nu, rise procurorul, simțind acum partida cîş- 
tigată. E cercetător, se preocupă de istoria literară, dă 
chiar un doctorat la colegul dumneavoastră, la profeso- 
rul Mareş. 

— Tinărul acesta ar trebui să se hotărască, bombăni 
profesorul, am impresia că nu face treabă bună în nici 
una din părți. 

— Asta eu n-o știu, se eschivă procurorul, dar mi se 
pare că s-a hotărit. Dacă-l acceptaţi, aceasta va fi pro= 
babil ultima lui misiune. Și surprinzînd privirea involun- 
tară a profesorului spre telefon: Aș fi bucuros dacă 

l-aţi suna pe profesorul Mareş ca să vă convingeţi că nu 
vă propun un impostor... 

— Nu, nu, se dezvinovăţi parcă profesorul, decît dacă 
insistați dumneavoastră. 

— Insist, zîimbi procurorul. 

— Bine, acceptă profesorul, de parcă i-ar fi făcut un 
mare hatîr. Dar știți, nu-i aşa, că pentru a-l promova, de 
la un examen la altul, trebuie să obțină cel puţin nota 
șapte, iar media celor trei probe trebuie să fie opt! 

— Sper să se descurce. 

— Și, bineînțeles, fiind o prezentare ca să-i zic așa... 
ilegală, nu va fi înscrisă în procesele verbale de examen 
și nu va avea nici o pretenţie... 

— Bineînţeles, bineînțeles. 

— Nu, hotărît, nu-mi place ceea ce-mi cereţi, reveni 
profesorul. 

— Dar nu vă cer, vă rog doar. 

— Şi-apoi, reluă profesorul de parcă n-ar fi auzit, 
trebuie să pun la curent pe tovarășa metodistă și pe to- 
varășa şefă a comisiei de la franceză, eu sînt numai pre- 
sedinte de... 

— Evident, murmură procurorul, contez mult pe spri- 
jinul dumneavoastră... 

În stradă, procurorul își șterse fruntea și se miră gă- 
sind-o uscată, avusese impresia că-i curg broboanele de 
transpirație pe timple. Intră în mama în care-l aștebp- 
tau încă doi colegi, urmau să plece toţi trei în depla- 
sarea de care-i amintise căpitanului Simion Ilarie. 

— Mă, Bokore, zise cel de la volan, de ce-ţi laşi tu 
treburile pe ultima clipă? 

— Din neglijenţă, răspunse procurorul Bokor Andrei, 
și se așeză cit putu mai comod. 

— Mă faci să rîd, zise Caius Moraru, dar nu 
ridea deloc. 
— Rizi sau plingi, asta-i mișcarea. 
— Simi, tu ai fost întotdeauna un om cu simţul reali- 
tăţii ... 

— Tocmai. Ţi-ai închipuit că-ţi propun ceva de do- 
meniul fantasticului?! Deloc. E ceva cît se poate de... 

— Fii serios. , 

— Sint foarte serios, dar n-am încotro, se enervă de-a- 
cum căpitanul Simion Ilarie. Credeam c-ai să pricepi 
mai repede. 

Discuţia asta avea loc în baia locuinţei lui Caius Mo- 
raru și a surorii lui. Caius se bărbierea cu un brici stră- 
lucitor pe care-l agita nestăpiînit prin faţa căpitanului Si- 
mion ]larie, așezat gospodărește pe marginea vănii. 

— Vezi să nu-ţi razi şi cotleții, zise el iritat de ceea 
ce i se părea lui afectare din partea lui Caius, şi, in- 
conştient, de forma mult mai bună decît a lui, în care-i 
apărea acesta. Era gol pînă la briu şi sub pielea foarte 
bronzatu îi jucau uşor toţi mușchii. Îmbrăcat, Caius Mo- 
raru părea mai degrabă slab. 

— Nu te mai fandosi atita, reluă Simion Ilarie, și apoi, 
neputindu-se stăpîni: Unde te-ai bronzat tu aşa de tare, 
că parcă n-ai fost în concediu?! 

— La tenis, răspunse Caius Moraru. Măcar o programă 
mi-ai adus? reveni el la subiectul ce-l interesa. 

— De unde? Încă nu s-au deschis chioșcurile de ziare, 
lasă că-ți iei tu una pe drum. 

— Deci ești sigur că accept?! Caius se strimbă fioros 
în oglindă. Mizezi pe inconștiența mea, așa-i?! 

— Dimpotrivă. Nu mă face s-o iau de la început... 

— Deși ştii foarte bine că nu mai sîntem colegi?! 

— Lasă-mă-n pace, replică uşor plictisit căpitanul 
Ilarie, ce, parcă asta-i prima dată cînd îţi dai tu demisia?! 

— Poate că nu-i prima... 

— În mod precis! 

— ...dar, în orice caz e ultima. Acuma e ceva se- 
rios, bătrine căpitan! 

— Ei, atunci ai să-nchei cu o acțiune care te-ar rea- 
duce printre adevărații tăi colegi! 

— Simi, nu te supăra că-ți spun, bine, mă duc, deşi tu, 
ca tot necunoscătorul, îţi închipui că un examen de ăsta 
e floare la ureche şi nu-ţi pasă că mă trimiţi să mă fac 
de ris, îți repet că mă duc, însă nu înţeleg ce crezi tu 
că pot descoperi acolo, între profesori. Închise briciul 
cu un „clac!“ ameninţător și, fără nici o tranziţie, începu 
să urle: Luminiţa, Luminiţa! costumul meu bleu de in, 

cămaşă albă, cravata aia de la tine, şi fă-mi și pantofii! 
Ciorapi gri închis, te rog! 

— Şi un picior în dos! bombăni căpitanul Ilarie, ie- 
şind din baie, după ce-i acordă lui Caius Moraru trei 
minute pentru duș. 

În camera lui Caius era gata dereticat, aerisit. Hainele 
comandate fuseseră aşezate în şir pe pat chiar înainte 
de-a fi cerute, pe masă abureau două căni cu lapte, ală- 
turi de două chifle uriașe, unse din gros cu unt ȘI cu 
cite-o lelie de şuncă trîntită deasupra. 

— Poate doriți o câfea? se interesă Luminiţa, văzînd 
strîmbătura de dezgust a căpitanului, la vederea ceștilor 
cu lapte. 

— Mulţumesc, Luminiţa, am mîncat. 

— Deja? se miră ea. Păi, încă nu-i ora șapte... 

— Ce mai faci tu, Luminiţa? Cum îţi mai merg trebu- 
rile? Mama ce mai face? întrebă el, preocupat de cu to- 
tul altceva. 

— Bine, bine, bine. Şi bunica e bine și Cătă e bine, 
răspunse ea cu o ironie nedisimulată, sesizind conven- 
ţionalismul întrebărilor lui. 

— Cătă?! Cine e Cătă? 

— Cătă e Cătălin, fostul meu coleg și prieten. 

— De ce „fostul“? 

— Pentru că eu am dat la medicină şi el la poli, deci 
nu mai sîntem colegi. 

— Şi de ce-i zici „Cătă“? 

— Dar cum să-i zic? zîmbi fata. 

— Nu știu, ridică din umeri căpitanul, complet fisti- 
cit de discuţia asta fără noimă, şi neștiind cum să conti- 
nue. Il salvă telefonul. Era pentru Luminiţa, telefona 
chiar „Cătă“. Fata vorbea încet și căpitanul n-o asculta, 
contempla cu plăcere un foarte frumos tablou, destul de 
mare ca dimensiuni, un tablou devenit celebru printre 
ei toţi, nu numai din cauza autorului lui, un nume foarte 
bine cotat, ci și din cauza poveștii achiziţionării lui. Ade- 
vărul e că înghiţise economiile de mai bine de un an 
ale bietului Caius, stringea bani pentru o combină mu- 
zicală ultimul răcnet, şi nu el fusese cel care le sacrifi- 
case. Nu i-ar fi trecut niciodată prin minte c-ar putea 
deveni posesorul unei astfel de valori semnate de un 
nume deja de circulaţie internaţională. Se mulţumise să 

intre de cite trei ori pe zi în expoziţia omului, nu-i era 
greu, galeriile erau vis-ă-vis de locuinţa lui, şi să ofteze 
discret, zăbovind mult în fața fiecărei pînze. Cînd se tre- 
zise cu asta acasă se zăpăcise atît de tare încît nu știuse 
dacă trebuie s-o certe pe soră-sa, Mariana, că dispusese, 
a cita oară? de banii lui fără măcar să-i ceară părerea, 
sau să fie fericit că e posesorul unei astfel de minuni. 
Din prudenţă, dar și din plăcere, se hotărise pentru cea 
de-a doua atitudine. Se temuse că bietele lui achiziţii 
anterioare, pînze care-i plăcuseră, aparținînd unor pic- 
tori tineri, în curs de afirmare, momentan locală, vor 
trebui coborîte de pe pereţi, că nu vor putea suporta 
concurența copleșitoarei, somptuoasei picturi al cărei po- 
sesor se trezise. Constatase cu încîntare că nu era așa, 
rimau bine pînzele lui unele lîngă altele, căpătau o pro- 
funzime nouă. Era ca și cu femeile: printre femei urite, 
una frumoasă nu iese în evidenţă, contrar vechii preju- 
decăți, dimpotrivă, se uriţeşte și ea, în timp ce femeile 
frumoase, în grup, îşi trec una alteia din strălucire, tre- 
zindu-se în cîştig fiecare. 

Erau două fete pe pinza aceea, două fete frumoase 
și stranii, cu plete curgînd pînă dincolo de mijloc. Nu 
ştiai dacă vin sau dacă se retrag, dacă aduc spre tine pei- 
sajul frumos şi straniu în care pluteau, sau dacă se retrag 
odată cu el, lăsindu-te pe ţine, privitorul, copleșit de 
neliniște la gîndul că amestecul acela ciudat de verde 
și albastru te poate cuprinde pe de-a-ntregul, sau, alter- 
nativă la fel de nzliniştitoare, că totul se poate stringe 
pînă la dimensiunile unui punct minuscul și apoi dis- 
părea, iar tu, privitorul, te-ai trezi nu numai cu un pus- 
tiu în faţa ochilor, ci și în propria-ţi ființă. Expresia 
fetelor acelora, ființe de acum zece milenii? fiinţe de 
peste zece milenii? ființe dintotdeauna? expresia lor se- 
nină şi absentă, rece şi totuşi tandră... 

— Ei bine, unchiule Simi, zise Luminiţa făcîndu-l pe 
căpitanul Ilarie să tresară, trebuie să aduc o rectificare 
micii mele dări de seamă. 

— Care dare de seamă? nu înțelese căpitanul. 

— Păi, v-am spus că eu sînt bine, mama e bine, bu- 
nica e bine și Cătă e bine. Uite că nu e aşa, Cătă are 

— Da? Ce necazuri? Vocea căpitanului nu era deloc 
încurajatoare. 

— Mari. Pentru că dacă tanti Silvia e supărată, atunci 
toată casa e în alertă, continuă fata, amuzîndu-se vizi- 
bii. Or, acum, tanti Silvia e supărată. 

„Treaba ei“ nu căpitanul să răspundă, dar cu voce 
tare zise: 

—— Dar ce-a păţit? 

— Un lucru groaznic! I-a dispărut albumul din că- 
lătoria de nuntă. Toate urmele, continuă fata afectind 
un ton misterios, duc spre nepoţica lor pe care au găz- 
duit-o cîteva zile și care a plecat ieri. Se presupune, cu 
album cu tot! 

— Dar câţi ani are tanti Silvia? 

— Ciţi are şi secolul nostru, rîse fata. Totuși, am să 
vă fac o cafea, hotări ea, și plecă. 


d 
(ZI 


Colonelul Cosma îi primi la ora opt. Îl ascultă 
pe căpitanul Simion Ilarie, urmărindu-l cu mare atenţie 
dar fără să noteze nimic. Memoria lui fenomenală ajun- 
sese termen de referință. (Pînă cînd fusese căpitan, adi- 
că pînă ieri, Caius Moraru o calificase drept „jenantă“; 
colonelul era în stare să ţină minte ipotezele cele mai 
năstruşnice elaborate la începuturile cîte unui caz și 
apoi, la momentul potrivit, să facă aluzii maliţioase la 
adresa imaginaţiei colaboratorilor săi. De aceea, desigur, 
expunerea căpitanului Ilarie era destul de seacă, redusă 
la datele concrete, lipsită de interpretări. Adevărul era 
că nici nu prea aveau ce să „interpreteze“. Din S. nu 
sosise încă nici o comunicare referitor la adevărata San- 
da Bob, cea căreia îi aparţinea buletinul, și căpitanul 
insista în refuzul lui de-a da telefon la numărul comu- 
nicat de informații, și verificat, dealtfel, ca fiind pe nu- 
mele ei. Pe de altă parte, cercetările pentru stabilirea 
identității reale a tinerei moarte abia demaraseră, îi se 
făcuseră poze, cu și fără perucă, i se luaseră amprentele 
digitale pentru orice eventualitate și urmau să fie con- 

fruntate cu cele aflate la arhive, în fine, urma să se 
procedeze ca de obicei... 

Colonelul își examina discret subordonații: căpitanul 
Simion Ilarie, masiv, cu aparenţă greoaie, dar în reali- 
tate extrem de agil și îndemînatic, Caius Moraru, înalt 
și subţirel, cu părul deja scăpat din teroarea impusă de 
piaptăn şi perie, arătînd mai tînăr decît era din cauza 
unei sprinteneli de mișcare şi a nonşalanței gestului 
(stătea și acum răsturnat cu eleganță în scaun, îmbră- 
cat în costumul lui de papiţoi care lui, însă, îi venea 
bine, i se „potrivea, ca dealtfel tot ce purta. De cheu- 
toarea reverului avea petrecut un lanț de argint, înfun- 
dat împreună cu ceasul ce-l susținea, în buzunarul de 
sus. Colonelul îl întrebase cu mare seriozitate cît e cea- 
sul şi Caius Moraru scosese „ceapa“ de argint, moște- 
nire de la taică-său, şi-i spusese disimulîndu-şi zimbetul: 
„opt precis, tovarășe colonel“), în sfîrşit, locotenentul 
Mihai Iliescu, arătînd nu prea grozav, ras în pripă, cu 
cearcăne şi cu faţa trasă. 

Fusese trimisă şi la sala „ies“ o echipă, deși mare lu- 
cru nu era de cules de pe-acolo, oricum, pentru orice 
eventualitate, și pentru „împăcarea conștiinței“, cum 
spunea, răutăcios, colonelul. 

— Deci, ne bazăm pe sprijinul căpitanului Moraru, 
nu-i așa? spuse colonelul, servindu-i cu ţigări. 

— Îmi permit să vă reamintesc, tovarăşe colonel, că 
mi-am dat... 

— Da, știm, știm toţi că ţi-ai dat demisia, dar deo- 
camdată ești în concediu, nu? și răspunsul n-a sosit 
încă. Pînă ţi ses termină concediul, pînă se hotărăște 
soarta demisiei... Dar, de fapt, căpitane Ilarie, ce ur- 
măriţi voi să aflaţi infiltrîndu-l pe Caius printre can- 
didații la examen?! 

Căpitanul Simion Ilarie deschise gura dar nu reuşi să 
articuleze vreun sunet, așa că făcu un gest nelămurit 
cu mîna și termină prin a-şi drege glasul. 

— Cam așa credeam și eu, îl aprobă colonelul, şi 
Caius Moraru izbucni în ris. 

Locotenentul se încruntă și mai mult şi ridică mîna, 
ca la școală. 

— Vă rog, îi permise colonelul, fără a-l tutui, ca pe 
ceilalți doi pe care-i cunoștea mai de demult. 

— Dacă-mi permiteţi să vă spun părerea mea, începu 
locotenentul, eu găsesc că acțiunea aceasta n-are nici 
un rost, întîi, deoarece tovarășul Moraru s-ar putea des- 
conspira foarte repede printre cadrele didactice, dînsul 
nepregătind deloc acest examen, și în consecinţă ar pu- 
tea aduce prejudicii reputației miliției, doi, pentru că 
civili nu ştiu să ţină un secret și acesta a fost deja 
împărtăşit șefului comisiei de examen și membrilor comi- 
siei, trei, pentru că se pierde mult timp pentru depistarea 
umor informații incerte, cînd ar fi mult mai simplu să 
profităm de apelul de la ora nouă, cînd avem toți can- 
didaţii adunaţi. 

— Da, şi ce propuneţi?! 

— Propun să le expunem situaţia, pur şi simplu, să 
facem apel la conștiința lor de cetăţeni şi să le cerem 
sprijinul, atît la identificare cît şi la... 

— Foarte corecte primele două obiecţii, îl întrerupse 
colonelul, dar, ca să facem, zîmbi el spre Caius Moraru, 
mergem și noi la rise. În ceea ce-o priveşte pe-a treia, 
trebuie s-o excludem cu desăvîrșire, tovarășe locotenent. 
Procurorul are dreptate, și dacă e vorba de prestigiul 
miliției, atunci să nu uităm că rolul ei e de a apăra, 
de a apăra nu numai bunurile materiale și vieţile, ci 
şi bunurile spirituale ale cetăţenilor. Or, o pregătire de 
cel puţin un an pentru un examen atît de greu nu vi 
se pare un bun spiritual ce trebuie ocrotit?! 

— Înţeleg, răspunse locotenentul, dar ce li se poate 
întîmpla? Nişte profesori, acolo... de franceză! 

— Hm, făcu nedumerit colonelul. 

Caius Moraru se uită ostentativ la ceasul lui Omega 
tip 1925 şi colonelul îl liniști spunîndu-i că-i comandă 
o mașină, ceea ce și făcu, prin telefon, n-avea nici un 
rost să piardă apelul de la ora nouă. 

Filologia semăna în ziua aceea cu un stup, un 
stup în care niște albine bezmetice umblau de colo pînă 
colo fără să mai ştie drumul spre ieșire; într-adevăr, 


53 


nimeni nu ieșea din clădire, nici măcar fericiţii care 
pînă la ora asta răspunseseră la examenul lor de defi- 
nitivat, de grad, de restanță la „tără frecvenţă“, pentru 
că la o muiţime de secţii erau programate aceste exa- 
mene. Și cei ce terminaseră pe ziua de azi nu se îndu- 
rau încă să plece, mai fumau cile o ţigară cu cei ce 
tremurau pe la uși, încurajîndu-i pe ton superior, uitind 
că acum o oră sau o jumătate de oră le clănțăniseră şi 
lor dinţii la aceeași ușă. Ca niște copii, aşa erau deşi 
trecuseră cu toţii de muit de virsta copiilor. 

Caius Moraru încetini pasul din reflex în faţa afișie- 
rului central privind automat în colțul din dreapta sus, 
acolo erau comunicările pentru grupa lor... acum zece 
ani! Din păcate, ceea ce se anunța acum acolo nu-l mai 
putea interesa. Urcă scările sărind cîte două trepte. lira 
foarte emoţionat și oarecum întricoșat, realizind abia 
acum dificultatea misiunii pe care si-o asumase cu atita 
ușurință. În fond, mulţi din foştii lui colegi, sau mai 
degrabă colege, totdeauna ia filologie au fost mai multe 
fete, ştiau bine care e actuala lui ocupaţie pentru că, 
pămîntul e mic, nu? se mai întilniseză în diverse ocazii. 
Ce-ar fi, deschizînd ușa sălii „Balzac“, să se trezească 
salutat cu un „ce mai faci, căpitane? cu ce ocazie din 
nou printre profesori?“ Ar putea, ar fi nevoit să inven- 
teze pe moment o poveste cum că a revenit în învăță- 
mînt şi-şi dă examenul pentru că, şi așa mai departe. 
Dar ar fi de nedorit. Dacă cineva „se simte cu musca 
pe căciulă“ iar fi imediat avizat de prezența printre ei 
a unui, fie chiar ex-căpitan de miliţie. Mai sînt şi alţi 
colegi de an sau numai de perioadă, în fond te socotești 
coleg cu toți cei pe care i-ai prins la studii în perioada 
ta, fie mai mici fie mai mari, mai sint şi alţii care sint 
la curent cu activitatea lui de cercetare și cu doctora- 
tul lui iminent, în cu totul alt domeniu decît limba și 
literatura franceză. O întrebare de tipul „de ce nu dai 
examen la secția română“ ar fi la fel de nedorită. În 
fine, are să se descurce el cumva. 

Deşi era ora nouă fără cinci, aproape toți candidaţii 
stăteau pe coridor, în grupuri mai mari sau mai mici, 
rezemaţi de pervazurile ferestrelor, fumind nervoşi şi 
gesticulînd mai mult sau mai puţin vehement, în func- 
ţie de temperament. Tonul discuţiilor era însă scăzut, 

ca şi cînd prilejul care-i adunase pe toți ar fi fost foarte 
trist sau foarte grav. „Aoleu“ își zise căpitanul Moraru 
devenit dintr-o dată profesorul Moraru, simțindu-se 
printre ai lui. Sentimente de mult uitate îi reveniră in- 
tacte, senzaţii amestecate de frică, neliniște și o oare- 
care plăcere a confruntării, pe care nu crezuse că le 
mai poate încerca iar cu aceeaşi intensitate ca atunci 
cînd era student, îl năpădiră pe de-a-ntregul. Își simţi 
cerul gurii uscat și palmele dintr-o dată jilave. Făcu un 
tur al grupurilor. Puţini bărbați, şi unii din ei veniţi 
doar să-și însoțească soțiile. Chemarea de care se te- 
muse nu veni, erau, într-adevăr, cîteva fisuri vag cu- 
noscute, Caius salută şi i se răspunse nu pentru că știa 
cine sînt ci pentru că aici toată lumea se cunoaște, toţi 
sînt de-aceeaşi condiție, deci nimeni nu-l apelă în mod 
expres și, pe lîngă o mare uşurare, el simţi și o oare- 
care dezamăgire, fusese o figură celebră în studenţie, 
şi-acum să nu-l mai cumoască nimeni... Mă rog, era 
mai bine așa. Voi să consulte lista afișată pe ușă, parcă 
așa spusese Ilarie, că era o listă pe ușă. Fusese. Așa 
că se rezemă și el de un pervaz mai liber, nu era acolo 
decit o singură persoană, și-și aprinse o ţigară, cu gîn- 
dul să-și studieze mai bine colegii. 

— Dă-mi şi mie un foc, auzi el, și-și dădu seama că 
o cunoaște bine pe femeia de lîngă el. Era o fostă co- 
legă de an, numai că el făcuse româna la principal și 
ea franceza. 

— Sărw'mîna, Veronica, se bucură el sincer. Își în- 
ghiți restul replicii, voise s-o întrebe ce i se întîmplase, 
noroc că-şi dădu seama că trecuseră zece ani de cînd n-o 
mai văzuse, avusese destul timp să devină alta. Bine 
că măcar numele ei îi revenise spontan, numele mic, pen- 
tru că cel de familie... Acum își dădu seama că lista 
nu i-ar fi folosit aproape la nimic: fără îndoială, cole- 
gele lui se măritaseră cel puţin o dată și numele lor 
i-ar fi tost străine. Dacă nu și chipul lor. Ca acesta al 
Veronicăi, palid, cu pistruii prea tare puși în evidenţă, 
cu nasul prea ascuţit. O lăsă să vorbească, recunoscător 
că umple cu ceva golul celor zece ani. Se putea uita 
acum mai cu atenţie la grupurile din fața sălii „Balzac“. 
Aia erau „englezii“, clar, mai mulţi bărbaţi, femeile 
parcă ceva mai înțepate decit „frunțuzoaicele“, ce ca- 

raghios, exact ca pe timpul studenţiei, mai sofisticate 
în îmbrăcăminte şi pieptănătură. Totdeauna fusese o 
rivalitate amicală între cele două secţii, manifestată ru 
numai în rezultatele examenelor ci şi în ţinuta, în ati- 
tudinea lor, era un „ceva“ care îi deosebea net pe stu- 
denţii de la cele două limbi, și Caius se amuză să ob- 
serve că și acum, peste zece ani, situaţia rămăsese nes- 
chimbată. Ştia că acum secţiile se cuplau altfel decit pe 
vremea studenției lui, franceza și engleza făceau o sin- 
gură secţie; cu cine vor fi fiind în rivalitate? cu engle- 
za—germana? Oricum, nu mai are același haz. 

— ...„ N-ai fost nici la cursurile de pregătire din pri- 
măvară, de ce? îl întrebă Veronica. 

— N-am putut, răspunse el, şi ea nu insistă. 

Deodată, toate discuţiile încetară, pe coridor se în- 
stăpini liniştea unei clase în care-a intrat directorul 
şcolii. În celălalt capăt îşi făcuseră apariția membrii co- 
misiei. Nu se mai auzea decît ţăcănitul tocurilor pe ci- 
mentul coridorului. Erau şi ei stinjeniți de reacţia ce-o 
declanșaseră şi încercau s-o risipească zîmbind și adre- 
sînd cuvinte de încurajare celor ce-i aşteptau. 

— Haide, haide, spunea președintele unei tinere pe 
care o cunoştea. Se poate? Era să nu vă mai recunosc! 

— Vai, tovarăşe profesor, răspunse cea căreia i se 
adresase, vai, dac-aţi ști ce emoţii... 

— Ştiu, ştiu, zîmbi profesorul, clătinîndu-şi încura- 
jator chelia în direcţia altei candidate care i se păruse 
prea palidă. La urma urmei, acum nu facem decît ape- 
lul și repartizarea pe ore. 

Engleza plecă spre altă sală, urmîndu-şi metodista. 
Președintele mai împărţi cîteva grimase, în chip de su- 
rîsuri de simpatie, şi plecă și el. Metodista de la fran- 
ceză îi cunoștea pe toţi, sau mai bine zis pe toate, în 
afară de Caius nu mai era decit un singur bărbat, un 
om tînăr, bine făcut, ce-ar fi putut trece drept tip bine 
de n-ar fi avut o fixitate dezagreabilă a privirii; le spu- 
nea pe nume și se interesa de una, alta, dorind să risi- 
pească jena şi nelinișştea ce-o sesiza printre profesori. 
Fără să ezite, îşi pironi ochii negri înspre Caius Moraru 
ce stătea mai retras şi-i spuse: 

După apel vă rog, tovarăşe Moraru, să treceţi pe 

ia cabinet, vă lipsește un act la dosar, veniţi să vedem 
ce putem face. 

— Vă mulțumesc, tovarăşă lector, murmură el, şi-o 
complimentă în gînd pentru siguranța de care dăduse 
dovadă. 

— Mă, Caiuse, nu mă mai cunoşti, eu sînt Alexa, 
am fost cu doi ani mai mic ca tine, zise bărbatul cu 
privirea fixă, şi Caius, deși habar n-avea de nici un 
Alexa, răspunse: 

— Da cum să nu, bătrîne! Ce zici tu de treaba asta?! 

— E lată, mă, e lată. Ăștia zîmbesc numai, şi la o 
adică te dau deoparte ca pe-un nimic, mă. Eu stau ce 
stau și-o-ntind, să știi! 

— Şi cînd te gîndești, interveni în discuţie Veronica, 
cînd te gîndeşti c-am venit de bunăvoie! Ca un miel la 
tăiere, așa mă simt! Ce dracu mi-a trebuit mie exame- 
nul ăsta, nu ştiu! 

— Fii serioasă, o potoli Caius, neliniștit şi el — nici 
măcar nu văzuse programa —, urmărind-o din ochi pe 
loana Handrea, metodista, ce parlamenta cu voce joasă 
unui alt grup. 

În sfîrșit intrară în sala „Balzac“. Veronica se îm- 
piedică şi-şi prinse tocul de stinghia unei bănci, Caius 
o sprijini şi se aşeză lîngă ea. O rugă să-i arate progra- 
ma, finalmente trebuia să vadă și el despre ce e vorba! 

— Sigur, fără asta nu se putea, zise ironic o profe- 
scară ce se instalase în dreapta lui Caius, referindu-se 
la un grup de cîteva întirziate ce intrară tocmai cînd 
metodista începu să vorbească, dar Caius nu ridică ochii 
de pe foile de hirtie, ameţit de formulările subiectelor 
de examen. 

„Trebuie c-am fost nebun, dar nebun de tot, îşi spu- 
nea el, cînd am putut accepta așa ceva. Cred că voi 
face şi eu ca Alexa, văd ce-i pe-aici şi plec. N-au decit 
să se descurce cum or vrea, nu-i acțiunea mea, de fapt 
eu nu mai am nici o acţiune, ar fi cazul să mă gîndesc 
la ale mele, în fond am și eu ceva materie de revizuit 
pentru concursul meu...“ Între timp răsfoia paginile 
pline de însemnări, se vedea că Veronica le „lucrase“, 
ale programelor de literatură franceză, limbă şi meto- 
dica predării, pedagogie generală şi noţiuni de psiholo- 

gie, socialism ştiinţific... Obosi numai citindu-le şi, 
de-ar fi putut, ar fi ieşit zîimbind: „Salut, am venit aici 
să vă spun că pe mine să nu contaţi!“ 


17 


În chip de gospodină ce se nespectă, Luminiţa 
își făcuse în luna din urmă reproșuri închipuindu-și că 
a neglijat ordinea şi curăţenia casei lor. Nu voise s-o 
recunoască, dar venea de la clinică frîntă de oboseală, 
mai intii că-i trebuise un timp să intre în ritm, nici să 
fii femeie de serviciu nu-i prea uşor, şi apoi pentru că 
luase de bunăvoie asupra ei mici „corvezi“ de făcut 
boinavilor. „Cît eşti tinăr ai milă și timp destul“ îi spu- 
sese, nu fără ironie, tanti Nica, o „colegă“ de tură, fe- 
meie ce ştia cum să-și cruțe truda, că „deh, mai sînt și 
pe-acasă unele de făcut şi n-om trăi noi cît munţii, să 
mai lăsăm şi altora“. 

Nu fusese nici la ștrand, nici la cinema, nu-l prea 
văzuse nici pe Cătălin. Lectură, televizor şi... cam atit. 
Vizitele prietenelor ei bune, Ange și Clau, adică Angela 
şi Claudia. 

Pentru azi, prima ei zi liberă de-atita vreme, Lumi- 
nița programase o curățenie „a-ntiia“, ca să poată pieca 
la bunică-sa, la munte, cu sufletul împăcat. Plecarea 
asta la munte fusese programată de mai demult, îm- 
preună cu Cătălin firește. Maică-sa se declarase de acord, 
taică-său nu contează, nu prea stă pe-acasă, are muncă 
de şantier, şi, lucru foarte important, și tanti Silvia îşi 
dăduse consimţămîntu!! lar dacă poate veni şi Caius, 
cu-atit mai bine. 

Acum, Cătălin, pe care-l convocase la scuturat covoa- 
re — făcea treaba asta de vreo trei ani şi se mîndrea 
rîizînd că „se specializase“, firește, numai pentru Lumi- 
niţa, acasă n-ar fi pus mîna nici să mute un scaun, era 
un „băiatul mamei“ — Cătălin ăsta, acum, îi telefonează 
că toată casa e „aiurită“ pentru că lu' tanti Silvia nu 
ştiu ce i s-a năzărit, și-n consecinţă nu roate veni. Din- 
tr-un prim imbold, Luminiţa se hotări să facă totul sin- 

gură, dar apoi, cuprinsă de-o lehamite pe care nu şi-o 
putu explica, renunţă. Trecu prin cele trei camere ale 
apartamentului lor şi în urma sumarei inspecții hotări 
că marea scuturătură poate fi aminată fără nici o pa- 
gubă. Ar putea să-şi păstreze dimineața aceasta numai 
pentru ea, să facă ce vrea, să... 

Dar, după o jumătate de oră, tot nehotărită, primi 
cu bucurie un nou apel al lui Cătălin, o ruga să vină, 
cu mașina, firește, să o conducă pe tanti Silvia prin 
oraș. Alergă să-şi aleagă o rochie frumoasă, una din cele 
noi pe care maică-sa insistase să i le facă în ultima vre- 
me, dar apoi se răzgindi și hotări că ţinuta ei obișnuită, 
blugi și bluză de bumbac, e destul de onorabilă. 

Tanti Silvia o aștepta gata imbrăcată, deux-pieces alb 
cu buline mici negre, pălărie de pai bine înfundată pe 
părul proaspăt vopsit și coafat, mănuşi negre de aţă, 
poșetă şi sandale negre. Bătrîna doamnă nu părea prea 
volubilă azi; o.consideră pe Luminiţa cu un ochi critic, 
nu comentă nimic referitor la ţinuta ei, își mută numai 
privirea spre Cătălin, îmbrăcat la fel, ca și cînd ar fi 
fost vorbii. 

— Nu-ţi mai vopsești ochii? 

Încurcată, Luminiţa ridică din umeri. Chiar, de ce nu 
se machiase puţin?! 

— N-are cine să-i mai facă observaţie, n-o mai vede 
diriginta şi nici profa de mate, rîse cu răutate Cătălin. 

— Nu te-a-ntrebat nimeni pe tine, îl puse la punct 
tanti Silvia. 

Luminiţa se așteptase la o primire mai călduroasă; 
e adevărat că vorbiseră la telefon destul de des, dar de 
văzut nu se mai văzuseră de-o săptămînă şi mai bine. 
Abia acum își dădu seama că-i fusese dor de el. Era cu 
neputinţă să mai fi crescut în cîteva zile doar, dealtfel 
era și contraindicat, şi așa atinsese o „cotă“ apreciabilă 
de înălțime, totuşi, ei așa i se păru. Îl găsea schimbat. 
Cît de înstrăinați se vor simţi unul faţă de celălalt, 
atunci, după un an de despărțire, anul lui de armată ce 
trebuia să înceapă peste o lună! își spuse ea, fără să știe, 
sau fără să-i pese că pe mutrișoara ei subit alungită, 
cu colțurile buzelor mult lăsate, se putea citi tot ce 
gîndeşte. Adică, ar fi putut citi cineva interesat de dis- 
poziția Luminiţei, ceea ce nu era cazul lui Cătălin, în- 

cruntat, închis şi cu gindul aiurea, şi nici al bătrinei 
mătuși, preocupată, își aminti Luminiţa, de cu totul alt- 
ceva. Vinovată de „dispariţia“ albumului să fi fost 
aceeași nepoţică, Vali, care anul trecut, după ce stătuse 
cu mămica ei venită la un tratament, plecase luînd cu 
sine şi colecţia de mărțişoare a mătuşii Silvia?! Erau 
niște flecușteţe din tablă aurită, fără nici o altă valoare 
decit cea afectivă, dar tanti Silvia se enervase îngrozitor 
şi făcuse un tapaj monstru pentru simplul motiv că, 
obsedată la un moment dat de ideea morţii ei iminente, 
făcuse inventarul sutelor de obiecte mai mult sau mai 
puțin de preţ pe care le avea, și le dăruise, în actul 
testamentar, cu specificaţie nominală, cohortei ei de n:- 
poţi răspîndiţi în toată ţara; or, colecţia de mărțişoare, 
strîinsă de cîţiva zeci de ani, trebuia să revină altcuiva, 
nu neastîmpăratei Vali. 

Evident, greşeala fusese îndreptată, mărţișoarele fuse- 
seră înapoiate cu regrete şi scuze, dar tanti Silvia, su- 
părată, revăzuse dispozţiile testamentare şi ştersese nu- 
mele fetiţei și a părinţilor ei, pentru că, îi explicase ea 
Luminiţei, „lăcomia nu trebuie încurajată“, refăcînd îm- 
părțeala în favoarea altor nepoți. La urma urmei, nici 
nu erau rudele ei, ea se trezise foarte de curînd sin- 
gură pe lume și nu avusese copii, erau rudele lui, ale 
soțului ei, mort de mulţi ani. Tanti Silvia se devotase 
fără rezerve numeroasei armate de veri și nepoți de di- 
verse grade considerîndu-i întotdeauna drept familia ei, 
se interesa cu grijă de evoluţia fiecăruia, le punea la 
dispoziţie, ori de cîte ori aveau nevoie, locuinţa ei, în- 
tr-un cuvînt, era fericită să se facă utilă, şi foarte mîn- 
dră de faptul că, în ciuda vîrstei ei, nu numai că nu 
le e povară, dar le mai poate fi şi sprijin. Mama lui 
Cătălin era una din aceste nepoate, fiica uneia din su- 
rorile soțului ei. Fusese, poate, cea mai avantajată pen- 
tru că moștenise casa bătrînului sau, mai bine-zis, apar- 
tamentul cel mare, cel mic, compus din două camere şi 
tot restul, tanti Silvia păstrîndu-și-l pentru ea, cu in- 
tenția declarată de-a-l lăsa lui Cătălin. Era o vilă fru- 
moasă aceasta, avind în spate o grădină pe care, uneori, 
Luminiţa o visa noaptea, de mult ce-i plăcea, indiferent 
că era iarnă sau vară, soare sau ploaie. Acum treizeci 
de ani, cînd făcuse bătrînul casa, era situată într-o mar- 

gine, dincolo de culmea uneia din coline, dar acum 
odată cu dezvoltarea nemaipomenită a orașului, poziţia 
ei devenise de invidiat. Grigore Luca, soțul mătușii Sii- 
via, expert în petrol, îşi petrecuse aproape toată viața 
în străinătate, cutreierîind mapamondul în căutarea au- 
rului negru. O avusese cu el întotdeauna pe Silvia cu 
care se înţelesese minunat, în ciuda marii diferențe de 
vîrstă. Ea se dovedise o tovarășă modestă și entuziastă 
față de preocupările lui care, acum putea s-o mărturi- 
sească, îi rămăseseră întotdeauna străine. Era uneori ru- 
gată să evoce amintiri din peregrinările ei şi ea accepta, 
începînd cu elan: „ei, ce de locuri ciudate am mai vă- 
zut ...* dar apoi se oprea pentru că toate locurile acelea 
îşi contopeau imaginea, ca nişte poze suprapuse, în- 
tr-una singură: o itabără de explorare, cu bărăci ridicate 
în pripă, plină de noroaie negre şi grase, mişunind de 
oameni nervoși, bărboșşi, cu pălării sau căști de protecţie, 
agitindu-se de colo pînă colo în costumele lor cenușii, 
uneori cu feţele copleşite de fericire şi... de ţiţei. Şi 
asta era totul, indiferent dacă în jurul taberei se în- 
tindeau savane, jungle sau pustiuri. Ba nu, mai erau 
şi accidentele... aşa cum fusese cel de pe urma căruia 
Grigore Luca trebuise să renunţe la „hoinărelile“ lui, 
Era şi destul de bătrin, ar fi renunţat oricum, dar ar 
îi vrut s-o facă în urma unei victorii... Cu războiul, 
cu devalorizările, cu conturile mutate de colo pînă colo, 
se treziseră cu casa aceasta, special concepută mare, 
pentru că, în ciuda tuturor evidenţelor, bătrinul Luca 
avusese cultul familiei și voise să aibă pe cîţiva de-ai 
lui pe-aproape; rămăseseră cu casa şi ce mai găsiseră 
prin lăzile masive trimise în ţară cu ani în urmă. Gri- 
gore Luca avusese parte de cîţiva ani liniștiți, în casa 
lui, pe atunci aflată la marginea oraşului. În măsura în 
care-i permitea starea sănătaţii se ocupa de grădină, ci- 
tea, își sorta timbrele și amintirile, își cataloga și învăţa 
să-și iubească rudeniile. 

Rămasă singură, Silvia, de mult devenită tanti Silvia, 
constată că unica amintire luminoasă a atitor ani de 
umblet rămîne cea a Veneţiei, orașul lunii ei de mie- 
re... Şi de aceea, cînd era rugată să povestească despre 
locuri exotice, după primul elan se oprea cu un gest 
de neputinţă și se eschiva finalmente: „a fost așa de 

demult încît nu merită să vorbim despre asta“, zimbea 
şi schimba firul discuţiei. Dar la Veneţia nu voia să re- 
nunțe. Se pregătea de mulți ani să facă o călătorie în 
orașul care-i rămăsese cea mai scumpă amintire a tine- 
reţii, și dac-o aminase atît de mult, o făcuse și dintr-o 
superstiție ce n-ar fi mărturisit-o nimănui: se temea să 
nu fie ultima călătorie. Se temea poate şi de Veneţia 
de azi care n-ar mai fi fost cea de-acum aproape şaizeci 
de ani? pentru că Luminiţa se înşelase, tanti Silvia nu 
eua deodată cu secolul, era dinaintea lui. Oricum, dis- 
pariţia albumului cu imaginile călătoriei ei de nuntă 
părea s-o fi necăjit peste măsură. 

li lăsă pe cei doi copii pe verandă şi ea reintră în 
casă: aveau femeie la spălat şi voia să-i dea niște indi- 
caţii suplimentare. | 

— Pisăloagă mai e şi baba asta, strecură Cătălin prin- 
tre dinți mereu îneruntat, cu privirea fixată dincolo de 
coroanele copacilor de lîngă poartă. 

Surprinsă, Luminiţa îl întrebă cu fereală ce e cu el, 
ce are, de ce nu poate să-i spună motivul supărării lui, 
dar el dădea numai din cap şi-şi trosnea degetele în- 
tr-un tic nervos recent achiziţionat. 

— Mai lasă-mă-n pace, i-o reţeză el cu aceeaşi duş- 


mânie ce-o îngheţa pe Luminiţa. Și caraghioasa asta bă- 


trînă, deşi se lăfăie în parale, se zgircește la un taxi 
și mă pune să te chem pe tine, s-o preumbli în oraș! 
Că pe ea o caută moartea acasă și dumneaei umblă 
lela! 

— Cătă, eşti nedrept... 

— Da? De ce sînt nedrept?! Omul trebuie să ştie 
cind i-a trecut vremea! Bine faci că-i iei apărarea! Știi 
ce-a zis de tine? 

— Ce? murmură Luminiţa învinsă de curiozitate. 

— A zis că ţi-ai luat mașină numai așa, să ne scoţi 


ochii la toţi, să nu te mai compătimească mămica — și 
i — că ești crescută fără tată și că n-ai posibilită- 
țile ... 


— Destul, murmură Luminiţa simțind cum îi ard 
ochii de lacrimi cărora nu voia să le dea drumul la lu- 
mină. Tanti Silvia are dreptate, reluă ea, silindu-se să 
vorbească liniștit, are dreptate cînd îți spunea că m-am 
săturat de contrastul... 

— Parcă asta contează, zise Cătălin, contează ce simţi, 
nu ce avere ai. Privirea însă, continua să-i rămînă aţin- 
ti.ă în altă parte aşa că ea nu știu dacă trebuie sau nu 
să ia vorbele lui drept o încercare de reconciliere. 

— Contează sănătatea şi ce ai în cap, se auzi vocea 
bătrînei. Nici unul n-o auzise revenind şi tresăriră amîn- 
doi neștiind de cîtă vreme îi asculta. Trecem și pe la 
cimitir, anunţă ea, agitînd un buchet de flori de grădină 
pe care-l adusese dinăuntru. Era să uit florile, le-am 
cules de dimineaţă, explică ea Luminiţei, să i le duc lui 
Griguţă, deși, să mă ierte domnul, poate s-ar bucura mai 
mult de-o sticlă de petrol. 

— 'Treceți, treceţi da, și prin cimitir, bombăni Cătă- 
lin, urmîndu-le pe aleea pietruită, la câţiva pași distanţă. 

Odată ajunşi în centrul oraşului, Cătălin pretextă o 
treabă urgentă de care uitase şi cobori din mașină lă- 
sindu-le pe cele două singure. Refuză propunerea Lu- 
miniței de-a-l „culege“ mai tirziu. S-ar fi lăsat poate 
înduplecat de vreo insistenţă, dar nici bătrîna nici fata 
nu mai spuseră nimic şi-atunci el se îndepărtă, cu capul 
plecat şi cu umerii aduși. 

— Pare cam necăjit Cătă, astăzi, avansă Luminiţa ezi- 
tînd. 

— Se mai întîmplă la vîrsta asta, replică sec bătrina. 
După o scurtă tăcere adăugă, pe alt ton: Să ştii că nu 
mă zgîrcesc la un taxi şi la urma urmei pot umbla și 
cu autobuzul... 

— Ştiu, tanti Silvia. 

— ...dar mi-a fost dor de tine şi, cum socotisem că 
azi eşti liberă... 

— Da, tanti Silvia, răspunse Luminiţa, simțindu-se 
cuprinsă aşa, deodată, de-o mare tristeţe. 


18 


De pe-o listă bătută ia mașină, lectora meto- 
distă începu apelul. Caius Moraru află astfel că pe Ve- 
rowica, măritată, o cheamă Molnar, dar înainte de-a pu- 
te: face vreo remarcă îşi auzi propriul nume şi răspunse 

automat „prezent“. Îl trecuseră pe listă între profesorii 
din oraș, restul profesorilor erau grupaţi în funcţie de 
județe. Căpitanul Ilarie îi spusese că la judeţul de care 
aparţine oraşul S. era trecută o singură persoană: San- 
da Bob, or, o tînără ce-şi zicea Sanda Bob murise asea- 
TĂ. mca 

— Sanda Bob, zise metodista. 

— Prezentă, răspunse o voce clară din spate. Caius 
Moraru se întoarse cu o mișcare violentă. 

in Mă bucur să vă văd printre noi, zîmbi metodista, 
după cele ce auzisem, mă bucur din toată inima... 

— Şi eu, credeți-mă, răspunse Sanda Bob. Era o fe- 
meie tinără, brunetă, cu părul tuns foarte scurt, ca un 
băiat. 

„Cînd intrase? Cum de n-o remarcase? În timp ce stu- 
dia programa, desigur, intrase cu grupul întîrziatelor. 

— O cunoşti? o întrebă Caius pe Veronica. 


== Da, de la perfecţionarea de la B., de-acum doi 
anl. 


— Erau mulţi acolo? 

== Da, eram vreo trei sute, din toată ţara. Tu n-ai 
fost niciodată programat la perfecţionări din astea?! 

„ee Nu, răspunse el, tot pe șoptite, deoarece apelul con- 
tinua și surprinsese deja o privire a metodistei, deran- 
jată de șuşotelile lui. Nu, dar să spunem c-am fost, n-ai 
să mă trădezi tu... 

— De-astea-ţi arde ţie acum, înainte de examen?! 

Caius Moraru trecu pe locul liber de lîngă Sanda Bob. 
Aceasta, intrigată încă de întoarcerea lui bruscă atunci 
cînd îi auzise numele strigat, îl privi interogativ. 
ei Săru'mina, Sanda, nu-ți mai amintești de mine? 
și-i luă mîna să i-o sărute, compunîndu-și cea mai ne- 
vinovată privire de care era în stare. 

Ea păru încurcată, n-ar fi voit să fie nepoliticoasă, 
dar era evident că nu-şi aminteşte de Caius Moraru 
ar fi fost și culmea! 

— La B., acum doi ani, insistă el, vezi Sanda, eu îmi 
amintesc foarte bine, aveai o rochie albă cu broderie de 
flori (se purtaseră mult la timpul acela), îți plăceau da- 
liile și voiai să te plimbi prin ploaie. 

— Cu dumneavoastră? 

— Cum, „cu dumneavoastră“? „Cu tine“. 

— Cu tine? reluă ea părind să accepte jocul. 

— Vai, nu, afectă el o mare tristeţe. 

— Vezi?! Şi-apoi daliile nu mi-au plăcut niciodată... 

— Nici mie, mărturisi el misterios, şi izbucniră amîn- 
doi în ris spre indignarea, absolut legitimă, a unor co- 
lege care urmăreau cu stringere de inimă programarea 
de mîine. 

— E adevărat că amintirile mele de acum doi ani sînt 
cam estompate, șuşoti Sanda Bob, dar ar trebui să am 
măcar o imagine vagă a cunoștinței noastre... 

— Eu am rămas numai două zile la cursurile acelea, 
minţi el cu seninătate, și-apoi tu erai foarte anturată. 

_— Eram eu anturată?! murmură ea. În fine, nu mai 
are nici un sens să evocăm amintiri mai mult sau mai 
puţin inexistente... 

— Bine, acceptă el făcînd foarte puţin pe oiensatul, 
bine, hai s-o luăm de la început, să ne spunem dumnea- 
voastră... 

— A, nici aşa, replică ea cu vioiciune, dragă colega. 

Zimbind mereu şi servindu-i replici pe care le-ar fi 
voit spirituale, Caius o privea fără ostentaţie, încercînd 
să-şi facă o părere despre Sanda Bob, recenta lui cu- 
noștinţă. Era frumoasă? Răspunsul ar fi trebuit să fie 
„da“ rostit numai cu jumătate de gură. Adevărata îru- 
museţe a femeilor de orice vîrstă, credea Caius Moraru, 
presupune o anumită doză de candoare, o alta de de- 
taşare, un amestec subtil de indiferenţă și dăruire, toate 
astea, fireşte, pe lingă echilibrul trăsăturilor. Sanda Bob 
avusese, poate, suavitatea pe care Caius, şi câţi alţii, o 
pretind unui chip de femeie, o avusese pînă acum zece 
ani, pînă anul trecut sau pînă ieri, dar azi, nu, hotărît, 
n-o mai avea. Chipul ei frumos, cu ovalul bine contu- 
rat, era prea ferm, prea aspru, ca întărit de-o mare în- 
cercare sau de-o mare suferință. O cută adincă îi per- 
sista între sprîncene, chiar atunci cînd faţa îi era des- 
tinsă. Ca nişte raze abia ivite, riduri fine îi apăreau la 
colţurile ochilor atunci cînd zîimbea. Nu se poate să nu 
fi simţit „cercetarea“ lui Caius, dar nu-i păsa deloc, 
după cum părea că nici dificilele probe ale examenului 
nu-i produceau nici o emoție. 

— Eşti curajoasă de speriat, insinuă Caius. 

— De ce n-aş fi?! 

— Unii se tem. Tu n-ai nimic de pierdut? 

— Absolut nimic. De aici înainte nu voi mai pierde 
nimic, de aici înainte voi cîştiga totul, spuse ea ca şi 
cînd ar fi răspuns unei alte întrebări, pusă de altcineva, 
pe alt ton. 

Ce amestec putea avea această Sanda Bob, cea adevă- 
rată, după toate evidențele, în povestea cu crima petre- 
cută aseară, ce legături o uniseră cu tînăra care, pînă 
la clarificarea identităţii, îi purta numele pe-o fişă de 
la morgă? „Mă bucur să vă văd printre noi, după cele 
ce auzisem“, aşa a spus metodista. Să fie asta o indis- 
creție?! Nu. Comisia de franceză nu fusese pusă la cu- 
rent cu identitatea profesorului de care se interesa mi- 
liţia. Căpitanul şi procurorul luaseră de comun acord 
această hotărîre pentru că nu voiseră să influenţeze în 
nici un fel comportarea examinatorilor, şi nici să dea 
naştere la suspiciuni şi comentarii. Atunci?! 

— Să nu plecaţi fără mine, scumpele mele doamne, 
mă întorc într-o clipă, le rugă el pe Veronica Molnar 
şi pe Sanda Bob, la sfîrșitul scurtei şedinţe de progra- 
mare. 

Veronica îi propuse să-l aștepte la biblioteca secției 
de franceză, avea de înapoiat o gramatică, „mi-e leha- 
mite s-o mai văd, crede-mă, şi pînă mîine tot nu mai 
fac nimic din ea“. 

Caius o urmă pe lectora metodistă în cabinetul 
șefului de comisie, evident, nu era vorba de nici un act 
care să-i lipsească din dosar din moment ce el nici n-a- 
vea așa ceva. 

— V-am rugat să veniţi, începu Ioana Handrea cu o 
politețe rece şi fără să-l poftească să ia loc, închipuin- 
du-mi că aveţi nevoie de lista candidaţilor. Poftiţi, v-am 
păstrat o copie. Am dat s-o rebată incluzînd şi numele 
dumneavoastră printre cele ale adevăraţilor profesori, 
deşi, vă mărturisesc, motivele dumneavoastră îmi rămîn 
încă obscure. 

„Şi dacă totul merge bine, așa o să vă şi rămînă“ 
completă mintal Caius Moraru, în timp ce cu voce tare 
îi mulțumea cu multă deferență şi respect. De ce, se în- 
treba el, acceptase cu atita ușurință, ba chiar cu o oare- 
care bucurie, Sanda Bob să plece împreună?! În alte 
împrejurări, Caius ar fi fost încîntat să poată trece acest 
mic succes în contul a ceea ce el numea „farmecul meu 
personal“, dar acum ... Fata asta nu părea deloc o nai- 
vă... în fine, are s-o revadă imediat şi-are să-şi dea 
seama. De fapt ce era anormal în faptul că ea şi Vero- 
nica acceptaseră să plece împreună să bea o cafea, să 
mai discute de-ale lor?! Ba era cît se poate de normal! 
În afară de Alexa, care ţișnise ca din pușcă, nimeni nu 
se grăbise s-o-ntindă, se formaseră iar grupuri și gru- 
puleţe, se comentau, nu atît subiectele propuse de pro- 
gramă, cît mai ales personalitatea examinatorilor despre 
care cineva auzise că... și altcineva ştia că..., mă rog, 
ce se discută în astfel de împrejurări. 

— Vedeţi, reluă Ioana Handrea, eu îi cunosc pe acești 
oameni, pe toți, unora le-am făcut inspecţiile speciale, 
pe alţii i-am întîlnit la cursurile de pregătire, toţi sînt 
profesori buni și foarte buni, şi, după cîte mi-am dat 
eu seama, oameni cumsecade ... 

— Poate-mi permiteţi într-una din zile să arunc o 
privire prin dosare?! sugeră Caius Moraru, simțind că 
trebuie să spună ceva mai... oficial. 

— Desigur, consimţi fără nici un entuziasm metodis- 
ta. Dar vreau să vă spun că un profesor care muncește 
din greu un întreg an școlar, învață toată vara, sau cât 
i-a mai rămas din ea, pentru acest examen care, vă daţi 
seama, nu-i jucărie, are o dispoziție mai... 

— Da, înțeleg foarte bine, îmi amintesc perfect emo- 
țiile mele de la examenul de definitivat . . . 

— Ah! făcu Ioana Handrea, vorbim deci între colegi?! 
Vă rog să luați loc. 

— Mulţumesc, nu. Îmi dau seama cît sînteţi de ocu- 
pată, refuză Caius, cu un zîmbet subţire. Dacă-mi per- 
miteţi însă o întrebare... 

— Cu plăcere. 

— De ce aţi remarcat în mod special sosirea profe- 
soarei Sanda Bob? 

— Nu e nici un mister, dînsa a avut la începutul pri- 

măverii un accident de maşină, un accident foarte grav, 
Şi-a rupt coloana vertebrală, sau cam aşa ceva, în orice 
caz, pronosticurile medicilor erau foarte pesimiste, o ve- 
deau imobilizată pe multă vreme, dacă nu chiar pe toată 
viața ... 

— Înţeleg, murmură Caius Moraru. 

— Şi-atunci e de înțeles că mă bucur văzind-o pe 
picioare. Mă întreb cum a avut forța să se pregătească, 
sint convinsă că a făcut-o, e un om serios, o profesoară 
foarte bună. Am fost în inspecţie specială la dînsa doar 
cu cîteva zile înainte de accident. 

— Cum aţi aflat de el? 
= Foarte simplu. Am mai făcut o inspecţie specială 
în S., la o altă profesoară, mai tirziu, și-așa am aflat. 
Am fost foarte mîhnită ... | 

— Dar Sanda Bob e singura pe listă din S.! 

e Departajările pentru examenul de grad încep încă 
de la inspecţie, nu e o simplă formalitate cum cred unii. 

— Deci, insinuă Caius, nu toți profesorii sînt buni şi 
foarte buni! 

— Ştiţi şi singur, din moment ce-aţi fost în învăţă- 
mint, reveni loana Handrea la atitudinea distantă pe 
care-o avusese la început. În învăţămînt, ca peste tot, 
sînt oameni de toate felurile. Dacă putem să ajutăm, o 
facem, dacă nu, măcar să ţinem deoparte incompetenţa 
ȘI impostura. 

— Uşor de zis! 

— Ba nici de zis nu-i ușor, răspunse Ioana Handrea, 
i-a leat mina ca să-i arate că întrevederea s-a ter- 
minat. 

— Ştii că intru pentru prima dată în clădirea 
asta?! mărturisi tanti Silvia, privind în jur fără să-şi 
ascundă curiozitatea. Dar ce harababură poate fi aici! 
Cum o să ne descurcăm? 


— Întrebăm, răspunse fără chef Luminiţa. Sala „Bal- 
zac“, vă rog?! 

— La etaj, partea centrală, îi răspunse un tinăr ce 
trecea avînd un maldăr mare de cărți în braţe. V-aş 
conduce, dar trebuie să duc hirțoagele astea... 

— Mulţumesc, ne descurcăm, zise fata, şi apoi: Ce im- 
pertinent! 

— Ba nu, a fost cît se poate de gentil, chicoti tanti 
Silvia. Sînt sigură că, dacă erai fără mine, te conducea 
cu hîrțoage cu tot în braţe. Şi unii spun că tineretul 
e nepoliticos! | 

Urcă scările sprijinindu-se doar de formă de braţul 
Luminiţei, cercetînd cu aviditate tot ce vedea în jur, 
făcînd mici observaţii la care fata răspundea în silă. În 
faţa sălii „Balzac“ nu mai era nimeni. 

— Am ajuns prea tîrziu, constată tanti Silvia, cu in- 
tonaţia unui jucător care ştie să și piardă. Dar asta ce 
e? întrebă ea punînd un deget acuzator pe o hîrtie prin- 
să pe uşă. 

— E lista programării pe ore pentru examenul de 
miine, îi răspunse Luminiţa după ce o examină. 

— Aha! zise tanti Silvia, ia să vedem noi pe cine 
găsim pe listă! Un moment să-mi pun ochelarii, că fără 
ei... 

Fugind spre biblioteca de franceză, Caius Mo- 
raru se ciocni de cineva, îşi ceru grăbit scuze vrind să-și 
continue goana, dar trebui să se oprească la auzul vocii 
care-i spuse: 

— Aventurier! De trei ori aventurier! 

Era profesorul Mareş, ieșea din cabinetul său. Caius 
era întotdeauna bucuros să-l vadă, dar acum se grăbea, 
se grăbea. Dacă Sanda Bob se răzgîndise? Dacă pleca- 
se? Însemna să piardă unicul fir pe care-l dibuise, 
fără să ştie, nici despre acela dacă duce sau nu undeva. 

— Mă pui pe mine, om bătriîn, să dau referințe pen- 
tru travestiurile tale, aventurier ce ești! îl ameninţă pro- 
fesorul cu bastonul său cu măciulie de argint pe care 
i-l agita periculos prin faţa nasului. 

Caius izbucni în rîs, realizînd ridicolul situaţiei. 

— Nu sînteţi bătrîn, n-o să fiţi niciodată! Cine v-a 
cerut referinţe despre mine? 

— Ai noroc acum că mă grăbesc, am o întîlnire la care 
nu pot să întirzii, dar te rog să pofteşti mîine dimineaţă 
la nouă! Avem de discutat! 

— Am înțeles, ftovarășe profesor. Dar, scuzaţi-mă, 
n-aş putea să dau un telefon din cabinetul dumnea- 
voastră?! 

— Parcă spuneai că te grăbeşti?! 

— Nu vă pot explica acuma... 

Ea Nici acuma, nici altă dată, nu mă interesează! bom- 
băni profesorul revenind la ușa cabinetului şi descuind-o. 
Cînd pleci, trîntește uşa, închizătoarea e automată. 

— Ştiu, mulțumesc. 

— Toate le ştii tu, aventurier ce eşti! La revedere. 

— Am onoarea, tovarăşe profesor. 

Cabinetul acesta îi era familiar lui Caius Moraru, ve- 
nea deseori aici, profesorul Mareş era conducătorul lui 
la doctorat. Îl găsi imediat pe Simion Ilarie, de parcă 
acesta ar fi stat după telefonul lui. Îi comunică „bomba“ 
sosirea Sandei Bob, adică, la examen. „Aha“, doar atât 
cartadicsi căpitanul să răspundă. Ştia și de accidentul pro- 
fesoarei, îi sosiseră informaţiile din S., numai că acum 
Caius n-avea timp să le asculte. 

— Pe scurt, Simi, pe scurt. 

— Păi, pe scurt, e „copil bun“, toţi au regretat acci- 
dentul ei şi-au compătimit-o pentru suferinţele morale. 

— Morale?! 

a Era în maşina bărbatului cu care era să se mă- 
ite... 

— Înţeleg, tipul a murit în accident. 

__— Nu, nicidecum. A fost singurul care n-a păţit nimic 
în afara unui șoc din care a ieșit peste cîteva zile. 

— Atunci?! 

„me Vezi că omul s-a speriat atit de tare la gîndul că 
ŞI-ar putea lega viaţa de-o infirmă încît... 

— A părăsit-o?! 

ct Ba s-a şi însurat în mare grabă, să nu mai aibă 
motiv să revină cumva asupra hotărtrii, probabil. 
au Lepră împuţită, murmură Caius Moraru pentru el, 

începînd să înţeleagă acum duritatea trăsăturilor Sandei 

Bob. În orice caz, reluă el, acum pot fi toţi liniștiți, fata 
e pe picioare, şi să ştii, căpitane, că n-arată rău! 

— Numai că e tunsă prea scurt, nu-i aşa?! 

— De unde ştii? 

— Era de aşteptat. Dac-ar arăta numai pe jumătate 
de bine cum arăta cea moartă, şi tot i-ar ajunge. E vor- 
ba, desigur de o „coincidenţă de înfăţişare“, chiar dacă 
există acest decalaj de vîrstă. Pregătește-te de-o vizită la 
morgă. Ca să-ți răspund mai exact, reluă el o idee dina- 
inte, cei din S. nu se bucură de restabilirea profesoarei 
Bob pentru simplul motiv că nu ştiu de ea. Femeia şi-a 
petrecut ultimele luni într-un sanatoriu de reeducare, la 
Pădureasa, e acolo un centru de reeducare fizică a per- 
soanelor handicapate. 

— Care Pădureasa, asta de lîngă noi? 

— Exact, 

— Bine, dar nu şi-a anunţat nici părinţii?! 

— Nu ştiu, o fi făcut-o, dar ei nu sînt în S$., în afara 
iubitului ei, fata asta n-avea pe nimeni acolo. 

— „lubitul ei, zise Caius cu sarcasm. 

— Ştii ce, astea nu-s treburile noastre, îi răspunse că- 
pitanului Ilarie, ca întotdeauna împăciuitor, hai să nu ne 
amestecăm în viaţa altora mai mult decît e necesar. Uite 
ce faci tu acuma... 

Caius îl ascultă cu atenţie, dar finalmente rămase cu 
impresia că ideea calului troian fusese pripită şi că fi- 
rul Sanda Bob nu ducea nicăieri. 

— Asta n-avem de unde s-o ştim încă, tu vezi-ți de 
ale tale, fii linişti, te ţin eu la curent cu ce aflăm noi 
despre falsa Sanda Bob. 

Cele două profesoare nu erau supărate de întîrzierea 
colegului lor: avuseseră atitea să-şi spună! 

— Mergem undeva să bem o cafea şi să stăm liniștiți 
de poveşti, propuse el. 

— De acord, acceptă pentru amîndouă Veronica. 

— Numai că eu nu pot sta prea mult, adăugă Sanda 
Bob. Am sosit azi-dimineaţă şi n-am reuşit încă să-mi 
rezolv problema locuitului. 

Veronica o invită să stea la ei, avea loc destul şi era 
singură acasă, îşi trimisese soțul și copilul într-o staţiu- 
ne, tocmai pentru a se scuti reciproc de nervii acestor 

zile. Din păcate, Sanda Bob nu putea primi, locuinţa era 
situată la etajul patru al unei clădiri fără ascensor. 

— Am avut în primăvară un mic accident, anunţă ea 
cu un zîmbet, și pe moment nu pot urca scări. Abia mă 
tirîi un etaj, era să nu mai ajung nici la sala „Balzac“! 

— Bine, dar e... nemaipomenit, îngăimă Veronica, 
mă laşi pe mine să-ți înșir la baliverne despre tot felul 
de fleacuri şi nu-mi spui nimic?! Ce ți s-a întîmplat? 
Cînd? Cum?! 

— Eh, un accident, acolo, zise Sanda Bob, făcînd un 
gest de lehamite, ştiţi ce, dă-l dracului, hai să vorbim 
despre altceva. 

— Şi eu care credeam că te-ai îngrăşat prea tare, zise 
Veronica, pe punctul de a izbucni în laarimi. 

— Da, trebuie să mai port corset cîtva timp, știi, 
pentru şira spinării, explică Sanda simțind privirea băr- 
bătului, cercetătoare. 

Se explica acum ţinuta ei exagerat de ţeapănă. Caius 
Moraru o luă de mînă, cu un gest spontan, ca pe-un co- 
pil ce s-a lovit şi care trebuie alinat de durere. 

— Hai să mergem, am o poftă grozavă de-o cafea ma- 
re, neagră şi foarte amară, vru Sanda Bob să risipească 
stinjeneala ce-i cuprinsese pe toţi trei. După aceea mă 
voi preocupa și de cazarea persoanei mele. 

— Am putea încerca la hotel, sînt cîteva centrale, 
mai liniștite, mai... pașnice, sugeră Veronica. 

— S-a făcut, și... inutil. Ce crezi c-am avut, ca ocu- 
paţie, de la sosire şi pînă la ora nouă? Ne-am preumblat 
peste tot. 

Sanda Bob le povesti cu haz scenele, vai, atît de banale 
şi parcă trase la şapirograf, de la recepțiile hotelurilor. 
Adevărul e că i se oferise pînă la urmă o cameră într- 
unul din hotelurile nou construite, dar era la etajul un- 
sprezece şi liftul nu funcţiona. Existau promisiuni de re- 
mediere a situaţiei, în care ea nu avea încredere. 

— Ar trebui să găsesc un bărbat să mă poarte în bra- 
țe pină la etajul unsprezece, glumi ea, şi unde mai res- 
piră azi eroi din aceştia? 

— Aici, răspunse prompt Caius Moraru și-i ridică mâna 
să i-o sărute. În podul palmei, Sanda Bob avea bătături 
aspre “e parcă ar fi dat toată vara la sapă. 

— Sînt de la aparate, explică ea, roşind puternic. A 

trebuit să lucrez destul de mult şi, cum nu eram obiş- 
nuită... 

Își retrase mina şi deveni, ca şi cînd ar fi putut! încă 
și mai ţeapănă. Instinctiv, Caius îşi duse mîinile la spa- 
te: avea şi el bătături... de la racheta de tenis! 

— Cu cine-ai veniţ? Pentru cine mai cauţi cazare? se 
interesă el, prinzînd clipa de tăcere. 

— Cu cine să fi venit? Cu nimeni. 

— Păi, ai spus: „ne-am preumblat“ pe la hoteluri... 

— A! Prostii, refuză ea să răspundă. Sînt singură. Pi- 
nă la urmă am să mă duc la internatul unde-au fost 
cazate colegele noastre din provincie. Aș fi preferat, din 
motive lesne de înțeles, să am camera mea, dar în 
fond... de ce m-aș jena?! 

— Lasă, nu te mai preocupa, o să găsim noi o solu- 
ție, va îi bine, o linişti Caius, simțind dorinţa s-o ocro- 
tească şi mirindu-se totodată de prostia lui pe care o 
autocalifică „incomensurabilă“, 

Coborau scările din dreapta exact în clipa cînd pe cele 
din stînga urca perechea aceea ciudată alcătuită din tanti 
Silvia şi Luminiţa. 

În stradă, Caius Moraru se înveseli brusc, recunoscînd 
mașina Lauminiței, parcată absolut regulamentar, la o 
palmă de bordura trotuarului. Într-un moment de mări- 
nimie, nepoată-sa îi încredințase al doilea rînd de chei 
şi-i dăduse îngăduința de-a se aşeza la volanul „căruţei“. 
bineînţeles atunci cînd n-are nevoie de ea. Partea proas- 
tă era că, de fapt, Luminiţa avea tot timpul nevoie da 
mașină și generozitatea ei se dovedise cam fără acops- 
rire. 

Colegul lor Alexa stătea alături, privind fără vreun 
real interes traficul străzii. 

— Ce faci, Alexa? întrebă Caius nedumerit. 

— Bine, mulţumesc, răspunse acesta, ca și cînd nu 
s-ar fi găsit cu toţii într-o sală, acum un sfert de oră. 

— Mai stai pe-aici? 

— Poate. Privirea apatică a lui Alexa continua să-l 
intrige pe Moraru şi-ar fi vrut să-l mai întrebe cîte 
ceva, dar nu era momentul, Luminiţa putea să apară de 
pe undeva. De fapt, ce căuta pe aici? O fi ieșit cu Cătă- 
lin?! Ce-i cu buchetul din maşină? L-o fi luat pentru ci- 
neva?! L-o fi primit?! | 

— Auzi, Alexa, se hotărî Caius deschizind mașina şi 
punîndu-i omului buchetul în braţe, o să vină o fetiţă, 
adică nu, o tînără, proprietara maşinii, să-i spui să facă 
reclamaţie la miliţie. 

— Păi, ce, i-o furi?! întrebă Alexa care-și mutase pri- 
virile pe buchetul multicolor. Se yede că-l găsea inte- 
resant. 

— Da. 

— Bine, mă, răspunse el tot fără mirare, şi ridică bu- 
chetul în chip de salut pentru toţi trei. 

— Ce-i cu băiatul ăsta?! o întrebă Caius pe Veronica, 
la cîteva clipe după ce porniseră. 

— Se pare că nu i-a mers prea grozav. A făcut o de- 
presie sau...ceştiueu?! Mărog,cevape bază nervoasă. 
Puţini bărbaţi rezistă la catedră. 

— Auzi, auzi! 

— Îmi pare foarte bine c-am plecat cu maşina, excla- 
mă Sanda Bob, 

Colonelul şi profesorul Mareş se plimbau pe o 
alee a parcului mare. Printr-o minune nesperată, era 
pustie. Cînd, punctuali, apăruseră fiecare la cîte un ca- 
păt, înaintînd spre punctul de întîlnire cu pasul măsurat 
și fără să se grăbească, scena părea decupată dintr-un 
western dinainte de război: scena cheie, cînd strada ma- 
re, golită de orice suflare, permite înfruntarea celor doi 
eroi tipici ai genului. Numai că singurul foc schimbat 
între cei doi a fost cel al ţigărilor. 

— L-aţi cunoscut? întrebă colonelul referindu-se la 
poetul pe lîngă a cărui statuie treceau. 

— Acuma toţi zicem că l-am cunoscut, răspunse eva- 
ziv profesorul. 

— Propun să bem ceva, zise colonelul schițînd cu băr- 
bia un gest în direcţia unui mare și elegant restaurant 
cu grădină, foarte bine situat, pe malul lacului artificial. 

— Nu beau niciodată înainte de ora şase seara. 

— Păi, nu mă gîndisem la alcool, mărturisi colonelul 
Cosma, ci la un suc sau aşa ceva... 

— Din ăstea nu există în orașul nostru cît timp mai e 
soare, se arătă sceptic profesorul Mareş, îndreptindu-se 
totuşi spre terasa restaurantului. 

Pe drum îi povesti colonelului amintiri din tinereţe, 
pe aceeași terasă o cunoscuse pe nevastă-sa, era iarnă, 
patinau pe lacul îngheţat şi fugeau să bea ceai fierbinte, 
să se încălzească, în interiorul clădirii, în barul patina- 
torilor . . . 

— Avea degetele atît de subțiri şi de reci, evocă nos- 
talgic profesorul, şi eu eram atît de fericit să-i ţin mâi- 
nile într-ale mele! Dumneavoastră patinaţi în tinereţe? 

— Nu, zise colonelul Cosma, din păcate n-am avut 
timp niciodată pentru aşa ceva. Probabil că mi-ar fi 
plăcut... Copiilor mei le place, în orice caz. Încercă 
să şi-l imagineze pe profesorul Mareş patinînd, fără nici 
un rezultat, nu-şi putea face nici o idee despre înfăţișa- 
rea unui Mareş tînăr sau adolescent, atît de puternică era 
imaginea pe care-o lăsa acum, cu trăsături puternic con- 
turate, de intelectual aflat în pragul senectuţii. 

Mesele de pe terasă, cochet amplasate printre bosche- 
te, erau toate ocupate, chiar şi cele neapărate de soare 
cu umbrele de pînză viu colorată. Se bea bere din greu, 
se vorbea foarte tare, era şi firesc dealtfel, un difuzor 
pus la maximum revărsa o melodie la modă obligînd pe 
cei ce voiau să schimbe o vorbă, să forţeze tonul. 

— Ce de popor, se miră profesorul. Oamenii ăştia nu 
lucrează nicăieri? 

— Vor fi fiind ca mine, zimbi colonelul, în timpul şi 
din cauza serviciului. 

În schimb, în sala mare a restaurantului era curat şi 
liniştit, ei doi păreau să fie unicii clienţi. În fața unor 
sucuri de ananas din conserve — pesimismul profeso- 
rului se dovedise perfect întemeiat — colonelul se văzu 
redus iar la rolul de ascultător al unor amintiri înde- 
părtate. „Ce bun disimulant e profesorul Mareş“ îl com- 
plimentă el în gînd, şi se hotărî să preia „conducerea“ 
discuţiei, tăind şirul evocărilor ce amenințau să dureze 
mai mult decît timpul afectat acestei întrevederi. 

— Nişte gheaţă, ceru el unui chelner tînăr şi distrat 
ce-şi purta paşii fără vreo ţintă precisă. 

— Colegul se ocupă... 

— Te rog să te ocupi dumneata, și mai repede, insistă 
colonelul, constatind cu tristețe, a cîta oară, că unora 
statul ar trebui să le plătească să stea acasă, să nu mai 
încurce treburile și schemele. 

— Înţelegeţi-mă şi pe mine, ofta profesorul, cîteva 
clipe mai tîrziu, clătinînd uşor paharul şi făcînd să se 
ciocnească bucățelele de gheață. Am crescut atiția cer- 
cetători, unii s-au afirmat profesional în mod strălucit, 
uite, de pildă... 

— Ştiu, ştiu tovarășe profesor, să trecem... 

— Alţii s-au lăsat păgubași pe parcurs, să ştiţi că me- 
seria asta nu e ușoară şi nu e la îndemîna oricui. 

— Evident, evident... 

— Unii din cei pe care i-am „crescut“, nu e vorba nu- 
mai de anii efectivi de studii în facultate, ci de anii ur- 
mători, uneori destul de numeroși, cînd trebuie urmăriţi, 
îndrumați și încă la modul cel mai discret cu putinţă, 
încurajați pe un drum sau, dimpotrivă, stopaţi dintr-o di- 
recţie sterilă, unii, zic, mă recunosc și pe mine printre 
„Părinţii“ lor spirituali, pentru că, vă daţi seama, forma- 
ţia unui intelectual adevărat nu rezidă doar într-o sin- 
gură sursă, fie ea cît de prestigioasă, alții, dimpotrivă, 
mă contestă-n gura mare, dar eu, să ştiţi, nu mă supăr, 
un climat de discuţii e absolut necesar unei culturi, nu 
mă supăr, pentru că nu m-am ocupat o viaţă întreagă 
de-atitea generaţii pentru gloria mea ci pentru gloria cul- 
turii românești, ori... 

— Tovarăşe profesor, interveni cu falsă timiditate co- 
lonelul, n-aţi vrea să... 

— Ba da, ba da, fiţi liniștit, n-am de gînd să vă ţir 
o pledoarie despre climatul necesar unei culturi, îmi dau 
seama că subiectul nu vă interesează ... 

— Aici vă înșelaţi, protestă cu căldură colonelul Cos- 
ma. 

— Bine, atunci să spunem că n-aveţi timp acum, con- 
veni fără prea mult entuziasm profesorul. 

— Eu sper să ne mai vedem, avansă colonelul. În 
fond, ne știm de-atiţia ani... 
ca Prin intermediul lui Caius, preciză profesorul ridi- 
cînd, ca un salut? ca o amenințare? bastonul cu măciulie 
de argint. 

— Or, orice cunoaștere mijlocită... 

— E insuficientă, clar, termină profesorul ideea. În 
fond, da, de ce nu ne-am cunoaşte mai bine?! Deşi ade- 
văratele afinități rămîn cele din tinereţe... 

— Să ne considerăm încă tineri, zîmbi colonelul Cos- 
ma. 

— Mada, văd că sînteţi o natură cît se poate de opti- 
mistă. 

— N-am încotro, zise colonelul, şi izbucniră amindoi 
în ris. 

— Vedeţi, reîncepu profesorul, eu n-am avut băieți, 
n-am decît o fată, dar cum n-am suferit niciodată de pre- 
judecăţi, mi-am zis c-ar putea să devină un discipol 
eminent al profesorului Mareş, un cercetător pe care-aș 
putea să-l formez din adolescenţă, căruia i-aş putea ur- 
mări, în condiții optime, ideale chiar, evoluţia intelec- 
tuală, i-aș putea-o dirija, aş putea-o feri de erori, i-aş 
putea lăsa moştenire mai mult decît nişte fişe... 

— ŞI?! 

— Şi. Fiica mea, o fiinţă încîntătoare, vă asigur, s-a 
arătat destul de bine crescută pentru a mă asculta, desigur 
și din cauza respectului patern şi din cauza ambianţei 
familiale ... Din fericire, pentru ea şi pentru istoria Li- 
terară, se autoironiză profesorul, din fericire, n-am fost 
chiar atit de orb ca să nu-mi dau seama că-i lipseşte 
ceva esenţial pentru ceea ce o destinasem eu, îi lipsea 
pasiunea reală, da, da... pasiunea înnăscută şi nu fă- 
cută. 

— Și vreţi să spuneţi că Moraru are aşa ceva? Pasiune 
înnăscută şi nu făcută?! 

— Da, asta vreau să spun. Poate nu m-am exprimat 
bine, poate trebuia să spun înclinație înnăscută, dar... 

— Da, înţeleg exact ce vreţi să spuneţi. Numai că, la 
rîndul meu, aş putea spune şi eu același lucru despre 
căpitanul Moraru. 

— Fiica mea, continuă profesorul ca şi cînd n-ar fi 
auzit ultimele cuvinte ale colonelului, fiica mea s-a ho- 
tărît să devină chimist. A urmat chimia alimentară şi 
acum a devenit o eminentă expertă în brînzeturile fer- 
mentate. În brîn-ze-turi, silabisi el încet, şi privirea îi 
lunecă, dincolo de umerii colonelului, spre capătul sălii. 
Dar acolo nu era nimeni. 

=> Mi se pare un domeniu cit se poate de practic, cît 
se poate de important. 

— Da, încuviinţă profesorul, foarte important şi foarte 
practic. Şi ca să revin la ceea ce discutam, cînd l-am 
descoperit pe studentul Caius Moraru mi-am zis că încă 
nu e totul pierdut şi-aș putea să am pe cineva din fa- 
milie care... mă înțelegeţi... Inutil să mărturisesc că 
şi aici am dat greş, o știți. El şi cu fiica mea s-au înţe- 
les absolut minunat, din clipa în care s-au cunoscut, au 
devenit prieteni foarte buni, dar din păcate n-a fost vor- 
ba nici un moment de sentimente care stau la baza unei 
căsnicii, nu știu dacă mă exprim corect, or, o căsătorie 
de convenienţă e tot aşa de rea ca o meserie prost alea- 
să... uneori e fără leac. Fără dragoste nu merg bine 
nici una. 

— Vedeţi, eu l-am considerat întotdeauna pe căpita- 
nul Moraru drept un om cu dragoste de meserie, vru 
colonelul să revină la ale lui... 

— Ei, atunci, reluă profesorul, atunci am descoperit 
ceea ce ar fi trebuit să ştiu mai demult: că nu e nevoie 
de nici o legătură de sînge sau de familie, că o filiaţie 
spirituală e tot atît, sau mult mai prețioasă, pentru o 
continuitate de idei. Să nu credeţi că n-am remarcat 
ceea ce-ați spus, dar am impresia că dumneavoastră 
simpliticaţi lucrurile. Sînt convins că o faceţi în inte- 
resul lui Caius, adică în ceea ce credeţi că e interesul lui 
şi, mă rog, al serviciului dumneavoastră. Are dragoste de 
anchetator, de investigator, de detectiv, cum i-o spuneţi 
dumneavoastră exact meseriei acesteia, nu știu, da, e 
adevărat, pentru că, vedeţi dumneavoastră, orice om cu 
o inteligenţă peste cea medie e apt, aceasta e dealtfel 
o cerință a epocii noastre, e apt să îndeplinească o ga- 
mă largă de meserii, corespunde foarte bine unor profesii 
aparent diferite. Or, din moment ce el face faţă bine, ba 
mai mult, înregistrează şi succese, unele, după cît am 
auzit, remarcabile, e normal, nu-i așa, să lucreze cu plă- 
cere. Să vă spun ceva, prin anii facultății Caius voia 
să devină ziarist, ba, la un moment dat se gîndea să se 
ducă la un concurs de crainici de televiziune. Credeţi 
că n-ar fi fost bun? Vă spun eu că ar fi fost foarte bun! 
Dar realizarea lui, adevărata lui realizare e aici. +. 

— Printre „cărturari şi cărţi din evul mediu româ- 
& ură colonelul. aL 
pci CA ate alai profesorul avînd impresia că distinge 
o notă de ironie în tonul colonelului Cosma. Da! pentru 
că perenitatea unui popor stă în cultura lui, şi astăzi, 

în sfîrşit... j | 

si atosilul se decise să-l lase pe profesor să termine 

ceea ce avea de spus. Vorbea, dealtfel, cu atâta dăruire, 

cu atîta putere de convingere încât își propuse să-i ceară 

îngăduința ca unii A „băieţii“ lui să asiste din cînd în 
Î la cursurile sale. 

isi ȘI-I consideraţi pe căpitanul Caius Moraru de ne- 
i i ntru bunul mers al... , 

ie. E anale ricană protesorul. Auzi, vorbă! 

Nimeni nu e de neînlocuit. Să spunem că-l consider ne- 
sar... 

se Îmi vine greu atunci să înţeleg, reluă colonelul, de 
ce nu l-aţi păstrat pe lîngă dumneavoastră la data absol- 
irii studiilor. 

sas Din două motive: primo, pentru că-l consideram 
„imatur“ într-un anume sens Şi eram convins că un sta- 
giu „de viaţă“ nu-i va face decît bine... | Ă 

— Nu vă temeaţi că viaţa de profesor de liceu Test ai 

centru mic, depărtat şi provincial, va stinge „flacăra ? 

— Oarecum, dar asta era una din „probe“, nu? maia 
aveţi răbdare să cercetaţi veţi vedea că oarte mu ţi 
oameni mari de cultură, de la noi și de-aiurea, au în- 
ceput prin a fi profesori de șooală, şi nici unul n-a „con- 
siderat timpul acela drept „pierdut“ pentru formaţia sa 
spirituală. 

— Şi al doilea motiv? Ă 

— N-are nici o importanţă, trecu profesorul peste în- 
trebare. În anii de profesorat Caius a muncit arc ra 
avut eu grijă să-i fac programul. Credeţi că studiile 
universitare sînt suficiente? Vă înşelaţi! 

— Dar nu cred deloc... 

— Nu! Nu sînt suficiente, ele constituie doar un punct 
de plecare, o anume platformă, dacă vreţi, o iara 
cît se poate de instabilă, pentru că nu poți rămâne toată 
viaţa pe ea: ori înaintezi, ori dai înapoi. Caius e [- om 
cu înclinaţie spre studiu, a avut-o întotdeauna, ar şi 
eu am rămas uimit să văd cîte poate înmagazina şi fo- 

losi, pentru că, să ştiţi, „înmagazinatul“ în sine n-are 
nici un rost, totul e ce poţi să re-dai... Ca să poţi să va- 
lorifici o cultură, o epocă, s-o interpretezi, trebuie să te 
miști fără opreliști în limba în care-a fost concepută sau 
în care a fost dată în circulaţie. Franceza! Da, Caius 
știa franțuzește, lucru meritoriu și, după părerea mea, 
necesar oricărui om de cultură, ca dovadă că acum se 
învaţă cumsecade în liceu și nu trebuie să faci o facul- 
tate ca s-o achiziționezi, ei, da, o ştia, dar a trebuit să se 
pună la punct cu o anume latină, cu slava veche, cu 
germana... Un cercetător, tovarăşe colonel, nu e un om 
cu o simplă patalama. Asta, o putem obţine toţi! 

— Înţeleg, acceptă zîmbind colonelul. Dar atunci de ce 
l-aţi lăsat să renunţe la profesorat în favoarea meseriei 
de... detectiv? Cei cinci ani de „contact cu viața“ nu vi 
s-au părut suficienţi? 

— Înţeleg ironia dumneavoastră şi o accept, răspunse, 
acum potolit, profesorul. Adevărul e că la un moment dat 
lucrurile mi-au scăpat... puţin din mînă. Da, cei cinci 
ani erau suficienți, dar pur şi Simplu, n-aveam post 
pentru el, schemele noastre sînt atît de... hai să le 
spun ciudate, numirile şi concursurile depind de atiţia 
factori încît... În fine, nu e acesta subiectul nostru. 

Colonelul înţelese acum şi cel de-al doilea motiv 
pentru care Caius Moraru nu devenise universitar la data 
terminării studiilor: nu existase post liber pe care să 
fie numit sau pentru care să dea concurs. 

— În ce sens „v-au scăpat lucrurile din mînă“? 

— Păi, dumneavoastră ar trebui să știți mai bine, nu? 

Da, colonelul își amintea foarte bine: fusese comisă o 
crimă cu sadism în mica localitate unde funcționa atunci 
profesorul Moraru. Locuitorii fuseseră cu toții răscoliţi 
şi îngroziţi. O clarificare rapidă se impunea. Se detașase 
o echipă de la centru, dată fiind importanța psihologică 
a rezolvării cazului. Dar, la data sosirii ei, cazul sera cla- 
rificat. Colaboraitorull neașteptat şi atît de preţios: pro- 
fesorul Caius Moraru. Cert, avusese de partea lui „avan- 
tajul terenului“, dar cazul respectiv nu era deloc simplu, 
şi echipa de investigaţii știu să recunoască meritele 
acestui „coleg“. I se propuse un loc în miliția judiciară 
şi el acceptă. 

— Vedeţi, continuă profesorul, eu am fost pus în faţa 

faptului împlinit, dar să nu trăiţi nici dumneavoastră cu 
iluzia că a făcut-o de dragul romantismului sau ineditu- 
lui meseriei. El era îndrăgostit de o fată, de o tînără, 
SI 

— Da, ştiu, voise să fie aproape de ea. Din păcate... 

— Eu m-am consolat cu gîndul că va fi mai aproape 
şi de mine și de bibliotecile unde avea de consultat ma- 
terial. Între timp a mai scăpat nişte ocazii... 

— Dar a ajuns căpitan, a înregistrat succese care l-au 
ridicat peste nivelul profesional al unor colegi cu state 
mai vechi de serviciu decît el. Sîntem mulţumiţi de felul 
cum lucrează căpitanul Moraru și n-am vrea să-l pier- 
dem. 

— Caius e o inteligență suplă, flexibilă, creatoare, un 
spirit deschis la nou... E 

— Exact calităţile necesare unui Bun ofițer de mili- 
ție, zimbi colonelul. În plus, faptul că i-aţi format un 
orizont intelectual... 

— Nu l-am format ca să caute borfaşi, se enervă pro- 
fesorul. Eu nu contest utilitatea muncii dumneavoastră, 
deși, sper să nu vă supăraţi că v-o spun, e o muncă 
tristă, dar nu concep să ţineţi blocată o capacitate care 
s-ar putea realiza mult mai bine în altă direcţie! N-aveţi 
dreptul să abuzaţi de conștiinciozitatea și de spiritul de 
echitate al unui om. Caius... 

Colonelul izbucni în rîs şi ridică mina pentru a-l opri. 

— Vehemenţa dumneavoastră îmi face bine, declară 
el, fără să se explice. Dar ce faceţi cu defectele lui Ca- 
ius Moraru? 

Otensat, profesorul nu răspunse nimic, şi colonelul in- 
sistă cu blîndețe. Aminti de impresia de superficialitate 
ce-o degaja căpitanul Moraru indispunînd pe mulţi din 
anturaj, de nonşalanţa comportării lui ce contraria spiri- 
tele pedante, de tendinţa de ironizare şi autoironizare ce 
deranja naturile nordice morocănoase, în fine, mai aminti 
şi altele, mai mult sau mai puţin grave. 

— Ha, ha, zise profesorul, după ce l-am văzut alb 
ca pe-un heruvim, acum ne străduim să-l înnegrim și... 
mă rog. Acestea nu sînt defecte, sau nu sînt, pentru Ca- 
ius. La urma urmei, v-am spus c-am sperat la o matu- 
rizare și sper că acum a atins-o. 

— Deci nu consideraţi timpul petrecut în miliție ca 
„pierdut“? E 

— A, nu, nicidecum, bănuiesc, sînt sigur adică de fap- 
tul că a cunoscut lume multă şi diversă, că are acum o 
altă deschidere spre înţelegerea lucrurilor. De fapt, ştiţi 
care e cel mai mare defect al lui Caius? 

— Deci tot are un defect, zise colonelul ironic. 

— El nu-şi vede niciodată propriul interes, şi-l subor- 
donează celor din jur... 

— Hm, nu vi se pare aceasta o calitate?! 

— Pînă la un punct, tovarăşe colonel. Pină la punctul 
la care interesele celor din jur sînt superioare sau cel 
puţin egale cu cele ale individului. Cînd coboară sub 
un anumit nivel... 

— Am înţeles, tovarășe profesor, dar îmi permit unele 
rezerve pentru că... 

Ajungeau cu greu la un punct de vedere comun, nu 
pentru că aveau principii diferite, ci pentru că profe- 
sorul nu voia nici o generalizare, el pornise de la exem- 
plul lui Caius, şi o neliniște rău ascunsă îi tulbura obiec- 
tivitatea. Începu să se enerveze progresiv şi pînă la 
urmă izbucni: 

— În fond, de ce mi-ați cerut această întîlnire? Ce-i 
Caius Moraru? Obiect de negociat? Fată de măritat? E 
un om care trebuie să decidă singur ce are de făcut, 
ce facem noi aici e absolut inutil şi... 

— 'Tocmai, e un om şi nu unul de duzină, îl între- 
rupse colonelul. Mi-am permis să vă deranjez pentru 
că soarta lui mă interesează, cred că v-aţi dat seama, ş 
tot atît cît şi pe dumneavoastră. Or, fiind vorba de 
dorința lui de a ne părăsi, şi înțelegind că de data 
aceasta e ceva cu adevărat serios, o hotărire fermă din 
partea lui, voiam să știu şi eu, altfel decît din hirtii, 
ce şanse îl așteaptă în viaţa civilă. Am şi eu un cuvint 
de spus şi vreau să fiu în cunoştinţă de cauză, vă daţi 
seama că nu-mi convine să scap din mînă un om cu 
perspective atît de frumoase pentru a-l lăsa să îngroașe 
rîndurile rataţilor universitari, nu protestaţi vă rog, nu 
sînt toţi capacități eminente . .. 

— M-aţi dus, recunoscu profesorul, dintr-o dată foarte 
liniștit şi parcă epuizat. Cred c-am să fac o excepţie 

și-am să iau totuși un coniac foarte mic, şi dacă-i vorba 
de-atita destrăbălare, fie şi-o cafea mare. 

— De acord, acceptă colonelul, străduindu-se să-şi ia 
privirea de pe mîinile profesorului ce tremurau pe mă- 
ciulia de argint. 

Întinsă pe o pătură, ce noroc că Luminiţa era 
prevăzătoare şi se găsise una în mașină, Sanda Bob pri- 
vea norii albi, foarte lungi, foarte leneşi, ce se duceau 
cine știe unde, pe întinderea albastră. 

Era foarte obosită Sanda Bob, pînă la urmă o şi măr- 
turisise, dealtfel întreaga ei înfăţişare trăda suferinţa. 
Caius o obligase să se întindă, în sfîrşit. Înţelesese că 
ea nu e complet restabilită și că a făcut un efort prea 
mare în ultimele ore, călătoria, prezentarea la facultate, 
emoția examenelor, care trebuia să existe, deși Sanda 
Bob îşi flutura mîna nepăsător, de cîte ori Veronica 
ofta și-și dădea ochii peste cap mimînd groaza. 

La insistențele Veronicăi băuseră cafeaua la ea acasă. 
Sanda Bob se lăsase dusă pe braţe zîmbind stînjenită, 
primele trei etaje, dar avusese ambiția să-l urce singură 
pe-al patrulea. Îi aştepta o surpriză: soţul şi copilul Ve- 
ronicăi se întorseseră din stațiune înainte de vreme pen- 
tru că fără ea se plictisiseră, și-apoi, oricum, trebuia să 
fie cineva s-o îmbărbăteze, nu?! Toată casa era plină 
de rufe mototolite scoase din geamantanele căscate, ui- 
tate în vestibul, printre care Miki-Mic şi Miki-Mare, fiul 
și soțul, făceau slalom cu dezinvoltură venind de mii 
de ori în cameră să le mai spună cîte ceva. Miki-Mare, 
un bărbat frumos ce zîmbea fără încetare, își pusese 
un șorţ de bucătărie şi trebăluia de zor, încă înainte de 
sosirea lor, pentru că le era o foame „îngrozitoare“ şi 
oricum, n-aveau de gînd s-o pună la treabă pe Veronica, 
„Mămica noastră scumpă şi subnutrită“. Mămica lor 
„scumpă și subnutrită“ se instalase turcește pe o cana- 
pea şi privea resemnată cum Miki-Mic, care bătea frișca, 
stropea în jur de fiecare dată cînd uita să ţină vasul 

vertical şi cum  Miki-Mare, curățind peștii pe care-i 
achiziționaseră pe drum, făcea naveta bucătărie—sufra- 
gerie împrăștiind o criblură fină de solzi pe unde tre- 
cea. 

— Oricum, prea multă curăţenie începuse să devină 
plicticoasă, suspină Veronica, stirnind risul Sandei Bob. 
Se vedea că se simte bine în familia prietenei ei, şi 
totuşi, în ciuda insistențelor lui Miki-Mare care-i pro- 
mise c-o va purta „ca pe un trofeu“, refuză să rămînă. 
Caius Moraru se pomeni cu castronul de frişcă în mini, 
puştiul i-l dăduse „să continue puţin“ şi-apoi o tulise 
strategic în baie să se spele, la sfatul maică-sii. Se spălă 
atît de temeinic încît sosi numai la masa pusă, cu mu- 
trișoara cuminte și cu cîteva şuvițe de păr umezite, atir- 
nînd deasupra frunţii boltite. Miki-Mare, tot dirijin- 
du-l pe Caius, îi dezvolta acestuia teoriile lui, conform 
cărora orice intelectual trebuie să fie capabil să se „des- 
curce“ în bucătărie, pentru că şi pentru că. Îl bombardă 
pe Caius cu sonorităţile unor nume celebre, începind 
cu Savarin. Cînd ajunse la Kogălniceanu, Caius se am- 
biţionă să-i demonstreze că, cel puţin în teorie, se des- 
curcă și el niţel. În fine, cînd ajunseră la contemporani, 
Miki-Mare termină de pus masa la mijlocul căreia trona 
un munte auriu de peștișori prăjiți „special“, flancat de 
străchini pline de roșii și ardei răciţi cu cuburi de ghea- 
ță. Un cășuţ „cumpărat direct de la sursă“, adică de la 
o stînă, se răsfăța lîngă alte bunătăţi de ţară, pentru 
că, mărturisiră spăsiţi cei doi Miki, ei plecaseră din 
„oribila stațiune unde se murea de foame“ de două zile, 
şi cutreieraseră ţinutul, cît pentru peisaj, cît pentru „cîte 
ceva bun“. De pildă, plăcintele din aluat de piine, cu 
umplutură de brînză de vacă şi mărar plus lobodă din 
„dreapta grădinii“ şi cimbru de la „şina din coastă“... 

— Care „șină“, care „coastă“?! îi întrerupse Vero- 
nica, 

— „Șina“ e „fină“, o lămuri răbdător fiu-său iar coasta 
e versantul sudic al unui deal ce se numește Horaiţă, 
însă așa le spune lelea Lină... 

— Care „lelea Lină“?! întrebă și mai intrigată mai- 
că-sa. 

Lelea era gospodina la casa căreia trăseseră ieri. Cum 
frămîntase de cu seară aluat de piine, le pusese și lor, pe 

drum şi „pentru doamna“, piine scoasă azi-dimineaţă 
din cuptor, plăcinte cu grozavul amestec, şi altele şi al- 
tele... 

— Ce altele?! 

— Surprizele sînt în port-bagaj! Despachetăm după ce 
mâncăm! 

— Dacă iar ați adus ceva orătănii pe care trebuie să 
le îngrijesc la nesfirşit pentru că nimeni nu se îndură 
să le taie... 

— Nici pomeneală, la masă, nu vezi că ești străvezie?! 
Pariez că-n lipsa noastră ai mîncat numai „papara le- 
neşului! 

— Ai cîştigat. 

— Ştiţi să faceţi „papara leneșului“? se întoarse Miki- 
Mare spre Caius. E foarte bună, uite se pune foarte, 
foarte puţin ulei sau unt într-o... 

Deși părea o oră nepotrivită pentru masă, cea a mi- 
cului dejun trecuse de mult iar cea a prînzului încă 
nu sosise, onorară toţi, cu mult sîrg, pregătirile lui 
Miki-Mare, mai puţin el, care se afera în jurul lor ca 
un oberchelner de la vreun local de mare lux. Părea că 
plăcerea lui cea mare e mai degrabă să pregătească, să 
prezinte şi apoi să vadă dispărînd bucate din cele mai 
simple ce deveneau bogății numai oferite de el. 

— Mmmm, făcea Sanda Bob din cînd în cînd pregă- 
tindu-se să mai servească o bucăţică din ceva. Se răs- 
făţa un pic, legănată de bucuria banală a celor din jur, 
şi apoi le spuse în treacăt că nu mai mîncase acasă, sau 
într-o casă de aproape o jumătate de an. 

„Ce dracu ar trebui să aflu eu aici“? se întrebă Caius 
Moraru, la un moment dat, ochind încă o bucăţică de 
peşte. 

La cafeaua fără frișcă (din prea mult zel Caius o bă- 
tuse pînă o făcuse unt) Veronica nu se mai putu stă- 
pini şi lăcrimă puţin. Examenele o îngrozeau. Sanda 
Bob era mult prea nepăsătoare, aproape ca și Caius, dar 
nepăsarea ei, dacă nu era cumva afectată, îşi găsea jus- 
tificarea în extraordinara pregătire ce le-o rezervase. 

— Nici n-aveam altceva de făcut, în ultimele luni. 
Gimnastică şi învăţat, aparate şi cărţi, exerciţii și con- 
specte. 

— Şi-ţi ardea ţie de metodică şi pedagogie în starea 
în care erai?! 

Veronica era sincer înduioșată. 

pa Ce era să fac?! Trebuia să mă agăţ şi eu de ceva, 
nu?! 

| — Pentru nişte urmași de zei ne-am ghiftuit un 
pic prea mult, spuse Sanda Bob, cîteva minute mai tîr- 
ziu, instalată în maşină, la dreapta lui Caius. Miki-Mic 
obligat de maică-sa să studieze mitologia greco-latină, 
făcuse din asta o adevărată pasiune şi-acum, cum prin- 
dea un gol în discuţie, se viîra cu descoperirile lui. Ul- 
tima era asta: din moment ce Venus fusese mama lui 
Eneas, Rhea îi era nepoată la a douăsprezecea generație 
și din moment ce Remus şi Romulus erau copiii ei şi-ai 
lui Marte, concluzia logică era că toţi latinii se trag din 
zei şi în consecinţă .. . 

— Hai, cărăbăneşte-te la bucătărie, îl întrer 
ri fica amet se vede, de-atita | citcliuala, “Miki. 

ic plecase îmbufnat tevi i i 
ră Ei rii i „ dar peste cîteva clipe fu auzit 

—— Multe mai ştie tinăra generaţie, observase Caius. 
Eu am prins gust pentru mitologie de-abia în liceu... 
a ai mi pe îndoit Miki-Mare, ştie cîte ceva, dar 

altă parte nu e în stare să d ă j 
de ţelină şi boul de vacă... ia ou În tinea 
„La rugămintea Sandei Bob, reluară turul hotelurilor 
și rezultatul fu același, nici o cameră liberă. 

— La cămin cu mine! hotări ea. 

Cazarea profesoarelor sosite la examenul de gradul II 
se făcea anul acesta la internatul unei școli de handi- 
capați. Caius cunoştea clădirea. Masivă, de-o eleganță 
de modă veche, inspira încredere. Dar dormitoarele erau 
într-o clădire anexă, în curte. În urma tinerei profe- 
soare, cu bagajul ei în mînă, Caius fu nevoit să renunţe 
la impresia inițială. Vru să se oprească la ușă, dar ad- 
ministratoarea, o femeie urîtă şi acră, îl îndemnă să in- 

tre, nici una din profesoare nu se întorsese din oraş. 
Se înşelase însă, aşezată pe unul din paturile de sus, 
o tînără îi privea zimbind cu ironie. Erau trei camere 
din una în alta, cu uşile scoase din balamale (ştiţi, n-a- 
vem decât un pedagog şi trebuiesc toţi copiii suprave- 
gheaţi peste noapte“, le explică administratoarea), cu 
două rînduri de paturi suprapuse, aşternute toate în cu- 
rat. Aveau de unde alege, mai erau vreo cinci neocu- 
pate. În strîmtul interval dintre „sertare“ — geaman- 
tane, sacoşe, pantofi aliniaţi. Într-un perete, un şir lung 
de cuie bătute într-o scîndură purtau agăţate rochii, ca- 
poate, prosoape. 

— Baia? se interesă Sanda Bob. 

— Grupul sanitar e-n reparaţie, explică tot mai plic- 
tisită femeia, folosiți dumneavoastră veceul din şcoală 
şi vă spălaţi în hol, am instalat de ieri nişte ligheane. 

— Păi, bine, așa se primesc nişte profesoare?! izbucni 
Caius. 

— Nu le-am chemat eu, veni prompt răspunsul. Eram 
în reparaţii, şi de la secţie n-au găsit alt internat decât 
pe-al nostru?! 

Tînăra din patul de sus izbucni în ris. 

— Las-că merge şi-aşa! Nici nu ne mai surmenăm în- 
văţind seara, fiindcă nu e lumină. 

— Are să instaleze nişte becuri, am trimis după elec- 
trician, se socoti datoare administratoarea să le spună. 
Oricum, mi s-a promis că nu staţi mai mult de patru 
zile, nu?! 

— Domnişoara nu stă nici o clipă, murmură Caius 
Moraru. Mulţumi femeii şi o împinse uşor pe Sanda 
Bob spre uşă. Nehotărită, ea îşi întoarse palmele în sus, 
a neputinţă. 

— Găsim noi altceva, o linişti el. Și-apoi, nu uita, 
Veronica te așteaptă oricum. 

— Oh, de fapt ar trebui să fiu acolo unde mi-e locul, 
nu ştiu de ce m-am încăpăținat atîta, răspunse ea, şi lui 
i se păru că face pe misterioasa. Adică, unde ar fi tre- 
buit să fie? unde era locul ei dacă nu între profesori? 
Că identitatea ei era reală, de asta se convinsese, exis- 
tau recunoaşterile spontane ale lectorei Ioana Handrea, 
ale Veronicăi Molnar... 

Căpitamul Caius Moraru opri, se scuză și fugi la o ca- 


87 


bină telefonică. Prea plină de monede, cutia nu i-o mai 
primi pe-a lui. Drăcuind nervos, se calmă revenind la 
volan, zîmbi profesoarei și-i solicită răbdarea. Pînă în 
centru mai încercă la trei telefoane publice fără să reu- 
șească să ia legătura cu căpitanul Ilarie Simion. Profe- 
rind cele mai sinistre amenințări la adresa întreprin- 
derii respective, Caius Moraru revenea, de fiecare dată, 
zimbitor şi amabil, la maşina oprită „cîteva clipe“, se 
scuza încurcat și pornea în căutarea altui telefon public. 

— Fericită femeia pe care o cauţi cu atita insistenţă, 
glumi Sanda Bob. 

Caius ridică nepăsător din umeri. 

— Cum se face că nu eşti însurat, colega? insistă ea. 

— Aşa! răspunse el morocănos, și pe urmă vru să în- 
dulcească impresia neplăcută şi adăugă: știi cum se în- 
timplă, cînd vrei tu nu vrea celălalt, cînd celălalt... 

— Știu, aprobă ea cuminte. Chiar aşa? adăugă ea 
după o pauză, s-a întîmplat să nu te vrea?! 

— Chiar așa. 

— Un bărbat trebuie să fie perseverent, enunță ea 
cu prefăcută seriozitate, renunţarea înseamnă... 

— Prostii, răspunse el, strimbîndu-se ca de-o durere 
fizică, la imaginea Irinei, o Irină de azi, prea grasă, 
lîngă un bărbat prea gras, cu doi copii şi ei prea... 
Și braţul subţire al unei Irine de demult, un braţ sub- 
țire ridicat ca un rămas bun... 

— Uneori se întîmplă să iei un vis drept realitate şi 
să te încăpăţinezi la nesfirșit, ca un prost, să crezi că, 
împotriva tuturor evidenţelor, ai putea să-ți iei visul. 
în braţe, să-l ţii bine şi să pășeşti cu el... reluă el. 

— Se întîmplă, într-adevăr, murmură Sanda Bob. Ca- 
ius își aminti că şi ea, la rîndul ei... 

— Unde mergem?! întrebă ea intrigată, remarcînd 
abia acum schimbarea de direcţie. 

— leşim din oraş, mergem la cabana „Deluţu“. Tre- 
buie să dau telefonul ăla, nu?! 

— De acord, acceptă ea înveselită brusc. 

Totuşi, nu vru să coboare din maşină, să ia loc lao: 
masă. Declară că nu vrea nici să mănînce, nici să bea 
şi că peisajul era urit. Avea dreptate. Deși situată pe un 
deal ce domina oraşul, cabana „Deluţu“ era înfundată. 

într-o groapă, adevărat, plină de brazi, dar lipsită de 
orice perspectivă. 

Simion Ilarie nu era de găsit. Îi lăsase vorbă lui Ca- 
ius „s-o ţină tot aşa“. „Fain copil“, îi răspunse în gînd 
Caius Moraru şi făcu un scurt bilanţ al activităţii sale 
de azi. La o mică adunare, nu ieșea nimic, dar chiar 
nimic. Puținele date ce le avea asupra Sandei Bob le 
aflase tot de la Simion Ilarie, la telefon. De fapt, ce-ar 
fi fost de aflat?! Ce legătură ar putea fi între ea, o pro- 
fesoară cu bune state de serviciu, o femeie scoasă din 
circuitul normal al vieţii, de vreo jumătate de an, blo- 
cată prin spitale și sanatorii, o ființă părăsită de omul 
pe care-l iubise, între ea, deci, și tînăra care-i luase 
identitatea, acceptase să se îmbătrinească cu şase ani, 
şi murise, luînd cu propria-i mînă o doză de stricnină, 
în clădirea Filologiei?! 

„la să luăm problema într-un studiu mai serios“ îşi 
zise Caius Moraru, așa că propuse tinerei profesoare să-i 
arate orașul de pe muchia dealului, dar, înainte de-a 
ajunge sus, coti pe un drum de ţară, înfundîind mașina 
între livezi ce păreau părăsite. 

Sanda Bob nu era deloc neliniștită, stătea cuminte la 
locul ei din dreapta, urmărind cu atenţie drumul plin 
de hirtoape și ţinîndu-se cu o mînă de bordul mașinii 
pentru a contracara balansul neplăcut. Se ţinea tot 
dreaptă și-și muşca buza de jos la cîte o zdruncinătură 
mai puternică. Lui Caius îi fu rușine, dar nu renunță. 

— Nu ţi-e frică? 

— De ce?! 

— De mine, de pustietate, de propria ta credulitate! 

Ea îl privi cu prefăcută atenţie şi apoi izbucni în ris. 

— Ce prost eşti! Faci parte dintre acei bărbaţi ce nu 
sînt capabili să facă rău... 

— De unde ştii? 

Era jignit fără să ştie de ce. 

— Se vede, replică ea, tot prea veselă, după păre- 
rea lui. 

Opri şi o conduse într-o livadă de meri pe care o cu- 
noștea, era a unui prieten. Fructele fuseseră culese, dar 
tot se mai găsiră cîteva, uitate pe crengi înalte. [ le 

vărsă în poală, şi se aşeză lingă ea. Aprinse o țigară, 
privind-o cum mușcă un măr. 

— Nu-mi oferi şi mie? 

— Nu, răspunse ea, nu-ți ofer pentru că gestul... 
Ia-ți singur. 

Făcură astfel pace. Cu blîndeţe, ferindu-se s-o mai 
contrarieze cu ceva, avansînd din cînd în cînd confi- 
denţe fără importanţă, Caius o determină să vorbească 
despre ea. Ceea ce află, nu era de natură să-l facă să 
sară în sus de uimire, îi confirma numai ceea ce ştia 
dinainte. În plus, află doar că Sanda Bob avea doi fraţi, 
mult mai mari decît ea, oameni cu familii numeroase, 
statorniciţi în orăşelul natal, în sudul Moldovei. 

— Mi se pare ciudat c-ai părăsit meleagurile nata- 
0 ge 

— Asta a fost de-abia acum doi ani, răspunse ea după 
o lungă tăcere. Ce ciudat, parc-aș vorbi de altă fiinţă, 
nu de mine, cea de-acum cîţiva ani... 

— Accidentul acesta te-a schimbat... 

— Poate. În orice caz mi-a dat o altă măsură a lu- 
crurilor ... 

— Adică?! 

— O altă scară a valorilor, o altă înțelegere a ceea 
ce este important, esenţial în viaţă. 

— Şi ce este important, esenţial în viaţă?! întrebă 
Caius bagatelizînd prin intonaţie toată scena. 

— Ştiu că nu e momentul unor declaraţii solemne, 
răspunse ea zîmbind uşor, dar oare există momente fixe 
pentru declaraţii de ăstea?! 

— Sigur că nu. Deci, ce e important?! 

— Important... se părea că Sanda Bob nu-și găsește 
cuvintele. 

— Ce ţi s-a întîmplat acum doi ani de-ai cerut trans- 
ferul peste trei județe? Pe cine urmai? | 

— Lasă-mă-n pace! Nu urmam pe nimeni. Fugeam de 
cineva. 

— De cine? Caius Moraru deveni brusc interesat în- 
trezărind o nouă faţetă a personalităţii Sandei Bob. Fu- 
sese amestecată oare în ceva tenebros, vreo bandă, vreo 
afacere... 

— De cine? reluă el blînd. 

— De mine, oftă ea. 

Caius Moraru fluieră a pagubă, simțind că-şi pierduse 
bunul simţ. 

— Te rog să mă ierţi, Sanda, dar dac-am putea fugi 
de noi înşine cînd am vrea, am fi tot timpul într-o 
goană. 

— N-am mai văzut aşa profesor neserios, se alintă ea. 

„Nu mă miri, îi răspunse el interior, apoi o determină 
să revină la povestea transferului ei. Era, de fapt, o po- 
veste bamală, primea un contur dramatic numai pentru 
că i se întîmplase ei. Studentă încă, se îndrăgostise de 
un bărbat, şi crezuse în fericirea ei veşnică văzindu-l, 
la rîndul lui, iubind-o. Au fost mulţi ani de minciună 
care, la vremea aceea, i se păruse ei un mare eroism 
din partea amîndurora, pentru că, vorba cîntecului, se 
autoironiză ea, iubirea lor era „absurdă“, totul le era 
împotrivă, vîrsta lui, familia, poziția socială. Totuşi, ea 
era fericită că o acceptă așa... 

— O generozitate demnă de admirat, strecură ironic 
Caius Moraru. 

— Nu-i așa?! izbucni ea în rîs. Totuşi, persoana aceea 
care eram eu, așa o considera. 

Și într-o bună zi, sătulă de așteptat, de ascunzișuri, 
de viață „misterioasă“, Sanda Bob se dezmetici. Iubirea 
ei se stinsese. Se miră cum acceptase atiția ani să facă 
naveta din comuna unde funcţiona, în [., ca să-l va- 
dă, cu ceasul în mînă, de groaza gazdei, de groaza pro- 
gramului lui, sau să se prefacă, cu cît sîrg, cunoştinţe 
întîimplătoare atunci cînd se vedeau în societate, cum 
crezuse — cu cîtă tărie crezuse! — că menirea tinereţii 
ei era să-i înfrumuseţeze clipele libere... 

Ascultînd-o, Caius se revăzu pe el crezînd atiîția ani 
într-o iubire ce nu existase decît din partea lui, un vis 
în care, în ciuda tuturor evidenţelor, mai voia să creadă 
şi azi... 

— Așa că, sfirşi Sanda Bob, mi-am cerut transferul. 
Am ales oraşul S. pentru că făcusem o excursie în Ma- 
ramureş şi-mi plăcuse ţinutul. 

Și el, el ce-a zis la asta? 

— Habar n-am. N-am considerat necesar să-l pun la 
curent cu intenţiile mele. Nici să-i acord vreun cuvînt 
atunci cînd m-a găsit. 

„Și se mai zice că duritatea e un atribut bărbătesc“, 

medită Caius Moraru trăgînd cu coada ochiului la fra- 
gila ființă de lîngă el. 

La S., Sanda Bob se regăsise, nimerise între colegi 
buni, se lăsase curtată de un tînăr, crezuse c-a intrat 
pe făsașul bun. 

— Îmi pare rău c-ai dat a doua oară peste un laş, în- 
cercă s-o consoleze, stîngaci, Caius Moraru. 

— Fii serios, n-are absolut, dar absolut nici o im- 
portanță! 

— Dacă spui tu... 

— De fapt, uite cum a fost... 

Sanda Bob evocă pe scurt împrejurările accidentului, 
era clar că nu-i făcea nici o plăcere, şi era și de mirare 
cum, pornită pe destăinuiri, o făcea cu atita dezinvol- 
tură. Era aici un spirit de „clan“, desigur, toţi profeso- 
rii, cu atît mai mult cei de-o specialitate, se simt cu- 
noscuţi de cînd lumea, de îndată ce „dau mîna“. Aşa 
se spunea în satul lui Caius Moraru, „a da mîna“, pen- 
tru a face cunoştinţă cu cineva sau pentru a saluta per- 
soane pe câre nu le-ai văzut demult. „Du-te dă mîna cu 
Gliga Gorii şi vezi c-au venit nepoţii lui din București, 
nu i-ai cunoscut pînă acum, să dai mină şi cu ei“, le 
recomanda mama lui Caius, lui, sau Marianei, sau Lumi- 
niței, cînd ajungea careva din ei pe cîteva zile pe-acasă. 
Dacă nu era Gliga Gorii cu nepoții lui, atunci era Tră- 
ienaşu Bilorii sau Ana Floarii, rude, consăteni, adică 
membrii acelei mari familii care e satul, faţă de care, 
chiar dacă nu i-ai văzut demult sau niciodată, te simţi 
de la început apropiat, identificat prin miile de fire co- 
mune ale locului de baștină, chit că unii din ei sînt 
deja la a doua generație plecaţi prin marile orașe ale 
țării. Ca şi ei, profesorii sînt modelaţi, oricare ar fi lo- 
cul absolvirii, de-aceleaşi cărți, de-același spirit univer- 
sitar... mai tirziu, ajunşi ei înșiși la catedră, se con- 
formează, în toată țara, aceloraşi programe, acelorași 
texte de predat, aşa că, indiferent de factorii de dife- 
rențiere, familie, localitate și așa mai departe, ei se re- 
găsesc întotdeauna şi oriunde uniţi în aceeaşi spiritua- 
litate. | 

Să fie asta explicaţia încrederii cu care Sanda Bob 
se confesa unui om pe care-l cunoscuse doar de cîteva 
ceasuri?! Să fie urmarea exaltării de-a se vedea din 

nou pe picioare, la propriu vorbind, reintrată în circuitul 
normal al existenţei, în mediul pentru care se pregă- 
tise?! Pentru că Sanda Bob părăsise sanatoriul doar de 
cîteva zile. Însoţită de medicul curant, fusese la un su- 
percontrol la Bucureşti, unde mai avusese „şi alte mici 
chestii de aranjat“. Caius Moraru crezu c-a fost la mi- 
nister, să-și aranjeze vreun transfer, poate nu mai voia 
să revină în $. 

— De ce nu?! Am elevii mei, şcoala mea, casa mea. 
Mă simt bine la S. Dacă-ţi închipui că din cauza lui 
Petrică... 

Petrică era fostul ei curtezan, autorul accidentului. 
El ieşise teafăr, mă rog, lăsînd la o parte un mic şoc 
din care şi-a revenit, „că n-avea încotro“, comentă cu 
un dispreţ subțire, Sanda Bob: Nu fuseseră doar ei doi 
în mașină, al treilea călător, cea de-a doua secretară a 
școlii, o femeie foarte tinără, se alesese și ea cu traume 
destul de serioase, pe scurt, se părea că toată viața va 
avea un picior mai scurt decît celălalt. Familia ei, pe 
bună dreptate, fusese foarte indignată şi ceruse niște 
despăgubiri atât de uriaşe, încît bietul Petrică regreta 
sincer că n-a rămas lat pe şosea... 

— Dar tu, tu ce despăgubiri ai cerut?! 

Sanda Bob, firește, n-avusese nici o pretenţie, ba mai 
mult, încercase „să-l depaneze moral“ pe bietul om. La 
o lună după eveniment, era încă paralizată, stătea încă 
pe un pat de spital, incapabilă să-și comande picioarele. 
„Culmea ironiei“, povestea ea cu falsă detașare, nu se 
alesese cu nici o zgîrietură, cu nici o vinătaie... nimic, 
în afară de dereglarea unui mic resort din şira spinării. 
Se apucă să-i explice exact lui Caius despre ce era vor- 
ba, dar își dădu seama că el nu pricepe. 

— Înţelegi?! 

— Desigur, mărturisi el, şi o determină să se întoarcă 
la Petrică. 

— Îi dai seama că nu puteam să-i pretind sacrificiul 
de-a rămîne alături de mine! 

— De ce nu?! 

— Aşa, răspunse ea, strimbîndu-se cu oarecare dez- 
gust. Nu-mi mai plăcea. Fără să mă pot stăpini, îl con- 
sideram în sinea mea vinovat de-a ne fi adus pe amin- 
două în halul în care eram. Da, știu, ar fi trebuit, din 

iubire, să accept totul cu seninătate, și poate că așa aș 
fi făcut de-ar fi fost vorba de-o „fatalitate“ şi nu de 
un teribilism de şofer-zmeu-al-șoselei. Și-apoi, văicăre- 
lile lui mă scoteau din sărite, de-abia reușeam să le 
stăpînesc pe-ale mele și trebuia să le alin pe-ale lui... 

Pe scurt, Sanda Bob îl sfătuise pe Petrică să ceară 
mîna domnișoarei secretare. 

— Şi-a acceptat?! 

— Radios! rise Sanda Bob. Îţi dai seama, câţi iepuri 
prindea deodată?! Că tot e el inginer silvic! Unu: scă- 
pa de obligaţia morală de-a mă lua pe mine, şi, ține 
cont, la ora aia, contam ca o paralitică pe viaţă; doi: 
scăpa de uriaşele daune ce trebuia să le plătească ce- 
leilalte, cu alte cuvinte scăpa de orice obligație mate- 
rială pentru că, îți dai seama, eu nu voiam nimic de 
la el, și, în fine, se trezea însurat cu o fată drăguță, 
față de care, culmea! găsise că nutrea sentimente de 
mare tandrețe. Cred că eşti și tu de acord că un picior 
uşor mai scurt decît celălalt nu suferă măcar compa- 
raţia cu două picioare considerate imobile pe toată viaţa! 

— Ba deloc, mormăi Caius Moraru, deloc nu sînt de 
acord. Cît despre daunele acelea „uriașe“, s-avem par- 
don, ele trebuiesc stabilite de o instanţă judecătorească 
şi, oricum, se ghidează şi ei, judecătorii, după niscai 
criterii, cum ar fi venitul omului, posibilitatea de ono- 
rare a sumelor, mă rog... 

— Las-o baltă, îl întrerupse Sanda Bob, uite, mai 
bine ia un măr, ţi-l dau eu, fie, ia un măr în locul unei 
țigări, bine? 

li luă mîna și o întoarse cu palma în sus pentru a-i 
da îructul. Îi examină cu ochi critic bătăturile din po- 
dul palmei, credea că sînt mărturia activităţii lui de 
gospodar, „lucru rar la bărbaţii tineri“. Tot morocănos, 
Caius o lămuri că le are de la racheta de tenis şi că 
detestă treburile în gospodărie. Minţea, în realitate era 
destul de priceput, îl învățase taică-său de toate, îi și 
plăceau micile bricolaje, însă ăstea nu lăsau bătături, 
doar coasa, dar cît timp trecuse de cînd nu mai pusese 
mîna pe-o coasă?! 

— Pentru mine, tenisul nu mai există decît ca spec- 
tacol, enunță fără vreo intonaţie deosebită tînăra fe- 
meie. Joci bine? 

— Nu, mărturisi el franc. L-am început mult prea 
tirziu, abia ca student, şi ăsta e un sport care se de- 
prinde din copilărie. Dar pentru menţinerea condiţiei fi- 
zice, pentru un pic de mișcare, merge. 

— Și eu eram o jucătoare mediocră. Dar aveam o 
mare plăcere, pe teren... 

Dintr-o dată, Sanda Bob izbucni în plins, şi Caius în- 
țelese că indiferența ei fusese simulată, că suferinţele 
prin care trecuse şi pe care nu voia să le numească ast- 
fel, fuseseră mai mari decît voise ea să arate, că „n-o 
mai ţineau nervii“... 

Aşa 'spunea ea, printre hohote şi printre scuze, în- 
cercînd să se desprindă din îmbrăţişarea spontană a lui 
Caius care o mâîngiia uşor pe umeri spunîndu-i într-una 
„bietul copil, bietul copil“. Încerca pentru tînăra femeie 
o compasiune sinceră care i se citea probabil şi pe faţă, 
pentru că ea, scăpată în sfîrşit de braţele lui, îi spuse: 

— Să nu crezi că mă pling, în realitate am avut 
foarte, foarte mult noroc. 

„Cu carul“, o completă el în gînd. O obligă să se 
întindă pe pătura luată din maşină, pe urmă, dindu-și 
seama că ea are nevoie de altfel de odihnă îi propuse 
să coboare în oraş, să-i facă rost de un calmant, să... 

— Am eu ceva, numai că nu-mi place să iau cașşete 
fără apă. 

— Ce caşete?! 

— Nişte hapuri, răspunse ea, fără să fi sesizat ne- 
liniștea din exclamaţia lui. Mi se fac după reţetă spe- 
cială pentru că bulinele din fabrică, „bune pentru tot 
natul“, mie nu-mi mai spun nimic. Uite, continuă ea, 
am o provizie respectabilă făcută chiar ieri la Bucureşti. 
Mi s-a părut un record faptul că de mai mult de-o zi 
şi-o noapte n-am luat nici o cașetă... 

— Dă-le-ncoace, se repezi Caius să apuce punga albă 
de hiîrție în care erau caşetele. O puse la adăpost în- 
tr-unul din buzunarele sacoului şi se explică: Din mo- 
ment ce tot n-ai apă cu ce s-o bei... 

Intrigată, Sanda Bob îşi holbă frumoşii ei ochi negri 
la el şi, cu o adevărată voce de profesoară, îl somă: 

— Profesor Caius Moraru, dă-mi medicamentele îna- 
poi! La urma urmei, continuă ea pe un ton conciliant, 
aș putea înghiți una şi fără apă. 

— Nu, nu-ţi dau voie... 

— la te uită, îl întrerupse ea, afectind mirarea, nu 
cumva mi-am mai găsit un medic?! Mai bine, uită ea 
de cașetele cu medicament calmant, mai bine să luăm 
cîte o bomboană răcoritoare, mi le-a dat un domn foarte 
gentil, azi-noapte, în tren... 

— Nici caşete, nici bomboane, decretă Caius, şi puse 
mîna pe poşeta Sandei Bob, şi în nici un caz oferite 
de-un domn „gentil“! 

— Ce te-apucă?! exclamă tinăra neştiind cum să in- 
terpreteze gestul lui Caius. 

— Așa vorbesc proifesoarele din $.? „Ce te-apucă“?! 

— Ei bine, colega, se prinse şi ea în joc, atunci aţi 
fi amabil să-mi daţi o explicaţie plauzibilă referitoare 
la comportamentul dumneavoastră căruia, folosind un 
eufemism, aş putea să-i adaug calificativul de „cel pu- 
țin bizar“? 

— N-am nici una la îndemiînă, făcu Moraru pe ino- 
centul, aşa că, hai să vedem bombonelele, şi, cu un gest 
neașteptat, răsturnă conţinutul trăistuței-poşetă pe pă- 
tură. 

Sandei Bob nu-i plăcu asta dar se abținu să-i facă 
vreun reproș. În sinea lui, Caius îi era recunoscător, se 
blama pentru bădărănia cu care procedase şi nu era 
prea sigur c-ar fi făcut față unui reproș verbal. Îl citea, 
totuși, nerostit, în cuta accentuată dintre sprîncene, în 
micul riatus al buzelor, repede reprimat. 

— Scuză-mă, n-am vrut, încercă el, stîngaci, să mai 
repare ceva. 

— Nu-i nimic, nu-i nimic, răspunse ea în timp ce 
reaşeza la locul lor batistuțe minuscule, o pudrieră, un 
portmoneu neînchis în care se vedeau înfundate negli- 
jent o groază de bancnote, un etui cu fermoarul stricat, 
ce conţinea stiloul și un creion, și alte şi alte nimicuri 
ce pot fi găsite în poşetele femeilor tinere. 

— Ia te uită, exclamă ea, culegînd două pastile mici 
ce alunecaseră pe pătură. Bine-ai făcut, Caius, c-ai răs- 
turnat bazarul, altfel ar fi fost și greu de găsit. Să ştii 
că sînt foarte bune, pe care-o vrei, pe cea roz sau pe 
cea violetă?! 

Înainte ca el să declare că le vrea pe amindouă, ajun- 
sese deja obsedat şi nu voia s-o vadă luind nimic, ea 

izbucni într-un rîs care lui i se păru isteric, după plin- 
sul de adineaori, arătînd cu degetul o cutiuţă elegantă, 
transparentă, pe trei sferturi plină cu pastile răcoritoa- 
re, roz, violete: j 

— Vezi c-am avut dreptate, era într-adevăr un domn 
gentil, mi-a strecurat fără să ştiu toată cutia! , 

Caius îi luă „corpurile delicte“ din mînă, fără ca ea 
să mai protesteze, preocupată de cu totul altceva. Răs- 
turnă iar poşeta şi răvăşi nervos toate lucruşoarele răs- 

îndite. 

m Paşaportul meu, şopti ea, Caius, pașaportul meu 
ispărut! E 

i at mai tîrziu, Caius porni motorul maşinii. Re- 

veneau în oraş. Cele cîteva mere roşii oferite Sandei 

Bob rămăseseră în iarbă. 

După convorbirea telefonică avută cu maiorul 
Popa din S., deşi nu aflase decît lucruri bune despre 
adevărata Sanda Bob, căpitanul Ilarie se posomori. Stă- 
tea picior peste picior în fotoliul ca o scoică, o seoică 
jerpelită pentru că era foarte vechi, desfundat și „lipsit 
de orice utilitate şi aspect“, zicea ofiţerul administrator, 
voind mereu să-l scoată din inventar şi cedînd „de fie- 
care dată rugăminţii lui Ilarie care îl păstra încăpăţinat 
într-un colţ al biroului lui, găsindu-l foarte potrivit cli- 
pelor lui de meditaţie. De fapt, acum părea ca moţăie, 


“cu pleoapele coborite, cu ţigara stinsă între degete, cu 


af răcită pe colţul biroului. 
SE oale su pe mine mă trimite „peste tot, ca 
pe un măgar de piață“, gîndi cu ranchiună locotenentul! 
Mihai Iliescu, intrind cu un teanc de poze mari, abia 
uscate, şi văzindu-l în atitudinea aceea atît de puţin 
„activă“. j 
— Ai trimis amprentele la fişier? întrebă moale că- 
pitanul, coborîndu-și din nou pleoapele. Se referea la 
pozele mult mărite ale amprentelor tinerei moarte. iei 
__ Da. Ordonaţi să aştept acolo rezultatul cercetării?! 

— Nu, răspunse căpitanul ştiind ce mult displăcea 
şefului de la arhivele respective prezenţa oricărui „in- 
trus“. Le-ai dat și restul datelor? 

— Care? 

— Înălţimea, greutatea, culoarea ochilor, a părului, 
grupa sanguină și calitatea ojei?! Îl lămuri Simion Ila- 
rie. 

— Păi... greutatea... cum era să... 

— Lasă, nu-i nimic, renunţă împăciuitor căpitanul, şi 
formă un interior intenţionînd să comunice el însuşi da- 
tele suplimentare. Evident, nu făcu nici o referire la 
calitatea sau culoarea ojei, dar, spre mirarea locotenen- 
tului, făcu o descriere antropometrică foarte detaliată a 
falsei Sanda Bob. 

— Şi pînă termină ei de cercetat, noi ce facem? se 
impacientă locotenentul. 

— Nimic, căscă Simion Ilarie, uitînd să-și mai ducă 
mina la gură, nimic, stăm şi gîndim dacă putem, dacă 
nu, numai stăm. 

— Cum adică? se enervă locotenentul. 

— lac'aşa, ca-n bancul acela pe care l-ai auzit la 
şcoala primară, dac-ai fost, bunînţeles, la şcoala prima- 
ră, despre ardeleni. Trece unul pe drum și vede pe al- 
tul în poarta ogrăzii: „Ce faci, mă, Icsane, șezi şi cu- 
jeţi?“ „Ba! numa” șed“. 

— Aveţi un accent foarte bun, pare-aţi fi Florin Pier- 
sic făcînd pe ţăranul, îl complimentă înțepat locotenen- 
tul. Dar de ce e acesta banc despre ardeleni? 

— Fiindcă altfel pe ăla îl chema Icsulescu nu Icsan 
şi şedea la pirleazul bătăturii, nu la poarta ogrăzii, îi 
explică plictisit Ilarie. 

— Ha, ha, făcu, tot nedumerit locotenentul. Parado- 
xal, exclamaţia lui păru să-l bucure pe căpitan care se 
învioră, își aprinse altă țigară, îi servi și lui o cafea 
de mult rece, „las' c-așa-i mai bună“, şi-i reaminti că 
au băut „servus“ și-n consecinţă îi interzice cu desăvir- 
şire să-l mai ia cu „dumneavoastră“, Apoi, ca să nu 
stea degeaba, îl îndrumă să scrie pe-o hirtie tot ce-au 
făcut în cazul la care lucrau, şi să-i prezinte „o listă 
de propuneri“ de acțiune, pentru următoarele treizeci 
de minute. 


Mai împăcat, locotenentul începu să scrie. 

— Ştiţi, am învățat că niciodată nu trebuie să stăm 
degeaba, că mereu trebuie să „acţionăm“, să urmărim 
un fir, să nu lăsăm timpul să treacă, se scuză el, şi apoi 
își reluă lista. , 

— Bine-aţi învăţat, bravo, îl aprobă foarte serios că- 
pitanul, începînd să moţăie. | 

N-ar fi vrut s-o recunoască, dar îl posomorise titu- 
latura pe care i-o dăduse maiorul Popa din S., în fond 
cea care i-ar fi revenit dacă... „Să trăieşti, maiorule!* 
îl salutase Popa, nefiind în cunoștință de cauză. „Sînt 
tot căpitan“ răspunsese el, făcînd pe veselul. „Păi, de 
ce, mă? „Așa, mă!“ răspunsese el pe același ton, și 
Popa nu mai insistase, se mulțumise să adauge: „Trea- 
ba ta, în fond e un grad frumos“, şi apoi îi povestise 
ce știa despre Sanda Bob, o cunoștea personal fiindcă 
era profesoara unuia din copii. Promisese să revină cu 
dute „culese personal de pe teren“. 

Așa că acum, Simion Ilarie şi-l închipuia pe Popa, 
îl cunoștea bine, fuseseră colegi la drept, „pe teren“, 
adică la o școală pustie, căci cum altfel decit „pustie“ 
e o şcoală fără copii? 

— Mi se pare c-am terminat, anunță modest locote- 
nentul. 

— Bine, dă-i drumul. pa 

Singurele propuneri concrete pe care le făcea Mihăiţă 
se refereau la verificarea numerelor găsite scrise cu ne- 
gru pe hîrtia de pe masa portarului de la Filologie, nu- 
mere despre care se putea presupune c-au fost notate 
de falsa Bob. | 

— Să zicem, avansă locotenentul, c-a încercat să şi 
le reamintească și apoi le-a trecut pe hirtie, în faţa ei, 
să nu se încurce atunci cînd le formează... 

— De acord. Sau că... 

— Sau că ce? 

— Sau că le-a cerut de la informaţii, oftă căpitanul. 

— A, sigur, concedă locotenentul surprins. 

— Și nu ţi se pare nimic ciudat? 

— Înainte de-a pierde atîta vreme discutind, oare 
n-ar trebui să verificăm dacă numerele acelea au fost 
într-adevăr notate de persoana în afacere? 

— Am verificat, îl anunţă căpitanul zimbind. Băieţii 
de la laborator au constatat că e vorba de una din cer- 

nelile Pelikan, aceeași care umple minusculul stilou al 
„persoanei în afacere“. 

— Şi n-ar putea avea și altcineva cerneală de 
aceasta?! 

— Ba da, dar avînd în vedere că în comerţ nu mai 
există de vreo trei ani, putem considera cifrele scrise 
de falsa Bob. 

— Bine, concedă Mihăiţă. Atunci propun să le veri- 
ficăm. 

— Foarte bine, îl aprobă căpitanul, aici voiam să te 
aduc. Dar să ştii că le-am verificat eu cît timp erai tu 
la „Foto“. 

— Și-atunci de ce mă laşi să...? nu-şi termină lo- 
cotenentul fraza, avînd impresia clară că e luat peste 
picior. 

„== Așa, ca să nu spui c-ai lucrat cu mine la un caz 
şi nu te-am învățat nimic. 

Unul din numerele acelea era al aeroportului. Căpita- 
nul nu socotise utilă o deplasare pînă acolo, deoarece, 
declinîndu-și identitatea, comandantul aeroportului îi 
făcuse legătura cu funcţionarul ce răspunsese ieri seară 
la telefon. Își aminti cu precizie cine-l chemase pentru 
simplul motiv că, la ora aceea, activitatea era „foarte 
redusă“, după ora 19,40 nu mai e nici o cursă. Telefo- 
mase nevastă-sa ca să-i reamintească să ia la ora nouă 
(era fără un sfert) medicamentul de tensiune (erau niște 
buline străine, nu prea ieftine şi-şi pierdeau eficacita- 
tea dacă nu erau luate cu regularitate, din șase în șase 
ore, ori funcţionarul respectiv era cam uituc, așa că 
nevastă-sa ...) 

— Bine, bine, asta nu e interesant, se impacientă lo- 
cotenentul. 

— Crezi?! se miră cu falsă inocență căpitanul. Peste 
citeva clipe a telefonat o femeie care s-a interesat dacă 
ultima cursă de București a sosit în orarul fixat... 

— Asta e! exclamă locotenentul. 

aaa Se poate, răspunse conciliant căpitanul. Ai reținut, 
așa-i, că era, aproximativ, nouă fără zece. În următorul 
sfert de ceas, omul a mai primt încă şase telefoane (doi 


bărbaţi şi patru femei) care se interesau de acelaşi lu- 
er, 

— Dacă a sosit la timp ultima cursă de Bucureşti! 
termină Mihăiţă. 

— Exact! Cursa sosise la timp, adică la opt fără două- 
zeci, dar pasagerii ei nu ajunseseră acasă pentru sim- 
plul motiv că autobuzul Taromului care făcea legătura 
aeroport—agenţia din centru avusese o pană mică pe 
drum. Așa că drumul care, în mod normal, ține două- 
zeci de minute a durat aseară o oră și ceva. Mai ţine 
cont și de faptul că împărţirea bagajelor durează şi ea 
cîteva minute, şi-ai să înţelegi de ce se impacientau cei 
de-acasă. 

— Deci, în total cinci femei, numără locotenentul. 

— Mda. Trei dintre ele au dorit să știe şi dacă avio- 
nul a fost complet sau nu. 

—  Închipuindu-și probabil că persoana așteptată ar 
fi putut renunţa în ultima clipă la călătorie?! 

— Probabil. Însă locurile erau ocupate toate, se vede 
că nimeni n-a renunţat în ultima clipă la călătorie... 

— Deci falsa Bob a fost una din femeile care au te- 
lefonat, probabil prima. Ea a fost și una care s-a inte- 
resat de lista călătorilor? 

— Ei vezi, asta n-o mai știm. Ți-am spus că funcţio- 
narul e uituc, n-a reuşit să-şi amintească dacă infor- 
maţia aceasta i-a fost cerută de prima persoană care 
l-a sunat după convorbirea cu nevastă-sa, adică în jurul 
orei opt cincizeci. Și tu, Mihăiţă, ai dreptate, aceea e 
ora cînd Sanda Bob cea falsă, a telefonat la aeroport. 

Sună telefonul. Era Caius Moraru care chema de ia 
facultate anunţindu-i că apăruse adevărata Sanda Bob. 
Ilarie îl puse și el la curent cu ceea ce aflase din S$. 

— Bine, dar asta e extraordinar! se entuziasmă loco- 
tenentul. Înseamnă că falsa Bob avea o întîlnire cu un 
pasager al acestei curse, întîlnire fixată chiar în clădi- 
rea Filologiei! 

— Cu un pasager, cu o pasageră, cu doi, cu mai 
mulţi... 

— Cu tot avionul! se bosumflă locotenentul. 

— „cu unul din piloţi, cu stewardesa. 

— Sau chiar cu șoferul autobuzului Tarom, nu?! Hai 
să nu exagerăm! În orice caz, pentru o întîlnire „ano- 
nimă“, ce se vrea scăpată de orice urmărire, locul ales 

a an Atita lume cîtă se perindă zilele acestea pe-a- 
colo! 

— Mda, numai că persoana așteptată nu s-a „perin- 
dat“ deloc. După calculul aproximativ al timpului, adică 
ora sosirii, timpul pierdut cu drumul pină în oraș, cu 
pană cu tot, cele citeva minute necesare drumului de 
la agenţia Tarom, locul unde oprește autobuzul, pînă la 
Filologie, calculul acesta, zic, ne duce la concluzia că 
persoana respectivă a sosit la țanc s-o vadă pe falsa 
Bob transportată de Salvare! 

— Chestia asta e cam hazardată, îndrăzni locote- 
aentul. 

— Da, ai dreptate, acceptă placid căpitanul. Dar, fii 
atent, n-a putut sosi înainte ca fetei să i se fi făcut rău 
pentru că... 

— Da, e clar, toată povestea n-ar mai fi avut loc, 
sau ar fi avut o altă derulare. Dar ar fi putut sosi după 
plecarea Salvării, nu? 

— Da. Ar fi găsit poarta încuiată, cel puţin așa rețin 
eu din spusele portarului .., 

— Nu putea să-l cheme? 

= N-avea nici un sens, de fapt ştii că sînt două porți, 
prima fiind cea a părculețului din faţa clădirii princi- 
pale. Presupunînd c-ar fi găsit-o deja încuiată, n-avea 
nici un sens să presupnă că fata a rămas în clădirea 
pe Logic ar fi fost ca ea să-l aștepte în faţa clă- 
iii i 

— Deci, cum ajungem la persoana ept 
sia a Jung p pe care o aştepta 

— Ajungem noi cumva, oftă căpitanul, dar cum ajun- 
gem la persoana care a împiedicat această întîlnire?! 
„a Aha! făcu locotenentul. Păi nu l-ai trimis pe că- 
pitanul Moraru printre profesori?! Continuă pe un ton 
voit zeflemitor: Presupune că impostura falsei Bob a 
fost descoperită şi pedepsită! 

Simion Ilarie ridea pînă la lacrimi în clipa cînd își 
făcu intrarea în birou maiorul Negrea. Aflînd despre ce 
e vorba, acesta îi ţinu isonul. Locotenentul se consideră 
profund jignit. 

— Ce-am spus chiar așa de prăpăstios?! În fond glu- 
meam. 

— Chiar de gluma ta rîdem, îi răspunse Negrea, un 

bărbat de vîrsta lui Ilarie. În ciuda numelui, n-avea ni- 
mic negru în el, era blond ca un copil, sau mai degrabă 
fusese, acum era, vorba lui „uşor chel“, cu un ten pa- 
lid, de om neumblat pe-afară. 

— Hai că mi-ai plăcut, se opri din rîs Simion llarie. 
Dacă impostura ar fi pedepsită astfel, trei sferturi dim 
noi ar trebui să ne lăsăm ucişi! 

— Nu ţineam deloc să-ți plac, răspunse, tot jignit, 
tinărul. 

— Foarte rău, omule, foarte rău! se repezi Negrea. 
Prima datorie în viață e să placi şefului! 

— Eu cred că prima datorie e să ne vedem de trea- 
bă, răspunse foarte oficial locotenentul, nu să rîdem în 
timp ce criminalii se plimbă nedescoperiţi! 

— Da, dom'le, şi mai beau şi cafea! Sau coniac! Sau 
bere! supralicită maiorul Negrea. la să bem şi noi, mă- 
car o cafea rece! 

— Poftiţi, îi oferi locotenentul o ceaşcă curată, con- 
statînd în aceeaşi clipă că-și făcuse iluzii şi cu maiorul 
Negrea. Era de mirare cum un tip aşa de neserios în- 
registra atitea succese şi se bucura de-atita faimă în 
direcţie! 

La un semn discret al căpitanului, maiorul se potoii. 
Intra de azi în concediu, dar, înainte de-a pleca, l-ar 
fi interesat cazul de care se ocupau. Cum şi Ilarie era 
de principiul că mai multe capete judecă mai bine de- 
cît unul singur, i-l relată foarte pe scurt. 

— Mda, mda, mormăi în final Negea. Dar ce proastă 
cafea beţi voi, măi fraţilor! Cît la sută orz are asta?! 
Pe cine stimulează orzul?! Și zi așa, locotenente, stima 
dumitale pentru profesori e nulă! Măcar în amintirea 
celor care te-au ridicat om, te-au învățat una, alta... 

— Eu n-am învăţat franceza în școală, răspunse acestia 
provocîndu-i maiorului altă criză de ris. 

— E bună! exclamă el. Bravo, căpitane, ai un cola- 
borator debordînd de simţul umorului. Băiete, cînd mă 
întore din concediu, te iau și eu la un caz! 

Căpitanul Ilarie nu se distra deloc, prevedea momente 
grele în colaborarea cu locotenentul Iliescu. 

— Deci?! reveni Negrea la cazul discutat. 

Căpitanul Ilarie ceruse o listă a pasagerilor cursei de 
avion şi, ca măsură de prevedere, a personalului de 

bord. Urma să se intereseze apoi de identitatea (şi „mă 
TOg, ce mai era pe-acolo“) fiecăruia, „cine ştie, poate 
rezulta ceva interesant“. 

— Discreţie, recomandă maiorul, primind imediat în- 
cuviințarea căpitanului. Dar, reluă el, ce e cu al doilea 
telefon?! 

— L-am verificat şi pe ăsta, adică numărul, se co- 
rectă căpitanul. Aparține casei Boia, strada Rozei. Am 
deja și primele date: titularul e inginerul Ion Boia, 
face muncă de teren, e șeful unui grup de șantiere din 
munţi, nevastă-sa e farmacistă, au un singur copil, Că- 
tălin, a intrat student la admiterile din vara asta... 

— Interesant, murmură Negrea, interesant de ştiut 
dacă „iepurașul“ e unul din cei doi Boia sau cineva 
aflat la ei... 

ani Mă voi ocupa desigur, zise căpitanul. Aşteptăm 
numai nişte rezultate. Ce mi se pare curios e faptul că, 
fetei venindu-i rău în timp ce vorbea cu „iepuraşult 
şi, după cum spunea portarul, întîi a ţipat şi abia pe 
urma a pus Jos receptorul, firesc ar fi ca individul să 
se neliniștească, să vrea să afle ce i s-a întîmplat, să o 
caute... la spital, la miliţie, la morgă! 

— ȘI? 

— Pînă acum nimic. Pe nici un front. 

— Tovarăşe căpitan, interveni locotenentul, ce-ai vrut 
să pui adineaori cu expresia „e ciudat“, referindu-te la 
numerele de telefon? 

— A, da! Am vrut să te întreb, după părerea ta, de 
ce a notat ea numerele pe masă și nu în carnețelul ei? 
Presupun că stînd comod în cabina portarului avusese 
timpul, pînă i s-a răspuns la „informaţii“, să-şi scoată 
carnețelul, să noteze casa sau instituția cerută și apoi 
să treacă alături numărul aflat. 

Cum locotenentul nu răspundea nimic, Ilarie reluă: 

pu Am putea presupune că numerele respective n-ar 
mai fi interesat-o altă dată şi-n consecință n-avea rost 
să le noteze în agendă?! 

— Da, acceptă maiorul ipoteza, și-atunci „iepuraşuls 
era numai în trecere la familia Boia. Să zicem că fata 
știa a-l. găseşte acolo, în seara aceea. 

— Adică ieri seară, preciză locotenentul. 

— Fiindcă, reluă maiorul, e greu de crezut că te adra- 
sezi unui bărbat în felul acesta dar nu-i ştii numărul 
de telefon... 

— Mi se pare că ne complicăm, interveni iar loco- 
tenentul. S-ar fi putut întîmpla ca falsa Bob să fi notat 
numerele pe masă și să intenționeze să le transcrie apoi 
în carneţel. Cum n-a mai apucat... 

— Ai şi tu dreptate, Mihăiţă, încuviinţă căpitanui, 
dar mie tot mi se pare că ei nu-i mai trebuiau. Mai 
bine zis, nu-i mai era necesar nici un fel de număr, de 
adresă, de indicație. Nu te-a frapat faptul că toate filele 
carnețelului ei erau goale? O femeie tînără are măcar 
numărul croitoresei ... 

— Adică ce vrei să spui? 

— Nu vreau să spun, deocamdată nimic, dar atîta 
ordine într-o poşetă, lipsa oricărui indiciu care s-o lege 
de vreo persoană... 

— Simi, îl întrerupse maiorul, dacă te gîndești la 
„pregătiri pentru sinucidere“, nu te supăra, dar o cam 
iei razna... 

— Nu. Mă gîndeam la o plecare, la o... despărțire de 
tot, cu toate punțţile tăiate... 

— Oricum, pînă nu aflăm identitatea reală a fetei tot 
nu putem face decît ipoteze, zise locotenentul. Căpitane 
Ilarie, dacă fata pe care-o căutăm nu are date în arhiva 
noastră, ce facem? Cum procedăm? 

— Găsim noi ceva, nu ne lăsăm, îl calmă căpitanul 
vorbindu-i ca unui copil. Se uită la ceas şi adăugă: E 
tîrziu, dom'le! Parcă ăia de la fişier se lăudau prin nu 
ştiu ce ședințe că-s operativi ai naibii, că de cînd au 
nu ştiu ce centralizatoare... 

— Aa! făcu pe nevinovatul maiorul Negrea. Identi- 
tatea fetei o vreţi? De ce nu spuneţi așa, oameni? Uite-o 
acolo! 

Le arătă victorios plicul cartonat pe care-l avusese 
în mînă imtrînd și pe care-l pusese pe masa căpitanului. 
Voise să le facă o surpriză agreabilă şi luase el rezul- 
tatul. Spre norocul lor, dacă în astfel de situaţii aşa 
ceva se poate numi „noroc“, identitatea fetei fusese sta- 
bilită, avea cazier, suferise o condamnare acum un an 
şi ceva, ieşise primăvara aceasta beneficiind de-o ge- 
neroasă amnistie ... 

— Acostare de persoane, fără îndoială, declară locote- 
nentul. 

— Nu, îl contrazice Simion liarie studiind fișa adusă 
de maiorul Negrea. Nu, complicitate la escrocherie, abuz 
de încredere, înșelăturie, mă rog, probabil că acostarea 
de persoane se subînţelege, termină el, vorbind ca pen- 
tru sine. 

— Rodica Ionel, aşa o chema pe fata asta, avea 27 
de ani, îl informă binevoitor pe Mihai Iliescu, mort de 
aerăbdare să vadă și el fișa ce-o monopolizase căpita- 
nul. 

— Medicul legist a greșit doar cu un an, constată lo- 
cotenentul și, pedant, modifică cifra din notițele lui. 

Rodica Ionel se născuse acum 27 de ani ca fiică a 
unui gestionar de cooperativă sătească. Nu existau nici 
un fel de date privitoare la copilăria ei. Terminase li- 
ceul acum opt ani într-un orășel aflat în apropiere de 
comuna ei natală. Nu făcuse studii superioare. Fusese 
încadrată în cîmpul muncii puţin și sporadic în locali- 
tăți răspiîndite în toată țara („aoleu, ce volum de veri- 
ficări“, oftă interior locotenentul), făcînd meserii din 
cele mai diverse: picoliță, vînzătoare la un aprozar, se- 
cretară pe un șantier, pompistă la o stație de benzină, 
muncitoare necalificată la o fabrică de porțelanuri. Nu 
stătuse nicăieri mai mult de-o lună, două. Una peste 
alta, muncise în acești opt ani mai puţin de unul. Nu 
rezulta din ce trăise, poate o întrețineau încă părinții, 
dar era de presupus, după condamnarea ce-o suferise, 
că se menţinuse din expediente, de pe azi pe mîine. 

— Pasărea asta călătoare avusese totuşi studii, era 
fată frumoasă... cum se poate una ca asta? se întrebă 
inutil locotenentul. 

— Se mai întîmplă... chiar și-n cele mai bune fa- 
milii, îi răspunse maiorul. 

Procesul avusese loc aici, condamnarea fusese pro- 
nunțată tot aici, în consecinţă, eliberată în urma amnis- 
tiei, Rodica Ionel fusese dată în grija organelor locale. 
Ultimul ei domiciliu stabil: pe strada Cercelului-de-ar- 
gint, numărul 11. 

— Strada aceasta nu mai există, le comunică Ilarie. 
Era constituită din cîteva maghernițe prăpădite ce-au 

fost demolate nu demult, știu bine pentru că e-n car- 
tierul meu. Se lucrează acum la nişte blocuri. 

— Dar probabil există liste de repartizări ale demo- 
laţilor, interveni locotenentul. 

— Nu e nevoie, clătină din cap căpitanul. Fata, ca 
majoritatea celor eliberaţi în primăvara aceasta, a fost 
repartizată undeva, la vreo întreprindere, și-apoi instruc- 
țiunile spuneau... 

— Pupă antecedentele ei privind stabilitatea în mun- 
Că 
— Mda, mormăi căpitanul, mă tem că ai dreptate, 
cine ştie pe mîna cui o fi ajuns şi ce-o fi fost în capul 
ei cînd s-a hotărît să devină profesoara de franceză 
Sanda Bob! Dar, reluă el, nu te descuraja, locotenente, 
de-asta ne plătește statul pe noi, să le aflăm toate asiea. 
Uite-acum dăm noi niște telefoane la „Braţele de mun- 
că“, la colegii de la evidenţa încadrării în muncă a 
acestor „păsări“, ba, avînd în vedere vîrsta Rodicăi Io- 
nel, cred că putem să ne interesăm şi pe la organizaţia 
de tineret a municipiului... 

— Stai blind, omule, îl întrerupse maiorul Negrea, 
stai blînd în banca ta, că l-am pus pe Ionescu să se 
ocupe de-astea. Uite-acu ne spune el ce-a aflat! Ce cre- 
deai, că vă mănînc eu timpul de pomană?! 

— Colonelul Cosma v-a ordonat să preluaţi cazul nos- 
tru? întrebă bănuitor locotenentul. 

— Fii omule, serios! Încă nu s-a născut ăla de-ar 
putea lua un caz al căpitanului Ilarie! Eu, credeţi-mă, 
continuă el, tot mucalit, eu am venit ca o persoană dez- 
interesată care de azi, de la prinz, va fi în concediu, 
şi-n treacăt, ce m-am gîndit eu, hai să le dau oamenilor 
o mină de ajutor... Mă, Simi, se adresă el căpitanului, 
au dat noroacele peste noi, a venit ieri mama soacră, 
aşa că m-am gîndit s-o scot un pic pe Amelica, ea, să- 
raca, de cînd s-a născut ăl mic n-a mai fost prin tîrg. 
O iei pe nevastă-ta, îți iei şi locotenentul și mergem 
toți deseară să-i ardem o bere, la o grădină. Mai găsim 
și o fripturică, ceva, ce ziceţi?! Am şi-o provizie bună 
de bancuri noi, nici nu-ţi închipui din ce sursă! Fii 
atent, o mostră... 

Dar maiorul nu mai avut cînd să le servească mostra, 
sună telefonul. Era Ionescu, aflase tot. Pe scurt, Rodica 
Ionel avusese, în detenție, o comportare „excepţională“, 
supusă, blindă, conștiincioasă, se calificase croitoreasă, 
ba dovedise şi mare îndemiînare, așa că i se găsise, fără 
nici o bătaie de cap, un loc la „Moda pentru toţi“. Asta 
era o mare fabrică de confecţii, la mai puţin de un sfert 
de oră de mers pe jos de la direcţie. Căpitanul Ilarie 
decise să-l ia cu el şi pe locotenentul Iliescu. 

ară Duceţi-vă, duceţi-vă, îi îndemnă ironic maiorul, de 
parcă nu el i-ar fi ajutat să găsească firul acesta, du- 
ceţi-vă, deşi mă îndoiesc că-l veţi găsi acolo pe cel ce-a 
făcut din Rodica Ionel — Sanda Bob! Dar cu rucsa- 
cul ăla ce faci, Simi? se miră el, văzindu-l pe căpitan 
scoțind obiectul de sub fotoliu. 

— Păi, mă gindesc să profit de drumul ăsta, să iau 
de la „Asociaţie“ porţia de carne a lui Dudu... 

a Halal familie! Singurul suflet ce-l aveţi pe lîngă 
voi e un ciine, şi nici ăsta nu-i al vostru! Gîndiţi-vă şi 
voi, de-o fată, acolo, una sau mai multe, că de băieţi, vă 
fac eu rost! 

Maiorul era fericitul tată a cinci băieţi, ultimul, năs- 
cut abia de cîteva luni, şi, mai în glumă, mai în serios 
prospecta „piața nurorilor“. 

ind Voi numai într-o nuntă o s-o ţineţi, îl necăji că- 
pitanul. De la prima pînă la a zecea... 

— Pardon! Amelica mi-a declarat că instinctul ei ma- 
tern e satisfăcut! 

— Dar instinctul tău patern? 

— ȘI el, oftă maiorul. Vorba aia, „cine-i are să-i iu- 
bească, cine nu, să nu-i dorească“. Auzi, mă, ce face 
ăsta micu, numai la patru luni! se lansă maiorul în 
povestire, cu ochii strălucind. 

„Locotenentul întoarse capul, nu voia ca cei doi să-i 
citească dezamăgirea ce-l copleșşise. Auzi! Ce face ăla 
micu! Parcă de asta era timp acum, sau de scos la o 
bere „pe săraca Amelica“! Sau de ridicat porţia de car- 
ne a unei javre! Numai la gîndul că vor ajunge la 
„Moda pentru toţi“ cu rucsacul plin de cărnuri infe- 
rioare, mirosind greţos şi lăsînd în urmă o diră subţire 
de sînge, locotenentul simţi că-i vine rău. 

La biblioteca filialei Academiei, acolo unde lu- 
cra soră-sa, Mariana, Caius Moraru era cunoscut, venea 
des, profita la maximum de „tezaurul inestimabil“, vor- 
ba unuia, pus la dispoziţia cercetătorilor de toate virstele 
și de toate valorile. O găsi pe Mariana într-o săliţă mică, 
tiesită de „achiziţii noi“, teancuri întregi de hiîrțoage 
mai mult sau mai puţin jerpelite, ce răspîndeau un miros 
inconfundabil de hirtie veche, de cerneală de tipar din 
alte timpuri, de piele presată, decolorată de praful po- 
durilor de case vechi, ori mucegăite în pivnițe uitate, 
și mai presus de orice, mirosul de caise uscate al co- 
toarelor și al muchiilor aurite. Cuprins de o beatitudine 
năucă, tînărul se apropie de unul din mormane pregă- 
tindu-se, cu gesturi încete, să ia una cîte una frumoa- 
sele cărţi, să le netezească scoarțele, să le răsfoiască... 

Îşi reveni într-o clipă, mai aruncă în jur o privire 
încărcată de regrete și apoi o puse, în cîteva cuvinte, 
la curent, pe soră-sa, făcîndu-i şi un mic instructaj de 
comportament pentru următoarele două zile. 

Placidă, Mariana ascultă totul fără nici un comenta- 
riu, acceptă cu un semn mic din cap şi ieşi din încă- 
pere, s-o caute pe şefa ei, să-i ceară permisiunea de-a 
pleca înainte: de terminarea programului. Reveni foarte 
repede, cu poșeta în mină şi jerseul pe braț, gata de 
plecare. 

În stradă, se apropie fără nici o grabă de mașina Lu- 
miniţei şi adresă, cu glasul ei cîntat „de zile mari“, ci- 
teva cuvinte de prezentare și liniştire Sandei Bob care-i 
așteptase înțepenită în fotoliu, fumînd neliniștită. 

Se așezară amîndouă pe bancheta din spate şi găsiră 
un subiect comun de discuţie înainte ca el să fi apucat 
să pornească motorul. După tonul scăzut al convorbirii, 
Caius înţelese că el e exclus. Cînd o auzi pe Sanda Bob 
rîizind ușor, ca o fetiță, se simţi invidios. Le lăsă așa, 
prinse într-o discuţie din care el nu înțelegea nimic, 
mirat peste măsură de succesul acestei întreprinderi ce-o 
inițiase în disperare de cauză: s-o dea pe Sanda Bob 
şi neliniştea ei în grija Marianei, ființă veşnic absentă, 
veșnice neliniștită, le lăsă deci şi cobori „citeva clipe“ 

în fața farmaciei unde oprise, deși în drumul lui de la 
bibliotecă şi pînă aici mai trecuse prin faţa altor două. 

O căută pe tovarăşa Boia, mama lui Cătălin. De aceea 
venise pînă aici, ca să găsească o cunoştinţă. Fu poftit 
în încăperea din spatele magazinului. Valeria Boia, o 
femeie între două virste, foarte blîndă, foarte bleagă, 
semăna grozav cu o oaie, „îmi vine să-i fac: be-he-he!“ 
spusese odată, într-un moment de proastă creştere, Lu- 
miniţa. Părul ei cărunt, pieptănat în buclișoare scurte, 
privirea ceţoasă şi îndepărtată, toate astea întăreau im- 
presia de blîndeţe ovină pe care făptura Valeriei Boia 
o răspîndea. În realitate, în ciuda comportamentului afa- 
bil, a vocii dulci şi tremurate, a înțelegerii pe care o 
afecta faţă de persoanele din jur, Valeria Boia era o 
ființă mai puţin blîndă decit voia să dea impresia. 

Îl instală pe Caius la o măsuţă albă, pe un taburet 
alb și-i puse în față un recipient de porțelan, fireşte, 
tot alb, pe trei sferturi umplut cu un lichid incolor ce 
răspindea un miros plăcut, ceva ce aducea a iasomie 
zdrobită. Îl îndemnă să bea, era un ceai „foarte rovi- 
gorant“. Caius refuză politicos, nu i se părea c-ar avea 
nevoie de-așa ceva. La privirea lui circumspectă, Vale- 
ria Boia ceru unei practicante pe care-o numi „fetiţo“ 
un pic de zahăr, „pentru musafirul nostru“. „Fetiţa, o 
studentă severă, se grăbi să asculte, Valeria Boia era 
doar șef aici, fără să se sinchisească de titulatura cars 
i se dăduse, cu condescendenţă. Valeria Boia numea tou- 
te femeile sub patruzeci de ani: „fetiţot. 

Amestecind cu pricepere niște prafuri albe cu un pi- 
sălog de porțelan într-un mojar micuţ (Caius o rugase 
să-i dea un calmant potrivit „unei tinere de 30 de ani, 
înălțimea 1,69, greutatea aproximativă 56 kg, aflată îna- 
intea unor examene grele, şi foarte nervoasă“), cîntă- 
rind cantităţi minuscule pe o balanță gingașă, îndem- 
nîndu-l să bea din ceai, farmacista găsea timpul să se 
intereseze şi de Luminiţa, prietena dintotdeauna a lui 
Cătălin, o fetiţă la care ea ţinea așa de mult şi de-al 
cărei succes la facultate a fost atît de bucuroasă! 

— Mai ales în ziua de azi, cînd copiii sînt învățați cu 
meditatori, e reconfortant să vezi că mai răzbeşte cite 

unul prin forțe proprii! Nu ca răsfățatul de Cătălin 
care mi-a mîncat viața cu indolența lui şi mi-a golit 
punga pe profesori! E adevărat însă că noi ne-o putem 
permite, nu-i aşa, un singur copil la doi părinţi... 

Caius îşi stringea măselele de nervos ce era, crezuse 
că va găsi preparatul de-a gata, ieşit din fabrică, nu 
că va trebui să aștepte atita şi s-o mai și suporte pe 
madam Boia cu răutăţile ei. 

Îndemînatică, ea 'repartiză cantitatea de medicament 
pregătită în cinci grămăjoare şi apoi le introduse în pli- 
culeţe mici. 

— Nu aveți caşete? se trezi Caius întrebînd. 

— Îmi pare rău, e un articol deficitar, tocmai le-am 
folosit pe ultimele pentru niște „hapuri“ ce le-am pre- 
gătit mătușii Silvia. Doamne, se plinse ea, cît îmi mai 
dă de lucru şi dînsa, cu caracterul ei atât de dificil, atît 
de... de pe alte vremuri! Într-un fel îmi pare şi bine 
de ce-a păţit, să nu mai facă pe ducesa ospitalieră în 
casa mea! 

Îl mai reţinu pe Caius să-i spună că una din nepoatele 
bătrînei, „o fetiță pe care-au primit-o cu toată bunăvoin- 
ţa și căreia, chiar și Cătălin i-a arătat prietenie“, a ple- 
cat fără să zică măcar „merci“, în schimb a luat cu ea 
citeva fleacuri de-ale bătrînei, care acum, furioasă, face 
mare caz. 

— Deşi eu am rugat-o să mai termine cu ospitalitatea, 
că nu sîntem în evul mediu... A 

— Sărut-miîinile, vă mulțumesc foarte mult, încercă 
Moraru să se retragă, după ce plăti la casă cei cîțiva lei 
ce reprezentau contravaloarea medicamentului și a pa- 
chetului de ceai revigorant pe care Valeria Boia insis- 
tase să-l ia pentru „doamna Mariana“. 

Avea să regrete graba lui de-acum, dar pe moment nu 
se giîndea decât s-o vadă pe Sanda Bob culcată și cu me- 
dicamentul luat. 

Cu o ospitalitate plină de tact, Mariana îi pregăti ca- 
mera ei, îi administră calmantul într-un pahar de ceai 
revigorant şi o asigură că pașaportul ei va fi găsit „fără 
doar şi poate“. 

Obosită, istovită de-atitea emoţii de tot felul, Sanda 
Bob adormi ziua în amiaza mare, într-o cameră străină. 

După ce depuseră buchetul de flori pe lespedea 
de piatră a mormîntului lui Grigore Luca, tanti Silvia o 
invită pe Luminiţa la masă, la un restaurant foarte mo- 
dern, foarte nou, cocoțat la ultimul etaj al ultimului hotel 
construit, aflat, la rîndul lui, pe una din coline. Silueta 
lui albă, cu terasele suprapuse ca punţile unui trans- 
atlantic uriaș, domina oraşul și se putea zări din oricare 
punct al lui. Din grădina ei, tanti Silvia îi vedea numai 
partea superioară, cîteva punți albe pe fundalul mereu 
schimbător al cerului. I-ar fi plăcut să fie din nou tiî- 
nără, în rochie lungă, albă, rezemată de braţul unui băr- 
bat, și să privească valurile de pe puntea superioară a 
unui pachebot. I-ar fi plăcut să facă o călătorie înde- 
părtată, dar aceasta era numai o cochetărie de femeie 
foarte bătrînă; de fapt, era conștientă că ultima ei călă- 
torie o va face pină la Veneţia, avea ea puternice motive 
sentimentale, iar după aceea, „de mi-o mai da Al de Sus 
zile“, are să facă un ultim tur al rubedeniilor lui Gri- 
guţă, răspîndite prin toată ţara. Avea să fie primită 
bine, ca întotdeauna, ştia ea asta, fiindcă se ferea să se 
amestece în treburile lor, nu rămînea mai mult decit îi 
stă bine unui musafir rar, și nu mergea niciodată cu 
mina goală. Îi spunea toate astea Luminiţei povăţuind-o 
să n-ajungă bătrină şi săracă, două cusururi ce fac „uri- 
tă casă împreună“. Luminiţa o asculta cu o ureche dis- 
trată și-o aproba politicos, mai atent era șoferul taxiului, 
un băiat tînăr, îmbrăcat foarte îngrijit, ca un student. 
Tanti Silvia îl întrebă chiar dacă nu cumva şoferitul e 
ocupaţia lui de vacanţă. Nu, omul era chiar de meserie. 

— De fapt, comentă bătrina, azi şoferii se-mbracă de 
parc-ar fi studenți, și invers. 

„„Cotoroanţă bătrînă“ gîndi omul în urma ei, neîmpă- 
cat de bacșişul consistent pe care bătrina, galantă, i-l lă- 
sase. Nu sesiza exact unde era jignirea, dar o simţea. 

Dat fiind preţurile pe care le afișa, localul era destul 
de gol. Autoritară, tanti Silvia îl convocă pe responsabil, 
ceru să i se așeze o masă lîngă o fereastră de unde, în 
oceanul de verdeață, se putea ghici grădina ei, alese, co- 
mentiînd îndelung, fiecare fel de mîncare, slavă domnu- 

lui, n-avusese niciodată nevoie să ţină „vreun sărman re- 
gim“, într-un cuvînt, se făcu de îndată cunoscută şi res- 
pectată. 

Tanti Silvia comandase o groază de lucruri fine, ciudat 
combinate şi, după cum se dovedi, fericit combinate, dar 
ea abia ciugulea, mîncînd, adevărat, din fiecare fel. Con- 
tase însă pe tinereţea Luminiţei, și avusese dreptate, în 
ciuda proastei ei dispoziţii, fata onoră cu strălucire copi- 
oasa masă. 

— Păcat că nu-i şi Cătă cu noi, declară ea, la un mo- 
ment dat, ar fi dat iama în toate bunătăţile astea! 

— Tocmai, încuviinţă tanti Silvia, ar fi dat năvală şi 
nu mi-ar fi plăcut. Băieţii de vîrsta asta n-au gustul for- 
mat, lor poţi să le pui orice sub nas, numai să-și umple 
stomacul! 

— Nu-l iubiți pe Cătălin?! întrebă mirată Luminiţa. 

Ba da, îl iubea, dar îl găsea dificil la „această virstă 
ingrată“, nici copil nici bărbat, lipsit de delicateţea spon- 
tană a fiinţei fragile și fără apărare, şi neavînd cîștigată 
încă tandreţea, fie și stîngace, a bărbatului tînăr. Se te- 
mea și c-ar putea să semene, cu virsta, prea mult în par- 
tea maică-sii. Tanti Silvia ţinea mai mult la taică-său; 
Valeria, nepoată-sa, adică nepoata lui Griguţă, era, după 
părerea ei, „prea lacomă, prea răutăcioasă, prea neinte- 
resantă“. 

Fisticită de natura mărturisirilor bătrînei doamne, Lu- 
miniţa se păstra într-o expectativă politicoasă, devenind 
volubilă numai atunci cînd fu întrebată despre planurile 
ei de viitor. Da, hotărise să se mărite cu Cătălin chiar 
dacă el nici nu-i făcuse cu adevărat declaraţia de dra- 
goste. Fără nici o ezitare, Luminiţa descrise viitorul lor, 
așa cum îl vedea ea: Cătălin îşi va face anul de armată; 
se vor căsători cînd el va fi în anul doi şi respectiv ea, în 
trei. Anul următor vor avea primul copil, „are să-l îngri- 
jească mami, oricum vom sta la noi, e mai comod, fiind 
central“, pe urmă încă unul, așa că în anul șase Lumi- 
nița se va putea consacra în întregime lucrării de diplo-. 
mă. Cătălin va absolvi şi el tot atunci, pentru că la po- 
litehnică durata studiilor e de cinci ani. Cînd își vor săr- 
bători diplomele vor fi deja o „familie bătrînă“. 

— Ce frumos, suspină fals înduioşată tanti Silvia. 

Numai că, după părerea ei, planurile Luminiţei erau 

sortite eșecului dacă nu se bucurau de girul Valeriei Boia, 
mama lui Cătălin, și, după cît o cunoștea ea, n-aveau nici 
o şansă în direcţia asta, iar ea, Luminiţa, nu va fi nici- 
odată fericită cu un bărbat „smuls“ cu sila din familie. 

— E hapsînă Valeria, e foarte hapsînă. Își va căuta o 
noră care să nu mănînce nimic de la masa ei, ci să 
aducă oricât de mult de-acasă! 

— Prostii, tanti Silvia, nu se mai putu stăpîni fata. 

— Prostii?! se indignă bătrîna. Așa crezi tu?! Păi Va- 
leria a fost în stare s-o alunge și pe musafira mea, auzi, 
a mea personal! Îi părea rău că mă mai binedispune şi 
mă înveselește un pic, că era să înnebunesc în casa aia de 
posaci! Cum nici tu n-ai mai venit pe la noi de-o lună, 
îți dai seama ce atmosferă împuţită era... 

— Eu credeam că nepoţica a plecat singură, o între- 
rupse fata. 

— Ei, nici măcar nu mi-e nepoată, e, cum să-ţi ex- 
plic eu ţie, e ...mă rog, uite, pe vremea cînd era foarte 
tînăr Griguţă a făcut un pic de curte unei domnişoare, 
sora unui prieten de-al lui, un coleg de studii. Pînă la 
urmă domnişoara aia s-a măritat cu altcineva, iar Gri- 
guţă, după cîţiva ani, m-a luat pe mine. Nu știu cum se 
face că n-a mai revăzut-o niciodată, dar cu frate-său a 
rămas prieten, au și lucrat un timp împreună, l-am cu- 
noscut și eu destul de bine. A murit destul de tînăr, 
săracu'. Griguţă mai coresponda din an în paști cu fa- 
milia, cu fosta lui „iubire“ adică. Îmi amintesc că a fost 
destul de afectat de moartea ei, eram deja repatriați așa 
că ne-am dus la înmormîntare, în celălalt colț de ţară. 
Era acolo o copilă mică, abia de școală, fiica unuia din 
feciorii bătrînei, o fetiță pe care Griguţă a îndrăgit-o. I-a 
scris mereu pîn-a murit și el. În amintirea lui am mai 
schimbat cu fata cîte-o felicitare de Anul Nou, am invi- 
tat-o mereu la mine, pînă acum cîţiva ani. Dar n-a venit 
niciodată. Credeam că m-a uitat de tot, și cînd colo, acum 
două săptămîni, cine sosește? Sanda Bob în persoană! 

— Eu credeam că-i vorba de-o fată tînără... 

— E tînără, încuviinţă tanti Silvia, fără să observe ne- 
liniștea din vorbele Luminiţei, are vreo treizeci şi doi 
de ani, dar să știi că nu-i arată, ar putea spune oricînd că 
n-a trecut de douăzeci şi cinci. Ce ființă adorabilă, ce 
plină de viaţă e! Regret c-am cunoscut-o atît de tîrziu! 

— Păi n-a plecat cu albumul dumneavoastră de amin- 
tiri?! 

— Fleacuri! Ia uite ce bilet mi-a lăsat! Bătrina scoase 
din poşetă o hirtie împăturită şi o întinse fetei. „Scumpă 
tanti Silvia“, citi ea, „aţi avut perfectă dreptate, unele 
persoane nu ne iubesc şi prezența mea a fost declarată 
nedorită. Nu vreu să vă necăjesc, ne revedem de îndată 
ce-mi termin treburile. Cu dragoste, Sanda“. 

— Şi albumul?! insistă tot mai nedumerită Luminiţa. 

— Cred că l-a luat pur și simplu ca un gaj al reve- 
derii noastre, răspunse tanti Silvia, știa doar cît ţin la 
el! 

Luminiţa dădu neîncrezătoare din cap, văzuse și ea al- 
bumul, și nu o dată, ştia că în afara unor ilustrate din 
Veneția de-acum o sută de ani și de pozele îngălbenite 
ale tinerei familii Luca, mai erau acolo cîteva serii de 
timbre care, după părerea lui Cătălin, moștenitorul, erau 
foarte preţioase, vestigii din marea colecţie a bătrinului, 
împrăștiată după moartea sa conform dispoziţiilor testa- 
mentare. Acestea, puţine, tanti Silvia le păstrase din sen- 
timentalism, erau printre primele achiziţionate, atunci cind 
își închipuise că s-ar putea pasiona și ea pentru fila- 
telie. Constatase, de-a lungul anilor, că peticile acelea 
de hirtie, chiar dacă au imprimate pe ele cîte un cap 
de bour, nu-i spun nimic, şi că o poză frumoasă, bine 
mărită, e mult mai interesantă. 

Gestul neîncrezător al fetei o supără pe tanti Silvia. 
Cu o ardoare ce-i îngrămădea vorbele într-un șuvoi ne- 
stăpinit, începu să povestească Luminiţei ce fiinţă ado- 
rabilă e Sanda Bob, veselă, gata oricînd de șotii amuzan- 
te, dispusă să flecărească dar şi capabilă să asculte po- 
veştile altora, veşnic cu zimbetul pe buze, nu ca „a- 
crita de Valeria“, studioasă dar nu pedantă, într-un cu- 
vînt, „o adevărată podoabă în casă“. 

— Dac-a reușit să-l înveselească pînă și pe ursuzut 
Boia! De Cătălin, ce să mai vorbesc, era topit 
după ea, în fiecare zi cîntau șansonete la pian, la chi- 
tară, se distrau, făceau plajă în grădină... Ce mai, ne-a 
cucerit pe toţi, numai Valeria... Doamne, dumnezeule, 
exclamă ea deodată, iluminată, neobservînd deloc figura 
înghețată a Luminiţei, doamne! cum de nu mi-a trecut 
prin cap? Cum am putut măcar o clipă să-mi închipui 

că biata Săndiţa mi-a luat albumul?! Asta trebuie să 
fie lucrătura Valeriei, ca s-o învinovăţească în absenţă 
și să mă facă s-o detest! Sigur! Cum de nu mi-am dat 
seama pînă acum?! Îmbătrinesc, cochetă ea, foarte feri- 
cită de ultima idee ce-i venise. În orice caz, reveni ea, 
sper că n-ai crezut nici o clipă că o caut pe Săndiţa 
pentru albumul ăla?! Nu, nu! Dar avem planuri foarte 
mari amîndouă! Cum termină Săndiţa cu examenele, 
cum plecăm o lună în străinătate! Adică, mă rog, cînd 
vor fi gata formele oficiale! Eh, ce crede Valeria, că mă 
pune sub epitropie?! Că poate dispune chiar aşa de ba- 
nii mei?! 

Cu gura căscată de uimire, Luminiţa află că tanti Sil- 
via e posesoarea unui cont la o bancă străină care, con- 
torm dispoziţiilor bătrînului Luca, îi vărsa, prin „banca 
țării“, o sumă lunară. Era vorba de cota bătrînului pe- 
trolist la o societate de dincolo de Ocean. O vinduse, 
depusese banii şi instituise o rentă, destul de modestă, 
dealtfel, lunară. 

— Mai am cîţiva ani de primit, declară tanti Silvia, 
fiindcă, știi, între timp s-au mai adunat și dobinzile, dar 
cum cred că n-am să trăiesc atita, voi face uz de clauza 
care-mi permite, într-o situaţie excepţională, să scot toţi 
banii. În fond, da, asta am să fac, am să-i cheltui cu 
Săndiţa la Veneţia. N-am să fac așa cum vrea Valeria, 
să-i transform în lei și să-i depun pe numele lui Cătă- 
lin! N-ar fi drept, fiindcă nu-i el singurul meu nepot, 
iar dacă împart suma la toţi, e pur și simplu derizorie! 
Nu-i aşa că am dreptate?! 

— Da, tanti Silvia, o aprobă Luminiţa, înţelegînd 
acum altfel „gentilețea“ cu care Cătălin scurta convorbi- 
rile telefonice ca să „nu o obosească“, faptul că n-o mai 
vizitase în ultimele două săptămîni, tot ca s-o lase să 
se odihnească după salahoreala din clinică, proasta lui 
dispoziţie de azi-dimineaţă, lipsa de entuziasm cu care 
o întîmpinase ... 

Se făcu parcă mai mică, așa cum stătea ghemuită pe 
scaun, cu capul plecat. Refuză porţia suplimentară de 
îngheţată pe care i-o propuse tanti Silvia. 

— Nu te necăji, interpretă bătrîna rău subita ei in- 
dispoziţie, nu te necăji, că dăm noi mîine de ea, la exa- 
men. Ai s-o cunoşti şi ai s-o îndrăgeşti, sînt sigură. În 

fond, pînă nu demult ai fost şi tu elevă, dar sînt sigură 
că o profesoară atît de... cum să spun, de neconvenţio- 
nală, de deschisă, de apropiată, n-ai avut niciodată. Ştii 
ce nebunatică e?! A fost în stare, fiindcă pierduse un 
pariu cu Cătălin, să-i arate că se poate tunde mai scurt 
ca el. Nici n-ai crede, a plecat aşa, în oraș, şi-a venit 
după cîteva ceasuri tunsă ca un băiețel. La început nu 
mi-am dat seama, își cumpărase o perucă blondă și o 
purta, nici nu se deosebea de părul ei dinainte, credeam 
că şi-a schimbat numai coafura. Ce-am mai rîs cînd am 
văzut cum ne-a păcălit!Dar îi stă foarte bine tunsă așa, 
vopsită în culoare închisă, îi scoate și mai bine în evi- 
denţă strălucirea ochilor. 

— O persoană veselă de tot! zise acru Luminiţa. 

— Da, aprobă bătrîna. Dar e şi foarte serioasă. Cind 
studia nu ne lăsa nici să mişcăm! Şi foarte bine organi- 
zată. Ştii ce făceam serile? Studiam itinerarul, împăr- 
țeam călătoria pe etape, calculam cheltuielile. Ce-mi pla- 
ce mie la ea e miîndria. Nu vrea să călătorească pe banii 
mei, îşi tot lăcea calcule cum să-i ajungă banii ce-i poate 
schimba ea, ce să ducă să vindă... 

— Dar n-aţi fi lăsat-o! 

— Vezi bine că n-am s-o las să recurgă la expediente! 
Şi, deși mă simt. într-o formă excelentă, am fost prevă- 
zătoare şi i-am făcut o procură, doamne fereşte, mi se 
mai întîmplă ceva şi rămîne fata între străini, fără bani! 

— A cui a fost ideea asta? întrebă Luminiţa. 

— A lui Cătălin, răspunse tanti Silvia. Am făcut-o 
continuă ea, dar acum îmi dau seama că n-are nici 2 
valoare, cum de nu m-am gîndit? 

— Cum, n-are nici o valoare?! 

— Aşa, acuma-mi aduc aminte că procura pentru o 
bancă trebuie legiferată la notariat... . 

— Lăsaţi, tanti Silvia, că încă n-aţi plecat, o linişti, 
malițios, Luminiţa. 

— Ai dreptate, drăguţo. Chiar nu mai vrei îngheţată?! 
Atunci plecăm. Am de gînd să-i fac Valeriei un scandal 
de să mă pomenească! Auzi, să însceneze porcăria aia, 
s-o dea afară pe musafira mea! 

— Ai vreo treabă, șogore, ori stai așa? întrebă 
căpitanul Ilarie pe-o huidumă ce sta rezemată de uşa 
„Asociaţiei chinologice“. Omul, foarte oacheş și foarte 
de demult neîntilnit cu binefacerile civilizației în mate- 
rie de igienă, ridică cu lehamite din umeri. 

— Bine, înţelese căpitanul, și intră, urmat de locote- 
nentul Iliescu. 

În ultima încăpere, bătrînul Iuga, un pensionar care, 
se vede, era „de jurnă“, stătea de vorbă cu cineva. 

— „atita am putut, atîta am făcut! l-am spus și 
dumneaei ... , 

— N-am întilnit-o, a plecat la băi înainte, răspunse 
celălalt cu o voce obosită. Dar mi se pare... 

— Eu şi-așa cred că e mult! vru luga să încheie 
discuţia. Ă 

— Nu fi copil, domnu” Iuga, așa exemplare... 

— E voie? întrebă căpitanul, ciocănind cu degetul în- 
doit în canatul ușii larg deschise. 

— Toată stima, toată stima, tovarășu! îl salută bătri- 
nul luga ridicîndu-se din spatele biroului. 


Se dovedi că ţinuse pină atunci pe genunchi un căţel, 


un pui de foxterrier. Putea avea șapte, opt săptămîni. 
Privea lumea cu o expresie mucalită ce se întîlneşte 
rar la această rasă. Cu curaj, începu să exploreze foaia 
de sugativă așternută pe birou. 

— Căţelușule, îl chemă locotenentul dintr-un imbola 
ce nu şi-l putea explica. 

— Dinsa e Bella, e domnişoară, explică bătrinul lăsîn- 
du-și palma osoasă pe capul ei mic. Bella închise ochii 
de plăcere și scoase un scincet subțire. 

Căpitanul făcu prezentările. Își strinseră mîinile mor- 
măind fiecare cîte ceva. Din cele patru voci, se distinse 
clar „îmi pare bine“ rostit de locotenent. 

— Eu trebuie să plec, declară interlocutorul bătrînu- 
lui luga. 

— La revedere, oricind la dispoziţia dumneavoastră, 
îl salută, vizibil ușurat, bătrinul. 

Bărbatul cel obosit îi răspunse cu un gest ce-ar fi pu- 
tut să însemne „Las-o moartă“, şi ieși. 

— Aoleu, ce pisălog, se plinse bătrinul luga aprin- 
zindu-şi o mărăşească. Inspiră adinc primul fum și în- 
cepu să tuşească cu temeinicie. Risipi cu mîna fumul de 
deasupra biroului, să nu ajungă la cățelușă. Locotenentul 
prinse momentul și o luă în brațe. Cu delicateţe, Bella 
își înfipse dinţişorii în mîneca hainei lui. 

— Am venit după repartiţia de carne a ogarului 
afgan... 

— Da, cum să nu, desigur, e pregătită, vă aşteptam de 
ieri, hîrîi bătrînul şi se aplecă să-i caute hirtia într-ua 
sertar. M-a-nnebunit de tot individul de-adineaori, re- 
veni el la subiectul ce-l preocupa. 

Se vede că avea nevoie de înțelegerea și compătimirea 
cuiva. 

— Adică? întrebă căpitanul din politeţe. 

— Mi-a dat să-i vînd doi cîini de vînătoare şi-acu 
nu e mulțumit de cît a încasat pe ei. Parcă puteam găsi 
ceva mai bun în două, trei zile! Că zicea că e grăbit, 
domnul! 

— Da? Şi cît a încasat? întrebă căpitanul, mai intere- 
sat, de data aceasta. 

Luînd acum seama cu cine vorbește, bătrinul tuși în- 
delung înainte de-a răspunde: 

— Să ştiţi că noi nu prea facem chestii de-astea, dar 
fiindcă m-a rugat un fost coleg de serviciu... 

Schimbă apoi, strategic, vorba, și se interesă dacă 
„minunatul afgan“ va participa la concursul ce se pre- 
gătea. Căpitanul, nefiind stăpînul lui de drept, nu putea 
lua încă o hotărire. În fine, mai schimbară două „parole“ 
despre condiţia fizică a lui Dudu, și apoi despre puiul de 
foxterrier pe care locotenentul îl alinta spunîndu-i „fru- 
moasă Belluţa“. Ea se regăsi fericită în mîinile mari ale 
bătrînului şi nu catadicsi să-i mai arunce vreo privire. 

Plecară. 

— Am impresia că bătrinul învîrte ceva afaceri, ob- 
servă tînărul. 

— Habar n-am, mărturisi căpitanul, dar, oricum, va- 
loarea unui cîine de aport nu-i la îndemâna oricui. Mă 
întreb de ce-o fi renunțat tipul la ei?! 

„Şogorul“ stătea tot la ușa clădirii. 

— Ştii citi, nu-i aşa?! întrebă, pentru orice eventuali- 
tate căpitanul. 

— Da ce, vreţi să vă citesc contorul de lumină? 
răspunse celălalt plictisit. 

Pe o filă ruptă din carnet, căpitanul își notă propria 
adresă, apoi cea de unde trebuia ridicată carnea pentru 
Dudu. Explică omului ce are de făcut, îi dădu repartiţia 
şi o bancnotă mare, indicîndu-i să păstreze restul pentru 
osteneală. 

— Dacă nu-i nimeni acasă, lasă dumneata rucsacul 
in faţa ușii, îl dăscăli el. 

— Păi, nu-l ia careva de-acolo, dom” injiner? întrebă 
omul, cîntărind cu ochi de expert rucsacul nemțesc, pe 
cadru de metal. 

260 Nu-l ia nimeni, fii fără grijă. Şi nu-s inginer, sînt 
căpitan de miliție. 

an Să trăiţi, dom” căpitan, şi mulțam, zise tipul, despă- 
turind nelămurit bancnota. 

n Să trăiești, șogore, şi-ţi mulțumesc și eu, zîmbi că- 
pitanul. 

— Îmi spuneți şi mie ce-nseamnă asta, „şogore“? 
întrebă, după un timp, locotenentul. 


29 

Necăjită de întîmplare, jenată de „zăpăceala“ ei, 
Sanda Bob îi spusese, în sfîrșit, ce „alte chestii“ avusese 
de aranjat la Bucureşti, în afara supereontrolului medi- 
cal: fusese să-și pună vizele de pașaport pentru o depla- 
sare în Spania. Urma să facă această călătorie imediat 
după terminarea examenelor, împreună cu medicul cu- 
rant, care, participant la un congres de specialitate, voia 
să prezinte o comunicare asupra unui tratament în „pre- 
mieră“. De departe, cel mai spectaculos rezultat fusese 
obținut în cazul ei, așa că doctorul Drăgan voia, în afara 
unui teanc impresionant de radiografii, diagrame şi alte 
chestii de-astea, s-o prezinte şi pe ea, „în carne și oase“. 
„Mai ales măduvă de oase“, se gindise Caius, care în- 
cepuse acum să priceapă puţin cam ce-a fost cu acci- 
dentul ăla. 


Fuseseră obţinute toate aprobările necesare din partea 

autorităţilor române, toate vizele de tranzit din partea 
ambasadelor respective, dar, în ultima clipă, cei doi ho- 
tărîră ca la întoarcere să facă un sejur de cîteva zile ia 
Paris. Aveau deci nevoie de alt tip de viză. Credeau că 
nu o vor putea obţine la timp pentru ca Sanda Bob să 
mai ia cursa aeriană la care-și rezervase loc pentru ieri- 
seară, aşa că înapoiase biletul. 

— Şi doctorul? 

— O, el oricum nu venea, comandase nişte modificări 
ia mașină, și nu erau gata. El va sosi, probabil, poimiine. 

Doctorul hotărise mașina ca mijloc de locomoțţie. Stu- 
diase forma cea mai potrivită a unui fotoliu conceput 
pentru Sanda Bob, era vorba, doar, de multe ore de 
mers! Voiajul cu trenul se excludea de la bun început, 
cît despre cel cu avionul, ea nici nu voise să-l ia în con- 
siderare. Cu toată recunoştinţa ce o purta doctorului, i-ar 
fi displăcut să nu profite cu nimic din călătorie. Să tra- 
verseze Europa în avion, să vadă o sală de conferințe 
la Madrid, să se lase și ea văzută de alții, şi-apoi, ţuști! 
înapoi?! I se părea ridicol. 

— Gindeşte-te, Caius, n-am fost niciodată în străină- 
tate! spusese ea ca pentru a se scuza de extravaganța 
aceasta. 

— Parcă eu am fost! mormăise el. 

Faptul că pierduse pașaportul o indispunea îngrozitor. 
Lăsînd la o parte profitul ei personal din „această lungă 
plimbare“, neparticiparea ei, alături de doctor, la lucră- 
rile acelui important congres ar fi luat din strălucirea 
comunicării delegației române. 

— E îngrozitor să mă gîndesc c-am pus pe drumuri 

atiţia oameni și n-am fost în stare să-mi păzesc actul de 
identitate. Ce-o să creadă doctorul Drăgan despre mine? 
Dar ceilalţi?! 
Se mai întîmplă, încercase s-o consoleze Caius care, 
știind mai multe, nu credea că „l-a pierduti“. Se mai în- 
timplă. Nu ţi s-a întîmplat niciodată să-ţi pierzi vreun 
act?! 

— Nu, clătină ea din cap, niciodată. Sint o fiinţă 
destul de ordonată, nu pierd nici o hirtie. La mine nimic 
nu se pierde, nimic nu se ciștigă, totul se rătăceşte, în- 
cercă ea să braveze situația. Totuşi, ce curios, mi s-a 
pierdut un act, ştii? Mi s-a pierdut buletinul de identi- 

tate, s-a rătăcit la registratura sanatoriului din Pădu- 


reasa. Am fost nevoită să fac altul, ba am plătit şi 
amendă! 

Caius încercase s-o liniștească: găsitorul pașaportului 
va dovedi desigur atita conștiință cetăţenească încît să-l 
ducă la un post de miliţie sau să-l depună într-o cutie 
poștală. În ultimă instanţă, i se va elibera un duplicat. 

— Da, dar tot e foarte neplăcut. Iar deranj, iar aler- 
gătură ... S-ar putea să pierd şi data ţinerii congresului. 
Cind mă gîndesc cîtă silință și-a dat doctorul Drăgan... 

— la mai dă-l încolo de doctor! izbucni Caius, iritat 
de faptul că nu putea „prinde firele“. Ceva era clar: bu- 
letinul Sandei Bob se „pierduse“ pentru a fi „găsit“ şi 
folosit de altcineva. Care era rostul pașaportului? Tre- 
buise să ajungă în mîna letei care se folosise şi de bule- 
tin?! Dar fata aceea... Să presupună că mai există și 
o a doua falsă Sanda Bob?! Ar fi prea de tot. Atunci... 
mda, atunci pașaportul a ajuns prea tirziu. De ce? Cine 
a avut interesul să impiedice substituirea aceasta de per- 
soane?! Dar, mai întîi, cine a avut interesul să pună la 
cale substituirea de persoane?! 

Deci, Sanda Bob avea, ieri spre seară, pașaportul în 
poşetă. În orice caz, plecase cu el de la ambasadă. Re- 
greta puţin c-a renunţat la locul din avion. O făcuse pen- 
tru că, dacă viza n-ar fi ieșit atît de repede, n-ar fi avut 
cu ce se legitima pe aeroport. În tren actele de identitate 
ale călătorilor nu sînt cerute. 

— Dar, o întrerupsese Caius nedumerit, dacă viza nu 
ți-ar îi fost gata și-n consecinţă n-ai fi avut pașaportul 
cu tine, cu ce act ai fi cerut o cameră la hotel?! 

— 'Ți-am spus c-ar fi trebuit să mă duc unde mi-e 
locul! Am un pat reţinut la Clinica VII. Mă aşteaptă 
de-aseară. Doctorul Drăgan nu lasă nimic la voia în- 
tîmplării, dar, nu ştiu dacă mă înţelegi, voisem atît de 
mult s-o rup puţin cu... 

— Foarte bine, o aprobase Caius. Eşti o ființă care se 
poate dispensa de supraveghere, medicală. Uite-aici, în 
camera Marianei are să-ţi fie foarte bine, zilele acestea 
trei. Și pe urmă, n-ai decit să-ţi iei doctorul și s-o-ntinzi 
la Paris! 

— Şi pașaportul meu?! scînci ea. 

Caius o rugă să reconstituie toate fazele călătoriei. 

— Nu, mai bine ia-o de la ambasadă, se răzgindi el. 

leşise de la ambasadă, cu doctorul desigur, trecuse pe 
la farmacie să ridice reţeta şi cașetele preparate, trecuse 
pe la clinica unde fusese internată pe timpul şederii în 
Bucureşti ca să-şi ia bagajul, cinase într-un restaurant 
de lux, ajunsese la gară condusă, „firește, tot de docto- 
rul“, încheiase Caius în locul ei. Da, aprobă ea, de cine 
altcineva?! Ar fi putut să-și piardă paşaportul în oricare 
din aceste locuri, dar parcă nu e verosimil, nu, e absurd! 
Să scoţi o „cărţulie“ deodată cu batista, s-o scapi şi să 
nu-ţi dai seama?! Ar fi putut luneca în compartiment, 
sau în vagonul de dormit?! 

— Nu-ţi amintești dacă nu-l aveai, în tren?! N-ai scos 
din el biletul și tichetul de călătorie?! 

— Nu, regretă ea, biletul îl pusesem în portmoneu, 
lîngă bani. 

— S-ar fi putut să ţi-l fure cineva confundîndu-l cu 
un portefeille. 

— O, nu! respinse ea ipoteza. Vecinii mei de compar- 
timent... 

Îi povesti lui Caius despre ei. Blondul cel arătos și 
studentul fuseseră chiar atît de gentili încît o însoțiseră 
pe la hoteluri, ba mai mult, o conduseseră amîndoi pînă 
la Filologie şi-i dăduseră o întîlnire, la ora 11, „să vadă 
ce s-ar putea rezolva“. 

— De ce nu mi-ai spus?! sări ca ars Caius. 

— De ce să-ți fi spus?! se arătă ea uimită. N-aveam 
nici eu de gind să mă duc. Drept cine mă iei? M-am 
bucurat foarte mult c-am reușit să scap de ei. Nu știam 
c-o s-o întîlnesc pe Veronica, nu visam că exiști şi tu 
pe lume, pur şi simplu, aveam de gînd să mă duc să-mi 
ocup patul la Clinica VII. Îţi dai seama că, la ora asta, 
doctorul trebuie să fi telefonat. O fi îngrijorat... 

— Iar doctorul! Lasă, ai să-l chemi tu, mai tirziu, 
după ce te odihneşti puţin. 

— Oare, începu parcă ezitind Sanda Bob, oare n-ar 
trebui să anunţ oficial pierderea pașaportului meu?! În 
fond e un act important, sau poate s-a şi găsit și cei de 
ia Miliție nu ştiu de unde să mă ia?! Cum e emis în S,, 
s-ar putea să-l fi trimis deja acolo?! 

— S-ar putea, acceptă Caius, nevoind s-o mihnească, 

Îi promise că se ocupă el de toate acestea, are un prie- 
ten căpitan care, desigur, nu va refuza să preia rezolva- 
rea problemei. 

Toropită de oboseală, de calmant, Sanda Bob, rămasă 
singură în camera Marianei, adormise. 

„ Caius Moraru nu-l găsi nici de data aceasta pe 
căpitanul Ilarie, așa că hotări să ia acţiunea pe cont pro- 
priu. Socoti persoanele pe degete: bunicuţa cu nepoţeiul, 
slabă nădejde, nici măcar pe copil nu ştia cum îl chea- 
mă, dacă-l mai cheamă altcumva decit „Puişorul“; băr- 
batul între două vîrste, cel ce se descălțase în comparti- 
ment... tot aşa. Mai rămîneau ceilalți doi care o însoţi- 
seră pină la Filologie... Partea proastă era că, neinte- 
resînd-o deloc, Sanda Bob nu făcuse nici cea mai mică 
tentativă de-a afla cine sînt, cu ce se ocupă... 

gi Da, îmi amintesc foarte bine, spuse recepționerul 
primului hotel unde intră. Duduia a fost de două ori, o 
dată pe la opt și ceva, a doua oară cu dumneavoastră, 
cu puţin după zece. N-am putut s-o servesc, dar avînd 
în vedere, și făcu un gest spre persoana lui, ăă, avind 
în vedere calitatea în care v-aţi legitimat, aş putea s-o 
recomand colegului meu de tură... 

— Nu e nevoie. 

Din nefericire, omul nu-i remarcase pe însoțitorii San- 
dei Bob, era lume multă în hol, mulți din cei veniţi cu 
trenul de dimineaţă voiau un loc... 

Nu avu mai mult noroc nici la al doilea hotel. La al 
treilea doar, fură confirmaţi cei doi însoțitori ai Sandei 
Bob. La recepţie era aici o femeie tînără, foarte drăguță, 
foarte îngrijită. Într-adevăr, cel tînăr, brunetul, părea a 
fi student şi semăna cu duduia aia tunsă de parc-ar fi 
fost frate-său, „mai mic, fireşte“. Pe celălalt, da, l-a reţi- 
nut, desigur, îl și cunoaște, ei, nu știe cum îl chiamă, 
dar l-a văzut pe scenă, într-o operă, nu, nu cînta, dansa, 
e balerin, dansa cu aia de s-a transferat anul ăsta de la 
București, să scape de nebunul de bărbat-su, ăla de face 

comicării la televizor..., nu, nu știe cum îl cheamă, dar 
făceau a doua pereche pe dreapta, da, pe dreapta cum 
te uiţi pe scenă, vaai, dar ce frumos valsează... 

În capul lui Caius se făcut dintr-o dată lumină. Cu- 
prins de frenezie cumpără, chiar din holul hotelului, cea 
mai mare cutie de bomboane pe care-o găsi, și-o depuse 
în braţele femeii. o 

— Vaaai, tovarășe căpitan, atentaţi la silueta mea! se 
răsfăță ea ridicînd fals ameninţător degetul arătător. Nu 
serviţi si dumneavoastră una?! 

Dar Caius era departe. Se aruncă la volan și porni... 
spre casă. Dacă era blond, excesiv de curtenitor, niţel 
snob și balerin pe deasupra, nu putea fi decît Andrei 
Ştirbu, vecinul lui de la etajul de sus! Caius învățase să 
fie destul de circumspect, dar în cazul de faţă simţi că 
prefăcătoria n-are nici un rost, nu, Andrei n-avea nici un 
amestec în dispariţia paşaportului. 

Îi deschise chiar el, fu bucuros să-l vadă, şi-l pofti cu 
eleganţă în camera lui, era singur în toată casa, „babacii 
şi aia mică“ erau plecaţi la stațiune. Dar avea pe cineva 
în vizită, „un băiat fain, o să-ți placă“. 

Văzîndu-l pe tînărul acela brunet înfundat în fotoliu, 
cu un pahar în mînă, Caius Moraru ghici totul de pare-ar 
fi fost de faţă: cei doi se întîlniseră la ora 11 s-o aștepte 
pe Sanda Bob, și, după un timp, pierzind speranța s-o 
mai vadă sosind, veniseră amîndoi la Andrei acasă. 

Se făcură prezentările. Tînărul era într-adevăr student, 
medicinist intrat în anul cinci. Se numea Ciprian Pavel. 

— Bea și tu un coniac cu noi, îl invită gazda. „Cu 
noi“, era aşa o vorbă, Andrei Știrbu nu bea niciodată al- 
cool. Avea și acum o sondă mare cu apă minerală şi felii 
de lămiie. 

— Nu, mulţumesc, refuză Caius, gîndindu-se că poate 
va mai folosi maşina azi, eu n-am nevoie să-mi înec ama- 
rul în alcool. Eu n-am luat nici o plasă, azi la ora Il, 
riscă el în continuare, dar nimeri bine. 

— Asta zic şi eu treabă! îl lăudă naiv Andrei Şirbu. 

— Zizi Jeanmaire, hai?! continuă Caius. 

— Semăna, mă, uite, întreabă-l şi pe el, se apără baie- 
rinul arătîndu-l pe student. 

— Dar cum de... își lăsă studentul întrebarea neros- 
tită pînă la capăt. 

— Vă spun, promise Caius, dar întîi îmi spuneţi voi, 
de unde pmă unde atita interes pentru... să zicem... 
Zizi Jeanmaire?! 

să Doar nu i s-a întimplat ceva?! se sperie Ştirbu. Că 
dacă se amestecă miliția... | 

— Nu, nu, e sănătoasă, îl linişti Caius. 

— Sănătoasă! rînji studentul şi apoi, după ce con- 
templă cu melancolie picătura de băutură ce-i rămăsese 
în pahar, o dădu pe git. 

Pînă la urmă, lucrurile se lămuriră. Interesul celor 
doi, pentru tovarășa lor de călătorie fusese mai mult sau 
mai puţin dezinteresat. Ciprian Pavel îl recunoscuse în 
însoţitorul ei pe doctorul Drăgan, „o relaţie mai mult 
decit utilă oricărui medic tînăr“, mărturisi el. Nu reușise 
sa se prezinte în gară, doctorul era preocupat doar de 
persoana Sandei Bob, şi dealtfel sosiseră destul de târziu, 
abia mai avusese timp să-i dea „niscai recomandări“ şi 
sa aranjeze ceva cu conductorul pentru o cuşetă la va- 
gonul de dormit. | 

— Deci, pe dumneavoastră vă interesează medicul şi 
nu pacienta? 

„SE Eh, să n-o luăm chiar aşa... mecanic, răspunse 
ironie medicinistul. În condiţii normale... 

-— Ce înseamnă „condiţii normale“? insistă Caius. 

— Păi, se vede de la poştă ce-i cu dinsa, de ce e atât 
de ţeapănă. În orice caz, pentru un ochi versat... 

„Ochi versat“ avea şi Andrei Știrbu. Ghicise de la în- 
ceput, că Sanda Bob e suferindă. După cît îl cunoştea 
Caius pe Andrei Știrbu, putea să-l creadă fără nici o 
rezervă atunci cînd declara că atenţia ce i-o acordase 
Sandei Bob n-avea nici un dedesubt, sau, mă rog, nu 
avea altul decit dorința de-a se face agreabil unei 'per- 
soane interesante, „fiindcă e interesantă, nu-i aşa?“ şi 
de a-i mărturisi indirect, admiraţia pentru ținuta ei 
demnă, ” 

_— Pentru tine, oricine ţine spatele drept şi bărbia ri- 
dicată are „ţinută demnă“, îl ironiză Caius, făcînd aluzie 
la poziția devenită „naturală“ prin exercițiu, a  baleri- 
nelor. 

„— Pardon, ripostă jignit Știrbu. Cum poţi să compari 
rigiditatea la care obligă un corset, cu desăvîrșita graţie 
în atitudine a unei dansatoare?! Ştii tu de la ce vîrstă și 

cîte ore pe zi exersează o balerină pentru a ajunge, nu 
numai pe scenă, dar şi în viaţa de toate zilele la acea 
„firească mîndrie a trupului“?! 

— Ştiu, i-o reteză Caius. Mai bine dă-mi și mie o ţi- 
gară englezească, din acelea care se procură greu. 

Cei doi îi dăduseră întîlnire tinerei profesoare, dornici 
în continuare „să se facă agreabili și s-o ajute“. Stu- 
dentul voia să-i ofere găzduire, nu fără a cere însă, în 
prealabil, acordul mamei lui, acord pe care-l obținuse cu 
uşurinţă („desigur, comentă înterior Caius, cind a auzit 
de doctorul Drăgan ...*), balerinul, pentru că, oricum 
„ieşea să dea o tură în tîrg“, şi-n ultimă instanţă... 

Caius se lămuri. În nici un caz „rătăcirea“ pașaporiu- 
lui Sandei Bob nu putea fi pusă în legătură cu studentul 
și balerinul. Încercă să afle date suplimentare despre cel 
de-al treilea bărbat din compartiment. Cei doi nu reu- 
şiră să cadă de acord decît asupra faptului că era un om 
între 40 şi 50 de ani, morocănos şi lipsit de interes, „așa, 
un fel de achizitor de pene“, îl califică balerinul, strim- 
bind din nas. 

— Dar câţi achizitori de pene ai cunoscut tu? se ene:- 
vă Caius. 

— Nici unul, mărturisi candid Andrei Știrbu. 

Caius făcu apel la spiritul de observaţie pe care un 
medicinist trebuie „obligatoriu“ să-l aibă. În fine, prin 
forțe unite, cei doi reușiră să-și amintească semnalmen- 
tele vecinului lor de călătorie: brunet puțin încărunțit, 
buhăit, „uşor supraponderal“, îmbrăcat corect şi banal... 

— Fuma „Snagov“, adăugă victorios Știrbu. 

— Toată lumea fumează „Snagov“, chiar și eu, îi 
răspunse descurajat Caius. Nu se poate să călătorești o 
noapte întreagă cu un om şi să nu-ţi dai seama ce hram 


poartă! 
Consideră că le poate spune motivul real al investiga- 
ției lui. 


— Săraca, o compătimi Știrbu pe Sanda Bob. 

— 'Trebue să facem ceva, declară incitat medicinistul. 
Dar de ce s-o lăsăm deoparte pe bunicuţă? În multe cărți, 
adevăratul şef de bandă e cîte o ființă din astea, nevino- 
vată și insupsonabilă! 

-— Nu e vorba aici de nici o bandă, îl readuse Caius 
la realitate, pur şi simplu de un pașaport „subtilizat&. 

— Bine, dar în ce scop?! Nu există decit unul singur: 
de-a-l folosi! Unde e domnișoara Bob acum? Nu cumva 
e în pericol? Nu cumva e şantajată?! Nu cumva... 

ai Eu cred, spuse paşnic Andrei Știrbu, că actul o fi 
căzut din trăistuţă. L-o fi găsit cineva şi l-o fi depus la 
miliție. Dă şi tu, acolo, niște telefoane, Caiuse. Şi tu, se 
întoarse el spre student, n-o mai lua razna. Un paşaport 
nu e un bilet de cinema. Nu poate fi folosit decît de 
persoana căreia i-a fost emis. 

Rea Dar dacă se face o subtilizare de persoane? Am 
citit un roman în care... 

— Lasă-mă cu romanele, rîse ironic Andrei ȘŞtirbu. 
Întreabă-l mai bine pe Caius. O substituire se poate face 
numai cu acordul posesorului, în cazul nostru, al domni- 
şoarei Bob. Or ea, după cum se vede, „nu e de acord“. 
Din moment ce-a anunţat oficial pierderea actului, el nu 
mai poate fi utilizat pentru bunul motiv că coste otet: 
rile de frontieră sînt anunţate... 

— Toate punctele de ieşire, vrei să zici, îl corectă stu- 
dentul. Tocmai asta spuneam și eu, dar nu m-aţi lăsat să 
termin! Dacă domnişoara Bob „nu e de acord“, înseamnă 
că hoţul o ţine în supraveghere, exact în scopul de-a o 
împiedeca să anunţe autorităţile! 

— Păi, nu vezi că le-a anunţat deja! spuse balerinul. 
„Le Din întîmplare! insistă studentul, fiindcă din în- 
timplare era cu un căpitan de miliţie cînd a descoperit 
lipsa actului! Asta era imprevizibil şi hoţul n-are de unde 
s-o ştie! El va căuta s-o împiedice să se ducă la miliţie 
doar acolo trebuie să declari o astfel de pierdere nu? 
Va încerca s-o neutralizeze, s-o reţină, s-o... | 

— Bazaconii, îl întrerupse Andrei Știrbu cu o ener- 
vare care-l uimi pe Caius. Tu nu vezi, continuă el, nu 
vezi că după teoria ta noi doi sîntem hoţii?! N-am înso- 
țit-o noi peste tot? Nu i-am dat noi o întîlnire? Nu vo- 
iam, amindoi, să-i oferim găzduire?! Ce „supraveghere“ 

-mai bună decit asta vrei?! i | 

— Bine, dar e absurd... 

Studentul se întoarse năucit spre Caius Moraru. 

La „Moda pentru toți“ cei doi ofiţeri de miliţie 
fură rugaţi să aștepte în mica sală de expoziţie a fabricii. 
Căpitanul Ilarie ar fi preferat să fi fost poftiţi la servi- 
ciul personal, dar locotenentul se arătă foarte interesat 
de exponate. Trecu de la un manechin la altul, pipăi sto- 
fele din care erau executate costumele bărbătești, taioa- 
rele pentru femei, pardesiurile și paltoanele, singurele 
articole pe care era profilată „Moda pentru toţi“, ceru 
informaţii suplimentare căpitanului, într-un cuvînt, se 
purtă absolut neașteptat, făcîndu-l pe acesta să ridice 
nedumerit din sprîncene. 

__ Sînt foarte frumoase! exclamă tînărul, dar unde 
pot fi cumpărate? 

— Noi producem numai pentru export, îi răspunse un 
bărbat ce intrase şi se apropiase fără ca ei să-l fi auzit. 
Sîntem foarte mîndri de contractele noastre cu străină- 
tatea, abia mai prididim . . . 

— Bine, bine, dumneavoastră sînteţi mândri, dar noi 
unde ne îmbrăcăm? nu se lăsă locotenentul. 

__ Pxistă din cînd în cînd serii refuzate, îi explică 
funcţionarul cu condescendenţă. Dacă-mi daţi numărul 
dumneavoastră de telefon, aș putea să vă anunţ cînd 
intră în magazin. 

_— Frumoasă consolare! începu locotenentul, dar căpi- 
tanul puse scurt capăt acestei discuţii ce s-ar fi termi- 
nat, după cît îl ştia el pe locotenent, cu o reclamaţie la 
directorul fabricii sau cu o sesizare la forurile supe- 
rioare. 

— Cu ce vă pot fi de folos? întrebă funcţionarul, ru- 
gindu-i să se aşeze în fotoliile comode ce înconjurau 0 
măsuţă. 

Pus în temă, își pierdu din amabilitate. 

— Ce plictiseală! 'Tovarăşa șelă — se referea la şefa 
serviciului personal — a urmărit în mod special fiecare 
caz, știți că ne-au dat cinci... fete de ăstea, să le înca- 
drăm, să le reeducăm, să... mă înţelegeţi, nu-i aşa?! 
Sper că n-a făcut ceva grav?! 

Rodica lonel era cea mai în vîrstă dintre ele, și cea 
mai „cuminte“, mai serioasă, mai receptivă la tot ce i se 

sugera. Nu numai că se „acomodase“ cu munca, dar după 
o săptămînă dovedise că poate ţine piept unei munci- 
toare supercalificate şi cu vechime. Îşi îndeplinea norma 
cu ușurință, dar se ferea de depăşiri spectaculoase ce-ar 
fi atras invidia colegelor. Era veselă, „dar cu măsură“, 
cînta în timpul pauzelor, glumea cu fetele... 

— Era respectuoasă cu șefii şi nu întârzia la program, 
completă căpitanul. 

— Da, întocmai, aprobă mirat funcţionarul. De unde 
ştiţi?! 

— Perfecţiunea întruchipată, zise căpitanul. Cît a ţi- 
nut asta? 

— Poate-aţi vrea să-mi spuneţi şi mie ce s-a întîmplat, 
se rugă funcţionarul. 

— A murit. 

— A murit?! Rodicuţa?! Cum se poate una ca asta?! 
S-o anunţ pe organizatoarea sindicală a grupei lor... 

— Ba să nu faceţi una ca asta, i-o tăie scurt căpitanul. 
Pentru moment v-aş ruga să nu anunţaţi pe nimeni. 

— Deci biata fată n-a murit de moarte bună?! Dar 
cum? A omorit-o cineva?! Vă rog să mă scuzaţi, îşi re- 
veni el, dar ceea ce-mi spuneţi e foarte, foarte... 

— Eu nu vă spun nimic, îi spuse placid căpitanul. Eu 
v-aş ruga pe dumneavoastră să-mi spuneţi ... 

— Da, sigur, sigur. 

Rodica Ionel reuşise să „cucerească“ pe toată lumea. 
Într-o lună devenise o mică „vedetă“ cunoscută de la 
portari pînă la direcțiune, pentru că, într-un fel sau al- 
tul, oficial sau din pură curiozitate, toată fabrica era cu 
ochii pe ea și pe celelalte patru fete ieșite din detenţie. 
De departe, Rodica Ionel era „reuşita“ lor. Celelalte mai 
„puseseră probleme“, mai ales la început, ea, dimpotri- 
VĂ as 

— Nu mă mir, încuviință căpitanul. 

— Adică?! nu pricepu funcţionarul. 

— Fata asta primise o condamnare pentru escrocherie 
şi abuz de încredere, or, încrederea... unui om sau a 
unei fabrici întregi se poate cîştiga numai... 

— Nu trebuie să ne învinovăţiţi, tovarășe căpitan, spu- 
se omul ofensat. Noi le-am primit pe cele cinci cu toată 
încrederea şi prietenia, şi-am făcut totul ca ele să se în- 
cadreze într-o viaţă normală, să uite trecutul! 

— Păi, tocmai! Eu ce spun?! spuse, cu falsă aproba- 
re, căpitanul. 

Locotenentul îl privi cu reproş. Nu aşa ar fi condus 
el o anchetă! Dar luă seama imediat că asta nu era o 
anchetă. 

— Vreun prieten, ceva?! interveni el. 

— Să vedeţi, începu funcţionarul trăgînd de timp, cu 
privirea pironită pe nasul obraznic al unui manechin, să 
vedeţi ... 

— Poate chiar dumneavoastră! rosti apăsat locote- 
nentul căruia ezitarea omului îi dăduse imediat de 
bănuit. 

— Doamne păzeşte! se apără el dînd din miini de 
parcă l-ar fi atacat o albină. Sînt om serios, am familie, 
am o funcţie de răspundere. Zău, nu trebuia să spuneţi 
una ca asta, se întoarse el cu reproş spre căpitan. 

— Nici nu spun, îl linişti acesta servindu-i o ţigară, 
pentru că, nu-i așa, Rodica Ionel, oricît de cuminte şi de 
„aşezată“ părea, nu era de noi, de mine sau de dumnea- 
voastră. 

— Aveţi dreptate, acum că mi-aţi spus... ştiţi, acum 
parcă o văd şi eu altfel. 

— Cum? întrebă tăios locotenentul. 

— Ca pe o actriță care, cum să mă exprim eu mai bi- 
ne, primește un rol de „muncitoare modestă, drăguță, 
bună camaradă, fata-naivă-care-a-greşit-şi-se-căieşte-sin- 
cer, spre satisfacția colectivului de muncă“, o actriţă 
care intră în rol... N 

— A intrat destul de bine, nu?! constată înțelegător 
căpitanul. 

— Şi dac-aţi şti cîte s-au făcut pentru ea! Avem mun- 
citoare care aşteaptă de nu ştiu cînd locuință... 

— Te pomeneșşti că i-aţi dat şi locuinţă?! 

— Am înscris-o şi la un curs de maiștri, mărturisi 
funcţionarul. De ce nu? Voiam s-o recuperăm cu ade- 
vărat, să simtă ajutorul colectivului, să n-o lăsăm să 
recidiveze ... 

— Și, cînd colo, zise căpitanul cu mare veselie, ea re- 
cidiva! 

— Le-aţi dat şi celorlalte locuinţă? se interesă loco- 
tenentul. 

— Nu, dar le-am făcut loc în căminul „tinerelor fete“. 
Ştiţi, Rodica nu voise să stea în cămin, or, nu puteam s-o 
lăsăm în continuare la gazda ei, în mediul de unde şi 
intrase în detenție. 

— Pe strada „Cercelul de argint? 

— Da. 

— Nu vă supăraţi, interveni locotenentul, cum „le-aţi 
făcut loc la cămin“ celorlalte fete?! 

— Am scos alte patru și le-am plasat în gazdă, ce 
era să facem?! Dumneavoastră ce-aţi fi făcut, le-aţi fi 
înfiat?! răspunse funcţionarul devenit cam nervos. 

— Mda, zise căpitanul, fără nici un rost. În total, cât 
a stat Rodica Ionel la dumneavoastră?! 

— Exact două luni. 

— Şi nu s-a sesizat nimeni că „o ia pe de lături?* 

— Nu, mărturisi funcţionarul. A fost conștiincioasă 
pînă-n ultima zi, n-a lăsat nici o restanţă, nici o dato- 
rie, nimic. Nu şi-a făcut nici lichidarea. A dat un telefon 
că se mărită, ne-a mulțumit... 

— Bravo, izbucni locotenentul. Cadoul de nuntă îl 
primise înainte, nu? Şi s-a măritat?! 

— Nu ştiu, răspunse funcţionarul circumspect. Ar tre- 
bui să staţi de vorbă cu tovarăşa Radu, dînsa i-a fost 
prietenă mai apropiată, răspunde și pe linie de tineret 
de problema „recuperării“, oricum, știe mai multe. Mă 
duc s-o chem, să nu iasă din schimb. 

— Mai bine trimiteţi pe cineva după dînsa, îi sugeră 
moale căpitanul, și dumneavoastră mai staţi cu noi. 

Tovarășa Radu era o fată înaltă, bine făcută, cu un 
cap frumos. Vocea ei spartă şi expresia de-o severitate 
posacă stricau impresia inițială. 

Preluînd îndatoririle de gazdă, căpitanul îl conduse la 
ușă pe funcţionarul ce nu apucase să schimbe nici o 
vorbă cu fata, și-i mulțumi exagerat de curtenitor pen- 
tru „ajutorul dat“. Urma să-l caute, înainte de plecare, 
la birou, „pentru unele date“. 

— Vagaboanda aia! zise tovarășa Radu. Mi-a mîncat 
încrederea în oameni pe jumătate din viaţă! Păi cum?! 
Vine o domnişorică spăsită, că, vorba aia, numai poala 
rochiei nu şi-o răsucea, de sfioasă ce era, se fandosește 
puţin, eu, ca s-o „recuperez, renunţ şi la repartiția gar- 
sonierei mele, să-i creem condiţii, de, doamne, să nu mai 


132 


pice în păcat şi ea, ea ce face? Ce face? întrebă ea acu- 
zator pe căpitan. 

— Ce face? întrebă la rîndu-i acesta. 

Descumpănită, fata tăcu. 

— Ei?! o îndemnă căpitanul. 

— Ştiu că nu-i frumos, dar dac-a dat de bucluc, eu 
una mă bucur! Că numai moartea de cîte ori i-am do- 
rit-0... Ce-a făcut? se înverşună ea din nou. A trădat 
colectivul de muncă, a părăsit întreprinderea, mi-a luat 
locuinţa, mi-a corupt prietenul şi se mai şi fițiie între 
artişti plastici, am văzut-o eu, că mai mergem și noi 
prin expoziţii ... 

— În ce ordine a făcut toate astea? se interesă, cu 
cele mai bune intenţii, locotenentul, cu hîrtia gata pre- 
gătită să noteze. 

Jignită, fata strînse din buze și întoarse privirea. 

— Prietenul dumneavoastră e pictor? sculptor? între- 
pă cu blindeţe Simion Ilarie. 

— Acum îmi dau seama că numai eu sînt de vină... 

Prietenul ei, sau mai degrabă ex-prietenul ei e mun- 
citor la depou. Se cunosc de la liceul seral, au intrat 
amîndoi în ultima clasă. I-l prezentase Rodicăi Ionel, 
pentru că, luîndu-și sarcina foarte în serios, voise să-i 
organizeze acesteia şi timpul liber. 

— E mai bătrînă decît mine cu șase ani, dar așa fă- 
cea pe „sora mică şi ascultătoare“! Parcă-i plăcea s-o 
comand eu! Asculta ca un copil și de mine și de Gigi. 

— S-a măritat cu Gigi? interveni ușor căpitanul. 

— Măcar de s-ar fi! Aş fi priceput și eu ceva, dra- 
goste mare, și gata! Dar nu dumneaei l-a-nnebunit 
bine și l-a lăsat bolnav de cap! C-am zis că sîntem în 
ultimul an la liceu, da” nu-i adevărat, eu sînt, Gigi s-a 


lăsat de școală, azi-primăvară... Că altă treabă n-avea, 
reluă ea, decît... ce să mai spun! N-a vrut să priceapă 
că Rodica l-a cucerit așa... ca exerciţiu, în treacăt, 


Nici nu-i păsa de el... de mine... 

— Poate, din toamnă își reia studiile şi vă împăcaţi, 
sugeră Mihai Iliescu. 

— Nu, răspunse fata. Noi doi împreună n-o să mai 
fim niciodată. Gigi a spus că dacă n-o poate întoarce 
iar la el, decît s-o vadă cu alții mai bine o omoară şi-şi 
pune şi el capul sub tren! 

— Ei, câte nu spune omul, o consolă căpitanul, mai 
ales cind se simte trădat şi dezamăgit... 

— Gigi e bolnav. 

— Bolnav de ce? vru să ştie exact locotenentul. 

— Bolnav după Rodica, spuse fata cu lehamite. Deh, 
noi nu știm să lălăim așa frumos, nici nu rîdem aşa 
drăgălaş... 

— Am impresia că de fapt, Gigi trebuie recuperat, în- 
cercă Simion Ilarie o sugestie. 

— Dar pe mine cine mă mai „recuperează“? întrebă 
fata cu amărăciune. 

În drum spre direcţie, căpitanul şi locotenentul schim- 
bau impresii. 

— Ce pasiuni puternice, dom'le, ca-n tragediile clasi- 
ce! oftă căpitanul. 

— Mie ironia mi se pare deplasată, răspunse locote- 
nentul. E vorba de lucruri foarte serioase şi foarte triste! 

— E adevărat, Mihăiţă, încuviinţă căpitanul. Dar 
acum, ce-ai vrea? Să mă așez pe bordura trotuarului și 
să pling?! Stai şi tu lîngă mine?! 

Locotenentul îl privi urit. Căpitanul declară că de- 
atitea iristeţi i s-a făcut o foame de lup. 

Aiurită, Luminiţa nu mai dorea decit să se 
vadă în pat şi să-şi înfunde capul între perne. „Ce-o 
fi cu mami“, se îngrijoră ea din stradă, ridicînd din 
reflex privirea și zărind storurile trase. 

Intră încet, poate avea iar o migrenă și dormea, n-ar 
îi vrut s-o deranjeze. Rămase în cameră pînă i se obiş- 
nuiră ochii cu penumbra și putu descifra trăsăturile fe- 
meii străine ce dormea adînc în patul maică-sii. 

— Cine-i reclama aia de veropirin din camera ta? o 
întrebă pe Mariana, cîteva clipe mai tîrziu cînd aceasta 
reveni; fusese după mici tirguieli. 

— Poftim?! întrebă Mariana nedumerită. 

— Duduia aia care doarme în patul tău, e încruntată 
de parcă ar fi reclama pentru ... 

— Nu pricep, Luminiţa. 

— E o reclamă, la farmacia din centru, o femeie în- 
cruntată cu o expresie de suferinţă, cu ochii închişi! Și 
dedesubt scrie: „Oricînd veropirin!“ 

— Bine, şi ce trebuie să ţipi aşa?! O s-o trezeşti! 

— Dacă nu pricepi? 

— Ce să pricep?! 

— Cine e?! răcni Luminiţa. 

— Doamne, ce obraznică te-ai făcut, oftă maică-sa 
închizind cu grijă ușa frigiderului. E o colegă de-a lui 
Caius, o profesoară. A venit pentru niște examene şi 
el vrea s-o găzduim noi cîteva zile. 

— Păi, de ce?! 

— Lu-mi-ni-ţa! Ce e cu tine?! Are nişte încurcături 
și Caius vrea s-o ajute... Şi-a pierdut pașaportul... 

— Cum o cheamă? întrebă fata cu glasul plin de ne- 
linişte. 

— Sanda Bob. 

— Nu se poate! exclamă Luminiţa, şi se repezi în 
camera lui Caius, la telefon. 

— Ba da, am reţinut bine, îi răspunse maică-sa 
intrînd după ea. 

Luminiţa stătea cu receptorul în mînă. Îl depuse şi 
întrebă: 

— Unde-i Caius?! E foarte important, mamă. 

— Habar n-am, mărturisi ea, poate o fi la direcţie. 
Ce a atit de important?! 

Caius nu era la direcţie. 

— Ce a atît de important, Luminiţa? insistă maică-sa. 

— Maşina mea, răpunse fata, mi-a furat maşina! 
Asta e! 

Nu voia s-o încarce pe maică-sa cu griji ce nu erau 
ale ei. 

— Ce faci aici, omule? îl întrebă Simion Ila- 
rie pe maiorul Negrea, găsindu-l tot în biroul lui. 
— Mă recalific... telefonist! 

— Nu sînteţi de azi în concediu? 

Locotenentul tot se mai temea că le ia cazul. 

— După terminarea orelor de program, tinere! Pină 
atunci, codul manierelor elegante mă obligă să mai fac 
cîte ceva. 

— Cam ce? întrebă Ilarie şi fără să aștepte răspunsul 
lui Negrea se interesă: Codul ăsta al tău, cam cînd te 
obligă să iei masa?! 

Telefonase maiorul Popa din S., cu date noi despre 
Sanda Bob cea reală: i se rătăcise actul de identitate 
şi-n consecinţă i se făcuse altul, cu amenda de rigoare, 
deși, biata de ea, n-avusese nici o vină, buletinul se pier- 
duse la sanatoriu... 

— L-ai spus că l-am găsit noi? 

— Păi! 

Maiorul continuă: nu demult i se eliberase un pașa- 
port, la solicitarea Ministerului Sănătăţii, în vederea unei 
călătorii în interesul sănătății ei şi a reputației medici- 
nii românești. 

— Interesant, remarcă Simion Ilarie. 

— Foarte, îl aprobă Negrea. Mai ales că a telefonat 
şi căpitanului Moraru să anunţe furtul respectivului pașa- 
port! 

— Ai telefonat la frontieră? sări Ilarie. 

— Am. Stai, că nu-i tot. Caius mai spunea... 

— E destul. Mai bine hai să-ţi spunem ce-am aflat 
noi, la „Moda pentru toţi“... 

— „Străinii! completă locotenentul. Că noi putem 
să ne îmbrăcăm cu refuzuri! 

— Auzi, mă, Mihăiţă, de ce nu te faci tu economist?! 
îl întrebă căpitanul cu o deosebită solicitudine. 

Tocmai atunci sosi şi Caius Moraru. 

— Ura, ura! Dacă nu eraţi aici... 

Să Cum să nu fim?! Că după tine stăteam, oftă Ila- 
rie. 

— Vin cu mii de bombe! 

— Vezi să nu explodeze vreuna pînă nu mîncăm, îl 
povăţui grijuliu maiorul Negrea. 
| Mîncară la restaurantul lui Mandache, într-o sală pus- 
tie și răcoroasă, rezervată de fapt cinei. Alături, sala 
braseriei gemea de lume, dar aici nu erau decât ei. 

— O să vedeţi voi, la notă, îi amenințase maiorul, 
dacă nu vă place alături, cu poporul! 

„Mincară“, e un fel de-a zice, pentru că maiorul ţinea 
regim și, printr-un favor deosebit, primi o bucată de ra- 
sol, Caius era sătul şi se mulțumi cu o prăjitură du- 
bioasă, iar căpitanului Ilarie i se aduse, fără a fi coman- 
dat, un caș pane şi o sticlă de apă minerală. Aşa că, 
pînă la urmă, singurul care mîncă în lege, de la ape- 
ritiv și pînă la desert, fu locotenentul. 

— Îndrăznese să spun că vezi viaţa mai în roz, îl iro- 
niză maiorul. 

Locotenentul roşi şi sorbi din cafeaua prea fierbinte. 
Un sentiment de plăcere îl cuprinse însă, cînd, după ce-şi 
deşertară fiecare sacul lui, căpitanul îl rugă să-și con- 
sulte însemnările. Aveau de tras primele concluzii, 
aveau de luat hotăriri. 

— O să fie ceva de lucru, cu-atitea verificări de făcut, 
chicoti maiorul Negrea, mi-e milă de voi. O să umblaţi 
de la unu la altu” zile-ntregi! 

— Nţ! făcu Ilarie. Nu ţi-am spus că Bokor vine îna- 
poi peste trei zile, pardon, peste două?! 

— Şi iar „nţi, îl imită Caius pe Ilarie, adresîndu-i-se 
maiorului. N-ai reținut că Sanda Bob trebuie să plece 
peste trei zile? lar poimîine sosește doctorul! Vrei s-o 
găsească fără paşaport?! 

— Bine, oameni, bine, treaba voastră, eu mi-am dat 
numai cu presupusul, ca un om în concediu, acceptă ma- 
iorul Negrea. Însă, dacă nu vă supăraţi, o mică su- 
gestie... 

— Eşti invitatul nostru, te rugăm, zise căpitanul Ila- 
rie. 

— Caiuse, începu maiorul adresîndu-i-se numai lui 
Moraru, am auzit că iar ţi-ai dat demisia, treaba ta, dar 
nu uita totul într-o noapte. Tu nu vezi că Sanda Bob 
te duce de nas? Că-ţi spune numai ce vrea ea şi cînd 
vrea ea?! 

— Aşa o fi, acceptă senin Caius, aşa o fi, dar ce-ar fi 
oibligat-o la „declaraţii complete“? Doar vorbea unui co- 
leg nu unui ofiţer de miliţie. Iar pînă cînd n-a consta- 
tat lipsa pașaportului ... . 

— Aveţi amîndoi dreptate, îl întrerupse împăciuitor 
Ilarie. Să recapitulăm, de acord? 

— De acord, aprobă imediat locotenentul. 

— Bravo, tinere, așa să faci, să-ți aprobi întotdeauna 
şeful, îl ironiză maiorul. 

— Lasă-l în pace, mormăi căpitanul Ilarie. Mă urmă- 
riţi? Linia unu: Rodica Ionel, ființă plină de farmec, cu 
vechi state de serviciu în materie de escrocherie, abuz de 
sentimente etc. etc., se dă (sau nu se dă) drept profe- 
soara Sanda Bob, îmbătrînindu-se conştient cu cinci ani. 
De ce? Antecedentele ei ne îndreptăţesc să credem că 
urmărea un scop mare. Dacă dorea pașaportul, de ce fu- 
sese nevoie să „găsească“ acum două luni buletinul? Ca- 
iuse, schimbă el tonul, fii atent, fata aia nu-i Luminiţa? 

— Ba da, răspunse el şi se ridică s-o întimpine. Pici 
foarte prost, iubită nepoată, îi şopti el prinzînd-o de cot, 
cu intenția clară de a o scoate afară. Dacă vrei maşina, 
e după colț, lîngă florărie. 

i Nu vreau mașina, şi au mă mai împinge atita că 
nu ies pînă nu-ţi spun ce am de spus. E ceva grav! Ce 
crezi, că mi-a fost uşor să dau de tine? O fi orașul ăsta 
mic, dar nici chiar aşa! 

— Spune repede atunci, vezi bine că am de lucru! 

— Altă dată să lucrezi la birou, îi ripostă ea îmbuf- 
nată. Ascultă, unchiule, cucoana aia pe care ai adus-o 
la noi e o impostoare. 

— Nu e, răspunse el automat, şi adăugă repede: Nu 
cumva s-a întimplat ceva? 

— Ba da, s-au întîmplat o mulţime de lucruri... ciu- 
date. Tanti Silvia spunea că n-are... 

— Lasă-mă cu tanti-ta Silvia, mie spune-mi ce e cu 
Sanda Bob. 

— E o hoaţă şi-o mincinoasă! ie ţi-a spus că şi-a 
pierdut pașaportul iar eu ştiu precis de la tanti Silvia 
că n-are decât buletin! Am şi verificat, i-am dat telefon 
și-am întrebat-o! 

— Stai aşa, murmură Caius, trăgînd-o acum spre un 
scaun. 

— Dă-mi pace, Caius, mă pot aşeza şi singură. Uite, 
azi-dimineață mi-a dat telefon Cătălin şi... Dacă dai 
ochii peste cap nu-ți mai spun nimic! E important! 

— Bine, încuviinţă el resemnat, povesteşte cum știi tu. 
N Luminiţa respiră adînc, părînd, dintr-o dată foarte 
liniştită. Cu voce calmă îi expuse „filmul“ întîmplărilor 

de azi, ferindu-se însă de comentarii personale. În fi- 
nal, îl întrebă cu îndoială: 

— Ai priceput ceva? 

— Totul! 

— Cînd te-am văzut pe lista de examen... Eu ştiam 
că dacă ai doctoratul nu mai trebuie să-ți dai gradele. 
Si la ce-i trebuie ţie grade didactice în miliţie?! Mă şi 
mir că te-au admis, doar n-ai catedră! 

— Miră-te doar pentru tine, o povăţui el. Văzind cum 
se întristează şi realizînd abia acum cît putuse s-o mîh- 
nească ceea ce aflase în dimineaţa aceasta, o prinse de 
bărbie şi o forţă să se uite în ochii lui: Capul sus, nu-i 
chiar așa de rău cum crezi tu. 

— Păi, tocmai că nu ştiu ce să cred, Caiuse, răspunse 
ea. N-ai vrea să mă lămureşti puțin? 

— Imediat, acceptă el spre marea ei mirare, fusese 
sigură c-o va expedia cu un refuz. Imediat, dar trebuie 
să mai spui o dată „poezia“. 

— Altă dată să-ţi iei notițe, pufni ea. 

— Ce ştie maică-ta din toată povestea asta? 

— Nimic, murmură ea. 

O conduse la masa unde maiorul, căpitanul şi loco- 
ienentul îl așteptau cu resemnată răbdare. De data 
aceasta, plictisită, Luminiţa voi să scurteze relatarea să- 
rind ici, colo cîte un amănunt. Fără milă, Caius o 
obliga să revină, dovedind că n-avea nevoie de note. O 
ascultau toţi cu un interes ce creştea pe măsură ce se 
apropia de sfîrşit. Cînd pomeni numele lui Cătălin, Ca- 
ius se uită cu reproş ironic spre locotenent: acesta citise 
din notițe „Boca“ în loc de Boia. Locotenentul își muşcă 
buza de necaz. 

— Nu-i nimic, uite că s-a rezolvat, aplană căpitanul 
conflictul fără vorbe. 

— Poftim? întrebă nedumerită fata. 

— Te ascultăm, fetiță de aur, o îndemnă maiorul să 
continue. 

— Asta-i tot, sfîrşi ea. Am impresia că e mai grav de- 
cât credeam eu, nu, unchiule Simi? se adresă ea căpita- 
nului Ilarie sperînd că-l va determina să-i spună şi ei 
despre ce e vorba. 

— Se rezolvă, o linişti el zîmbind şi apoi o lăudă 
pentru „,operativitate“. 

— Nu mi-ai spus cum ai dat de mine? vru să ştie 
Caius. 

— Simplu. M-am tot milogit de ofițerul de serviciu 
și bietul om, văzînd că nu scapă de mine, te-a căutat 
prin serviciul circulaţiei, vreau să zic, au căutat maşina 
mea. 

—— Bravo, o aprobă maiorul. Să ştii că te iau în ser- 
viciul meu. Ţi-ai trecut toate probele! Dac-ai reuşit, să-i 
pui în mişcare şi pe ăștia de la circulaţie... 

În ciuda simpatiei ce o înconjura, Luminiţa realiză că 
a sosit momentul plecării. 

— Deci?! privi ea interogator spre Caius. 

El o conduse pină în stradă, nerăbdător să revină să 
comenteze noile date. 

— Mi se pare c-am avut un noroc chior! declară lo- 
cotenentul. 

— Norocul şi-l face omul cu mîna lui răspunse că- 
pitanul Ilarie abia reușind să-și mascheze căscatul. Altă 
dată, se scuză el, rezistam mai bime după o noapte ne- 
dormită. 

— Termină, că e contagios, îl centă Moraru, ducînd şi 
el mina la gură. 

— Toată lumea — un coniac mic, propuse maiorul, 
dar se dovedi că tot numai locotenentul poate face faţă. 
Sînteţi complet neserioşi, constată el, înţeleg eu, cu re- 
gimul meu... 

— Deci, recapitulă Ilarie situaţia, acum două luni se 
fură actul de identitate al profesoarei Sanda Bob. EI 
ajunge în miinile Rodicăi Ionel al cărei portret moral 
şi... fizic îl cunoaştem. Ce nu Știm este calea prin care 
ajunge în posesia actului și întrebuințarea care i-a re- 
zervat-o pînă acum două săptămîni. De verificat, se a- 
dresă el locotenentului ce stătea cu stiloul deschis. Să 
presupunem, pentru moment, în lipsa altor date, că bu- 
letinul a fost furat atunci pentru că exista o ocazie fa- 
vorabilă, şi că n-a fost folosit pînă acum două săptă- 
mini, cînd Rodica Ionel devenită Sanda Bob descinde 
în vila Luca-Boia. De ce face ea asta?! Comod ar fi să 
presupunem că voia să intre în posesia ultimelor bunuri 
ale bătrînei Silvia Luca, sen album-suvenir-timbre. Dar 
Rodica nu era o hoaţă de duzină, nici n-ar fi putut risca 
un denunţ, o nouă condamnare... 

— A propos, îl întrerupse maiorul Negrea. Trebuie 
cercetat în amănunțime dosarul Ionel, văzut exact şi 
concret pentru ce a suferit condamnarea, dacă, și cu 
cine a „lucrat“, care au fost „victimele“, și așa mai de- 
parte. Fac eu asta, se oferi el, mîine, că tot n-am fost 
de mult pe la arhivele tribunalului. Poate pin-atunci dau 
de echipa sau de ofițerul care a făcut ancheta. 

— Dar dumneavoastră ... începu Mihai Iliescu. 

— Buuun! zise în loc de orice mulțumire Simion Ilarie. 
Deci Rodica nu se repede să înșface averile lu' tanti 
Silvia, nu, ea stă și se face agreabilă întregului trib... 

— Mai puţin Valeriei Boia, preciză Caius, făcînd alu- 
zie la cele povestite de Luminiţa. 

— Mă rog. A se nota faptul că, dindu-se drept Sanda 
Bob, fiica fiicei surorii prietenului bătrînului Luca... 
aoleu, rîse el, voi mă puteţi urmări?! 

— Dă-i-nainte, bătrîne. 

— Dindu-se drept Sanda Bob primește, e adevărat, 
găzduire şi se bucură de la început de un regim de mare 
încredere, dar simpatia, ba mai mult, afecțiunea celor 
din jur o câştigă prin forțele ei proprii. Mă întreb, în 
alte condiţii ce s-ar fi ales de fata asta ale cărei calităţi 
au fost incontestabile! 

— Totuși, îndrăzni locotenentul, nu găsiți că atitu- 
dinea bătrînei Luca e cam... ridicolă?! 

— Mmm, parcă nu, răspunse căpitanul Ilarie. Poate 
ne vine greu să înțelegem psihologia unui om foarte 
bătrîn ca ea, dar să nu uităm că, prin multe aspecte, 
vîrstnicii seamănă cu copiii, nu vreau să fac aluzie la starea 
„a fi la mintea copiilor“, nu, mai ales că aici nu e cazul, 
Silvia Luca nu e senilă, vreau numai să spun că ei au 
mai multă nevoie de afecțiune manifestată, de mici răs- 
făţuri, de atenţie şi... atențţii, ca și cei mici. 

— E clar, dă-i drumul, omule! îl grăbi maiorul. 

— Or, tanti Silvia stătea „într-o casă de posaci“, Că- 
tălin fiind față de ea prea puţin pornit spre atitudini 
tandre, Valeria Boia nereuşind să-și ascundă tendinţele 
hrăpărețe și reproșindu-i fără încetare dărnicia față de 
celelalte rude, poate nemulțumită de longevitatea ei, în 
fine, inginerul Boia, indiferent și mai mult absent; şi 
sosește această „bucurie la casa omului“, cu vechi state 
de serviciu în materie de „procurat bucurii“, să nu ui- 

țăm lista „îmbrobodiţilor“. Nu mai insist, pricepeţi voi. E 
cert că tanti Silvia şi-a luat-o imediat ca aliată în războ- 
iul rece ce-l purta cu nepoata ei, Valeria. Aşa că, dragă 
Mihăiţă, situaţia nu e ridicolă ci, cel mult, tristă. Bătri- 
nii ar trebui iubiţi în familie şi nu lăsaţi să-şi găsească 
compensaţii întîmplătoare la străini. Ce aștepta Rodica 
Ionel? Înclin să cred — pașaportul Sandei Bob. Cine o 
ținea la curent cu mișcările acesteia?! Iată un prim „x* 
în complicata noastră ecuaţie. 

— Dar erau ele necunoscute una faţă de alta? gîndi cu 
voce tare Caius Moraru. 

— De răspuns şi la această întrebare, acceptă căpita- 
nul Ilarie. Aţi reţinut, nu-i așa, că „în urma unui pariu“, 
o joacă amuzantă, Rodica Ionel îşi tunde frumoasele ple- 
te şi devine brunetă. 

— E clar, trebuie să corespundă cu poza de pe paşa- 
port, completă cam prea grăbit locotenentul. 

— Deci, i se dăduse de veste că pașaportul soseşte! 
„Bucuria casei“ își cam face bagajele, a se reţine in- 
teriorul poşetei ei, pregătit ca pentru un ochi străin; de 
ce n-am putea presupune un control vamal? Pleacă defi- 
nitiv din casa Boia, „ofensată“ de ostilitatea Valeriei și, 
cică, pentru a nu face necazuri bătrinei. De aflat urgent: 
ce valoare aveau timbrele din album... 

— Mai e nevoie? întrebă locotenentul. Parcă s-a pro- 
nunțat valoarea lor! Cap de bour, asta nu-i de joacă! 

— Să verificăm, fu mai circumspect căpitanul. Tot 
de aflat: validitatea procurei pentru bancă şi alte even- 
tuale pagube în casa Boia-Luca. 

— Auzi, omule, interveni maiorul, de ce nu ştia fata 
numărul de telefon al unei case în care stătuse două 
săptămîni?! De ce trebuise să-l noteze pe masă? 

— Cred că pot răspunde eu, ridică mîna, ca la școală, 
Caius. Rodica Ionel locuise la Silvia Luca, nu la Boia. 
Casa are două apartamente facultativ separate, legate 
printr-un hol comun. După câte știu eu, tanti Silvia a 
blocat, din partea ei, uşa spre hol și folosește o intrare 
separată, de pe terasă, care la rîndul ei e comună. Desi- 
gur că Rodica folosea în mod curent telefonul casei 
Luca. 

— De verificat cu care din cei doi Boia, tatăl şi fiul, 
a vorbit ea, înainte de-a i se face rău. 

— Sau, dacă nu era cineva în vizită, preciză Mihai 
Iliescu. 

— Se pune întrebarea ce făcea ea la Filologie. Cred că 
sînteți de acord că nu învăța pentru examen, De veri- 
ficat, Caiuse, cine-a mai fost în sala „ies, dintre profe- 
sorii ce se prezintă la grad. Dacă avea, cum am mai pre- 
supus, o întîlnire cu o persoană ce urma să sosească din 
Bucureşti cu ultima cursă aeriană... p 

— La cursa aceasta avusese bilet şi adevărata Sanda 
Bob, interveni Caius Moraru. SI . 

— ...întilnirea n-a mai avut loc. De verificat, Mi- 
hăiță, lista pasagerilor. Cred că personalul de bord nu 
ne mai interesează. E 

— Lasă că face Ionescu treaba asta, se oferi Negrea. 

— Întrebare, anunţă Caius. De ce n-a stat Rodica Io- 
nel cuminte, în garsoniera ei?! —. Ş 

— Poate că persoana nu voia să fie remarcată, sau nu 
știa unde locuiește Rodica Ionel, riscă locotenentul. 

— Just, aprobă căpitanul Ilarie. Cu garsoniera asta 
e o treabă... | | | 

— Eu cred că trebuia să mergem imediat la locuința 
decedatei, spuse locotenentul cu reproș. Acolo trebuie 
să fie şi bagajele ei... | Ş | 

— Mă îndoiesc, răspunse Ilarie. Vă reamintesc tutu- 
ror că în poşeta-sacoșă a Rodicăi Ionel se găseau o 
droaie de preparate de cosmetică, ce mai, o trusă comple- 
tă a unei femei cochete. Dacă avea intenţia să revină 
în garsonieră, nu înţeleg de ce le mai cărase cu ea?! Eu 
zic aşa: după întîlnire urma să plece. Să plece departe, 
pentru că în poșetă erau loţiuni demachiante, deci ar fi 
prins-o dimineaţa în călătorie. | 

— Ce-nseamnă să fii însurat, spuse cu sarcasm maio- 
rul, mai vede omul un demachiant, un fond de ten 
acolo... | Sa E 

— Parcă tu nu le vezi! zise căpitanul Ilarie fără să 
guste ironia. | Ă | 

— Ai să rizi, răspunse maiorul, dar sînt femei care 
„se demachiază“ cu apă și săpun. 79 

— la mai termină, se enervă căpitanul, nu cumva vrei 
să mă faci să cred că Amelica e una din ele?! | j 

— Vai, nu! oftă, afectînd o mare tristețe, maiorul. Mă 
refeream la soacra mea. 

— Eu, reveni locotenentul încăpăţinat la ideea lui, eu 
cred c-am făcut o greşeală nemergind imediat la adresa 
Rodicăi Ionel! 

— Lasă că mergem, îl temperă căpitanul, dar ca să 
intri în casa omului îți trebuie niscai hirtii şi n-are cine 
ni le da acum. Să spargi uşa, „nu se face“, trebuie să-l 
convocăm pe Cornea, că el e specialist în „deschideri“... 

— De ce s-o spargem? De ce Cornea? 

— Fiindcă fata n-avea nici un fel de chei în afara ce- 
lor de la presupusele valize. 

— N-avea chei pentru că era cine să-i deschidă! in- 
sistă locotenentul. 

— Bine, mergem, acceptă Ilarie şi-şi comandă încă o 
cafea. 

După părerea lui, bagajele fetei erau depuse undeva, 
poate la gară, poate la recepţia unui hotel. Faptul că 
n-avea nici un bilet de călătorie, de tren, de autobuz, 
nu însemna nimic, putea pleca în maşina ei, a cuiva, 
într-una furată... 

Piu Stop, îl temperă maiorul. Dacă presupui că aștepta 
să i se aducă pașaportul, de ce nu accepțţi și ideea că 
şi-ar fi cumpărat, legitimîndu-se cu el, bilet pentru in- 
ternaționalul de la miezul nopţii? Casa internațională din 
gară e deschisă toată noaptea. Atunci şi ideea cu baga- 
jele depuse e valabilă. 

— Nu era nici o chitanță, dar sînt şi casetele cu 
cifru... 

— Vai de capul vostru, îi compătimi maiorul. 

— Cind mergem la garsonieră? reveni locotenentul. 

— Imediat, îl asigură căpitanul cu o agasare prost 
ascunsă. Ce dracu vrei să găsești acolo? Pe cine?! Pe ăla 
cu care trebuia să se întâlnească, nu, ţi-am explicat de 
ce. Pe ăla care a „împiedicat-o“ să se întilnească — tot 
nu, că doar nu-i nebun să nu-şi închipuie că descoperim 
identitatea unei fete cu cazier, chiar dac-a murit cu un 
buletin străin în mînă! Vreun iubițel de ocazie? Poate, 
dar nu prea cred... Mergem, mergem, fii calm. 

— Sînt calm, strînse locotenentul din dinți, dar ai pu- 
tea să-mi spui de ce vorbeşti tot timpul de „ăla“? De ce 
nu de-o „aia“?! În fond, nu Sanda Bob trebuia să vină 
ieri seara cu avionul?! Şi-a schimbat planul la o inspira- 

ție de moment, în ultima clipă. Ar fi putut avea ele două 
întîlnire, aseară în Filologie ... 

— Nu, negă Moraru. N-a amintit nimic... De fapt ai 
dreptate să... 

— Mai ales că și ea are cașete... 

— Asta nu-i un argument, şi nevasta portarului ia 
medicamente în cașete, și tanti Silvia . .. 

— Stai așa, zise maiorul. Ce face tanti Silvia?! 

— Ia niște calmante pentru migrene. I le-a prescris 
un doctor acum douăzeci și cinci de ani şi se încăpăţi- 
nează să nu schimbe rețeta, deşi, după părerea Valeriei 
Boia care i le prepară, sînt „apă de ploaie“, nici nu aju- 
tă, nici nu strică. Efectul psihologic e, însă, bun... 

— Mda, mormăi căpitanul Ilarie, Valeria Boia le pre- 
pară la farmacia unde e şefă, dac-am reţinut bine, chiar 
azi făcea o „„porție“ nouă. De ce? Nu cumva... la urma 
urmei, Rodica Ionel plecase din casa Boia-Luca ... 

— Da, da, sări locotenentul, dar trebuie avut în ve- 
dere că, fără mare efort, acces la otrăvuri aveau şi cei 
doi Boia, nu numai farmacista! Cît despre mobiluri... 

— Trebuie avut în vedere că fără prea mult efort 
omul poate să-și păstreze bunul simţ, îl ironiză Caius, 
ridicîndu-se, fiindcă un chelner îi făcea semn din ușă 
că e chemat la telefon. 

— Eu cred c-am putea discuta într-un climat de res- 
pect reciproc, se plinse locotenentul, în urma lui. Nu 
ştiu de ce ipoteza mea e atît de ridicolă ... 

— Nu e ridicolă deloc, îl linişti căpitanul, aşa că o re- 
ținem. Caius are dreptate, e împotriva bunului simţ, însă 
iar e adevărat că toate crimele sînt împotriva bunului 
simţ... 

— Să scrii o culegere de cugetări în timpul liber, îl 
povățui maiorul, sfătos. Mihăiţă, notează-o repede, să n-o 
uite. 

Locotenentul izbucni în râs. 

— În sfîrşit, zise cu satisfacție maiorul. De-ai şti ce 
bine-ţi şade! Nu cred că te prezint Amelicăi! 

— În orice caz, nu astă-seară, spuse Ilarie, că deja-i 
ora cinci. Pînă mai ajungem pe la garsonieră, pînă una- 
alta, se face miine. 

Caius Moraru reveni, palid şi speriat. 

— A văzut lupul, comentă pentru un public inexis- 
tent maiorul. 

— Sanda Bob?! exclamă Ilarie, crezînd că l-a chemat 
Luminiţa. 

— Nu, nu, răspunse Caius, a fost laboratorul nostru, 
i-am chemat eu cînd am condus-o pe nepoată-mea şi le- 
am spus să sune aici... 

— Şi? 

— Bomboanele răcoritoare, pastilele mentolate adică, 
sînt chiar ceea ce se pretind a fi. Caşetele cu medica- 
mentul Sandei Bob, cele preparate la Bucureşti, însă... 
conţin toate o doză mare de stricnină. 

— Preparatul ăsta e ca praful de scărpinat, se găsește 
peste tot! exclamă maiorul. Ia un şnaps, Caiuse, că azi 
nu mai conduci maşina. 

— Atunci, reluă Caius, fie i-au fost schimbate, şi asta 
s-a putut întimpla numai în tren, pentru a fi împiedicată 
să anunţe dispariția pașaportului, şi-n consecință ea con- 
tinuă să rămînă în pericol, fie ştie exact ce are în ele 
şi e obişnuită să le „distribuie“. In fond, şi în sanatoriu 
există stoc farmaceutic, se întoarse el spre locotenent. 

— Acuma ai sărit peste cal, îl temperă Ilarie. Ți-ar 
fi putut juca scena cu „sînt obosită dar nu iau caşeta 
fiindcă n-am apă“, eventual ca divertisment, doar nu 
ştia că eşti căpitan de miliție, dar în nici un caz nu 
le-ar fi lăsat asupra ta. Le-ar fi recuperat cu orice preţ, 
nu de teama unei analize, ci pentru a evita o moarte 
accidentală, a ta, a cuiva care-ar fi dat peste ele... 

— Bine, lasă că mai vedem noi, îl întrerupse maiorul. 
Concret, ce propui? 

— E de văzut imediat ce spune Sanda Bob referitor 
la Rodica Ionel şi la tanti-sa Silvia, de ce nu i-a venit 
în minte să-i ceară găzduire? nu cumva ştia „locul ocu- 
pat?“ Asta-i treaba ta, Caiuse, şi mai ai grijă să nu pă- 
ţească ceva sau... să nu facă ceva, sau, mă rog, vezi 
ce face. Te descurci tu. Doi: bunicuţa cu „puişorul“ tre- 
buie găsită cu orice preţ, dacă seamănă cu soacră-ta, se 
adresă el maiorului, are mai mult spirit de observaţie 
decit noi toţi. Atenţie şi la orice indiciu referitor la ce- 
lălalt călător. Studentul şi balerinul trebuiesc reluaţi, nu 
uitaţi că studentul e medicinist, face stagii în clinici, cu 

puţin efort are şi el acces la... mă înţelegi. Asta ţine tot 
de tine, profesore Moraru... 

— Păi, atunci cum vrei să mai intru mîine în examen? 

— Nu vedeţi că nu mai e nevoie?! V-am spus eu că le- 
genda asta cu „strecuratul“ printre profesori se va dovedi 
inutilă, interveni modest-victorios locotenentul. 

— Să stai în banca ta, îl puse la punct maiorul. Nu 
„profesorul“ Moraru, printre profesori, a dat de firul 
Sanda Bob?! i se pare puţin? În ultimă instanţă, se 
întoarse el spre Caius, te faci mîine de ris și dai biletul 
înapoi. Mai departe, Simi. 

— Cu trenul am terminat-o, numără Ilarie pe degete, 
fiindcă în compartimentul vagonului de dormit Sanda 
Bob a fost singură. Ne mai rămîne o nimica toată: lo- 
cuința Rodicăi Ionel, fosta ei gazdă, familia Boia, mediul 
de artişti plastici de care pomenea tînăra de la fabri- 
ei: VER 
— Nu-l putem lăsa deoparte pe Gigi! Nu uitaţi ce-a 
declarat, sugeră locotenentul. 

— Ba, după părerea mea îl putem lăsa fără grijă deo- 
parte, dar ca să fii tu liniştit, fie, îl numărăm și pe 
Gigi. 

— Mi se pare c-am aflat extraordinar de mul- 
te lucruri, de-aseară şi pînă acum, medită locotenentul, 
așezat în dreapta căpitanului Ilarie. Acesta era la vola- 
nul maşinii Luminiţei, le-o dăduse Caius, pentru că aveau 
drum lung de făcut pînă la garsoniera Rodicăi Ionel. În 
drum trebuiau să-l ia și pe plutonierul Cornea. 

— la socotește tu cîţi oameni au lucrat pentru infor- 
maţiile astea, îl îndemnă Ilarie atent numai la drum. Nu 
mai condusese de mult. Noi, că e cazul nostru, Caius, 
c-am căzut pe capul lui, Bokor că e cazul lui, Negrea, 
că e şeful şi dacă e-n concediu şi n-are treabă nu su- 
feră să stea pe margine, Luminiţa ... 

— ... din întîmplare. 

— De acord, dar şi întimplările trebuiesc stăpînite. 
Mai departe socoteşte tu singur. 

— Mie mi se pare că nu mai avem mare lucru de fă- 
cut. 

— Să te-audă Al de Sus, zise căpitanul înăbușindu-și 
un căscat. Într-adevăr, nu mare lucru, să găsim pe „ăla- 
aia“ cu care avea Rodica întîlnirea şi pe „ăla-aia“ care 
a avut grijă s-o împiedice. 

Garsonierea care-i fusese oferită cu atîta mări- 
nimie Rodicăi Ionel era situată la parterul unui bloc 
uriaș dat nu demult în folosinţă. Accesul era destul de 
greu pentru că se săpaseră niște şanţuri adinci în faţa 
ușii. Cei trei pătrunseră pe un coridor nesfîrșit, dezo- 
lant din cauza pardoselii de ciment rău sclivisit. Uși pe 
ambele părți, întuneric pentru că nu se aprindea nici un 
bec. 

— Aici, ghici căpitanul. 

Distinseră toți numărul scris pe uşă. Înainte de-a ho- 
tări cum să procedeze, ușa se deschise înaintea lor de 
parc-ar fi fost aşteptaţi. Locotenentul reculă un pas. 

— Bună, Romico! exclamă plutonierul Cornea luat pe 
nepregătite, adresîndu-se fetei din uşă ce se uita la ei cu 
o curiozitate rece. 

— Săru' mfinile, domnişoară, încercă Ilarie să mai 
dreagă ceva, mai versat decît plutonierul în a aprecia co- 
rect o apariţie. Dacă bruneta din ușă era ţigancă, nu pu- 
tea fi decît una „de mătase“. Desculţă, cu un capoţel şi 
scurt şi decoltat, cu părul pieptănat liber pe spate. [i 
străluceau doi cercei mari, ţigăneşti, în urechi. Ținea în 
brațe o pisică mare, neagră, căreia îi dădu drumul, îna- 
inte de a-i întreba pe un ton calm și indiferent ce doresc. 

— O căutăm pe domnişoara Ionel. 

— Nu mai locuiește aici, ne-a cedat nouă, mie și bu- 
nicii mele locuinţa, răspunse fata. 

— Am putea intra puţin? spuse căpitanul blând de tot. 
Se temea să n-o sperie și să se trezească toți trei în faţa 
uşii închise. 

— Poftiţi, răspunse ea. Nu părea deloc speriată. 

O luă înainte călcînd maiestuos de parcă antreul strîmt 
ar fi fost o scenă de mari proporţii. Descumpănit, locote- 
nentul rămase să închidă uşa. Pisica neagră revenise şi 
se strecură pe lingă el în ultima clipă. Trecură pe lîngă 
ușa deschisă a bucătăriei mici şi intrară, urmînd-o pe 
fată, în cameră. Mirat de curăţenia exemplară ce dom- 
nea peste tot, plutonierul Cornea dădea aprobator din 
cap, examiniînd totul cu interes prea vizibil. Căpitanul 
îi dădu un ghiont uşor. Pe o canapea, așezată în spatele 
unei măsuţe joase, o ţigancă bătrină, grasă și cu părul 
vopsit într-o nuanţă de roșu închis, îmbrăcată gen „mar- 
gine de oraș“, rămăsese cu niște cărţi de joc în mînă, 
uitîndu-se la neașteptaţii musafiri cu interes plin de 
bănuială. K 

— Cine-s ăștia, Namia? o întrebă ea pe fată. 

— O caută pe Rodica, răspunse ea, rezemată de per- 
vazul ferestrei. Era foarte frumoasă, cu un trup minunat 
proporţionat, foarte îngrijită, din creştet pînă-n tălpi. 
Capoţelul ei era de fapt o capodoperă de „neglijenţă cău- 
tată“, o bucată de mătase naturală roșie, sofisticat dra- 
pată. Nu purta nici o bijuterie în afara cerceilor, şi nu 
era fardată, dar avea unghiile violent ojate. 

— Și ce vor? tonul bătrînei era aproape ostil. 

— De unde să ştiu eu? 

Căpitanul îşi drese glasul şi se prezentă. Fură poftiţi 
să șadă pe cea de-a doua canapea. 

— Domnișoara Ionel a primit locuința aceasta de la... 

— Aţi venit degeaba, îl întrerupse bătrîna acum liniş- 
tită. Avem acte, se lăudă ea cu voioşie, uite, că vi le 
arăt. Se ridică sprintenă și căută în sertarul unei como- 
de. Căpitanul examină cu discreţie încăperea. Totul era 
nou dar de calitate foarte modestă, cele două canapele, 
măsuţa joasă, o comodă cu sertare, o oglindă foarte mare 
prinsă direct pe perete. Nici o carte la vedere, dar, ne- 
așteptată, o pianină cu un vraf mare de note răsfirate 
deasupra îl făcu pe căpitan să întrebe: 

— E a domnișoarei Ionel? 

— Nu, răspunse fata dispreţuitor. 

— Nici astea? insistă căpitanul arătînd pe covor 
un electrofon foarte scump pe care-l zărise abia acum, 
împresurat de discuri clădite în vrafuri neglijente. 

— Nici, veni răspunsul, pe acelaşi ton. 

— Sint ale Namiei, îl lămuri cu veselă bunăvoință bă- 
trîna. E studentă la Conservator, e cea mai bună! Al- 
tistă ca ea nu s-a mai auzit de o sută de ani încoace! 

— Bunico, protestă fata. 

— Lasă, că n-avem nimic de-ascuns, reluă bătrina, 
dacă tovarăşii sînt de la miliţie, de ce să nu știe tot?! 

Căpitanul îşi dădu seama că nu erau primii de la mili- 
ție pe care-i cunoştea bătrina. Examină repede actele, 
un contract de închiriere pe numele chiriașei principale 
Bara Şari, chiriaş secundar Bara Anamia, datat acum o 
lună, chitanţa de plată a întreţinerii, alte facturi privind 
achitarea luminii electrice, a cotei pentru nu ştiu ce re- 
paraţii, fleacuri. 

Volubilă, bătrina le povesti cu lux de, amănunte greu- 
tăţile pe care le avuseseră pînă reuşiseră să intre în po- 
sesia actului ferm de închiriere, deși fosta posesoare, Ro- 
dica, fusese cea care le cedase casa. 

— Păi, cum așa? interveni locotenentul. 

Aşa, Rodica o iubea pe bătrina Şari şi nu era s-o lase 
pe drumuri, cînd căsuţa lor fusese demolată. Căpitanul 
realiză că ţiganca bătriînă din faţa lui e fosta gazdă a 
Rodicăi Ionel, de pe strada Cercelul-de-argint, numă- 
rul 11. 

— Nu v-au dat altă locuinţă cînd au făcut demolarea? 
Nu v-au dat despăgubiri pentru casă? întrebă căpitanul 
amintindu-și vag de prăpăditele magherniţe cvasiimpro- 
vizate de pe fosta stradă Cercelul-de-argint. 

Ba da, li se dăduse o locuinţă, dar ei erau mulţi şi li 
se părea că e prea mică, era şi departe, lîngă fabrica de 
cărămizi şi ţigle, unde lucrează tatăl Namiei, aşa că ei 
nu vrură să se mute pînă cînd autorităţile, „ăia de la 
primărie“ nu reușiseră ca, pe lingă oferta inițială, să re- 
zolve contractul ferm pe această garsonieră oferită de 
Rodica Ionel. 

— Casa noastră a fost ultima pe care au demolat-o, le 
comunică foarte satisfăcută bătrîna. 

„Îmi închipui ce circ a fost acolo“, zimbi interior că- 
pitanul. 

— Deci, restul familiei stă lîngă fabrica de cărămizi? 
ceru el precizarea. 

— Dar unde a plecat Rodica Ionel? interveni brutal 

locotenentul, enervat de detaliile secundare care-l preo- 
cupau pe căpitan. 

— Nu ştiu, treaba ei, răspunse circumspectă bătrina. 
De ce vă interesează? Eu credeam c-aţi venit pentru lo- 
cuință, ca ăia de zilele trecute. Namia, dă-le dînșilor un 
pahar de ţuică, se trezi ea dintr-o dată ospitalieră. La re- 
fuzul lor le propuse o cafea şi ei acceptară. Fata ieşi la 
bucătărie. Pisica cea neagră făcu un tur al încăperii și 
apoi, foarte hotărită, sări pe genunchii căpitanului. 
Acesta începu s-o mîngiie mașinal, admirînd viclenia cu 
care bătrîna crease o diversiune în discuţie. 

— Ai cazier, Şari-neni? cedă el unei inspiraţii de mo- 
ment și renunţind la titulatura şi pronumele de reve- 
renţă ce-o speriau pe bătrină. 

Da, recunoascu ea, suferise o condamnare de cîteva 
luni, „înainte de-a se naşte Namia“, dar de-atunci, poate 
el să controleze, a avut o comportare „dintre cele mai 
bune“. 

— Și totuşi, din casa dumitale a plecat Rodica Ionel 
ia pușcărie, insistă căpitanul. 

Bătrîna se jură că n-a avut nici un amestec, dealtfel, 
de mult sau poate niciodată, nu putuse controla viaţa 
chiriașei ei. Rodica nimerise la ea acum mulţi ani, cînd, 
proaspătă absolventă de liceu, venise „la oraş mare“, să 
se aranjeze. „N-avusese stare“ nicăieri, de parcă ea era 
ţigancă, nu noi, se miră retrospectiv bătrîna, peregrina 
mereu dar revenea întotdeauna. De ce se simţea ea bine 
în mica odaie „din dosul casei“, alături de bătrîna ţi- 
gancă? 

— Eu îi dădeam în cărţi, ea-mi povestea toate cele 
şi tare mult mai rîdeam, mărturisi, zîmbind amintirilor, 
Șari-neni. De toți şi de toate ridea, n-avea nici o grijă, 
ca o păsărică... 

— De ce nu se ducea ea acasă, la părinţii ei? se 
amestecă plutonierul Cornea. 

— Că mult îi pasă lu tat-su de ea, rosti dispreţuitor 
bătrîna. S-a însurat a doua oară şi i-a dat drumul în lu- 
me. Ce crezi, se adresă ea numai căpitanului, ce crezi 
dumneata că a fost măcar o dată s-o vadă în detenţie? 
Sau i-a seris?! Tot Şari-neni, săraca, tot la două luni, cu 
pacheţelul pentru săraca Rodicuţa... 

— De ce săraca? i se pare că n-a meritat pedeapsa? 
o descusu căpitanul. 

— Asta eu n-o ştiu, se retrase bătrîna, ştiu ei acolo la 
tribunal, că de aia au salar de la stat. Tare m-am bucu- 
rat, schimbă ea vorba, cind am văzut că i-au dat casă 
de la fabrică, mi-era frică să n-o dea băiatul meu afară, 
nu se bucurase cînd o văzuse eliberată venind tot la noi, 
din cauza fetelor, că mai are trei mai mici ca Namia şi 
zicea că... 

— Tot aşa frumos cîntă? zimbi căpitanul. 

— D-apoi! zise bătriîna, ca Namia nu mai cântă nimeni, 
ea e un „fenomen“, aşa zic profesorii ei. Are o profe- 
soară care a vrut s-o înfieze, s-o ducă la ea, da n-a 
lăsat-o băiatul meu, că doar fata nu-i orfană, are cine 
să-i poarte de grijă. Îi şi serioasă și are să cînte în toată 
lumea, o să vedeți dumneavoastră, o să fie doamnă mare. 
Acuma și Rodicuţa-i doamnă mare și la casa ei, catadicsi, 
în sfirşit, să răspundă întrebării locotenentului. Ne-a lă- 
sat casa că s-a dus să se mărite în altă parte. 

— Adineaori ziceai că nu ştii unde s-a dus, îi reproșă 
căpitanul. 

— Nici nu știu, zîmbi cu viclenie bătrîna. 

— Nici dumneavoastră nu ştiţi Namia? întrebă căpi- 
tanul. 

— Nu, răspunse ea, servind tuturor cîte o ceșcuţă mi- 
nusculă cu cafea, nu ştiu că eu am lipsit toată vara, am 
fost pe litoral pînă acum trei zile. Am cîntat cu o trupă 
la un local. 

— Şi de astă-seară va cînta la bar, o lăudă cu naivă 
mîndrie bunică-sa. N-aţi văzut afişele? Anna-Maria Bar- 
ras — Cuba! 

— Păi cum?! începu năucit locotenentul. Nu vă strică 
la voce?! Vă lasă de la Conservator să... 

— Da cine-i întreabă? strimbă ea din nas. 

— Omul trebuie să-şi cîştige banul lui cum poate mai 
bine! sări bătrîna. La voce n-are cum să-i strice, că e 
„fenomen“. 

— Cînd am sosit, zîmbi pentru prima dată fata, am 
găsit-o pe bunica instalată gata. Și pe mine odată cu ea. 
Cît despre Rodica, dacă vă interesează părerea mea, eu 
nu prea cred că s-a dus să se „aşeze“, nu era genul. 
Nici că s-a măritat. Cît poate sta Rodica lîngă un băr- 

bat? Pînă când i-a stors şi ultimul ban, or, asta se în- 
timplă repede, e expeditivă... 

— Deci îi plac bărbaţii? întrebă sever locotenentul. 

— „Îi placi, îl îngînă dispreţuitor fata, nu-i plac de- 
loc şi n-are nici o milă pentru nici unul. Îi plac banii şi 
ce poate lua pe ei, lucruri fine, bijuterii... Am rîs de 
m-am prăpădit cînd am văzut-o angajată la o fabrică, 
numai tata credea că „i-au venit minţile la loc“. 

— Mai credeau și alţii, zise căpitanul. Sinteţi prie- 
tenă cu ea? 

— Nu, răspunse fata după o mică ezitare. Cind eram 
mică o adoram, dar cu anii... cum să vă spun, n-avem 
nici o preocupare comună. Bunica are dreptate, e ca o 
păsărică, sare de colo pînă colo şi ciuguleşte de la alții 
ce i se pare:mai bun. E foarte plăcută, e citită, chiar 
cultă, dar nu se poate pune niciodată bază pe ceea ce 
spune ea, eu una m-am dezobișnuit de mult s-o mai cred 
sau s-o iau în serios. 

— De data aceasta știu eu că e serios, o apără bătrîna. 
Ai să vezi, are să-mi scrie... 

— Parcă ţi-a mai scris vreodată! O să vină şi acum, 
după cîteva luni sau după un an, s-o ţii în „gazdă“. 

— Nu fi copil! o certă bunică-sa. Mi-a spus mie! 

— Nu, interveni căpitanul, nu, n-are să vină nici după 
o lună nici după un an, n-are să mai vină niciodată în 
„gazdă“. 

Citeva clipe nimeni nu rosti nici un cuvint. Pisica cea 
peagră se întinse din toate mădularele şi sări din braţele 
căpitanului. 

— Poftim? întrebă bătrina. 

— A... murit? şopti Namia împreunindu-şi mîinile. 

— Da, încuviință căpitanul încet. 

— V-au scris de acolo? întrebă bătrîna şi apoi ceru 
Namiei apă. Părea că se sufocă. Bău cu înghiţituri mici 
apa și dintr-un gest brusc tot paharul de ţuică pe care 
fata i-l dăduse fără să-l ceară. 

Căpitanul o rugă să se întindă pe canapea. 

— N-am nimic, răspunse bătrîna. Îşi aprinse o ţigară 
și căpitanul văzu că-i tremură mâinile. 

— Cum s-a întîmplat accidentul? întrebă ea după pri- 
mul fum. Nu mai avea nimic din siguranţa dinainte. Era 
o biată bătrînă cu părul vopsit roșu. 

— N-a fost accident, i-a dat cineva o pastilă cu.. 

otravă. Ş 

— Dacă mă asculta pe mine... 
— Acuma să ne spui,  Şari-neni, ce înseamnă 

„acolo“... 

ie Bunico, o rugă Namia, termină cu secretele, nu 
vezi că nu folosesc nimănui? 

— Vă spun, sigur că vă spun, bolborosi Şari-neni. 

Acum două luni, cînd se demolaseră casele din strada 

Cercelul-de-argint, Rodica Ionel o mutase pe bătrîna la 
ea, oferindu-i contractul de închiriere. Băiatul bătrinei 
tatăl Namiei „umblase să facă actele“ şi nu părăsise casa 
decit atunci cînd toate erau definitive. Rodica declarase 
bătrînei că are de gînd să părăsească orașul, că și-a găsit 
un bărbat bun şi se mărită. Nu prea o crezuseră, cîte nu 
spusese ea şi înainte, dar de data aceasta, avînd în ve- 
dere şi renunţarea la garsonieră, lucrurile păreau serioase. 
Numai că nu voia să prezinte nimănui pe viitorul mire. 
Umbla în toate părţile, era, după cum spunea ea, ca şi 
înainte, în societăţi interesante, dar cînd era întrebată 
de „mire“, nidea şi schimiba vorba. 

_„— N-aţi observat ceva deosebit? insistă locotenentul 
căruia atitea generalităţi nu-i spuneau nimic. N-aţi cu- 
noscut pe nimeni din anturajul ei? Din societatea cu 
care se lăuda?! 

mp Păi, Rodica umbla numai între domni, îi replică 
bătrîna. Şi niciodată, nici aici, nici pe Cercelul-de-argint 
pă: adus pe nimeni acasă. Că zicea că-i sătulă de ei... 
” iei sarea pe care-i cheltuia repede, „ca şi cînd 

— Pe ce? 

= Nu știu, mărturisi bătrîna după un timp, acuma 
dacă stau și mă gîndesc, nu ştiu, că haine nu-și făcea, 
in casă n-a cumpărat decît canapeaua asta și perdele- 
le... Avea ceva podoabe... le ţinea într-o casetuță ... 

Acum două săptămîni Rodica Ionel îşi pusese unele 
lucruri într-o valiză şi-şi luase rămas bun de la bătrina 
Șari-neni, mărturisindu-i că pleacă de tot din ţară, că 
o) prietenă cu care semăna puţin îi dădea paşaportul ei şi 
va ieşi „fără probleme“... 

— Ai crezut-o? întrebă bănuitor căpitanul. 

— Să-ţi spun drept, nu, declară bătrîna, n-am crezut 

că o prietenă i-a dat aşa ceva, pentru că Rodica, săraca, 
n-avea prietene... cred că în afară de mine nici o fe- 
meie n-a ţinut la ea. Am crezut că a furat actul acela, 
spunea că pleacă în seara aceea... 

„În seara aceea a sosit doar la bătrina Silvia Luca“, 
se gindi căpitanul, dar se vede că era atit de sigură de 
succes încît şi-a luat rămas bun de la Şari-neni.“ 

— Ce-o să faci tu acolo? am întrebat-o eu, că nu ştii 
nici o limbă străină şi n-ai pe nimeni să-ţi ajute... „O 
să fac ce-am făcut şi aici, a rîs ea, limbile se deprind, 
doar am învăţat şi eu la liceu cîte ceva, cît despre aju- 
tor, îl găsesc eu, dacă vreau...“ 

Rodica Ionel visa o viaţă de milionară. Crezuse în ea 
cu atîta tărie încât i-o descrisese bătrînei gazde. „Şi-apoi, 
declarase ea, nu mă duc de tot săracă, mă duc cu ave- 
rea unuia dintre prostănacii mei, că de fricos ce-i nu 
îndrăzneşte să şi-o scoată singur şi-i tare grăbit.“ „Deci 
nu te duci singură?“ se arătase bătrina mai liniştită. „Ba 
da, el vine mai tîrziu, se fofilează într-un grup“. După 
un timp de tăcere, Rodica adăugase: „şi-şi închipuie, do- 
bitocul, că eu o să mă duc să-l culeg“. 

— Așa că, termină bătrina, mă gindesc că şi ăla o fi 
ajuns acolo şi o fi pedepsit-o. Eu i-am spus că şi din în- 
şelătorii trebuie să se oprească omul la un timp... 

— Nu ştiu unde a ajuns „ăla“, oftă căpitanul, dar Ro- 
dica Ionel n-a părăsit orașul, a murit aici, ieri-seară. Am 
să vă rog să treceţi s-o identificaţi... 

Şari-neni acceptă. Era sigură că familia nu se va ocupa 
de biata fată, așa că se oferi să preia înmormîntarea ei. 

— Avem loc la cimitir, anunţă ea, şi-am s-o îngrop şi 
pe ea... 

Din păcate, în ciuda insistențelor căpitanului, bătrina 
nu reuşi să adauge nici un amănunt referitor la „dobi- 
tocul“ despre care îi povestise Rodica Ionel. 

Caius Moraru o găsi pe Sanda Bob gata de ple- 
care. Telefonase doctorului Drăgan la Bucureşti comuni- 
cîndu-i adresa unde e găzduită, şi acesta alertase, tot la 

telefon, fireşte, un coleg di ini î 
s in Clinica VII, rusîndu-l s-o i 

pe „bolnava lui“. dit: şi 
A Aşa că, toţi patru, Mariana, Luminiţa, Sanda Bob şi 
ide: acesta din urmă ascunzîndu-și destul de puţin 
p gina 1-0 provoca misiunea lui, îl așteptau pe Ca- 
ius iindcă Mariana nu voise, „pur şi simplu“, s-o lase 
să plece înainte de sosirea lui. 

— Mă rog, acceptă Caius prost dispus schimbarea de 
i pa Pe de altă parte se gindea că securitatea San- 
ei ob va fi asigurată într-o clinică. Știi, se adresă el 
VAS, Puioii ie, știi că una din prietenele mele te cu- 
noaşte! Îmi pare rău că pleci, am invitat-o la noi astă- 
seară. 

— Cine e? întrebă curioasă Sanda Bob. 
a Rodica Ionel, o persoană foarte agreabilă, zicea 
_ în Atunci e mai bine că plec, spuse Sanda Bob căreia 
ci ugise . din obraji, în nici un caz eu n-o gă- 
sesc pe Rodica agreabilă şi nici n i Î 

« Ș -am de - - 
tîlnesc! stii 
i „Bine țintit“ își spuse Caius dîndu-și însă seama că de 
aţă cu atitea persoane Sanda Bob nu-i va mai spune ni- 
ala referitor la „Rodica lonel. O rugă deci să mai întîrzie 
„doar o secundă „ Cît să se uite puţin pe programa de 
eco, IȘI ceru scuze față de doctorul care se uita 
os niativ la ceas, voia să ajungă la contravizită, şi o con- 
duse pe Sanda Bob în camera lui. 

ial pe e cu Rodica Ionel? întrebă intrigată Sanda Bob, 
uitind, din fericire, de programă. Evident, Caius n-o avea 
ȘI n-ar mai [i ştiut ce să inventeze. 
: — Vreau să-mi spui tu, o rugă el, pentru că se dă 
rept prietena ta şi, drept să-ţi spun, mie mi se pare 
o fiinţă cam... dubioasă. 

— Cum ai dat tu de ea? 

— Stă la o cunoștință de-a noastră, la doamna Silvia 
Luca şi... 

SE Tanti Silvia! exclamă Sanda Bob. Vrei să spui că 
tanti Silvia mai trăieşte?! 

== a pe și e bine mersi, o informă el. Tu nu ştiai? 
m Pigur că nu, spuse ea cu căldură, altfel m-aș fi dus 
iii pi a dar ce caută acolo Rodica?! 

—— W-al vrea să mă lămureşti şi pe mine ce relaţii 

există între tine şi tanti Silvia? vru el să-i verifice sin- 
ceritatea. 

Sanda Bob îi spuse aceeaşi poveste, că o cunoscuse 
foarte de demult, la înmormîntarea bunicii ei, că bătri- 
nul Luca o îndrăgise, îi scria mereu şi-i trimitea mici 
cadouri pînă cînd a murit, că în amintirea lui a corespon- 
dat mereu și cu tanti Silvia. La un moment dat cores- 
pondența s-a stins, nimeni nu-i mai răspundea. Cînd a 
început să primească înapoi scrisorile ei nedesfăcute ... 

— Ţi-ai închipuit că a murit şi că rudele nu se de- 
ranjează să te anunţe?! 

— Cam așa ceva, zise ea, eram destul de ocupată 
la vremea aceea cu examenul meu de admitere la facul- 
tate, dacă tanti Silvia mi-ar fi răspuns aș fi dat admite- 
rea aici şi-am fi fost colegi, Caius... Mă invitase în mul- 
te scrisori să stau la ea pe perioada studenţiei şi mie 
mi-ar fi plăcut, ştii, ea şi bătrinul Lmca erau niște figuri 
legendare în familia noastră. Se vorbea atita de isprăvile 
lui, de colecţiile ciudate cu care venise în ţară, de... dar 
ce e cu Rodica în toată povestea asta?! 

— “Ce reprezintă pentru tine Rodica?! întrebă, la rîn- 
dul lui, Caius. 

— În fond, de ce nu ţi-aş spune?! Reprezintă... 
eşecul meu. Din cauza ei am plecat din I., acum doi 
Al noa 
— Interesant, murmură Caius. „Generosul bărbat“ a 
găsit-o, presupun, foarte asemănătoare cu tine?! 

— Şi mai tînără cu cinci ani, completă ea cu amără- 
ciune. Un fel de Sanda Bob ediţia a II-a, mult mai dră- 
gălaşă, mai proaspătă, lipsită de dorința de-a face repro- 
şuri, niciodată încruntată, obosită, gata oricind să anime 
o petrecere cu un refren și un acord la chitară, mă rog, 
poate cunoşti genul... Oricum, eu mă cam săturasem ... 

— Dar „ediția II-a“ n-a fost prea fidelă?! 

— Nu ştiu cum a fost, se încruntă Sanda Bob, dar îţi 
dai seama că nu doresc s-o revăd... Neplăcut e, zise 
ea, că stă la tanti Silvia, cine ştie ce i-o fi spus, pe ce 
bază o fi intrat la ea, ştii, Rodica e cam... mitomană. 

— l-ai vorbit de Silvia Luca? 

— Sigur, cînd am auzit că sînt din același oraş... 

— Doctorul nu mai are răbdarg, îi anunţă Luminiţa 
deschizind uşa. 

— Venim, o anunţă Caius. 

Îi însoţi şi el pe cei doi pînă la clinică, voia să vadă 
cum se instalează Sanda Bob. 1 se pregătise un pat cu o 
înclinaţie ciudată, într-o rezervă de la parter. 

es Credeam că nu mai veniţi, se scuză doctorul ară- 
tind spre cel de-al doilea pat ocupat de o femeie fără 
vârstă, foarte palidă ce părea că doarme. Dar n-o să vă 
deranjeze... i se administrează mereu... 

— Ce are? întrebă în șoaptă Sanda Bob. 

Doctorul îi şopti ceva la ureche. 

— ...şi-atunci au readus-o. 

— Îi pare rău, murmură tînăra. 

Caius nu se simţea bine aici şi, după părerea lui, nici 
Sanda Bob, dar nu era adevărat, mediul nu părea s-o 
înspăimînte. 

Doctorul îl rugă, fără nici un menajament, să plece 
l-ar fi putut vedea profesorul şi... 

Fu rindul Sandei să-l conducă, 

— Ce făcea Rodica Ionel la 1.? întrebă Caius. 

— Nimic, avusese un post la care-a renunţat după cî- 
teva zile. Anima petreceri, ca să spun aşa. Și-şi bătea joc 
de bărbaţi între două vîrste. Ce face aici? 

= Cam acelaşi lucru, răspunse el evaziv. Miine la 
nouă vin să te iau. În fond. .. avem examen. 

— N-am uitat, zîmbi ea. Am nişte conspecte ultra- 
concentrate pe care vreau să le mai consult în seara 
aceasta. 

— Salut, zise căpitanul Ilarie intrînd în atelierul 
sculptorului. Am văzut lumină şi-am întrat. Cum de eşti 
singur? 

Raci Nu sînt singur, mârîi sculptorul făcînd un gest vag 
spre o formă înaltă acoperită cu cîrpe ude şi cu o foaie 
de plastic. Dar cu tine ce-i? i s-a stricat televizorul 
şi-ţi „faci cultura“ în vizite?! 

mi Dacă mă iei aşa... zise căpitanul fără să se supere, 
aşezindu-se greoi pe o laviţă. 

— Bei ceva? 

— Nu, că-s cu maşina şi... 

— În sfirşit, dar cum ai reuşit? Ai atacat CEC-ul cen- 
tral? 

— Nu e a mea. 

— M-aş fi şi mirat. Ai să rămii un pirlit, mă Simi. 

— Că tu cum ești? i-o întoarse căpitanul. Ascultă, 
Corpadea dragă, nu prea am timp şi... 

— Mă bucur, că dac-ai avea, iar m-ai înnebuni cu teo- 
riile tale despre sculptura monumentală. 

— Lasă că-mi fac eu timp zilele acestea, nu scapi, nu 
crede! 

Făceau aluzie la discuţii mai vechi, deseori reluate, 
în care căpitanul se încăpățina să-i explice cum ar ve- 
dea el un grup statuar „Bălcescu şi Avram Iancu își dau 
mâna“, unde l-ar amplasa, din ce l-ar ciopli, ce ambianţă 
i-ar crea... Corpadea îl lăsa să spună și pe urmă îi pro- 
punea să bea ceva. Atunci căpitanul se enerva, el, de 
obicei, atît de calm, şi-l învinuia că nu are simţ patriotic, 
„Caută-ţi un sculptor mai cu renume pentru comanda 
asta“, îi răspundea placid Corpadea. „Fă-ţi tu renume“, 
îi striga de fiecare dată căpitanul. „Eu nu-mi fac renu- 
me, eu fac statui“ răcnea sculptorul, deja exasperat, 
„renume își face cutare şi cutare, du-te la ei şi spune-le 
să-ţi ...% „Păi vezi, răspundea căpitanul, că eu mă adre- 
sez unui sculptor ce face statui. Nu te-ai gindit nicioda- 
ţă...* şi iar o luau de la început. 

— Ascultă, am o rugăminte, zise căpitanul, uită-te 
aici și spune-mi, o cunoşti pe fata asta? şi-i arătă o poză 
a Rodicăi Ionel. 

— O cunosc, răspunse Corpadea, dar ce poză-i asta? 
I-aţi făcut-o dormind? Nu cumva... 

— Ba da, răspunse oftind căpitanul. Acuma, haide, nu 
te speria așa şi spune-mi... 

— Ce să-ți spun? zise sculptorul așezindu-se lingă el 
pe laviţă. A luat, pînă nu demult, ore cu nevastă-mea. 

— Ce ore? întrebă căpitanul uluit. S-ar fi aşteptat la 
orice altceva. Îşi aduse aminte imediat că nevasta sculp- 
torului era profesoară de franceză. De ce lua ea ore?! 

— Zicea că bărbat-su-i într-o țară africană, la ceva 
explorări şi vrea să meargă și ea în toamna asta. 

— Şi cum era? 


159 


— Cum să fie? Nevastă-mea o lăuda mereu, că are 
ureche bună, că e receptivă, că e conștiincioasă. Nu lipsea 
niciodată și plătea după fiecare oră. Nevastă-mea o plă- 
cea tare mult. 

— Dar tu? 

— Şi eu. Dar să știi că fata era rezervată, mai venea 
pe la expoziţii, mai cunoştea pe unul, altul... 

— Chiar?! 

În glasul căpitanului se putea descifra o oarecare de- 
zamăgire. 

— Dar aş putea să-ţi spun o birfă. 

— Spune şi birfa, îl îndemnă căpitanul. 

— Îţi dai seama că eu n-am verificat-o! 

— Îmi dau. 

La începutul verii, un pictor de bun renume din Con- 
stanța făcuse o expoziție, o personală, aici. Cum expunea 
numai marine, gen nu prea cultivat local, avusese un 
succes nebun, vînduse tot şi încă foarte bine. Gurile rele 
spuneau că n-a plecat cu prea mulţi bani acasă, și asta 
din cauza Rodicăi Ionel. 

— În orice caz, eu l-am văzut destul de bine dispus, 
iar ea, dacă lucrurile stau așa, a avut bunul simţ să nu 
facă paradă... Nu-mi spui și mie ce i s-a întîmplat? 

— Ba-i spun, promise căpitanul, hai că te duc acasă 
cu maşina. 

Gigi locuia dincolo de gară, într-un cartier de 
case familiale, arătoase, bine gospodărite, înconjurate, 
fiecare, de grădina ei. Locotenentul rătăci destul de mult 
pe străduţele ce i se păreau toate la fel, pentru că se 
ambiţiona să nu întrebe pe nimeni drumul bun. Pînă la 
urmă nimeri. Sună lung, simțind cum se enervează pro- 
gresiv. Veni să-i deschidă chiar Gigi, îl pofti înăuntru, și 
pentru că tocmai cina, îl pofti la masă. Neștiind cum să 
refuze, locotenentul se trezi în față cu o farfurie plină 
ochi cu tocăniţă de cartofi şi carne. 

Anini er, 


— Luaţi și castraveți, îl îndemnă maică-sa, îs buni, îs 
muraţi de trei zile, din grădinuţa noastră. 

Într-adevăr, castraveţii erau buni. 

— Cu ce treabă miliția pe la noi?! întrebă ea disimu- 
lîndu-şi curiozitatea. 

-—— Mă interesez de Rodica Ionel. 

— A făcut ceva?! zise ea repede, eram sigură! Vezi 
Gigi? Vezi ce bine că nu ţi-am dat voie să rămii cu ea?! 

Locotenentul era foarte interesat de reacția lui Gigi. 
Acesta continua să mănînce calm și placid. „Pentru «un 
om bolnav la cap» mănîncă destul de bine“, constată lo- 
cotenentul. 

— N-am rămaş cu ea fiindcă nu m-a vrut, mărturisi 
Gigi. Vedeţi, se întoarse el către locotenent, eram în sta- 
re să fac orice pentru ea, să răstorn munţii, să sec marea, 
numai să fi făcut semn... 

— Așa că te-ai lăsat de şcoală, îi reproşă maică-sa 
repede. 

— ... umblam după ea ca nebun, dar cînd mi-a spus 
într-o zi: „lasă-mă, Gigi“ şi-am văzut-o cum se uită la 
mine ca la o bucată de lemn, sau și mai rău, ca printr-o 
sticlă, atunci am știut că e degeaba, degeaba, degeaba. 

-—— Mai vrei, Gigi? îl întrebă maică-sa. 

— Mai pune puţin, îi întinse el farfuria golită. 

— 'Tovarășa Radu spunea, începu locotenentul. 

— Și cu ţăranca aia ce-i? se vîri în vorbă mama lui 
Gigi. O interesată! Vrea să-l ia pe Gigi, să-mi intre în 
casă să-și aducă surorile la oraș, „să le dea la meserie“, 
o imită ea pe fată. Să le ducă la internate şi la cămine, 
nu-n casa mea, făcută de mine și de răposatu bărbatu- 
meu, dumnezeu să-l ierte... 

— Mamă, nu-i așa, o contrazise calm Gigi, continuînd 
să mănînce. Aurica nu vrea să se mărite pină nu termină 
liceul și nu dă la facultate. Surorile ei sînt încă fete de 
școală, și cînd o să vină la meserie, o să stea la cămin, 
ca Aurica. Dar de ce vă interesează Rodica? reveni el 
abia acum la întrebarea locotenentului. 

— A murit, răspunse acesta mohorit. 

— A murit? silabisi plin de uimire Gigi. Dar cum se 
poate una ca asta?! Mamă, deschide o bere, ţi-am spus 
că tocana asta e cam grasă. 

— Dumnezeu s-o ierte, sărăcuţa, că poate nu era fată 
rea, spuse femeia, turniînd berea în trei pahare. Dar ce-a 
avut? 

— A avut un accident, minţi locotenentul fără să-și 
dea seama de ce face asta, 

— Şi eu, ce vreţi să fac? întrebă Gigi plin de solici- 
tudine. 

Locotenentul simţi că-i vine să-i dea palme. 

— Să veniți miine la morgă, s-o identificaţi, că n-are 
rude în oraş. 

— Cum să nu, acceptă Gigi cu bunăvoință. Mă în- 
voiesc de la şeful de tură şi vin. Pe la ce oră? 

Revenit în oraș, locotenentul intră la „Telefoane“ şi 
căută în anuar „Căminul tinerelor fete“. Îşi notă adresa 
în carneţelul lui şi porni într-acolo. Găsi ușa închisă. 
dar cum holul era luminat și nu trecuse cu mult de ora 
nouă, bătu cu insistență. Îi deschise o tinără, era de ser- 
viciu în seara aceasta, la poartă. 

— Pe care Radu Aurica o căutaţi, pe cea blondă sau 
pe cea brună? 

Locotenentul își dădu seama că nu reţinuse acest 
„amănunte. 

— Pe cea de la „Moda pentru toţi“ preciză el. 

— Aici toate sîntem de la „Moda“! 

__— Pe cea care răspunde pe linie de tineret... 

Pină la urmă, Aurica Radu, cea pe care o căuta, co- 
borî. Își rotunji ochii de mirare cînd el o invită, „la o 
scurtă plimbare“, dar acceptă. În stradă, locotenentul 
Mihai Iliescu își dădu seama că n-are nimic să-i spună 
și ascultă cu recunoștință sporovăiala plăcută a fetei. 

— Dacă-mi permiteţi, o să vă mai caut, îi spuse el 
după o jumătate de oră, cînd o readuse în faţa ușii. 

— O să-mi facă multă plăcere, spuse ea întinzîndu-i 
băieţeşte mîna. 

Căpitanul Ilarie, căruia locotenentul îi povesti a doua 
zi acest episod îl ascultă taciturn şi-i spuse: 

— Altă dată să nu mai faci. 

— Ce să nu mai fac?! nu înţelese locotenentul. 

— Să nu te mai simţi obligat să „recuperezi“ tu toate 
fiinţele necăjite pe care le întîlneşti pe parcursul anche- 

telor. Ai să vezi că, de fapt, numai din astea întilneșşti ... 
şi-atunci, unde-o să ajungi? Înţelegi, Mihăiţă?! 

— Nu, răspunse el incăpăţinat, realizînd, abia acum, 
că Aurica Radu ae părul de culoarea mierii. 

După ce-l lăsă pe sculptorul Corpadea acasă, 
căpitanul Ilarie se îndreptă spre locuința lui Caius Mo- 
varu. Parcă mașina Luminiţei și urcă. Moraru îl puse în 
temă cu „cazarea“ Sandei Bob la Clinica VII. 

— Cu ăia doi ce-ai făcut? se interesă Ilarie întins pe 
patul gazdei. Mă, Caiuse, ce-aș trage un pui de somn! 

— Le-am dat o întâlnire pe miine, la unu. 

— De ce așa tîrziu? întrebă Ilarie cu ochii închiși. 

—- Fiindcă Știrbu are repetiţie. 

— Bine, pun eu pe cineva miine dimineaţă să vadă 
de student, discret, să nu se prindă... 

Căpitanul Ilarie adormi. Caius îl lăsă exact zece mi- 
nute. 

— Hai, Simi, că pe urmă-i prea tirziu să picăm în casa 
oamenilor! 

Voiau să meargă împreună la familia Boia. Căpitanul 
puse mîna pe telefon și formă numărul lui de-acasă. 
Caius ieşi la bueătărie. Căpitanul Ilarie vorbi Magdei 
mult și cu duioşie, răsfățind-o cu diminutive, ca pe-un 
copil. Cind puse jos receptorul sosi şi Caius cu o tavă 
în mînă. 

— Hai să-i tragem un lapte bătut! Ce zici? 

= ORE, 

Dintr-o întîmplare inginerul Ion Boia era și el 
acasă. „A îmbătriînit și s-a buhăit de cînd nu l-am mai 
văzut eu“ constată Caius examinînd silueta prea îngreu- 
nată a inginerului. 


163 


— Noi seara nu mîncăm, doar Cătălin, că e-n creştere 
încă, se scuză Valeria Boia cu glasul ei tremurat şi sub- 
țire ca al unei oiţe, puniîndu-le în faţă o fructieră gigan- 
tică plină de struguri, pere, prune... 

— O adevărată capodoperă! exclamă cu admiraţie că- 
pitanul Ilarie. 

— Ah, se răsfăță ea, fructele sînt ca florile, oricum le 
pui, arată bine. 

Le servi coniac şi, la un semn al lui Ilarie, Caius se 
sacrifică, refuză, pentru că era la volan. 

— Cum? Dacă nici miliția nu-şi permite... 

— "Toemai, declară Ilarie, că prea ies multe vorbe. 

— Cum de sînteţi acasă, în mijlocul săptăminii? se in- 
teresă Caius. 

—- Avem o şedinţă la centru şi... răspunse inginerul 
Boia. 

— Aţi avut cam multe şedinţe în ultima perioadă, îl 
întrerupse acru Valeria Boia, nu că nu m-aş bucura eu 
să te mai văd pe acasă... 

— Dar ce? întrebă el mocnit. 

Atmosfera părea destul de încărcată. Sosi şi Cătălin, 
„mohorît ca taică-său și bleg ca maică-sa“, îl judecă su- 
biectiv Caius, miriîndu-se ce-o fi găsit Luminiţa la el. 

—— Domnișoara Sanda Bob a părăsit casa dumnea- 
voastră, atacă Ilarie, avînd asupra ei obiecte ce nu-i apar- 
țineau. 

— Doar n-ai tăcut reclamaţie, mamă! izbucni demen- 
tial Cătălin, făcînd-o pe Valeria Boia să tresară în 
scaun. 

— Eu, nu, biîigui ea, uitîndu-se îngrozită la bărbatu- 
său. Poate tanti Silvia... nu?... doar ei îi lipseşte... 
Eventual s-o chemăm?! 

— Mai bine nu, opină Caius, cel puţin pentru moment. 
Am vrea să știm dacă n-aţi constatat lipsa altora. 

— Ai constatat? întrebă Boia cu o uitătură rea. 

— N-am... n-am controlat, dar bănuiesc că... şi Co- 
pilul era tot timpul acasă... 

— Îţi lipsesc perlele, o anunţă Cătălin, cu disperarea 
celui ce se aruncă în apă fără să știe să înoate. 

— Perlele mele?! 

Valeria Boia nu mai avea aer. 

— Da, perlele tale, o îngină băiatul cu ceva mai mult 
curaj. i 

— Perlele pe care unchiul Griguţă le-a dat mamei ca- 
dou de nuntă?! N 

— Exact, ce, mai aveai şi altele?! Și nu face nici o 
criză, please, eu i le-am dat! 

— Tu? 

— Da, eu. Nu le-ai purtat niciodată și acum e prea 
tîrziu, ele strălucesc numai pe-o piele tînără, elastică... 
— De ce-ai făcut asta? _ 

— N-ai spus tu că le vei dărui soţiei mele? N-am făcut 
decit să anticipez puţin generozitatea ta, răspunse Cătălin 
cu insolenţă. 

— Eşti un cretin! izbucni inginerul Boia, şi palma grea 
pe care i-o dădu îl răsturnă aproape de pe scaun. 

— Sînt un cretin, dar ţi-ar fi plăcut să fii în locul 
meu, nu?! ripostă Cătălin ţinîndu-se de obraz. i 

— Ioane, nu! se repezi maică-sa să preîntimpine o a 
doua palmă. Nu da-n copil! Nu pot să suport, explică 
ea celor doi ofițeri care, cu sentimentele amestecate, se 
păstrau într-o neutralitate înțeleaptă. Nenorocitule, se a- 
dresă ea cu milă lui Cătălin care, văzindu-se apărat, îşi 
regăsise aplombul, vrei să spui c-ai plătit cu perlele 
mele nişte servicii... josnice pe care această... 

— Da, am plătit nişte „servicii josnice“, şi sînt foarte 
mândru, dacă vrei să știi, doar nu era să rămîn imaculat 
pînă cînd o să consimţi tu să-mi... ANN 

— Trebuie s-o căutați imediat pe această individă! O 
corupătoare şi o hoaţă! Trebuie destituită din corpul pro- 
fesoral! Trebuie... 

— ...„să-ţi găsească ţie perlele, sfirși Cătălin obraz- 
nic. Nu fi copil, mamă. Nu sînt minor şi Sanda nu e 
hoață! Şi nu e nici profesoară, așa că n-ai de unde o 
destitui! , 

— Interesant, interveni Caius. Cum ai constatat tu că 
nu e profesoară? Sau ţi-a spus ea?! 

— Nu mi-a spus nimic şi nici n-am întrebat-o, la 
drept vorbind, mă doare-n cot de asta, răspunse Cătălin 
turnîndu-şi coniac în pahar; considera probabil că şi-a 
cîștigat dreptul acesta și se făcea că nu vede privirile 
dezaprobatoare ale maică-sii. Dar, continuă el, se vede. 

— Ce se vede? insistă Caius. 

— Ah, făcu el pe plictisitul, cunosc atitea profesoare 
că mi-e lehamite de ele, oricum ar fi, blonde, brune, gra- 
se, slabe, orice-ar preda, au un aer comun de înțepeneală, 
și la propriu şi la figurat, o solemnitate ridicolă în cel 
mai mic gest... 

— Văd că ești un tînăr foarte spiritual, îl opri căpi- 
tanul Ilarie cu ostentativă admiraţie. Și ai şi mult spi- 
rit de observaţie... 

— Vreţi să spuneţi că Sanda Bob e o impostoare?! 

— Sanda Bob — nu. Persoana pe care-aţi găzduit-o 
două săptămîni — da. 

— E de necrezut, șopti Valeria Boia. Asta i-o dato- 
răm bătrînei, că ea face aici azil de rude... 

— Mi se pare că şi tu eşti „o rudă“, nu se mai putu 
stăpîni Boia. 

— Dar atunci cine e... duduia ce-a plecat ieri?! 

ca Rodica Ionel, 27 de ani, fără ocupaţie, sau mai bine 
ZIS sua 

— Eu unul mă bucur, se viîri prosteşte Cătălin, mă- 
car n-o să mai am complexe, nici de vîrstă, nici de ocu- 
paţie ... 

— Să taci, prostule! îi şuieră maică-sa. 

— Mamă, începu el cu o superioritate recent cîștigată, 
nu fi co... 

— „..Şi să nu te mai aud că foloseşti expresia asta! 
continuă ea. Cu atîta te-ai ales şi tu, de la aventuriera 
aia, cu o expresie! 

— M-am mai ales eu şi cu altceva, rînji Cătălin cu 
ochii mijiţi. Te rog să fii atentă cum vorbeşti de ea... 

— Asta-i culmea! spuse exasperat inginerul. Terminaţi 
o dată cu scenele de familie, avem musafiri... 

— De familie, da, mărturisi mîndru Cătălin. I-am ce- 
rut mîna, nu te speria, nu de miine ţi-o aduc în casă, 
de anul viitor, după ce-mi fac armata... 

— În ce casă o aduci tu?! se sufocă Valeria Boia. 

— Pardon, nu credeai c-o s-o expun siciielilor tale?! 
În casa mea sublinie el, că doar trebuie să crape și 
tanti Silvia într-o bună zi... 

— Cătăline! 

— Nu-i şi părerea ta asta?! Doar ce-o exprimi în alt 
limbaj, „o să închidă ochii“, o imită el cu răutate. O să 


166 


închidă ochii şi eu o să fac ce vreau în casa mea! Sînt 
major... 

— ...şi iremediabil lepră, completă taică-său cu un 
accent de mare mâîhnire. leşi afară! . 

— Un moment, interveni căpitanul Ilarie. Vrei să-mi 
spui și mie, tinere, cum ţi-ai imaginat viitorul alături 
de... ea? 

— Cu plăcere, acceptă Cătălin aruncînd priviri sfidă- 
toare. 

Copleșşit de fericire îi ceruse mîna, dar ea, „nevoind să 
profite de tinerețea lui“, îi ceruse o amînare de un an, 
să se mai ,;maturizeze“. Convins de trăinicia sentimen- 
telor lui, trecînd peste deosebirea de vîrstă și de pregă- 
tire, Cătălin îi oferise banii depuși pe numele lui, o de- 
terminase pe tanti Silvia să-i facă o procură pentru mi- 
cul ei capital, în fine, „o asigurase“ pentru anul cît va 
fi el în armată. Ea acceptase numai după multe codeli, 
dar în final cedase insistențelor lui, nu ca să folosească 
sumele, îi spusese că are și ea salar, ci ca să-l liniș- 
tească ... 

— Incredibil, murmură Valeria Boia, cu ochii în gol. 
Creşti un copil, îi dai tot ce-i trebuie, te sacrifici pentru 
el, faci mii de compromisuri ca să-i fie lui bine... 

— Prea bine! completă inginerul sfirşit de ruşine în 
faţa celor doi ofițeri, stînjeniţi şi ei. 

— Nu e chiar aşa de grav, încercă Ilarie o consolare 
stingace şi care suna foarte neconvins, la o anumită 
vîrstă toți vedem lucrurile dintr-un unghi fals... 

— Erau banii pentru o maşină! 

— Dar ce-am făcut, pentru numele lui dumnezeu? 
întrebă Cătălin. 

— Continuă, îl îndemnă Caius. 

Simţindu-se „nedorită“, ea plecase ieri, din delicateţe 
credea Cătălin, să nu-l pună pe el în situații jenante faţă 
de părinţi, pentru că el voise să dea totul pe faţă. Ii 
promisese că-l va ţine la curent şi că-i va da o întîlnire, 
să-i spună cum s-a aranjat... Singurul amănunt care-l 
deruta pe Cătălin era albumul de suveniruri al bătrînei. 
Probabil că-l luase în zăpăceala împachetatului, era necă- 
jită şi-o durea capul... 

—- Sau pentru valoarea timbrelor, sugeră Caius. 

— Oricum, la moartea bătrinei mi-ar fi revenit mie! 

— Dacă nu le dă şi pe astea, ca pe celelalte, comentă 
farmacista. 

— Eşti prost, interveni greoi inginerul. Şi leneş, tră- 
ieșşti cu ce auzi „după ureche“, că ţi-e lene să te uiţi 
într-un catalog. Măcar să mă fi întrebat pe mine, sau îţi 
fereșşti „moștenirea“ și de propriii părinţi? 

— Chiar voiam să vă rog să ne vorbiţi despre timbre- 
le acelea, spuse căpitanul Ilarie. 

Mare colecţionar, Grigore Luca nu voise ca după moar- 
tea lui timbrele cărora le acordase atîta timp şi pasiune 
să ajungă pe miini nepricepute. Ca unor copii iubiţi, 
le găsise din vreme „noile case“. Donase, încă din tim- 
pul vieții, o însemnată colecție statului, respectiv cabine- 
tului filatelic de pe lîngă Muzeul de artă din capitală. 
incluzînd aici cele mai valoroase piese pe care le avea. 

— Da, da spuse inginerul, şi cele două capete de bour 
valoroase, pe care bătrînul le vedea drept patrimoniu na- 
țional, considerîndu-se pe el însuși doar un „modest și 
fericit posesor pe timp limitat“. Pentru că, se întoarse el 
ironic spre fiul său, există și emisii „cap de bour“ cu 
valoare bănească neînsemnată, ca exemplarele păstrate 
de tanti Silvia, de pildă, ce nu depăşesc 60—70 de lei 
bucata. Biata bătriînă, le-a păstrat din sentimentalism. 
Ţi-a dat cumva de înţeles că vei moşteni o avere din 
albumul ei? 

— Ea nu, mărturisi Cătălin uitîndu-se la maică-sa. 

— Ce s-a întimplat cu restul colecţiei? insistă Ilarie. 

— A fost lăsată prin testament, împărțită în trei, unor 
nepoți, veri de-ai soţiei mele, sfirşi inginerul. Sînt şi ei 
filatelişti pasionați. Bătrînul Luca a ţinut cont... 

— Dacă te prefăceai și tu puțin pasionat îţi lăsa și 
ţie o parte din colecţie, îi reproşă Valeria. Aşa... 

— Nu eşti mulțumită cu cît cîştig? N-aveţi pe ce pune 
capul? N-aveţi ce mînca? încercă inginerul să salveze 
aparențele printr-o falsă ironie ce suna jalnic. 

— Nu e vorba de asta, replică ea jignită, dar trebuie 
să fii totdeauna asigurat în fața zilei de miine. Ai fami- 
lie, ai copil... 

— Am şi noră, continuă sarcastic inginerul. Unde ţi-e 
mireasa, domnule?! Că acum nici nu pot să-i spun pe 
nume! 

— Poţi să-i spui tot „Săndiţa dragă“, strecură veni- 
nos Valeria. 

— Ce întilnire ţi-a dat... Rodica Ionel? îl întrebă Ca- 
ius pe băiatul aiurit un pic de mersul discuţiei. 

— Mi-a dat aseară un telefon din gară, spunea că 
renunţă la examen, că nu mai are nervi de-aşa ceva, 
că se duce acasă şi că ne vom aranja o şedere la o ca- 
bană, undeva. Zicea că-mi dă ea de veste... 

— Nu ţi s-a părut nimic suspect? 

— Nu, răspunse el după ce se gîndi un pic. Aș fi 
vrut să alerg la gară dar mi-a interzis... nu m-a lăsat 
s-o conduc nici cînd a plecat de-acasă... era destul de 
indispusă, destul de grăbită să plece înainte de sosirea 
bătrinei, voia să evite o despărțire. Dar ce s-a... 

— Ziceai c-o durea capul. Nu luase nimic să-i treacă? 
Într-o casă în care stăpina e farmacistă trebuie să fie 
ceva... 

— Voia să ia o cașetă de-a bătrinei, dar am oprit-o. 

— De ce? 

— N-au nici un haz, astăzi există medicamente mult 
mai bune, mai puternice... 

— Ba eu ştiu că-ntr-o zi a luat și i-a făcut bine, 
replică inginerul. Dar ce importanţă are... 

— De-aia se termina aşa de repede porţia bătrînei! 
constată Valeria Boia. Că tot timpul, hop, ţop! să-i fac 
altele .. . 

— Da, îmi amintesc, interveni Caius, chiar azi ați 
preparat ... 

— Tanti Silvia o fi rătăcit plicul cu cele dinainte, 
replică agasată Valeria Boia, nu se poate să le fi termi- 
nat aşa de repede, doar acum trei zile i-am adus... adi- 
că nu, le-ai adus tu, Cătăline, cînd ai fost pe la farma- 
CICI a șe 

— Dar ce-ai căutat tu la farmacie? întrebă Caius. 

— Tot mereu vine, că... e-n pană de bani, domnul, 
și-l apucă tocmai cînd trece pe-acolo. 

— Mda, mormăi Ilarie. Probabil că Rodica Ionel e 
„vinovată“ de rătăcirea plicului cu caşetele doamnei Sil- 
via Luca. Presupun că a luat plicul cu cele cîteva ca- 
şete care rămăseseră, pentru că o durea capul şi pentru 
că ştia că-i fac bine, uite, inginerul Boia ne-a spus-o... 

— Da, zise acesta nedumerit, dar ce sens are discu- 
ţia aceasta? Încă n-am priceput... 

— Și, interveni farmacista, să ne lămurim o dată 
de cine vorbim. Cum a putut aventuriera asta să se 
substituie Sandei Bob, o veche cunoștință de familie 
care... 

— Dacă acum treisprezece ani n-aţi fi „întrerupt“ co- 
respondenţa dintre tanti Silvia şi Sanda Bob, substituirea 
aceasta nu s-ar fi petrecut, clătină din cap Caius Moraru. 

— Mi se părea fără nici un rost, se scuză ridicol Va- 
leria Boia. 

— Sau vă temeaţi ca fata să nu vină aici pe perioada 
studiilor?! 

— Despre ce e vorba? vru să ştie inginerul. Ce-a fost 
acum treisprezece ani? 

— Am avut eu şase, răspunse hodoronc-trone fiul său. 

— Poate ar fi fost mai bine, riscă Moraru o dojană, 
s-o fi lăsat pe tanti Silvia să decidă dacă avea sau nu 
rost, nu s-o puneţi sub „epitropie“ încă de pe atunci... 

— Vă rog să nu vă amestecați, replică ea cu hotărire. 
Cu bătrînii trebuie să fii ferm, altfel fac numai bazaco- 
nii, ca azi de pildă, noi am avut femeie la spălat și 
dumneaei umblă creanga prin oraș, a plecat nenorocita 
neplătită, că n-a fost nimeni acasă, noroc că vine şi 
miine la curăţat. 

— De ce nu l-ai oprit pe Cătălin? întrebă Boia. 

— ...„sau, continuă imperturbabilă farmacista, ca is- 
prava asta cu... cum aţi zis c-o cheamă? 

— O chema, corectă Ilarie. Pină aseară, la telefonul 
cu tine, Cătălin, cînd a luat o caşetă contra durerii de cap 
și-a murit din cauza unei doze de stricnină. 

— Poftim?! se auziră trei voci exprimînd, cu intensi- 
tăți diferite același sentiment: 'disperarea. 

„În maşină, cei doi căpitani întoarseră pe toate fe- 

țele noile date pe care la obținuseră de la familia Boia. 

— Oricum o luăm, iese rău, oftă Caius Moraru gîndin- 
du-se de fapt la Luminiţa. 

— Mda... dar să nu ne pripim, îl temperă Ilarie. Cri- 
ma aceasta a fost foarte rudimentară, ca procedeu vreau 
să zic, ori un om de meserie, cu cunoștințe atit de vaste 
în materie de otrăvuri şi... panacee, ar proceda mai 
subtil... 

— Dacă ar avea timp. Dacă ar avea acasă tot ce-i 
trebuie... 

— Sigur, acceptă cu falsă aprobare Ilarie, că stricnina 
stă în rînd cu sarea de lămiie și cu scorţișoara, printre 
condimente! 

— O fi adus-o pentru şoareci sau pisici vagaboande . ... 

— Sau tigri zburători, completă Ilarie. Fii atent că aici 
trebuie să opreşti, mai departe drumul e blocat. 

— Încă nu m-am lămurit dacă doza aia era destinată 
bătrînei sau tinerei... 

— Depinde cum priveşti problema, răspunse filozofic 
Ilarie. 

— Şi tu cum o priveşti, Simi? 

— Eu, dragă, n-o mai privesc nicicum, am ochii în- 
chişi, şi dacă nu te salut într-o secundă, adorm în ma- 
şina ta. 

— A Luminiţei. Ne vedem la şapte. 

În cutia poștală căpitanul Ilarie descoperi, fără sur- 
prindere, plicul alb ce conţinea mesajul compus din tă- 
ieturi de ziar. Îi pieri somnul. Urcă încet scările, era 
tîrziu pentru nişte oameni pașnici cum erau colocata- 
rii lui, probabil se culcase toată lumea. Ciocăni uşor la 
uşa unui apartament de la etajul doi. Dinăuntru ţăcăni 
un comutator şi cineva deschise ușa, nu mult, atît cât 
permitea lanţul de siguranţă. 

— A, tovarăşu'căpitan, poftiţi, spuse omul în pijama 
şi cu părul în dezordine. Cu ce ocazie, la ora aceasta?! 

— Domnu Savu, îi arătă căpitanul plicul, eu te rog 
să te lași de meserie! 

— Păi, sînt tot în pensie de boală, că plăminii mei, 
abia mă mai ţin, știți dumneavoastră, făcu el pe prostul. 

— Nu te face că nu pricepi, spuse căpitanul reţinîn- 
du-şi enervarea, și lasă cleiul de avioane al copilului în 
pace! Vezi că-n trusa care i-am dăruit-o eu cleiul era 
amestecat cu ceva. Am făcut analiza lipiturilor dumi- 
tale şi te-am dovedit. Ți-am luat şi amprentele digitale 
aşa că... 

—- Ce, credeţi că dacă sînteţi de la miliţie vă puteţi 
permite orice?! șuieră omul, dînd să închidă uşa. 

Căpitanul însă îşi strecurase piciorul în deschizătură. 

— Eu te rog numai să-ţi vezi de treabă, ori dacă n-ai, 
să-ți găsești una cinstită. Dacă ești aşa bolnav de ce nu 
te găsești la sanatoriu? De ce stai aici cu copiii?! 

— Tovarăşe căpitan, am greşit, se muie el deodată, dar 
am să vă las în pace... 

Gîndindu-se la treaba asta căpitanul ajunse în faţa 
ușii lui, cu plicul alb încă în mînă. Magda îl auzi şi-i 
deschise înainte ca el să-şi caute cheile. Îl pîndise, pro- 
pabil. Zărind plicul, izbucni în rîs şi-l întrebă: 

— E pentru tine sau pentru mine? 

— Cum?! 

— E pentru tine, constată ea după ce-și aruncă pri- 
virea pe foaia cu lipituri. 

— Ai primit şi tu? se mohori el imaginîndu-și clipele 
ei de supărare. 

— O droaie. Toate-mi spun că-ţi faci de cap pe unde 
umbli. Dealtfel, tot blocul primește. Nu ştim cum să-i 
spunem lui Savu... 

— Ştiaţi că e el?! 

— Toată lumea ştie, în fiecare zi duce la gunoi 
teancuri de reviste forfecate. Nevastă-sa-i disperată, nu 
mai e tebecist, e nebun! Dar ce e de rîs aici? 

— Nimic, spuse el, nimic, şi se gîndi cum „îl dove- 
dise“ el pe Savu. A venit omul cu carnea? 

— Da, spuse ea, şi fiindcă nu eram acasă m-a așteptat 
două ceasuri, zicea că-i fusese frică să nu ia cineva ruc- 
sacul din fața uşii. 

Dudu veni să-l salute cu demnitatea lui princiară. 

— Ah, ce bine-i acasă! oftă căpitanul așezîndu-se la 
masa de gală pregătită de Magda şi, cine ştie de cîte ori, 
reîncălzită. 


42 


| În camera de gardă, Sanda Bob își parcurgea 
febril conspectele, consultind din cînd în cînd programa. 
I se părea c-a uitat tot, că se va face mîine de rîs, că 

nu va reuși să ia nota minimă prevăzută de regulament. 
În fața examenului chiar şi pierderea pașaportului i se 
părea o chestiune fără importanţă. Ce aiurită putuse fi! 
Dar Caius Moraru o asigurase că... Ce noroc că medi- 
cul de gardă îi dăduse voie să stea aici, să citească pu- 
ţin. În rezerva ei veioza era slabă şi s-ar fi jenat să ţină 
lumina mare aprinsă, să nu-şi deranjeze vecina... biata 
femeie ... 

Peste cîteva clipe, doctorul veni şi o anunţă că, deoa- 
rece vecinei ei îi e rău şi trebuie gardată toată noaptea, 
o roagă pe ea să rămînă în camera de gardă. 

Două infirmiere holbate îi cărară, nu peste mult timp, 
patul ei cu înclinaţie ciudată şi puţinele-i bagaje. Una 
din ele controlă geamurile şi trase draperiile. 

— E cam răcoare noaptea, explică ea neîntrebată, a 
spus domnu' doctor să nu deschideţi nici un geam. 

— Dar doctorul unde stă dacă-i ocup eu camera? în- 
trebă Sanda Bob, tardiv politicoasă. 

— Se descurcă el, o linişti sora. Dormiţi, rămîn și eu 
cu dumneavoastră. 

— Am știut că te interesează şi de-aia te-am 
chemat, spuse vocea din receptor. 

— Sigur că mă interesează, răspunse căpitanul Ilarie, 
vin imediat, fii bun şi anunţă-l şi pe Moraru. Ne vedem 
la clinică. 

„Am dat de dracu, îşi spuse el spălindu-se îndelung, 
cu apă foarte rece, dormise abia o oră şi se simţea ame- 
ţit. O mare deznădejde îl cuprinse, se văzu neajutorat 
şi dezorientat în fața unui duşman ce lovea din umbră. 

Chemă un taxi şi explică îndelung dispecerei unde 
să-l aștepte. Peste douăzeci de minute ajunse la clinică. 
Moraru îl aştepta în hol, fumînd calm, rezemat de un 
pervaz. Medicul de gardă sosi de pe un coridor însoțind 
echipa gata de plecare. 

— Victima, îi spuse lui Ilarie ofiţerul care condusese 
operaţiile de investigaţie, a murit prin sufocare. Cu o 

pernă, adăugă el după o clipă. Agresorul a pătruns prin 
fereastra deschisă. Din păcate, n-au rămas prea multe 
urme, personalul clinicii a avut grijă să... 

set. Vel rog, fără ironii, interveni medicul de gardă 
ştergîndu-şi inutil ochelarii, făcea operaţia asta din mi- 
nut în minut. Trebuie să ne înțelgeţi şi pe noi, e ceva... 
incredibil! Și ilogic! Femeia aceasta era oricum muri- 
bundă... 

— Poftim? strigă Ilarie. 

a Csuirt v-am spus. Ne-au trimis-o de la „Căminul 
bătrânilor pentru că avea nevoie de asistenţă specială, 
de medicaţie deosebită, ca să i se ușureze ultimele 
clipe... 

— Aşteptăm raportul medicului legist, interveni ofi- 
ţerul investigator. 

— „Şi n-avea pe nimeni, continuă medicul de gar- 
dă, nu lăsa nimic în urma ei. Crima aceasta se datorează 
unui maniac! 

— Și ea ce face? întrebă Ilarie lăsîndu-se moale pe 
o banchetă. 

— Doarme, șopti Caius. Are o soră în cameră și-o să 
punem pe cineva și la ușă. Tovarășe doctor, se adresă 
el cu voce tare medicului de gardă, am să vă spun în 
linii mari... 

| a Încet, că doarme puișoru... spuse bunicuţa 
din uşă, ce, asta-i oră de vizită?! Nici opt dimineaţa! 

— Vă rog să mă scuzaţi, zise locotenentul, dar, ştiţi, 
la noi slujba începe devreme... 

Bunicuţa îl poiti în bucătărie. Mirosea bine a lapte 
proaspăt fiert şi a cornuri nu demult scoase din cuptor. 
Era şi bunicuţu acolo, se uita cînd la unul cînd la altul 
clipind foarte des. i 

2 Da' de ce vă interesează? vru să afle bunicuţa ter- 
minind de examinat legitimaţia lui Mihai Iliescu şi îna- 
poindu-i-o cu regret. 

— S-a găsit un plic cu bani, minţi el cu seninătate 

şi nu ştim de unde să luăm păgubaşul, aşa că ne-am 
gîndit că dumneavoastră . . . 

— Şi de ce nu aşteptaţi păgubașul să vină să recla- 
me? întrebă ea foarte bănuitoare. 

— Lasă, mamă, lasă, spuse blind bătrînul, că n-a ve- 
nit băiatul pe degeaba, tu dacă ştii să-i spui ceva, spu- 
ne-i, dacă nu, lasă-l să plece. 

Locotenentul vru să respire uşurat, dar bunicuţa îl 
întrebă: 

— Aş vrea să ştiu cum aţi dat de mine, de ce de 
mine și nu de ceilalţi? 

Fusese destul de complicat, se ceruse ajutorul miliției 
gării. Din întîmplare, unul din subofițerii de serviciu 
remarcase un bătrînel neliniştit ce se interesa din cinci 
în cinci minute de sosirea trenului, şi cum acesta întir- 
ziase destul de mult, bietul om ajunsese să-l exaspereze 
pe funcţionarul de la informații: „De ce n-aţi stat acasă 
să vă interesaţi la telefon cînd să veniţi exact“ îi repro- 
şase nervos. „N-avem telefon, răspunsese bătrinelul, pe 
strada Albinei nu există decît trei telefoane“... dar 
funcţionarul n-avea timp de ascultat. La sosirea trenu- 
lui, urmărind profesional scurgerea călătorilor spre ie- 
şire, acelaşi subofițer zimbise văzîndu-l pe bătrinel su- 
focat sub sărutările nepoţelului și ale bunicuţei... Fu- 
sese întrebat şi conductorul de tren, norocul era că avea 
tură liberă și-l găsiseră... 

Se dovedi că bunicuţa i-ar fi putut scuti de multe 
alergături, ieri, dac-ar fi întrebat-o cineva despre tova- 
răşii ei de călătorie. Pe blond îl cunoştea de pe scenă, 
din tinereţe mergea cu „bunicuțu“ la toate premierele 
operei, „la teatru nu, că dau ăștia nişte piese, nici nu 
pricepi care cu care ce are“, pe student îl „depistase“ 
că-i medicinist fiindcă, atunci cînd puișoru făcuse prea 
mare gălăgie, îl ameninţase că-i dă injecție. Copilul, 
„deh, ca un copil“ îi scosese limba și-atunci studentul 
o întrebase pe bunică ce mîncase puişoru, fiindcă avea 
limba-ncărcată. „Alt tînăr, zicea bunicuța s-ar îi supă- 
rat sau ar fi rîs sau l-ar fi certat, dar ăsta a fost atent 
numai la aspectul medical al problemei, nu la cel peda- 
gogic“. Tînăra aia tunsă scurt era foarte politicoasă, dar 
„cam de sus“. Nu-i făcuse impresie bună bunicuţei pen- 
tru că se ferea mereu din calea copilului, „parcă ce, 

putea s-o lovească? o atingea numai, cînd se juca în 
compartiment“ şi pentru că fuma prea mult, noroc că 
plecase, că tot timpul deranja, ba punea poșşeta, ba lua 
poşeta. Mai fusese un domn care-i păruse „foarte așezat 
şi cumsecade“, stătea în compartiment și-i ţinea ei de 
urit, în timp ce ceilalți scoteau fum pe coridor, i-a spus 
chiar o poveste puişorului, despre doi cîini de vînătoare, 
dar pe urmă „s-a dovedit un năsîmţit“, s-a descălțat în 
compartiment şi... „mă înţelejeți dumneavoastră, zise 
bunicuța locotenentului, că avea nişte pantofi cu talpă 
de gumă, atîta de groasă, cu rotocoale din vîri pînă-n 
călcii, era să mi-i bage în ochi cînd i-am spus să se în- 
calțe că nu-i în pădure...“ Îi pare rău, dar nu știe mai 
mult despre tînără, însă balerinul a însoţit-o de la gară, 
era şi studentul cu ea, ar putea să-i spună mai multe... 

— lar dumneavoastră? exclamă cu  neplăcere 
administratoarea internatului. Cum o să dau buzna peste 
tovarășele profesoare? Pe cine să anunț? Profesorul Mo- 
raru? Şi cu cine doriţi, cu tovarăşa Marinca? Aşteptaţi 
dumneavoastră aici. 

— Bună ziua, îl recunoscu imediat profesoara Marin- 
ca, îl remarcase, desigur, la apel, doar el şi Alexa fuse- 
seră singurii bărbaţi. Ce s-a întîmplat? 

— Așa repede sînteţi gata de plecare? evită el răs- 
punsul, doar nu-i nici opt şi examenul începe la amiazi. 

— Nu mai am răbdare, oftă ea, nici una nu mai avem, 
şi văd că nici dumneavoastră; vrem să „dăm o raită“, 
să vedem cum se descurcă engleza. 

— Am găsit un caiet al dumneavoastră, anunţă Mo- 
raru obiectul vizitei sale matinale la internatul unde 
erau cazate colegele lui. 

— Bată-l sfinţii de caiet, exclamă ea foarte neproto- 
colar, l-am uitat alaltăieri în sala „ics“, şi ieri am înne- 
bunit căutindu-l, am întrebat pe toată lumea, și femeile 
de serviciu şi... 

— Fusese depus la bibliotecă, minţi Caius, l-am vă- 

zut ieri şi m-am gîndit... Cu cine-aţi mai învăţat în 
sala „ics*? Fola 

Cu cutare şi cutare, răspunse ea, dar numai învăţă- 
tură n-a fost aia, nervi şi iar nervi, că la un moment 
dat Nelicăi i-a venit rău de tare ce-o durea capul, noroc 
că era acolo una care i-a dat un medicament într-o ca- 
şetă. Pe urmă au şi ieşit la aer, că nu mai era rost de 
stat. _ 

— Deci era bun medicamentul! exclamă Moraru. j 

— Da, răspunse profesoara mirată că-l interesează, 
era bun, mi-a dat și mie două caşete, am rugat-o eu, 
să le am pe noapte. Am băut una. Parcă mi-a luat du- 
rerea cu mîna... Ă A 

— Cine-a mai primit caşete din astea? întrebă nervos 
Caius. - 

— Păi, ar mai fi vrut Nelica să ia una, „dar nu erau 
decîţ cinci de toate şi ne-am jenat să i-o luăm şi ultima. 
îmi pare rău că n-am reţinut cum o cheamă şi de la 
care secţie e, să-i fi cerut reţeta. O blondă cu ochi ne- 
gri, una bine făcută, de fapt nu ştiu dacă-i chiar blondă, 
că alaltăieri avea o perucă. Auzi, schimbă ea vorba, e 
adevărat că preşedinta comisiei noastre a... 

La ora zece colonelul Cosma îi primi. Îl rugă pe 
căpitanul Ilarie să-i expună pe scurt rezultatele investi- 
gaţiilor lor de ieri. | Ă | | 

— Da, da, spuse el în final, în loc de orice concluzie. 
De ce nu ești cu Sanda Bob? se adresă el căpitanului 
Moraru ce stătea cuminte şi încruntat într-un colț. 

— A venit doctorul Drăgan cu trenul de dimineaţă 
si a luat-o în primire, comunică acesta. Pe de-o parte, 
va fi foarte bine păzită, pe de altă parte, e clar că nu 
vom mai scoate nimic de la ea. a 

—— Eu cred că nici nu mai e ce, interveni căpitanul 
Ilarie. Cu Filologia am cam terminat-o, am şi anunţat 
că profesorul Moraru n-are dosarul complet şi nu e ad- 
mis în examen, l-au şi tăiat de pe listă. 

— Ai scăpat, de data aceasta, profesore! zîmbi colo- 
nelul. Dar văd că nu te bucuri. Ia spune-mi tu mie cum 
arată doctorul Drăgan?! 

— Un ins, acolo, răspunse Caius Moraru. Ca alţi o 
sută de pe stradă, n-ai crede că-i așa mare specialist. 

Fără să-și dea seama de ce, Caius și-l închipuise pe 
doctorul Drăgan ca pe un domn cu timple argintii, us- 
căţiv, posac și puțin pisălog, eventual cu ochelari în 
ramă subțire de aur. Fusese foarte neplăcut surprins 
constatind că e un tînăr înalt, cu părul blond şi buclat, 
cu alură de sportiv în activitate, că zimbea fermecător, 
şi că Sanda Bob fusese încîntată văzindu-l. În realitate, 
constatase apoi Caius, nu fără puţină satisfacţie, docto- 
rul nu era chiar atît de tînăr, impresia asta o dădea 
din cauza culorii părului şi a sprintenelii de mișcare. 
Fusese îngrijorat de „lipsa de cumințenie“ a bolnavei 
lui şi cum maşina tot nu era gata, angajase un șofer s-o 
aducă şi el luase trenul. La sfatul lui Caius, Sanda Bob 
nu mărturisise „boroboața“ cu pașaportul, el o asigurase 
că pînă la plecare îl va avea în mînă. 

— Foarte galanton, îl complimentă colonelul Cosma. 
Mă întreb dacă n-ar trebui să pornim formele pentru 
un duplicat. 

— Să mai stăm cîteva ore, propuse căpitanul Ilarie. 
Paşaportul furat e inutil din punctul de vedere al ho- 
țului. 

— Poate că hoţul încă nu ştie asta, presupuse loco- 
tenentul. Oricum, prin crima comisă la clinică a deve- 
Di i 

— În orice caz n-o ştia atunci cînd a comis-o, alt- 
fel... Din punctul lui de vedere Sanda Bob n-a obser- 
vat, n-a reclamat în mod oficial pierderea actului, deci 
trebuia împiedicată s-o facă mai tirziu. De ce? Pen- 
tru ca Rodica Ionel să se poată folosi de el. Întrebarea 
se pune așa: pierzind întîlnirea cu Rodica, neștiind că 
ea nu mai e în viaţă, unde poate s-o mai caute? Să fi 
avut fixate întîlniri de rezervă?! S-o fi căutat la gar- 
sonieră? Nu, precis nu, ar fi aflat de la Şari-neni că... 
reflecta Moraru cu voce tare. 

— N-a fost nici înaintea noastră, pentru că am fi 
aflat; dacă nu bătrîna, atunci Namia ne-ar fi spus ade- 
vărul, completă Ilarie. 

— Îmi daţi voie, se repezi Caius et Ea | 
Formă numărul casei Boia, şi parlamentă îndelung 
Cătălin. | | 

Profiţind de acest intermezzo în discuţie, locotenentul 
spuse: j a i 
bai După părerea mea, această a doua crimă ar fi pu 
tut fi evitată! i Ă i 

— Privind retrospectiv, îl aprobă colonelul, ărene 
văr, foarte multe evenimente cu consecinţe tragice ? i 
putut îi evitate. Și cei doi căpitani gîndesc la fel şi mă 
fac, dar... să recapitulăm puţin. Moraru o duce E e 
la clinică, o lasă în grija unui doctor, o vede instala 
într-o rezervă împreună cu o bolnavă care, la op 
unei mici veioze, trebuia gardată toată ip iti ” s 
măsuri de precauţie ar mai fi putut lua?! Bob, pen a 
că n-avea lumină bună de citit de la veioza ei şi pen 
tru că se jena sau nu putea să aprindă lumina sai 
tavan, inclusiv pentru că n-avea masă, cere voie să stea 
în camera de gardă să-şi recitească notițele pentru exa- 
men. leşind, o lasă pe soră la patul bolnavei. erai Lua 
timp, profitind de faptul că bolnava adormise, sora n 
ge lumina, deschide geamul să aerisească şi părăsește 
rezerva pentru cîteva clipe. Revenind... găseşte . Â : 

— Asta înseamnă, spuse locotenentul, că asasinul ştia 

ă ă 2 
exact unde s-o găsească. De unde?! | 

— Doctorul Drăgan a dat telefon aseară pe la ps 
a vorbit cu sora de pe sală şi s-a interesat dacă fra - 
nava“ lui a sosit şi în ce salon e instalată, le spuse pă 
acoperind receptorul cu mîna. Or, la ora „aceea, pitică 

rul Drăgan era în tren. Crima a avut loc între zece ju 
mătate şi unsprezece fără un sfert. Alo, strigă el în re- 

ceptor. , : : 
tă Sora de pe sală, continuă colonelul, nu era la cu 
rent cu schimbarea survenită. - 
între timp, Caius vorbea cu Cătălin la telefon. 
—— Putem s-o considerăm, deci, o crimă întîmplătoare, 

insistă locotenentul. i 

— Nu „întimplătoare“, ci „cu eroare de persoană. 

— Inutilă! a 

— Toate crimele sînt inutile, mormăi căpitanul Ila- 
rie toropit. N | 

În sfîrșit, Caius termină convorbirea. 

— Uite ce spune Cătălin, le comunică el, că ieri in 
jurul orei două a telefonat la numărul casei Luca un 
bărbat care s-a interesat de Sanda Bob, insistînd să i se 
spună unde e şi prezentîndu-se ca din partea facultăţii, 
vrînd să ştie de ce nu s-a prezentat la programarea exa- 
menului! Femeia de serviciu, Singura care era în casă, 
i-a spus că domnişoara a renunţat la examen şi a plecat 
acasă, în S. Așa ştia ea, fiindcă așa îi spusese Cătălin 
de dimineaţă. 

— Interesant, murmură Ilarie. Știm din două surse 
că e vorba de un bărbat. A furat pașaportul Sandei Bob, 
a urmărit-o o bună parte din zi sau poate toată ziua 
aşteptînd efectul „calmantelor“ pe care i le schimbase. 
Trebuie că se simţea destul de ocupat, mai trebuia s-o 
regăsească pe Rodica Ionel, sau s-o găsească, dacă nu 
fusese el cel aşteptat cu o seară înainte, și mai trebuia 
să se convingă de faptul că Sanda Bob nu a anunţat 
oficial pierderea actului ... Hotărăşte să nu se mai „ba- 
zeze“ pe caşete?! Sau poate e vorba de două persoane 
distincte, cel cu caşetele şi cel cu... perna?! E mare 
diferenţa de procedură, de stil... 

— Să revenim puţin asupra asasinului bolnavei din 
rezervă, ceru colonelul. 

— Am înţeles. A fost un bărbat destul de solid, pen- 
tru că amprenta pantofilor lui era foarte puternică, avu- 
sese praf pe tălpi şi cum sărise pe fereastră... Perso- 
nalul spitalului poartă pantofi de interior... Asasinul are 
numărul 42 la pantofi şi probabil nu are cazier, în orice 
caz, amprentele digitale culese de pe pervaz, cele 
care erau orientate spre interior nu corespund nici unei 
fise. Tehnicienii spun că purta pantofi noi, ghidindu-se 
după urmele făcute de rotocoalele şi zimţii tălpii. E vor- 
ba de pantoful „Practic pus în vînzare acum două săp- 
tămini, un tip foarte cumpărat, uite, şi Mihăiţă are o 
pereche, pe care o purta... ieri. 

— Dar eu am 43 la pantofi, replică acesta. 

— Chiar dac-ai avea 42 rezultatul ar fi același, îl ze- 
flemisi Caius Moraru. 

— Ce măsuri intenţionaţi să luaţi? se interesă colo- 
nelul uitîndu-se la ceas. 

— Luăm legătura cu maiorul Popa la S., așteptăm 
să sosească maiorul Negrea de la tribunal, verificăm 

împreună cu Ionescu lista pasagerilor cursei aeriene de 
alaltăseară, verificăm casetele cu cifru din gară, de ase- 
meni recepţiile hotelurilor. . . j Ă 

— Bine, aprobă colonelul Cosma, vă aştept la înche- 
ierea programului pentru o mică trecere în revistă a 
datelor ce vor apare. ( 

— Permiteţi să plecăm? întrebă locotenentul cu mîna 
pe clanţă. | | 

Pe uşa deschisă se strecură Rex, un pointer frumos, 
alb cu pete cafenii. Aparţinea medicului legist care-şi 
făcu şi el apariţia. Rex se îndreptă cu mersul lui rasat 
înspre căpitanul Ilarie, pe care-l cunoștea. | Ă 

— Ei, aţi găsit asasinul?! întrebă medicul legist strîn- 
gînd mîna ce i-o întinsese colonelul. .P . 

— Da, răspunse căpitanul Ilarie, l-am găsit chiar în 
clipa asta, şi cu puţin noroc şi multă „alergătură „pînă 
deseară vi-l prezint! Eu l-am cunoscut ieri! 

În picioare, în fața unei ferestre de la etajul 
trei, căpitanul Ilarie își muşca buzele de nervi. Lîngă 
el, afectînd un calm superior, locotenentul Mihai Iliescu 
fluiera, foarte încet, un şlagăr la modă. > 

— Scuteşte-mă, mîrîi căpitanul şi apoi adăugă un „te 
PE “, . . Lă 

= Şi dacă n-aţi avut dreptate?! Dacă v-aţi pripit și 
aţi pornit de la o idee falsă? Dacă ne facem de rîs?! 

— Atunci ne facem de rîs şi bună ziua, îi răspunse 
căpitanul fără să-l privească, pentru că îşi „concentra 
toată atenţia vis-ă-vis, asupra sediului agenţiei de tu- 
rism, mai animată ca de obicei pentru că la ora trei 
era programată o plecare a unui autocar cu destinaţia 
Viena, într-o excursie de trei zile. Agenţia organiza săp- 
tămînal această scurtă călătorie, pe tot timpul sezonului 
cald, aşa că funcţionarul care se ocupa de formalități 
stătea plictisit în ușa autocarului, cu un vraf de hirtii 
în mînă. Excursioniştii, mulţi dintre ei conduşi de tot 
familionul, se aferau în dreapta-n și-n stînga, dădeau 


181 


dispoziţii celor ce rămîneau, primeau sfaturi din cele mai 
competente, urmăreau amplasarea valizelor în burta 
mașinii, se impacientau pentru locul rezervat, mă rog, 
ca înaintea unei plecări deosebite. 

— Nu vine! E trei fără un sfert, nu se mai putu stă- 
pîni tînărul. 

Căpitanul nu răspunse, știa și el că e trei fără un 
sfert. 

— Vă mai trebuie biroul meu? întrebă o femeie foarte 
grasă, deschizind ușa şi privindu-i moartă de curio- 
zitate. 

— Încă cinci minute, săru'mîna, o rugă căpitanul, abia 
dezlipindu-și privirea din stradă. 

Funcționara închise uşa. 

— Tot eşafodajul e bun, nu se mai putu stăpini lo- 
cotenentul, dar premisa de la care aţi pornit e falsă, o 
să vedeţi... 

— Nu, nu e falsă, răspunse căpitanul ca pentru sine 
şi apoi adăugă tare: A sosit şoferul şi uite-l şi pe ajuto- 
rul lui. 

— Dar cei adevăraţi unde-s? 

— În agenţie. Ieri am greşit, măi Mihăiţă, reluă că- 
pitanul ideea de adineaori, cînd am presupus două pis- 
te... taci, şopti el, deşi locotenentul nici nu deschisese 
gura, uite-l, vezi ce frumos sosește în ultima clipă?! 

îmbarcarea era aproape terminată. Funcţionarul cel 
plictisit îşi vîri hîrtiile sub nasul unui excursionist sosit 
chiar atunci, încercînd să-i demonstreze ceva. Omul pă- 
rea că nu pricepe despre ce e vorba. Ajutorul de şofer 
se apropie şi, cu un gest galant, îl apucă de mina cu 
valiza. Cobori şi şoferul, un tip solid şi zîmbăreţ. Ex- 
cursionistul întîrziat dădu din cap c-a înţeles şi, gardat 
de cei doi, îl urmă pe funcţionar în agenţie. 

Căpitanul Ilarie cobori val-vîrtej etajele instituţiei ce-i 
servise ca punct de observaţie, lăsîndu-l pe locotenent 
să se descurce cu mulțumirile pe care le aștepta stăpina 
biroului. Îl ajunse pe căpitan oprit în stradă, la stop. 
Autocarul, avîndu-l la volan pe şoferul lui de drept, 
porni chiar atunci. Toată lumea făcea semne, cei care 
plecau, cei care rămîneau. Căpitanul flutura şi el mina, 
în semn de salut funcţionarului plictisit de pe trotua- 
rul de vis-ă-vis. 

| A doua zi dimineaţa, la ora zece fix, colonelu: 
Cosma îi dădu cuvintul căpitanului Ilarie Simion. Aces- 
ta, odihnit şi dichisit, începu prin a-şi cere scuze pen- 
tru faptul că a amânat „mica reuniune“ de ieri pe azi, 
dar, spuse el, cu toţii avuseseră loante multe de făcut, 
„fiecare cu bucăţica lui de investigaţie“, toţi fuseseră 
obosiţi şi meritaseră o noapte liniştită. 

— Şi fără telefoane, insinuă colonelul. 

Fu o mică rumoare în rîndul participanţilor la „mica 
reuniune“: maiorul Negrea, căpitanul Caius Moraru, lo- 
cotenenţii Ionescu şi Iliescu. Într-adevăr, dăduseră şi 
primiseră ieri atîtea telefoane, nu numai ei ci şi alţi 
ofițeri „mobilizați“ temporar sub comanda absolută a 
căpitanului Ilarie, singurul care avea „firul conducă- 
tor“, se enervaseră şi înjuraseră de-atîtea ori în faţa 
„invenţiei diavolești“, încât, în final, exasperat, Negrea 
declarase că doreşte să-i uite şi numele. 

— Teri, reluă căpitanul, cînd am văzut pointerul me- 
dicului legist, adică un cîine de vînătoare, âm ştiut că 
pot să pun semnul adunării între multele indicii dis- 
parate pe care... 

— Dar ce legătură are aici Rex? ridică mîna şcolă- 
rește locotenentul Iliescu. 

— Nici una, îl lămuri Caius, Rex a fost numai facto- 
rul declanșator al unei asociaţii de idei. 

— ...pe care, reluă netulburat Ilarie, le-am cules și 
unii și alții de la atitea persoane. Numai că, așa cum. 
se întîmplă în toate anchetele, într-un toptan de fapte, 
de impresii, de informaţii, cele cu adevărat importante 
pentru cazul nostru nu se reliefau, nu ieşeau în evi- 
dență. Am spus „cazul nostru“ pentru că rezolvarea lui 
vă revine tuturor. 

— Mulţumirile, la o bere! propuse Negrea, şi apoi 
își acoperi ostentativ gura cu palma. 

Căpitanul Ilarie recapitulă pe scurt datele cunoscute, 
legîndu-le prin informaţiile rezultate. 

— Am înţeles apoi, continuă el că „pierderea“ bule- 
tinului profesoarei Sanda Bob n-a fost o întîmplare, ci 
fusese premeditată de Rodica Ionel cu mult timp în 

urmă, probabil acum doi ani cînd s-au cunoscut la 1. şi 
cînd a constatat, desigur cu plăcută surprindere, ce mult 
îi seamănă. Să ştiţi că nu era vorba de o asemănare 
frapantă, cele două n-ar fi putut fi confundate de per- 
soane cunoscute, ci mai degrabă de un „aer de familie“ 
dat de osatura feței, de tăietura și culoarea ochilor, în 
fine, de statură și siluetă. Cu rîvnă, Rodica Ionel îşi în- 
suşește repede, doar era o ființă dotată, distincţia de 
atitudine a profesoarei şi felul ei de-a fi. Rezultatul? 
Rapid și foarte spectaculos: Rodica o înlocuiește pe San- 
da Bob în „inima“ bărbatului iubit şi o determină să 
părăsească orașul I. Păstrarea „cuceririi“ nu intra în 
vederile Rodicăi Ionel, ea, am verificat şi cazul acesta 
şi altele, ea îşi părăsea „victimele sentimentale“, cu cît 
mai multă eleganţă şi pe cît posibil în linişte, nu dorea 
publicitate, în momentul cînd erau ajunse la „sapă de 
lemn“. În toate localitățile pe unde-a fost există cel 
puţin cîte un exemplu de bărbat între două vîrste, amă- 
nunt important!, abandonat „în meditaţie“. Cariera des- 
tul de întîimplătoare a Rodicăi Ionel, spun „întîmplă- 
toare“ pentru că, deşi cu multe calităţi, fata aceasta era 
minată de-o instabilitate ieşită din comun ce-o împie- 
dica să vadă lucrurile în „perspectivă“, deci cariera ei 
de aventurieră de mică anvergură ia sfîrşit acum un an 
jumătate cînd e condamnată pentru escrocherie, înşelă- 
torie etc. etc. Cercetînd dosarul ei, maiorul Negrea a 
găsit o mulțime de detalii interesante referitoare la per- 
sonalitatea şi comportarea Rodicăi Ionel, dar, pentru că 
nu se leagă concret de cazul nostru, cu regret, trebuie 
să le omit. Să reținem însă şi de aici preferința ei pen- 
tru bărbaţi de o anumită vîrstă, cu posibilităţi materiale 
care îi surideau, și, de asemenea, faptul că era mereu 
singură, fără complici în înșelătorii, fără confidenți, fără 
„balast“. Din cînd în cînd, venea şi se „descărca“ fostei 
ei gazde, o bătrînă țigancă analfabetă care, ca atîtea 
alte persoane, ţinea la Rodica Ionel. În treacăt fie spus, 
oricit ar părea de straniu, a fost singura afecţiune pe 
care Rodica Ionel n-a dezamăgit-o. 

Beneficiază de amnistia din primăvară şi de o grijă 
deosebită a societăţii care dorește s-o reintegreze, nu 
s-o abandoneze pe margine. E cert că în cazul Rodicăi 
Ionel colectivul care a primit-o a manifestat mult uma- 

nism. Răspunsul ei a întrecut toate aşteptările şi-n con- 
secinţă i se oferă şi mai mult. Nu fac nici o vină nimă- 
nui, nici nu e de competența mea, îmi dau seama că 
ea era o „specialistă“ în înșelat buna-credinţă și ome- 
nia, dar mă gîndesc că în unele situaţii mai mult spirit 
de discernămînt nu strică... Dar ea nu voia să fie in- 
tegrată în societate conform aptitudinilor şi muncii ei, 
nu, ea voia să „dea lovitura“. Avusese destul timp s-o 
gîndească ... Ştia încă din 1. că Sanda Bob, profesoară 
de limbi străine, va face într-un viitor mai mult sau 
mai puţin apropiat o călătorie de studii, de perfecţio- 
nare în străinătate. Singura ei grijă era să nu „rateze“ 
plecarea profesoarei. Hotărise să-şi însușească din timp 
actul ei de identitate, ca la momentul potrivit să profite 
într-un fel sau altul de bunurile moștenitorilor Silviei 
Luca, despre care o determinase pe Sanda Bob să-i vor- 
bească. Crezuse, ca și Sanda Bob, că bătrîna Luca de- 
cedase, şi a avut o plăcută surpriză văzînd că s-a înșe- 
lat, „intrarea“ în casă se simplifica extraordinar de mult! 
Surpriza ei neplăcută însă a fost vestea accidentării San- 
dei Bob! Se părea că planurile ei se vor nărui, dar cînd 
revenirea sănătăţii profesoarei a devenit certă şi mai 
ales cînd a început să se vorbească despre un consult 
în străinătate, au revenit şi speranţele ei. Am spus „con- 
sult“ pentru că iniţial existase şi ideea aceasta, pe par- 
curs, metoda doctorului Drăgan dovedindu-se excelentă, 
s-a ajuns la situaţia inversă: nu se cere ajutor ci se ofe- 
ră, în fine, nu discut eu aici succesele medicinii româ- 
nești, subliniez numai ideea care ne interesează: oricum, 
Sanda Bob urma să-și facă pașaport, în consecință Ro- 
dica Ionel dorea să şi-l însușească. Judecînd lucrurile, a 
ajuns la concluzia că nu poate face totul singură de 
data aceasta: să strîngă bani, o să vă spun imediat de 
ce, s-o supravegheze pe Sanda Bob, să-i sustragă la 
timpul potrivit cele două acte, să i se substituie în casa 
Luca, în scopul pe care-l cunoaşteţi... A găsit de cu- 
viință să-şi ia nu un complice, nu un asociat, ci un 
executant. Nu i-a fost greu să-l găsească, să-l convingă, 
să se folosească de josnicia lui morală. N-a mai apucat 
însă să-l și înșele... A murit strisînd „m-a minţit“, 
dar să știți că n-a fost aşa, el n-a înşelat-o, vreau să 
spun, n-a dorit s-o omoare pe ea. Oricât vi s-ar părea 

de ciudat, a fost, ca şi în cazul de la clinică, o „eroare 
de persoană“. 

Dar ieri, cînd am început să dăm seria aceea infer-— 
nală de telefoane, nu ştiam acest lucru. Căutam, pe baza. 
indiciilor, un bărbat solid, avînd numărul 42 la pantofi 
și purtind un tip anume de pantofi, asasinul femeii de 
la clinică. Avea el vreo legătură cu cel care furase pa- 
șaportul profesoarei și-i înlocuise caşetele? Dar cu cel 
ce-o otrăvise pe Rodica Ionel, folosind tot o cașetă?! 
S-o luăm invers: „A“ e responsabil de moartea Rodicăi 
Ionel, „B“ e responsabil de furtul pașaportului şi de 
înlocuirea cașetelor Sandei Bob, „C“ e responsabil de 
asasinarea bolnavei din clinică pe care o luase drept 
Sanda Bob. „A“ şi „B“ au comun procedeul, totuși nu 
pot fi identificaţi în aceeaşi persoană pentru că acțiu- 
nile au avut loc la scurt timp una după alta, dar la. 
mare distanţă, la sute de kilometri, ca să nu mai vorbese 
de ilogicul acţiunii: se fură pașaportul, dar e omorită 
femeia care l-ar fi folosit. Deci, în ciuda procedeului 
identic, „A“ şi „B* nu puteau fi aceeaşi persoană. „B“ 
şi „C“ procedează în stiluri diferite dar „obiectul“ 
agresiunii e comun: Sanda Bob. Scopul: evitarea recla- 
mării pierderii actului. Am considerat că „B“ şi „C« 
sînt aceeași persoană care, văzind că nu merge primul 
procedeu, a încercat altul... adaptat situaţiei. De re- 
marcat: proceda în folosul Rodicăi Ionel, deci nu ştia 
de moartea acesteia. Nu vreau să vă mai rețin atenţia 
reluînd datele persoanelor care, într-un fel sau altul, au 
avut tangenţă și cu prima și cu a doua crimă, sau, mai 
bine spus, şi cu Rodica Ionel şi cu Sanda Bob. Aţi văzut 
că multe indicii, unele din cele mai neașteptate, ne-ar 
îi condus la interpretări „interesante“ care s-ar fi do- 
vedit, din fericire, false. 

Şi-atunci, ieri, cînd l-am văzut pe Rex, mi-am dat 
seama pe cine căutăm: un om care ştie poveşti despre 
cîini de vânătoare şi le spune unui copil în tren. De ce? 
pentru că e preocupat, probabil de gîndul sorții cîinilor 
lui, Codru și Lotru, după cum am aflat într-o verificare 
ulterioară de la bunicuţă. Omul acesta purta pantofi cu 
talpă de gumă „cu rotocoale“, ca și asasinul de la cli- 
nică. Își lăsase cfinii unui intermediar spre a fi vînduţi 
și suferea gîndindu-se la ei. De ce făcuse asta? Pentru 

că era grăbit, trebuia să facă rost de bani din toate 
părțile. Or, motivul trebuie să fi fost foarte puternie 
să-l determine la aceasta. Cînd l-am întîlnit noi, loco- 
tenentul și cu mine, omul nu venise după bani, în rea- 
litate, venise să se intereseze de „doamna“. Bătrînul 
luga i-a spus doar că ea a luat banii, şi-atunci ela 
trebuit să răspundă: „a plecat ieri“, implicit că n-a în- 
tilnit-o, nu ştia de ce sumă era vorba. Omul acela era 
deci vinător. Din păcate, atunci nu făcusem legătura, 
nici nu posedam suficiente date: „porţii de stricnină“ 
introduse în carne se lasă uneori în calea lupilor iarna. 
E de la sine înțeles că persoanele care manipulează 
otrava sînt deasupra oricărei bănuieli, sînt membri ai 
asociaţiilor vînătoreşti, lucrează cu grijă, dau seama de 
substanța folosită ... Omul pe care l-am întîlnit la bă- 
trinul luga a folosit o expresie ce nu se potrivea nici 
situaţiei nici persoanei: „nu fi copil“. Am mai întâlnit-o 
folosită, tot fără nici o noimă, aidoma unui tic ver- 
bal, de bătrîna Șari, de Cătălin, persoane care ţineau 
ia Rodica Ionel. Împrumutăm adesea fără să ne dăm 
seama obiceiuri și ticuri verbale ale persoanelor pe care 
le iubim. 

Aţi muncit mult ieri, sau, mai exact, am muncit toţi 
și nu numai ieri. Pe cine trebuia să căutăm? Un bărbat 
între două vîrste, brunet cu multe fire albe, greoi, un 
pic prea gras, membru al unei asociaţii vînătoreşti, dar 
de unde?, purtind pantofi cu talpă de cauciuc numărul 
42, să căutăm un bărbat care la rîndul lui o căuta pe 
Rodica Ionel și de care trebuia s-o ferim pe Sanda Bob, 
scăpată ca prin minune. Vă amintiţi că doctorului Dră- 
gan i-au fost sugerate măsuri excepţionale. Noroc că 
n-au fost necesare decît cîteva ceasuri... Unde să-l 
căutăm? Amprentele de pe pervazul de la clinică nu 
aveau corespondent în nici un cazier... Dar ce poves- 
tise Rodica Ionel bătrînei Șari despre el, numindu-l atât 
de sugestiv „dobitocul“? Că e grăbit, foarte grăbit să-și 
scoată averea, şi pe deasupra e fricos, o să se „fofileze“ 
într-un grup, la grămadă... Ce fel de grup? Un an- 
samblu artistic? Un grup de sportivi? O delegaţie de 
specialişti?!  Corespundeau semnalmentele pe care le 
obţinusem cu cele ale unui artist de orice fel, ale unui 
antrenor, ale unui specialist?! Categorie nu, şi nu mă 

refer la semnalmentele fizice, acestea ... ci la cele care 
ne denotau fizionomia sa morală. Trebuia căutat într-un 
grup amestecat de excursionişti, eventual. Vă mulţumesc 
pentru răbdarea cu care aţi controlat... telefonic toate 
plecările iminente de la toate oficiile de turism din ţară! 
Fac o menţiune specială pentru locotenentul Mihai [li- 
escu, la a cărui insistență s-a telefonat oficiului de turism 
din orașul nostru. Vă mărturisesc, eu crezusem. lucrurile 
mai complicate... Dar pe cine să cauţi pe listele aces- 
tor excursii mici pentru care nu se fac formalități com- 
plicate, se întocmeşte doar un paşaport colectiv pe baza 
actului de identitate și a unei adeverinţe de serviciu. 
Locotenentul Ionescu a cerut, cu cîţă caznă! numele şi 
semnalmentele tuturor preşedinţilor şi vicepreşedinţilor 
asociaţiilor vînătoreşti din localităţile de munte... Le 
cer scuze în absenţă și... lăsîndu-i în necunoștinţă de 
cauză... Aţi văzut că semnalmentele acestea sînt atît 
de comune! Dar numele nu corespundeau cu cele de 
pe listă. Pe de altă parte, omul, neavînd cazier, n-avea 
de ce să nu-și folosească numele real... Şi atunci au 
sosit rezultatele verificărilor din București. Am presu- 
pus că din moment ce Sanda Bob fusese urmărită şi 
acolo ca și aici, urmăritorul trebuind să-i aducă Ro- 
dicăi Ionel pașaportul după sosirea cursei avionului de 
seară, că din moment ce ea a renunţat la biletul de 
avion preferînd unul de tren, atunci același lucru a tre- 
buit să-l facă şi urmăritorul. Am verificat acest lucru 
încă de ieri-dimineaţă, dar rezultatul a fost negativ, ni- 
meni, în afara Sandei Bob, nu renunțase la bilet. Cursa 
a fost completă, după cum ştiţi, pentru că biletul va- 
cant şi-a găsit imediat un cumpărător, totdeauna există 
provinciali care-și termină treburile în capitală înainte 
de vreme şi preferă avionul trenului. Însă era destul 
de ciudat să-mi imaginez, după ce cunoscusem puțin 
„stilul Rodicăi Ionel, că lucrează în bandă... X o asa- 
sinează, Y vine cu avionul la întîlnire, Z fură pentru 
ea pașaportul în tren... 

Am insistat, am cerut ajutorul colegilor din capitală. 
Ei au privit problema mai complex, ca să zic așa... 
Ofiţerul care a făcut investigaţiile a verificat mai multe 
ipoteze şi una s-a dovedit a fi corectă. El a presupus 
că omul nostru nu și-a putut procura bilet de avion şi 

că voia, firesc, cu orice preţ, să obţină unul. Funcţio- 
nara de la agenţia Tarom i-a confirmat, într-adevăr, in- 
sistențele pentru obţinerea unui bilet la cursa respec- 
tivă, dar nu a unuia, ci a cinci, şase călători! Nu numai 
că nu prenotase pe nici unul, ştia că e inutil sau poate 
era comodă, dar nici nu reţinuse semnalmentele vre- 
unuia. Colegul nostru a hotărît să ducă lucrurile pînă 
la capăt și a făcut investigații pe aeroport. Din cei șase 
amatori de bilet la cursa respectivă, doi au ţinut cu 
tot dinadinsul să-şi încerce şansa pînă în ultima clipă. 
Au avut dreptate, Sanda şi-a anunțat renunțarea în 
agenţie, de acolo, fiind târziu, nu s-a mai vîndut biletul 
ci s-a avizat telefonic serviciul aeroportului. Biletul a 
fost oferit primului prenotat. Foarte fericit, acesta toc- 
mai îl plătea, spre invidia celuilalt, cînd are inspiraţia 
să se intereseze cine a renunţat. „Tovarăşa cutare“ îi 
răspunde casierul uitîndu-se pe o listă, la care omul 
renunță la bilet și-l cedează celui de-al doilea prenotat. 

Omul care renunţase la bilet e Păvăloiu Marin. Lo- 
cotenentul Iliescu l-a găsit pe lista excursiei de ieri! Cu- 
noaşteți urmarea, vă mai comunic ultimele date: am- 
prenta pantofului și, lucru foarte important, amprentele 
digitale ale lui Păvăloiu corespund cu cele ridicate la 
clinică. A fost deja identificat ca vecinul de comparti- 
ment al Sandei Bob. A negat cu obstinaţie şi furtul pa- 
șaportului şi substituirea caşetelor Sandei Bob, dar pro- 
bele sînt foarte puternice, după cum știți. Laboratorul 
nu se înșală niciodată. 

— Eu nu sînt la curent, îndrăzni locotenentul Iones- 
cu, cu privirea spre colonelul Cosma. 

La semnul lui, căpitanul detalie informația: 

— Păvăloiu e tehnician zootehnist, adjunctul unei 
ferme de vaci din muntele Golea, din județul nostru. 
E vorba de o unitate model, cu mare randament, mă 
rog. De o jumătate de an dînsul gira conducerea unei 
stîni uriașe, aflată pe același munte, dar la mai mare 
altitudine şi pe celălalt versant. Poate n-aţi știut, și eu 
am aflat doar aseară, dar unele medicamente se admi- 


nistrează oilor şi vacilor în caşete... de diferite mă- 
rimi. Există un tip care corespunde ca mărime şi aspect 
cu cele care se găsesc în farmaciile... pentru noi. Di- 


ferită e doar compoziţia chimică. Păvăloiu dispunea de 

o cantitate de stricnină pe care o găsise la stină, de la 
predecesorul lui; fusese, într-adevăr, destinată lupilor. 
A umplut câteva caşete pentru oi cu praful alb, ignorînd 
faptul că ele au altă compoziţie chimică decît cele pen- 
tru oameni. Mă refer la caşete, evident. Or, noi am gă- 
sit cașete pentru oi în trei părţi: în provizia Sandei 
Bob, confiscată de Moraru și nu mă pot opri să nu-k 
felicit din nou pentru buna lui inspiraţie; doi, în căp- 
tușeala valizei lui Păvăloiu, e adevărat, numai două bu- 
căți, singurele pe care le mai avea. Le ducea cu el în 
străinătate, „pentru orice eventualitate“. „Prădase“ gro- 
sul cantităţii pe Sanda Bob, pentru că n-avea timp să 
aştepte pînă cînd ar fi luat ea cașeta cu praful schim- 
bat; în ideea lui, biata fată trebuia să moară înainte 
de-a descoperi lipsa pașaportului, deci „toate biletele 
cîștigătoare!“ Trei... 

— Bine, dar cum a murit Rodica Ionel?! 

— Ajung acuma, spuse zimbind căpitanul. Al treilea 
loc unde s-a găsit o caşetă pentru oi a fost... poşeta. 
profesoarei Marinca, venită la examenul de gradul II. 
Or, ea și încă o colegă primiseră calmantul de la Ro- 
dica Ionel, în sala „ics“. La rîndul ei, Rodica le luase 
din provizia bătrînei Silvia Luca, sau, ca să fiu mai 
clar, luase ultimele cinci bucăţi. Ca să aibă pe drum. 
Presupunerea noastră a fost exactă: trebuia să-l în- 
tilnească pe Păvăloiu la Filologie, după sosirea cursei 
avionului şi, pe baza pașaportului, să-şi ia bilet de 
tren... tot pînă la Viena, spune el, de la ghişeul linii-- 
lor internaţionale care, știm cu toţii, e deschis toată 
noaptea. Ea ar fi ajuns înaintea lui și l-ar fi „cules“. 
Cel puţin așa crede Păvăloiu. Să revenim puţin la Păvă- 
loiu. După cum vedeţi, fusese „cît pe ci“ să rateze furtul 
pașaportului pentru că nu obținuse bilet la aceeași cursă 
cu Sanda Bob. Luînd 'amîndoi bilet de tren —logic, Pă- 
văloiu s-a orientat spre gară (au obținut acelaşi com- 
partiment, deoarece le-au luat în ultimul moment, din 
gară), el îşi putea atinge scopul, dar avea mari neli- 
niști cu privire la Rodica Ionel. Aceasta nu ştia de 
schimbarea programului pentru că plecase din casa 
Luca. Păvăloiu susține că i-ar fi telefonat. Nu i-a răs- 
puns nimeni. Sanda plecase și tanti Silvia nu era aca- 
să, Cătălin era în celălalt apartament şi nu se deranjase 

să răspundă. Știa că nu e Sanda care l-ar fi chemat la 
telefonul Boia, după cum a şi făcut-o, mai tîrziu, îna- 
inte de-a muri. În sfîrşit, am ajuns şi la moartea ei. De 
ce o cașetă provenind din provizia bătriînei Luca avea 
compoziția cașşetelor de oi?! Să ştiţi că nu mi-a fost uşor 
să aflu! Aţi reţinut că acum cîteva zile Cătălin a luat 
de la farmacie, în speţă de la maică-sa, plicul cu cele 
zece cașete obișnuite ale unei „porţii“. Ajuns acasă i le 
duce bătrînei, în apartamentul ei, deşi o ştia plecată să-și 
vopsească părul. Dar tînărul voia s-o întilnească, evident, 
pe Rodica-Sanda. Surprins, o găsește împreună cu un 
domn străin pe care ea i-l prezintă drept „un coleg mai 
în vîrstă“. Cătălin l-a identificat ieri ca fiind Păvăloiu. Ge- 
los, jignit, doar renunțase lav întâlnire cu colegii pentru 
ea, să aibă o dimineaţă în doi, nu rămîne cu ei, aruncă pli- 
cul pe masă, se plinge că n-are să mai care altă dată 
hapurile bătrinei, și iese. Rodica-Sanda îl urmează în 
apartamentul Boia și stă cu el destul de mult timp ca 
să-l „împace“. Rămas singur, Păvăloiu consideră că e 
mai bine să se „evite“ vreo reclamaţie a bătrînei referitor 
ia procura pentru bancă. Cum avea cu el borcănelul de 
stricnină şi o provizie de cașete... 

— De ce le avea? fu nedumerit locotenentul. 

— Pentru că pleca la București, să urmărească „ieşi- 
rea paşaportului“ şi ştia exact că Sanda Bob ia prepa- 
rate pregătite cu mina şi introduse în caşete. Nu-i era 
clar cum urma să procedeze, le luase pentru orice „even- 
tualitate“. Să revin. Ca să n-o pună pe Rodica Ionel în 
încurcătură, el, „prepară“ o singură cașetă și o plasează 
chiar la fundul punguliţei de hîrtie, făcînd socoteala că, 
atunci cînd bătrina va ajunge s-o ia, ei vor fi de mult 
departe... Făcînd operaţia, constată că există o diferen- 
ță de culoare, de nuanţă, mai bine zis, între caşetele 
lui și cele aduse de Cătălin. Din greşeală o distrusese 
pe cea golită, fusese prea fragilă, și atunci, fiindcă tot 
avea cașete goale şi timp, le-a transferat pe toate. 

— N-ar fi fost mai simplu să transfere numai stric- 
nina și să lase doar nouă caşete din care opt originale?! 

— Ba da, dar el aşa a procedat. A negat, evident, dar 
cînd i s-a comunicat moartea Rodicăi Ionel a avut un mo- 
ment de sinceritate disperată... Din cele zece caşete, 
cinci au fost folosite de Silvia Luca, poate și de Rodica 

Ionel care constatase că-i fac bine. Cinci a luat ea ple- 
cînd. În sala „ics* au fost împărţite astfel: una Nelica, o 
profesoară, una Rodica Ionel, două profesoara Marinca, 
ştim că a folosit doar una, le luase de rezervă, pentru 
noapte. Moraru a „recuperat-o“ pe cea rămasă. Rodicăi 
Ionel îi mai rămăsese una: din pură întîmplare, desigur, 
cea „pregătită“ de Păvăloiu pentru bătrînă. „O inspira- 
ţie proastă“ zice el acum, cu un cinism poate inconștient. 

Ultima caşetă a luat-o Rodica dind telefoane şi... a 
declanșat totul. Dar Păvăloiu nu ştia asta! El sosește 
dimineața şi constată că Sanda Bob mai trăieşte! Coboară 
teafără din tren şi o pornește gardată de cei doi! Un timp 
o urmăreşte, se duce chiar şi la facultate la apel, sperind, 
mai ales, s-o găsească acolo pe Rodica, pe care nu ştia 
de unde s-o mai ia! Dar Rodica nu era! Pierde şi urma 
Sandei Bob care pleacă cu mașina, cu Caius şi cu profe- 
soara Molnar. 

Telefonează la casa Luca, vorbeşte cu femeia de ser- 
viciu care-i spune că domnişoara a plecat acasă, în S., că 
a telefonat chiar din gară. Cam nedumerit, Păvăloiu ac- 
ceptă varianta dar vrea să verifice. Află la Telefoane 
numărul casei Sanda Bob din S. şi face o comandă, am 
verificat şi asta. Printr-o întîmplare extraordinară, ni- 
merește peste o fată, o elevă a Sandei Bob care venea 
din cînd în cînd să aerisească şi căreia Sanda îi scrisese 
că sosește în jur de întîi. Sanda „nu s-a ţinut de cuvînt“ 
pentru că a pierdut prea multă vreme la Bucureşti; cre- 
zuse că, în maşina modificată, va trece pe acasă să-și ia 
ceva haine în vederea călătoriei la Madrid. După cum 
ştim, abia a avut timp să se prezinte la apelul exame- 
nului. Dar fata nu ştia asta, şi cînd Păvăloiu a dorit să 
vorbească „domnişoarei profesoare“, ea a răspuns: „O 
așteptăm din clipă în clipă, reveniţi mai tîrziu“. Păvăloiu 
s-a înșelat crezînd-o ieșită doar în oraş. 

— Verificat? întrebă telegrafic Negrea. 

— Da. Maiorul Popa a fost la dispoziţia noastră şi a 
făcut tot ce-a putut. Revin la Păvăloiu. Mai liniștit în 
privinţa Rodicăi, trece pe la bătrînul Iuga să vadă ce 
s-a ales de cdîinii lui. 

— Deci tot e vînător, zimbi colonelul. 

— Da, dar noi ne-am interesat numai de președinți şi 
vicepreședinți de asociaţii vînătorești. Acolo, la asociaţia 
chinologică îl cunosc şi eu! Se aranjează apoi la un ho- 
tel, pentru el s-a găsit loc! şi „reia“ problema Sandei 
Bob. Văzuse că ea n-a găsit loc la hotel, doar o urmărise 
și se interesase, şi ştia că, de fapt, ar fi trebuit să fie la 
clinică... 

— De unde?! 

— Explicaţia e destul de simplă, avea un „informa- 
tor“ la Pădureasa, un om de serviciu care-l ţinea la cu- 
rent cu toate mişcările Sandei şi ale doctorului Drăgan. 
Doctorul telefona zilnic directorului, și, ştiţi cum e într-un 
loc izolat, toate se află. Păvăloiu îşi plătea de mult 
omul, a se vedea şi rătăcirea buletinului, şi el, bețiv şi 
slab, accepta rolul crezînd că-l „ajută sentimental“. 

— De verificat, indică imediat colonelul. 

— Evident. Cred c-am terminat. Păvăloiu află tele- 
fonice numărul salonului unde era Sanda Bob. O văzuse 
intrînd cu Caius și cu doctorul trimis după ea, pentru 
că pîndise toată după-masa clinica. N-avea de unde să 
ştie, dar spera că n-a anunţat pierderea pașaportului, 
pînă atunci, în orice caz, credea el, nu avusese nevoie 
de act pentru că nu găsise loc la nici un hotel din mo- 
ment ce era la clinică! Neştiind de schimbarea ce inter- 
venise în cazarea Sandei Bob, pîndeşte geamul rezervei 
sperînd să-l forţeze, tîrziu, cînd toată lumea ar fi ador- 
mit. Dar ştim că sora i-a întredeschis şi a ieşit o clipă... 
A doua crimă cu „eroare de persoană“ e comisă! N-a 
mai avut curajul să iasă din hotel pînă a doua zi la 
amiază. A prînzit la un restaurant şi a venit la autocarul 
de Viena în ultima clipă. E adevărat că şi noi am „reuşit 
să-l găsim“ abia cu o jumătate de oră înainte! 

— Oricum, l-am fi prins înainte de graniţă, spuse ne- 
întrebat locotenentul. 

— Dar... paşaportul? zimbi colonelul. Căpitanul Mo- 
raru a promis fetei că-l va avea, la plecare. Or, miine 
e ultimul examen! 

Se găsise și pașaportul. Păvăloiu îl trimisese recoman- 
dat la adresa Sandei Bob la S., convins că Rodica Ionel 
e acolo și-l așteaptă. La hotel, în camera unde stătuse 
el, fusese găsită recipisa recomandatei. Nu se făcuse cu- 

rățenie pină la ora patru după-masă, dar, de data aceasta, 
nu se supărase nimeni. 

— Permiteţi? interveni locotenentul Ionescu. Era vor- 
ba de o „avere“ de scos. Am înțeles că Rodica Ionel „se 
asigurase“ cu o procură pe care o credea valabilă, dar Ă 6 

„— Sigur, vă rog să mă scuzaţi, tresări căpitanul Ila- 
rie. Noaptea aceasta, o echipă avindu-l ca specialist pe 
Cornea, asistată de miliția gării şi de personal cefere, s-a 
ocupat de casetele cu cifru. Din fericire, au găsit repede 
ce doreau și n-au blocat decât puţin timp holul res- 
pectiv, așa că accesul publicului a fosţ permis curînd. 

— Au avut noroc! 

— Oarecum; le-am indicat să cerceteze întîi casetele 
cu înălțime „comodă“, presupunînd că Rodica Ionel nu 
dorește nici să ridice valiza, nici să o coboare. 

— Dar valiza?! 

— Ea nu e interesantă, haine bune dar comune etc. 
ete. Casetuţa de bijuterii însă, aceea pe care o pomenise 
și bătrîna Şari .. .. Bijuteriile în sine n-au mare haz, mult 
argint, aur inferior, pietre semiprețioase. Dar caseta are 
Fe) foarte mică ascunzătoare laterală, un perete dublu, 
foarte ingenios realizat. Era plină de pietricele, majori- 
tatea diamante. Tot acolo era și procura oferită de Sil- 
via Luca, şi timbrele cap de bour. 

— Interesant, murmură colonelul. 

— Dar perlele Valeriei Boia? 

— Nu, pentru că probabil Rodica Ionel nu-l crezuse pe 
Cătălin care-i afirmase că sînt veritabile. Perlele stă- 
teau printre strassuri. Vă mărturisesc sincer că n-am 
avut răbdare pină azi, și cînd mi s-a telefonat azi-noapte 
că valiza a fost găsită... 

— Deci tot a existat un telefon! 

— Două, pentru că l-am convocat și eu pe B., exper- 
tul de la bancă, şi, în prezenţa ofițerului de serviciu și 
a echipei, l-am rugat să expertizeze „comorile“. Din pă- 
cate, cele mai arătoase sînt false. Rămine să verificăm 
pe ce căi, la cine și-a schimbat Rodica Ionel „agoniseala“ 
ei și banii lui Păvăloiu. V-am spus ce slujbă avea. M-am 
informat telefonie azi-dimineaţă şi sînt în măsură să vă 
relatez doar lucruri neverificate încă, dar, se pare, destul 
de semnificative. Păvăloiu nu e agreat în nici una din 

ferme, e dur, brutal, avid de cîștig. Lumea vorbeşte de 
afacerile pe care le înviîrte cu destulă pricepere, pentru 
că în meserie nu e prost; bănuiesc că într-o stînă şi 
într-o fermă de vaci există multe posibilităţi de „escamo- 
toare“ a veniturilor atunci cînd... 

— Da, interveni colonelul, e de resortul miliției eco- 
nomice. E de văzut dacă lucra singur sau „în echipă“. 
Continuă, te rog. 

— Se vorbeşte cu insistență de o revizie de sus, se 
pare că oamenii au reclamat, şi sosirea comisiei e imi- 
nentă. Presupun că de aceea era „grăbiti să plece Pă- 
văloiu, deși nu-mi dau seama cum a judecat lucrurile, 
nici o ţară nu găzduieşte delapidatori. Aspectul acesta 
e negat de Păvăloiu, susţine că a avut bani pentru Rodica 
din vînzarea maşinii, a cîinilor... fleacuri. 

— Familie? 

— Nu. A divorțat de mulţi ani și n-are copii. A venit 
pe postul respectiv acum doi ani, din A. N-a reuşit să 
se împrietenească cu nimeni, sau n-a vrut. Cînd avea 
o clipă liberă venea la oraş, să se „distreze“. Așa l-a 
depistat Rodica Ionel... 

— Aveţi încă foarte mult de lucru, constată colone- 
lul Cosma și-l rugă pe căpitanul Ilarie să ţină cont de 
sugestiile lui. Colonelul nu spunea niciodată „ordin“ sau 
„dispoziţie“, pentru că ţinea să acorde o autonomie de 
acţiune fiecărei echipe, dar totdeauna „sugestiile“ lui 
se dovediseră prețioase. De data aceasta, nu numai loco- 
tenentul Iliescu lua notițe, ci și Ionescu, pus la dispoziţia 
căpitanului Ilarie. Se dovedi că maiorul Negrea nu intra 
în concediu decit săptămîna viitoare, le dăduse „o mînă de 
ajutor“ pur şi simplu pentru că încheiase un caz şi nu-i 
„picase“ încă altul. Singurul care nu mai primi nici o 
sarcină concretă fu Caius Moraru. Mă rog, era el în 
concediu, dar cînd colonelul îi spuse „Îţi mulţumim foar- 
te mult, profesore Moraru“, toţi înțeleseră că, de data 
aceasta, demisia fi fusese acceptată. 

— Sînt mulțumit de tine, căpitane Ilarie, îi spuse co- 
lonelul înainte de a le da permisiunea să plece. Ai re- 
zolvat cazul în timp record! 

— Ca să nu-l siciie Bokor, procurorul, explică mali- 
țios maiorul Negrea. 

Peste citeva zile, colonelul îl întilni întimplător 
pe locotenentul Iliescu Mihai și-l invită la o cafea. Con- 
gestionat de emoție, tînărul răspunse cît putu mai „scurt 
dar cuprinzător“ întrebărilor superiorului său. Acesta voi 
să ştie cum îi place orașul, dacă și-a găsit societate, dacă 
s-a acomodat cu clima, în fine, generalităţi. 

— Îmi permiteţi, spuse la un moment dat locotenen- 
tul uitîndu-se la ceas, întîrzii la programul de după- 
masă. 

— Credeam, zimbi cu blîndeţe colonelul, credeam că 
Ilarie îţi face program non-stop! 

— Nu în toate zilele, mărturisi fără nici o tragere de 
inimă locotenentul. 

— Nu-ţi place să lucrezi cu căpitanul Simion Ilarie? 
Aţi obţinut nişte rezultate extraordinare, cred că te simţi 
foarte mândru de primul dumitale caz. 

— Da, răspunse locotenentul, dar aș fi avut multe 
să-i reproşez pe parcurs. N-am fost de acord cu multe 
din procedeele lui, găsesc că nu are atitudine constantă, 
e ba ironic, ba sentimental, ba taciturn, ba prea famili- 
A aaa 
— Probabil că se adaptează situaţiei şi interlocutoru- 
lui?! sugeră colonelul disimulindu-și nedumerirea. Nu se 
așteptase la răspunsul acesta. 

— Nu ştiu dacă așa e bine, urmă locotenentul, dacă 
e- demn. I-am expus toate „dezacordurile“ mele în ordine 
cronologică, știți, le notasem în carneţel... 

— A! le-ai spus deci?! 

— Sigur. Și ştiţi ce mi-a răspuns? M-a obligat să pri- 
mesc stiloul lui cadou, „ca să pot nota mai bine“. Zicea 
că pasta e proastă şi se întinde pe hirtie, pătează ... 

Spre seară, colonelul Cosma îl convocă pe Simion Ila- 
rie în biroul lui. 

— Ce părere ai de locotenentul Iliescu? intră el di- 
reci în subiect. 

— O părere bună, răspunse căpitanul. E un copil cu 
principii foarte... solide. Are și curajul opiniei, însu- 
şire foarte prețioasă, ţine la tăvăleală.... 

— Hm, zise colonelul, dar cu simţul umorului cum 
stă?! 

— Nu ştiu, se eschivă căpitanul, s-ar putea să-l „ţină 
ascuns“, e foarte tinăr încă, fără experienţă, nu ştie să 
se adapteze. Ordonaţi să-l trec pe lingă altcineva? 

— Nu, răspunse colonelul, stă foarte bine lingă tine. 
În altă ordine de idei, ce-ţi face afganul?! 

— Mi l-a luat, zise întristat Ilarie, a venit stăpinul 
lui şi l-a luat. Și-l văzusem atât de puţin în ultimile zile! 
Ocupaţi cum eram cu cazul „Pasienţă-n pas de trois“. .= 

— Aşa i-aţi zis? 

— Așa l-a botezat Caius și ne-a plăcut la toți. 

— Caius, murmură colonelul, mă tem că n-am tăcut 
bine acceptînd demisia lui... 

— Are să fie universitar, are să-și ia doctoratul... 


EPILOG 


Caius Moraru își luă într-adevăr doctoratul, dar 
nu ajunse universitar. Primi un post în suplinire la 
cîţiva zeci de kilometri de oraș, își luă abonament pe li- 
nia de transport auto şi începu, plin de curaj, să se 
readapteze. Fu bine primit, deşi cu o oarecare uimire, 
nu se vedea în fiecare zi cîte un doctor în ştiinţe filolo- 
gice predind pronumele şi adjectivul demonstrativ într-o 
şcoală sătească. 

Luminiţa venea uneori să-l ia cu maşina ei pe care 
„dintr-o încăpăţinare prostească“, zicea ea, el refuza s-o 
folosească. 

— E foarte comod cu autobuzul, crede-mă, n-ai nici 
o bătaie de cap. 

Tanti Silvia făcuse, în sfirșit, călătoria la Veneţia. O 
rugase pe Luminiţa s-o însoțească, dar ea refuzase 
„dintr-o încăpăţinare prostească“, o necăjise Caius. Lu- 
minița ridicase din umăr, nu considera că o explicaţie 
ar fi necesară. Nu cedase nici rugăminţilor nici promi- 
siunilor, așa că, pînă la urmă, tanti Silvia călători cu o 
nepoată de-a bătriînului Luca, din Bucureşti. Se întoarse 

atit de încîntată, de plină de viaţă încît o indispuse pe 
Valeria Boia pe multe luni în avans. Aceasta îşi recăpă- 
tase perlele şi-ar fi vrut să comenteze escrocheria căreia 
îi căzuse victimă, ea şi „bietul Cătălin“, dar n-avea cu 
cine, şi inginerul şi tanti Silvia evitau, fiecare din alte 
cauze, subiectul. Cătălin scrisese citeva scrisori Lumini- 
tei, dar ea îi răspundea foarte scurt, foarte sec şi el se 
descurajă probabil şi încetă să-i mai scrie. 

Sanda Bob făcuse cu bine călătoria în Spania, se opri- 
se, aşa cum voise, la întoarcere în Paris, de unde-i aduse 
lui Caius un teanc de romane polițiste, și, considerată 
restabilită, primi permisiunea să-şi reia postul. Suna 
uneori, vorbea cu Mariana, se plăcuseră de la început şi 
păstrau plăcerea de-a schimba banalități. Foarte rar îl 
găsea pe Caius răspunzind la telefon, şi, după un scurt 
schimb de amabilităţi convenţionale, ea închidea şi Caius 
se întreba de ce i se păruse atît de interesantă, de deo- 
sebită, atunci cînd o cunoscuse. 

Spre sfîrşitul lui noiembrie, un noiembrie ploios, în- 
tunecos şi trist, luă maşina Luminiţei şi porni spre S$. 
Ajunse după două ore. Găsi strada Rășinei, găsi și casa 
ei. Cu degetul pe butonul soneriei, își dădu seama că 
e ridicol și vru să plece, dar ea deschisese deja şi-l pri- 
vea, incapabilă să zică ceva. 

— Nu mă poftești înăuntru? spuse el cele mai stupide 
și mai banale cuvinte posibile, sau cel puţin așa i se 
părură. 

— Ba da, răspunse ea. 

De-abia în cameră, după ce ea aprinse lumina pentru 
că se înserase devreme, observă că poartă o rochie albă 
dintr-o stofă subţire şi moale, brodată cu un model flo- 
ral. 

— Aştepţi pe cineva? o întrebă el văzind-o atit de ele- 
gantă. 

Arăta bine, ii crescuse părul şi i se prelingea în şu- 
vițe negre pe gît. 

— Aștepţi pe cineva? întrebă el din nou, pe un ton 
mai mohorît ca adineaori, şi apoi adăugă: Eu am trecut 
puţin pe-aici. 

— Văd, răspunse ea alb. Văd, Caius. Nu vrei să iei 
loc? 

— Mulţumesc, trebuie să plec, spuse el, şi plecă într- 
adevăr. 

De la volan aruncă o privire spre casa din care ieşise 
și o zări urmărindu-l din geam. i Ă | 

— Am să revin, strigă el, dar nu era sigur că ea îl 
auzise. 

